
КИРИШ СЁЗ 


Къыйметли окъуйыджы! 

Мукъаддес Ислям динимизнинъ эсасларыны, къыскъа ве анъла- 
шыладжакъ шекильде саде къырымтатар тилинде анълаткъан бир 
китапкъа чокътан ихтиядж бар эди. «Темель диний бильгилер» адлы 
бу китап, ватандашларымызгьа саде тильде, юдже динимиз акъкъын- 
да мундериджели ве әсаслы бильгилер бермек макъсадынен тертип 
этильди. 

Китапны азырлавда, Тюркиеде айны аднен чокъ керелер нешир 
олунгьан ве узун йыллардан берли мектеплерде, медреселерде дерс- 
лик оларакъ къулланылгъан Сейфеддин Языджынынъ китабы әсас 
оларакъ алынды. Китапнынъ тертиби ве болюклери айны шекильде 
къалмакъ иле берабер, базы къысымлары денъиштирильди, базы 
мевзулар кенишлетильди. Даа зияде ает ве хадислер къошулды, олар- 
нынъ арапча метинлери берильди ве энъ әсасы китапкъа миллий бир 
тюс къазандырмагьа арекет этильди. 

Китап дёрт әсас болюктен ибареттир: 

1. Итикъад болюгинде иман әсаслары анълатыла. 

2. Ибадетлер болюгинде абдест, намаз, ораза киби ибадетлер 
акъкъында сёз юрсетиле. 

3. Ахлякъ болюгинде яхшы ве ярамай табиатлар акъкъында 
бильгилер бериле. 

4. Сиер болюгинде пейгьамберимизнинъ аяты акъкъында къы- 
скъадан икяе әтиле. 

Эр бир болюкте мусульманнынъ мытлакъа бильмеси керек ол- 
гъан малюматлар къыскъа, саде ве тәртипли суретте такъдим этиль- 
меге тырышылды. 

Бойлеликнен, бу китап эр бир мусульманнынъ куньделик мурад- 
жаат этеджек бир эсери олмакънен берабер, окъув юртларында дерс- 
лик оларакъ да къулланылмасы мумкюн. 

Китапнынъ азырланмасына эмеги синъген ве басылмасына яр- 
дымджы олгьан аркъадашларгъа, Къырым Мусульманлары Диний 
Идареси адындан самимий тешеккюрлер бильдирип, чалышмалары- 
нынъ девамылы олмасыны тилеймиз. Умют этемиз ки, бу китап бир 
бошлукъны толдурыр, халкъымызнынъ озь менлигини къазанмасына 
ярдымджы олур. 

Гъайрет къулдан, мувафакъиет Аллахтандыр. 

Къырым мусульманлары 
диний идареси 


БИРИНДЖИ КИТАП 


ИТИКЪАД 


БИРИНДЖИ БОЛЮК 


ИСАЯМДИНИ 
ВЕ ХУСУСИЕТАЕРИ 


МЕВЗУЛАР 


Ислям дини 

Ислям динининъ макъсады 

Ислям динининъ хусусиетлери 

Ислямны бутюн дюнья дини япкъан хусусиетлер 


ИСЛЯМ ДИНИ ВЕ ХУСУСИЕТЛЕРИ 

ИСЛЯМ ДИНИ 


1. Дин недир 

Дин - акъыл саиплерини озь арзу-истеклеринен дюнья ве ахырет 
аятларында бахт ве сеадетке алып баргъан иляхий къанунлардыр. 

2. Динлер учь къысымгъа айрыла 

а) Хакъ дин 

Аллах тарафыңдай пейгьамбер вастасынен инсанларгьа бильди- 
рильген, ич бир денъишме олмадан ве бозулмадан кунюмизге къадар 
етип кельген диндир. Бу хусусиетлерни ташыгъан тек дин бизим дини- 
миз Ислямдыр. 

б) Мухарреф дин 

Аллах тарафындан пейгъамберлер вастасынен инсанларгьа 
бильдирильген, амма даа сонъра инсанлар тарафындан денъишти- 
рильген, бозулгьан динлер. Булар христиан ве еудий динлеридир. Бу 
динлерни кетирген пейгъамберлер вефат эткен сонъ диндеки базы 
къанун ве шартларны инсанлар озь истеклерине коре денъиштирди- 
лер, къошма ве эксильтме яптылар. Онынъ ичюн бу динлернинъ асы¬ 
лы кунюмизге къадар етип кельмеди ве биз оларгъа мухарреф, яни 
бозулгьан динлер деп айтамыз. 

в) Батыл динлер 

Инсанлар тарафындан уйдурылгъан динлер. Меселя, буддизм, 
брахманизм, даосизм ве дигерлери. Олар Аллах тарафындан ёлла- 
нылмады ве пейгъамберликнен ич бир алякъалары ёкъ. 

3. Ислямнынъ башкъа динлер арасындаки ери 

Ильк инсан олгьан Хазрети Адем айны вакъыт ильк пейгьамбер 
эди. Бу себептен инсаниетнинъ ильк дини хакъ диндир. Хазрети Адем 
-алейхисселям-дан Хазрети Иса -алейхисселям-гъа къадар кельген 
бутюн пейгъамберлер инсаннарны тек Аллахкъа иман этмеге чагъ- 
ырдылар ве Онъа насыл ибадет этмек керек олгъаныны огреттилер. 
Лякин бу пейгьамберлернинъ теблигь 1 эткен иман әсаслары ве диний 
укюмлер белли бир девирден сонъ бозулды ве асыллары къалмады. 

Бунынъ узерине Юдже Аллах сонъ пейгьамбер Мухаммед -сал- 
лаллаху алейхи ве селлем- вастасынен бутюн инсаниетке сонъ ве энъ 
мукеммель дин олгьан Ислямны ёллады. Бу себепнен керчек дин, Ис- 
лям динидир. Батыл динлернинъ Аллах къатында ич бир къыймети 
ёкъ. Аллах къатында тек ве къабул этильген дин Ислямдыр. 

Бу акъикъат Юдже Аллах тарафындан Къуран-ы Керимде шойле 


1 Теблигь этмек - бильгини кетирип инсанларгьа еткизмек, анълатмакъ. 

ИТИКЪАД 


бильдириле: 

Лм 1р о \ 

«Шубесиз Аллах къатында хакъ дин Ислямдыр». 2 

^ Аъ» Ьо.5 ( ^- 4 ^ 

^ ^ и ^ ^ 0 ^ ^ 

«Ким Ислямдан башкъа бир дин къыдырса бильсин ки, озюн- 
ден (бойле бир дин) асла къабул этильмейджек ве о, ахыретте 
зиян эткенлерден оладжакъ». 3 

МЕНИМ ДИНИМ 

Меним диним юджедир; мен динимни северим, 

Оны бутюн динлерден устюн тутар, саярым. 

Ислямдыр меним диним, динлернинъ энъ гузели. 

«Аллах бирдир» демектир динимизнинъ темели. 

«Аллах бир» деп айтамыз; «Аллах» деп ялварамыз. 

«Аллах бирдир» демектен башкъа сёз тапалмаймыз. 

Пейгъамберим Мухаммед - эки джиан кунеши, 

Пейгъамберлер ичинде ёкътыр онынъ бир тенъги. 

Будинни Раббимизден кетирген одыр бизге; 

Бу дин нурлар ягъдырыр, коклерден устюмизге. 

Бу дин айта - темиз ол! Бу дин айта - догьру ол! 

Бу динден даа гузель бармы экен башкъа ёл? 

Китабымыз Къурандыр; окъурмыз оны эр кунь, 

Чокъ шукюр Аллахкъа, мусульманмыз биз бугунь. 


2 Али Имран суреси, 19. 

3 Али Имран суреси, 85. 


М. Ш. Ялткъая 




ИСЛЯМ ДИНИ ВЕ ХУСУСИЕТЛЕРИ 


11 


ИСЛЯМ ДИНИНИНЪ МАКЪСАДЫ 

Ислям инсанларнынъ бахтлы ве сеадетли олмаларыны истер. 
Ислямнынъ укюмлерине уйгъун арекет эткенлер эм дюньяда, эм де 
ахыретте бахтлы олурлар. 

Ислям динининъ укюмлери учь къысымдан ибарет: 

1. Иман: Инсан иман әсасларына инангъан алда маневий гыда- 
сыны ала, къальбини янълыш инамлардан темизлей ве догъру инам- 
нен гузеллештире. Бойлеликнен, инсан огълу озюнинъ акъикъий къый- 
метини къазана. 

2. Амель: Амель - инсанларнынъ япкъан ишлери. Амельнен 
алякъалы укюмлер экиге айрыла: 

а) Аллах огюндеки ибадет вазифелери. 

б) Инсанларнынъ озьара мунасебетлерини тертип, низамгъа 
къойгьан къанун ве къаиделер. 

3. Ахлякъ: Инсанларгьа нисбетен тюшюндже ве арекетлеримиз- 
ни тертиплеген укюмлер. 

ИСЛЯМ ДИНИНИНЪ ХУСУСИЕТЛЕРИ 

1. Ислям сонъ диндир. Ислямдан башкъа дин кельмейджек. Ис¬ 
лямнынъ укюмлери къыяметке къадар девам этеджек. Ислям динини 
инсанларгъа теблигъ эткен Хазрети Мухаммед -саллаллаху алейхи ве 
селлем- сонъ Пейгъамбердир. Ондан сонъра пейгъамбер кельмейд¬ 
жек. 

2. Ислям бутюн кяинат динидир - бутюн дюнья динидир. Эвель- 
ки пейгъамберлернинъ теблигъ эткен динлер белли бир миллетлерге 
кельген эди. Албуки, Ислям дини бутюн дюнья миллетлерине ёлла- 
нылды, яни Ислям бутюн инсаниетке кельген бир диндир. 

3. Ислям динининъ укюмлери бутюн инсанларнынъ ихтияджла- 
рыны къаршылайджакъ шекильде мукеммельдир. Бу себептен баш¬ 
къа бир динге ихтиядж къалмай. 

4. Ислям дини, ондан эвель ёлланылгъан Пейгъамберлерни ве 
китапларны тасдикъ эте. 

5. Ислям дини эвельки пейгъамберлернинъ кетирген динлер- 
ни ве укюмлерни кечерсиз этти, чюнки олар белли бир миллетке ве 
белли бир вакъыт ичюн ёлланылгъан эди. Албуки, Ислям дини бутюн 
миллетлерге ёлланылгъан ве къыяметке къадар денъишмеден девам 

ИТИКЪАД 


этеджек бир диндир. 

ИСЛЯМНЫ БУТЮН дюнья дини 
ЯПКЪАН ХУСУСИЕТЛЕР 

Ислям динини бутюн дюнья дини япкъан чокъ хусусиетлер бар. 
Булардан базылары шулар: 

1. Ислям - бутюн инсанлыкъкъа ёлланылгъан сонъ дин 

Ислям бутюн инсанлыкъкъа ёлланылгъан ве къыяметке къадар 
девам этеджек сонъ иляхий диндир. Бу себептен Пейгъамбер эфенди- 
миз Ислям динини дюньядаки бутюн миллетлерге теблигъ этмек макъ- 
садынен, о девирдеки мемлекетлернинъ идареджилерине мектюплер 
еллады ве оларны Ислям динини къабул этмеге чагъырды. 

2. Ислям - акъыл ве илим дини 

Ислям дини акъылгъа буюк эмиет бере. Мукеллеф олмакъ ичюн 
акъылы еринде олмакъны шарт къоша. Бильгиге де юксек дереджеде 
къыймет кескен динимиз, даима окъумакъны ве огренмекни әмир эте. 
Динимизге коре илим огренмек мусульман эркеклерге ве къадынлар- 
гъа фарздыр. 

3. Ислям - эм дюнья, эм де ахырет дини 

Ислям динининъ макъсады - инсанны эм дюньяда, эм де сонъ- 
суз ахырет аятында бахтлы япмакътыр. Динимиз, дюнья тургъандже 
инсанларнынъ эр вакъыт бахтлы олмасыны ве юксельмесини те- 
минлеген, эм шахыс, эм де джемиет ихтияджларына джевап берген 
шартларны кетирген. Динимиз бизлерге дюнья ве ахыретте бахтияр 
олмакънынъ ёлларыны косьтере. 

Бу мевзуда Ислямнынъ вааз эткен шартларнынъ мундериджеси 
шудыр: «Ич ольмейджек киби дюнья ичюн чалыш, ярын оледжек киби 
де ахырет ичюн чалыш». 

4. Ислям - къолайлыкъ дини 

Ислям дини зорлукъ дини дегиль. О, къолайлыкъ динидир. Дини- 
мизнинъ эмирлери бизни даа яхшы бир инсан япмакъ ве юксек бир 
аяткъа азырламакъ ичюндир. Ибадетлер мевзусында, динимиз кучю- 
мизге коре бизлерге базы шейлерни әмир эте ве чокъ меселеде къо- 
лайлыкълар косьтере: 

Меселя, ёлджу дёрт рекятлы намазларны эки рекят къылар. На¬ 
мазны аякъта къылып оламагъанлар отургъан алда къылмалары мум- 
кюн. Рамазанда ораза тутмагьа такъаты етмеген хасталар, яхшы ол- 
гьанлары вакъыт тутарлар. Яхшы оладжагъына умют этмеген ве пек 

къарт оягьан инсаняар исе тутыя ояамагъан оразаяары ерине фидье 
(фукъареге берияьген беяяи микъдардаки акъча) бериряер. 

Инсаннынъ кучю ве ихтияджы дикъкъаткъа аяынаракъ, къыйын 
вазиетяерде динимиз тарафындан инсаняаргьа косьтерияьген даа пек 
чокъ къояайяыкъяар бар. Бу себептен Исяямнынъ укюмяери (къанун 
ве къаидеяери) эр вакъыт ве эр ерде тетбикъ этияьмеси мумкюн. 

5. Исяям дининде ашырыяыкъ ёкъ 

Исяямнынъ къаидеяери акъыягъа ве инсаннынъ табиатына (фы- 
тратына) энъ уйгьун укюмяердир. Бизим вазифемиз исе бу укюмяерге 
бойсунмакътыр. 

Япыямасы әмир этияьмегени аяда дин адындан ашырыяыкъкъа 
кетип, инсаннынъ озюни къыйнамасы, хеяяя оягъан дюнья ниметяе- 
ринден узакъяашып, зоряу бир аят яшамасы Исяям динине догъру 
кеяьмей. 

6. Исяям - барыш ве севги дини 

Исяямнынъ бир гъаеси де инсан севгисини, инсан акъяарына 
сайгъыны юрекяерге синъдирип, джемиетте девамяы бир барыш ве 
сеяяметяик теминяемектир. Бу макъсатнен динимиз пек чокъ къаиде- 
яер къоя. Бири-биримизни севмекни, башкъасынынъ акъ-укъукъына 
сайгъылы олмакъны акъикъий мусульман олмакъ ичюн шарт сая. 


МУСТАКЪИЛЬ ОКЪУВ ичюн 

Имамы Азам эбу Ханифе 

Эбу Ханифе, Ислям дюньясынынъ етиштирген энъ буюк алимле- 
ринден бирисидир. О, кениш бильгиси, зийреклиги ве юксек ахлякъы- 
нен Ислям дюньясында бир йылдыз киби парылдап, мусульманларны 
айдынлатты ве оларгьа ёл косьтерди. Эбу Ханифе буюк алим олмакъ- 
нен бир сырада Аллахкъа ибадетте, инсанларгъа яхшылыкъ япувда, 
догърулыкъта ве гузель ахлякъта нумюне олгъан бир Ислям алими- 
дир. 

О, къыркъ йыл ятсы абдестинен саба намазыны къылды, яни гед- 
желерни девамлы, юкъусыз ибадетнен кечирди. Намазнынъ бир рекя- 
тында Къуран-ы Керимни башындан сонъуна къадар окъуп чыкъкъаны 
бильдирильген. Эбу Ханифе Рамазан айында эр гедже бир кере ве 
куньдюз бир кере олмакъ узьре джеми 60 кере Къуран-ы Керимни ха- 
тим эте эди. 

Къысметини тиджарет япып къазангъан Эбу Ханифе догърулыкъ- 

тан ич айрылмаз ве озюнден чокъ башкъаларны тюшюне эди. Бир къа- 
дын, онъа сатмакъ ичюн йипек бир урба кетире. Эбу Ханифе фиятыны 
сорай. Къадын да юз дирхем истей. 

Эбу Ханифе: 

- Бунынъ къыймети юзден фазладыр, къачкъа сатаджагьынъызны 
айтынъыз, - дей. Къадын юзер, юзер арттыраракъ 400 дирхемге къа- 
дар чыкъты. Эбу Ханифе: 

- Даа да пааллы, - дей: 

Къадын: 

- Сен менимнен ойнайсынъмы шу?- деп ачувлана. 

Эбу Ханифе: 

- Янълыш анъладынъыз. Бир адам кетиринъ де, фият къойду- 
райыкъ, - дей. Къадын бир адам чагъыра ве сатаджакъ малына фият 
къоймасыны истей. Эбу Ханифе бу урбаны беш юз дирхемге сатып 
ала. О, озю муштери олгъанына бакъмадан, сатыджынынъ менфаа- 
тыны къорчалай. Бунынънен о, догърулыкъ ве акъикъатперверлик ми- 
сали ола. 

Эбу Ханифе, элли беш кере хаджылыкъкъа барып келе. Сонъ ке- 
ресинде Кябенинъ ичине кирип, эки рекят намаз къыла. Намазнынъ 
биринджи рекятында Къураннынъ ярысыны, экинджи рекятында да 
дигер ярысыны окъуй. Бойле этил, эки рекятлыкъ намазда Къуран-ы 
Керимни тамамлай. 


СУАЛЛЕР ВЕ ВАЗИФЕЛЕР 


1) Дин недир? 

2) Динлер къач къысымгьа айырыла? 

3) Динлер арасында Ислямнынъ ери насыл олгьаныны анъла- 
тынъыз? 

4) Ислям динининъ макъсады не, Ислямнынъ укюмлери къач къы- 
сымдан ибарет? 

5) Ислям динининъ хусусиетлери нелерден ибарет? 

6) Ислямны бутюн дюнья дини япкъан хусусиетлер нелер? 

ЭКИНДЖИ БОЛЮК 


ИМАН 


МЕВЗУЛАР 

• Келиме-и Тевхид, Келиме-и Шехадет ве маналары 

• Иман әсаслары 

• Иджмалий иман 

• Тафсилий иман 

• Инам бакъымындан инсанлар 

• Иманнынъ инсангьа берген хошнутлыкъ ве бахтиярлыкъ 

• Иманнен амель арасындаки мунасебет 

• Иманнынъ сахих ве макъбул олмасынынъ шартлары 

КЕЛИМЕ-И ТЕВХИД 


^ *1Л VI Й V 

Окъунмасы: «Ля иляхе илляллах, Мухаммедун ресулюллах». 
Манасы: «Аллахтан гъайры танъры ёкътыр. Хазрети Мухаммед 
Аллахнынъ пейгьамберидир». 


Келиме-и шехадет 

Окъунмасы: 

«Әшхеду эн ля иляхе илляллах ве эшхеду энне Мухаммеден 
абдуху ве ресулюх». 

Манасы: 

«Мен шаатлыкъ этем ки, Аллахтан гъайры танъры ёкъ¬ 
тыр ве кене шаатлыкъ этем ки, Мухаммед Аллахнынъ къулу ве 
пейгъамберидир». 


ИМАН ӘСАСЛАРЫ 

Иман сёзюнинъ лугъаттаки манасы - эр къайсы бир шейге инан- 
макъ демектир. 

Динимизде исе иман - Пейгьамберимиз Хазрети Мухаммед -сал- 
лаллаху алейхи ве селлем-нинъ Аллах тарафыңдай кетирген шей- 
лернинъ догъру олгъанына юректен инанмакъ ве бу инамны тильнен 
сёйлемектир. 

1. Иман экиге айрыла 

а) Иджмалий иман 

Аллахкъа ве Хазрети Мухаммед -саллаллаху алейхи ве селлем- 
нинъ Аллахнынъ пейгъамбери олгъанына инанмакътыр. 

Бу эки хусус, динимизде инанылмасы керек олгъан дигер хусус- 
ларны да ичине алгъаны ичюн бутюн иман эсасларынынъ бир мун- 
дериджесидир. Бу себепнен, бунъа «иджмалий иман» яни «топлу ше- 
кильде иман» деп айтыла. 

Иман әсаслары топлу бир шекильде ве мундеридже оларакъ эм 

Келиме-и Тевхидде, эм де Келиме-и Шехадетте ифаде әтиле. Бир ин¬ 
сан, Келиме-и Тевхид я да Келиме-и Шехадетни айтып, буларнынъ ма- 
наларына юректен инанса Ислямгьа кирер, яни мусульман олур. Ан- 
джакъ, мусульман олгьан кимсе бунынънен сынъырланмайып, иман 
эсасларынынъ эр бирини огренмеси ве бутюнине айры-айры инанма- 
сы керек. Инангъан кимсеге «му’мин» деп де айтыла. 

б) Тафсилий иман 

Иман әсасларына айры-айры инанмагъа «тафсилий иман», яни 
«теферруатлы оларакъ инанмакъ» дерлер. 

Теферруатлы оларакъ бильдирильген иман әсасларына «иман- 
нынъ шартлары» деп де айтыла. 

Иманнынъ шартлары алты данедир: 

1. Аллахкъа иман. 

2. Аллахнынъ мелеклерине иман. 

3. Аллахнынъ китапларына иман. 

4. Аллахнынъ пейгъамберлерине иман. 

5. Ахырет кунюне иман. 

6. Къадерге, яхшылыкъ ве яманлыкъ Аллахнынъ яратмасынен 
олгъанына иман. 


Мусульман я да му’мин кимсенинъ бу алты хусускъа инанмасы 
шарт. Әгер бир данесине биле инанмаса мусульман сайылмаз. 

Иманнынъ шартлары «Аменту» деген сёзде топлангъан. Эр бир 
мусульман «Аменту»ны ве манасыны огренмели. 

«Аменту» шудыр: 


3 $\' 3 ^ з 4^5 3 аЛЗь 

О-Ъо цф-ж-31^ ^1*5 4-131 йуЬ ^ Ь 

^ в~ир о\ -Ц-Ф' у а]\ *У о! ^>- 

Окъунмасы: 

«Аменту билляхи ве меляикетихи ве кутубихи ве русулихи 
ве’льевми’ль-ахири ве би’ль-къадери хайрихи ве шеррихи ми- 
наллахи теаля ве’ль-ба’су ба’де’ль-мевти хакъкъун. Эшхеду эн 
ля иляхе илляллах ве эшхеду энне Мухаммеден абдуху ве ресу- 


люх». 

Манасы: 

«Мен Аллахкъа, Аллахнынъ мелеклерине, Аллахнынъ ки¬ 
тапларына, Аллахнынъ пейгъамберлерине, Ахырет кунюне, 
къадерге; яхшылыкъ ве яманлыкънынъ Аллахтан олгъанына 
инандым. Ольген сонъ тирилюв хакътыр. Мен шаатлыкъ этем 
ки, Аллахтан башкъа Танъры ёкътыр ве шаатлыкъ этем ки, 
Мухаммед -саллаллаху алейхи ве селлем- Аллахнынъ къулу ве 
пейгъамберидир». 

ИМАН БАКЪЫМЫНДАН ИНСАНЛАР 

Иман бакъымындан инсанлар уч къысымгъа айрыла: 

1. Му’мин - Аллахнынъ барлыгъына ве бирлигине, Хазрети Му- 
хаммеднинъ -саллаллаху алейхи ве селлем- Аллахнынъ пейгъамбе- 
ри олгъанына юректен инангъан ве буны тилинен сёйлеген кимсеге 
«му’мин» дейиле. 

2. Мунафыкъ - Аллахнынъ барлыгъына ве бирлигине, Хазре¬ 
ти Мухаммеднинъ -саллаллаху алейхи ве селлем- пейгьамберлигине 
юректен инанмагьаны алда тилинен инангьаныны сёйлеген кимсе- 
лерге «мунафыкъ» дейиле. 

3. Кяфир - Аллахнынъ барлыгъына, бирлигине ве Хазрети Му¬ 
хаммеднинъ -саллаллаху алейхи ве селлем- пейгъамберлигине инан- 
магъан ве буны тилинен ифаде эткен кимсеге «кяфир» дейиле. 

Му’мин олгьанлар, дженнетте сонъсуз ве бахтлы бир аяткъа къа- 
вушаджакълар. Мунафыкъ ве кяфирлер дженнетке кирип оламайд- 
жакълар, имансызлыкънынъ джезасыны джехеннемде чекеджеклер. 

ИМАННЫНЪ ИНСАНГЪА БЕРГЕН БАХТ ВЕ СЕАДЕТ 

Инсан, беден ве рухтан мейдангьа кельген бир варлыкътыр. Бе- 
денимизнинъ ашамагьа ве ичмеге ихтияджы олгьаны киби, рухумыз- 
нынъ да гъыдагьа ихтияджы бар. 

Рухнынъ энъ эмиетли гъыдасы сагълам ве догъру имандыр. Ал¬ 
лахкъа инангъан ве ишангъан адам маневий гъыдасыны алгьан ве 
буюк къувет къазангъан олур. Чюнки адам эр вакъыт Аллахнынъ ярды- 
мына мухтадж. Мухтадж олгьанымыз о Юдже Яратыджыгьа инанмакъ 
ве багъланмакъ сеадет ве инам менбаасыдыр. 

Юдже Аллах шойле буюра: 

«Дикъкъат этинъ, юреклер анджакъ Аллахны анъмакънен 
тынчланыр» (Рад суреси, 28). 

Иман инсанны ялынъызлыкътан, маневий бошлукътан къуртара. 
Иман рухумызнынъ гъыдасы, къальбимизнинъ ышыгьыдыр. Имансыз 
бир инсаннынъ руху гьыдасыз, къальби къаранлыкъ ичинде къала. О, 
энъ буюк таянчтан махрум ола. 

Яшайышта инсан чешит къыйынджылыкъларнен къаршылаша. 
Бойле вакъытларда юректен Аллахкъа багълы олгьан иман саипле- 
ри умютсизликке тюшмезлер. Аллахкъа сыгъынырлар. Онъа инанып, 
сабырнен нетиджени беклерлер. Бойле кучьлю бир досткъа севги ве 
сайгъынен багъланмакъ инсанны бахтияр ялар. 

Имандан махрум олгъан инсанлар умютсизликке тюшерлер. Бахт- 
сыз олурлар. Къасеветлерден къуртулмакъ ичюн ички ве наркотик 
къулланмагъа чаре арарлар ве даа буюк белягъа огърарлар. Бойле 
этил эм дюнья, эм де ахырет сеадетини гъайып этерлер. 


ИМАННЕН АМЕЛЬ АРАСЫНДАКИ МУНАСЕБЕТ 


Бир мусульман диний укюмлерни инкяр этмегени муддетче ве 
юрегинде иман булунгъаны муддетче ибадет этмесе биле кене де му- 
сульмандыр, яни динден чыкъмаз ве кяфир олмаз. Лякин Аллахнынъ 
эмири олгъан ибадетлерни япмагъаны ичюн гунях къазаныр ве джеза- 
ны хакъ эткен олур. 

Ибадетлер иманнынъ мукеммеллешмесини ве къуветленмесини 
теминлей. Ахыретте джезадан къуртулмамызгъа ве дженнетке кирме- 
мизге себепчи ола. Амельсиз, ибадетсиз иман зайыфлаша ве инсан¬ 
нынъ къальбиндеки иман нуру сёнмеге башлай. 

Буны шойле бир мисальнен анълатайыкъ: 

Иман ачыкъта янгьан бир чыракъкъа бенъзер. Чыракънынъ ате- 
ши сёнмемеси ичюн оны джамнен къапатмакъ керек. Әгер де бу ше- 
кильде къорчаланмаса, ель уфюрип атешни сёндюрир. Иман да юре- 
гимизде янгьан бир чыракътыр. Ибадетлер оны сакълай. Намаз, ораза 
киби ибадетлерни ве Аллахнынъ дигер эмирлерини ерине кетирсек эм 
Аллахкъа нисбетен борджумызны ерине кетирген олурмыз, эм де има- 
нымызны къуветлендирирмиз. 

ИМАННЫНЪ САХИХ ВЕ МАКЪБУЛ 
ОЛМАСЫНЫНЪ ШАРТЛАРЫ 

Иманнынъ сахих ве макъбул олмасы ичюн учь шарт бар: 

1. Иман артыкъ умют къалмагъаны вакъыт олмамалы. 

Эвельден иман этмеген бир инсан олюм алында азапны корип, 

къоркъудан иман этмеси кечерсиздир. Бу иман о кишиге файда бер- 
мез. Тыпкъы фараоннынъ денъизде богъуладжагъыны корип иман эт¬ 
меси киби. 

2. Мусульман диний укюмлерни инкяр этиджи сёз ве арекетлер- 
де булунмамалы. 

Меселя, диннинъ бутюн эмирлерине инангъан алда намазны ин¬ 
кяр эткен киши иманыны джояр. Чюнки динимиздеки инанылмасы ке- 
рек олгъан шейлер бир бутюндир, эписи Аллахтандыр ве булардан 
бирини биле инкяр этмек, эписини инкяр этмек демектир. Онынъ ичюн 
динимиздеки кесин билинген бир хусусны къабуль этмеген инсан кя- 
фир олур. 

3. Диний укюмлернинъ эписининъ гузель олгъаныны къабул эт- 
мелидир. 

Диний укюмлерден эр къайсы бирини бегенмемек, инсаннынъ 
динден чыкъмасына себеп олур. Әгер де бир адам диндеки харам- 
хеляллардан я да башкъа къанун ве къаиделерден бир шейни беген- 
месе, устюнден кульсе я да сайгъысызлыкъ косьтерсе динден чыкъар 
ве кяфир олур. Меселя, «шарап не ичюн харам, файдалы шей, ичмек 
мумкюн» демек; «бисмиллях» деп ракъы ичмек я да домуз эти аша- 
макъ. 

Мусульманнынъ энъ къыйметли варлыгьы иманыдыр. Инсан дю- 
ньяда бахтлы яшайышкъа, ахыретте де эбедий сеадетке иманы сае- 
синде иришеджек. Анджакъ, сонъ нефеске къадар иманны сакълап 
къалмакъ ве ахыретке бу иманнен кетмек шарттыр. 

Омюрининъ сонъуна къадар иманыны сакълап оламагъан ве ахы¬ 
ретке имансыз кеткен инсангъа эвельки иманы ве япкъан ибадетлери 
файда бермез. Эр шей иманнен къыймет къазаныр, иман олмаса эр 
шей бошунадыр. Бунынъ ичюн бизлер иманымызны къорчаламакъ, 
динимизге зарар береджек сёз ве арекетлерден сакъынмакъ керекмиз. 
Бунынънен берабер Аллахкъа сыгьынмакъ ве әмир этильген ибадет- 
лерни ерине кетирмек- иманны къуветлендирир. Әгер де иманымыз- 
гъа, динимизге зарар береджек бир шей япкъан олсакъ, аджеле тевбе 
этил Аллахтан афу сорамакъ керекмиз. 

СУАЛЛЕР ВЕ ВАЗИФЕЛЕР 

1) Келиме-и Тевхид ве Келиме-и Шехадетни догъру окъунъыз ве 
манасыны анълатынъыз. 

2) Иман әсаслары къачкъа айырыла? 

3) Иджмалий иман не демек? 

4) Тафсилий иман не демек? 

5. Аменту дуасыны окъунъыз ве манасыны анълатынъыз. 

6) Иман джеэтинден инсанлар къач чешит олгьаныны анълатынъ¬ 
ыз. 

7) Иман инсанны насыл бахтлы япкъаныны анълатынъыз. 

8) Иман ве амель арасындаки мунасебетни анълатынъыз. 

9) Иманнынъ сахих ве макъбул олмасынынъ шартлары нелер? 

10) Иманны насыл сакълап къалмакъ мумкюн? 



УЧЮНДЖИ БОЛЮК 


ААААХКЪА ИМАН 


МЕВЗУЛАР 

Аллахнынъ барлыгъы ве бирлиги 
Аллахнынъ сыфатлары 
Аллах севгиси 



АЛЛАХКЪА ИМАН 

АЛЛАХНЫНЪ БАРЛЫГЪЫ ВЕ БИРЛИГИ 

Иманнынъ алты шартындан бириси Аллахкъа имандыр. Акъыллы 
ве пишкинлик чагъына еткен эр инсаннынъ биринджи вазифеси, Ал- 
лахнынъ барлыгъына ве бирлигине инанмакътыр. 

Этрафымызгьа бакъкъанда, ич бир шейнинъ озь-озюнден мей- 
дангьа кельмегенини корьмек мумкюн. Гузель бир бедиий эсер оны яп- 
къан бир санаатчынынъ барлыгъыны косьтере. Меселя, къуллангьан 
саатымызны япкъан бир уста, одамызнынъ диварларында асылы тур- 
гьан дюльбер ресимлерни сызгъан бир рессам, отургьан бинамызны 
къургъан бир къуруджы ёкъмы? Эльбетте бар. 

Ойле исе, мукеммель бир плангъа коре къурулгъан ве мукеммель 
бир низамнен чалышкъан кяинатнынъ, гузель санаат эсери олгъан ин¬ 
саннынъ да бир яратыджысы бар. Иште, бу яратыджы, сонъсуз кучь 
ве къудрет саиби олгъан Аллахтыр. Кяинат - Аллахнынъ барлыгъыны; 
кяинаттаки аэнк ве мукеммель низам да Аллахнынъ бирлигини кось- 
термекте. 

Бизлернинъ биринджи вазифемиз, бизни яраткъан ве яшаткъан 
Аллахкъа инанмакъ, Онъа гонъюльден багъланмакътыр. Аллахкъа 
догъру оларакъ инанмакъ ве Оны танымакъ ичюн Аллахнынъ сыфат- 
ларыны огренмек керекмиз. 

АЛЛАХНЫНЪ С Ы ФАТЛАР Ы 

Аллахнынъ 14 сыфаты бар. Буларнынъ алтысына «затий» сыфат- 
лар, секизине де «субутий» сыфатлар деп айтыла. 

1. Затий сыфатлар 

а) Вуджут: Бар олмакъ. Аллах бардыр, ёкълугъы тюшюнильмез. 

б) Къыдем: Аллахнынъ барлыгъынынъ башлангъычы ёкъ. Аллах 
сонърадан мейдангъа кельген бир варлыкъ дегиль, ич бир шей ол- 
магъанда О, кене бар эди. 

в) Бекъа: Аллахнынъ барлыгъынынъ сонъу ёкъ. Эр шей ёкъ ол¬ 
гъан сонъ Аллахнынъ барлыгъы кене девам этеджек. 

г) Вахданийет: Аллахнынъ бир олмасы демек. Аллах бир, Онынъ 
ортагъы ёкъ. 

д) Мухалефетун ли’ль-хавадис: Сонърадан олгъан шейлерге 
бенъземемек. Аллах яраткъанларындан, махлюкълардан ич бирине 

бенъземез. 

е) Къыям Бинефсихи: Аллахнынъ барлыгьы кендиндендир. Ал- 
лах ич бир шейге мухтадж дегиль, эр шей онъа мухтадж. 

2. Субутий сыфатлар 

а) Хаят: Тири олмакъ. Аллах девамлы оларакъ тиридир. 

б) Илим: Бильмек. Аллах кечкен, келеджек, гизли, ачыкъ эр шей- 
ни билир. Юреклерден кечкен шейлерни де билир. 

в) Семи: Эшитмек. Аллах эр шейни эшитир. 

г) Басар: Корьмек. Аллах эр шейни корер. 

д) Ираде: Тилемек. Аллах тилер ве тилеген шейни де ялар. 

е) Къудрет: Кучю етмек. Аллах сонъсуз къудрет саибидир, эр 
шейге кучю етер. 

ж) Келям: Сёйлемек, айтмакъ. Аллах сёз айтыр, сёзюни пейгъам- 
берлерине ириштирир. Къуран, Аллахнынъ сёзюдир. 

з) Теквин: Яратмакъ. Аллах яратыджыдыр. Кяинаттаки эр шейни 
яраткъан О. Аллах бир шейнинъ бар олмасыны истесе «ол» дер ве о 
деръал олур, мейдангъа келир. Яни Аллах ёкътан яратыр. Бар олгъан 
бир шейни де истегени вакъыт ёкъ этер. 

3. Мусульман Аллахкъа шойле инаныр 

Аллах бардыр ве бирдир. Барлыгъынынъ башлангъычы ве сонъу 
ёкътыр. Аллах махлюкълардан ич бирине бенъземез. Аллахнынъ бар 
олувы озь-озюндендир. Ич бир шейге мухтадж дегильдир. Бутюн мах- 
люкълар Онъа мухтадждыр. 

- Аллах даима тиридир. Аллах эр шейни билир, эр шейни эшитир 
ве эр шейни корер. 

- Аллах тилер ве тилегенини ялар. Онынъ ишине кимсе къарыша- 
маз. Не истесе ве не вакъыт истесе ялар, яла билир. 

- Аллах яратыджыдыр. Истегенини ёкътан бар этер, истегенини 
де ёкъ этер. Кяинатта олгъан эр шей Онынъ яратмасынен мейдан¬ 
гъа кельгендир. Аллахнынъ яраткъаны эр шейде бир мана, бир икмет 
бар. 

Аллахнынъ сёзю бар, яни Аллах лаф эте. О, сёзюни, айтаджакъ- 
ларыны пейгъамберлерине еткизе, Озь эмирлерини пейгъамбер- 
лер вастасынен инсанларгъа бильдире. Динимизнинъ юдже китабы 
Къуран-ы Керим Аллахнынъ сёзюдир. 

Мусульман ич кимсенинъ корьмеген бир ерде олса биле, тербие- 
сиз ве ахлякъсыз бир арекетте булунмаз. Чюнки, Аллахнынъ эр шейни 
корьгенине ве бильгенине инаныр. Бойлеликнен, Аллахкъа иман эр 
тюрлю яхшылыкънынъ ве гузелликнинъ менбаасыдыр. 

АЛЛАХНЫ ЯХШЫ ТАНЫГЪАН ТАЛЕБЕ 

Бир оджанынъ чокъ талебеси бар экен. Факъат буларнынъ ичин- 
ден бир данесини оджа башкъаларындан зияде севе экен. Дигер тале- 
белер буны дуялар ве аркъдашыны куньлемеге башлайлар. 

Куньлерден бир кунь дерске топлангъанлары вакъыт, талебелер 
оджасына шойле айталар: 

- Оджа, мумкюн олса биз сизге бир суаль бермеге истеймиз... 

- Буюрынъыз, - дей оджа. Талебелер девам эте: 

- Оджа, биз эпимиз сизинъ талебелеринъизмиз, амма не ичюндир 
фелянчаны башкъалардан даа чокъ севесинъиз, бунынъ себеби не- 
дир? 

Оджа чокъ тюшюнмеден шойле дей: 

- Мен сизден бир шей япманъызны истейджем ве сонъра, Аллах 
къысмет этсе, суалинъизнинъ джевабыны береджем, - дей. Талебелер 
разы олалар, ве оджа оларгъа шойле айта: 

- Эр биринъиз бирер къуш тутып, ич бир кимсе корьмейджек бир 
ерде оны сойып кетиреджексинъиз. 

Талебелер вазифени беджермек ичюн даркъалалар. Акъшам кене 
оджанынъ узурында топланалар ве оджа олардан туткъан къушлары- 
ны къаерде сойгъанларыны сорай. Бириси ормангъа барып сойгъа- 
ныны айта, экинджиси деренинъ ичине тюшип, учюнджиси къобагьа 
кирип сойгъаныны икяе эте ве иляхре. Оджанынъ севгили талебесине 
сыра кельгенде, оджа ондан сорай: «Я сен огълум, айтылгъан шейни 
къайда барып яптынъ?» Талебе джевап бере: 

- Оджа, сиз кимсенинъ коремейджек бир ерде буны япмакъны сёй- 
лединъиз. Мен де чокъ тюшюндим, амма ойле бир ер тапалмадым. 
Чюнки къараныкъ орманнынъ ортасына барсам да, къобагъа кирсем 
де, яни къайда сакълансам сакъланайым, Аллах мени эр ерде коре. 
Ондан сакъланмакънынъ ве гизленмекнинъ чареси ёкъ. Онынъ ичюн 
мен берген вазифенъизни беджерип оламадым. 

Оджа: «Аферин санъа, Раббисини акъикъатен таныгъан мусуль- 
ман бойле тюшюнмели», - деди. Ондан сонъ эр кес талебенинъ фа- 
зилетини ве оджанынъ онъа не ичюн бойле юксек къыймет кескенини 
анълады ве ярамай тюшюнджелерден вазгечти. 

Нетидже. 

Иште, бу акъыллы талебе киби биз де Аллахны яхшы танып, Оны 
эр шейден юксек тутмакъ борджлумыз. Раббимизнинъ бизим эр ал 

ве арекетимизни эр даим корьгенини ве эр сёзюмизни эшиткенини эр 
вакъыт акъылда тутып, яхшы ишлер, яхшы сёзлер айтмагъа тырыш- 
макъ керекмиз. 


АЛЛАХ СЕВГИСИ 

Аллах бизге корьмек ичюн козьлер, эшитмек ичюн къулакълар, 
лаф этмек ичюн тиль, чешитли ишлер беджермек ичюн эллер ве аякъ- 
лар берди. Бундан да гъайры Аллах бизге акъыл берип, башкъа вар- 
лыкълардан устюн яратты. 

Сагълыкъ ве сеадет ичинде яшамамыз ичюн ер юзюни чешит 
ниметлернен донатты, нефес алгъанымыз авадан, ичкенимиз сувгьа 
къадар эр тюрлю ихтияджларымызны къаршылады. Къыскъа бир муд- 
дет нефес аламагъан я да чыкъарамагьан инсан яшап оламаз, олер. 
Эр сание мухтадж олгьанымыз бу ве даа башкъа ниметлерни тюшюн- 
сек, Аллахнынъ бизге берген эйиликлернинъ не къадар чокъ олгъаны- 
ны анъламамыз мумкюн. 

Юдже Аллах шойле буюра: 

«Аллахнынъ ниметини саяджакъ олсанъыз, битирип 
оламазсынъыз». 4 

Инсан кендисине яхшылыкъ япкъанларны север. Ойле исе, энъ 
чокъ севмемиз керек олгъан варлыкъ - Аллахтыр. Чюнки О, бизге эр 
кестен чокъ, атта сайылмайджакъ къадар чокъ яхшылыкъ япкъандыр. 
Энъ эвель бизлерни яраткъан ве яшаткъандыр. Корюле ки, Аллах 
бизлерге нисбетен пек мерхаметли ве шефкъатлыдыр. Биз де Аллах- 
ны пек севмелимиз. Севги ялынъыз сёзнен олмаз. Инсан севдигине 
сайгъы косьтерир, севдигининъ бегенмейджеги бир шей япмаз. Аллах 
севгиси Онынъ мубарек адыны урьметнен анъмакъ, бизлерге әмир эт- 
кен ибадет вазифелерини севе-севе япмакъ ве ясакъ эткен шейлер- 
ден сакъынмакънен олур. 

Әгер бойле япып, Оны керчектен севгенимизни косьтерсек (исбат 
этсек), Аллах да бизни севеджек ве дюньядаки ниметлерден даа зия- 
десини бизге ахыретте береджек. 

Бир инсан ичюн энъ буюк бахт, Аллахнынъ севимли къулларын- 
дан олмакътыр. 


4 Ибрахим суреси, 34 

АЛЛАХ 

Ерни, кокни яраткъан, 
Тереклерни донаткъан, 
Чичеклерни ачтыргьан, 
Бир Аллахтыр, бир Аллах! 


Тойдургъан эр айванны, 
Яшаткъан эр инсанны, 
Сакълагьан шу ватанны, 
Бир Аллахтыр, бир Аллах! 


Аллах эр ерде азыр, 

Не япсам да О, назир; 

Не сёйлесем эшитир; 
Бардыр, Бирдир, Буюктир. 
Мен Аллахны северим, 

Эр сёзюни динълерим. 


Сабри Джемиль Ялкъут 

МУСТАКЪИЛЬ ОКЪУВ ичюн 

Керчек иман саиби бир генч къыз... 

Хазрети Омер халифелиги девринде сют саткъанларгъа сютке 
сув къарыштырмаларыны ясакълады ве бу эмирни эр тарафкъа илян 
этти. Шеэрнинъ интизамыны тешкермек ичюн бир гедже Мединени ай- 
ланып юргенде болдура ве бир аз раатланмакъ ичюн бир эвнинъ ди¬ 
варына яслана. Эвнинъ ичинде бир къызнен анасы арасында кечкен 
шу къонушманы эшите: 

Ана: 

- Айды къызым, тур да сютлерге бир аз сув къош. 

Къыз: 

- Халифенинъ сютлерге сув къошмакъны ясакъ эткенини биль- 
мейсинъми? 

Ана: 

- Эльбетте билем. 

Къыз: 

- Ойле исе халифенинъ ясакъ эткен шейни насыл япарым? 

Ана: 

- Тур да сувны къош шу сютлерге, Омер сени къайдан кореджек? 

Къыз: 

- Омер корьмез, амма Раббим корер. Валлахи, мен Онынъ хошуна 
кетмеген бир шей япмам. 

Хазрети Омер, бу къонушманы динълеген сонъ эвине къайтты. 
Эйи бир дин тербиеси корьген бу юксек ахлякълы фукъаре къызны 
огьлу Асымгъа эвлендирди. 

Иште, Аллахкъа инанувнынъ инсан арекетлерине мусбет теси- 

ри... 

СУАЛЛЕР ВЕ ВАЗИФЕЛЕР 

1) Инсаннынъ ильк вазифеси недир? 

2) Аллахнынъ къач сыфаты бар? 

3) Аллахнынъ затий сыфатларыны айтынъыз! 

4) Аллахнынъ субутий сыфатларыны айтынъыз! 

5) Бир мусульман Аллахкъа насыл инанмалы? 

6) Аллах бизлерни севмеси ичюн не япмалымыз? 

7) Икяеден не анъладынъыз, мусульман насыл олмалы? 

ДЁРТЮНДЖИ БОЛЮК 

МЕЛЕКЛЕРГЕ ИМАН 


МЕВЗУЛАР 

Мелеклернинъ маиети ве хусусиетлери 
Базы мелеклернинъ адлары ве вазифелери 
Мелеклерге инанмакънынъ файдалары 

МЕЛЕКЛЕРНИНЪ МАИЕТИ ВЕ ХУСУСИЕТЛЕРИ 

Иманнынъ шартларындан экинджиси мелеклерге инанмакътыр. 
Мелеклер нурдан яратылгьан варлыкълардыр. Олар ашамазлар, ич- 
мезлер ве эвленмезлер. Оларнынъ къадын я да эркеклери олмаз, яни 
джынсиетсиздирлер. 

Мелеклер Аллахнынъ севгили къулларыдыр. Олар Аллахнынъ 
эмирлерини ич бир эксиксиз ерине кетирелер, ич гунях ишлемезлер. 

Юдже Аллах, бутюн махлюкъатны фаркълы шекиллерде яратты. 
Булардан базылары бизим корип оладжагъымыз, базылары да корип 
оламайджагъымыз шекильдедир. Инсан базы махлюкъларны корип 
оламай. Чюнки инсаннынъ козю эр шейни кореджек шекильде яратыл- 
магъандыр. Яни инсаннынъ корюв къабилиети сынъырлыдыр. 

Меселя, пек уфакъ шейни - микробны корип оламагъанымыз киби 
аваны, ельни, рухумызны ве акъылымызны да корип оламаймыз. Тель- 
ден кечкен электрик джерьяны да корюльмей. Лякин корьмесек биле, 
бизлер бу шейлернинъ бар олгьаныны билемиз. Иште, мелеклер де 
бунынъ киби бар олгьан, амма корюльмеген варлыкълардыр. 

Мелеклер нурдан яратылгьан пек лятиф бир варлыкъ олгьанлары 
ичюн биз оларны корип оламаймыз. Факъат мелеклернинъ барлыгъы- 
на инанамыз. Чюнки, мелеклернинъ барлыгьы акъкъында Аллах Таа- 
ля Къуран-ы Керимде хабер берди. Пейгъамберимиз де мелеклерни 
эм корьди, эм де бизлерге бильдирди. Юдже Аллахнынъ ве севгили 
Пейгъамберимизнинъ бильдирген эр шей догърудыр. Бу себепнен биз 
мелеклернинъ бар олгъанына къатийен инанамыз. 

БАЗЫ МЕЛЕКЛЕРНИНЪ АДЛАРЫ ВЕ ВАЗИФЕЛЕРИ 

Мелеклер - ерде, коклерде, чевремизде ве эр ерде булуналар. 
Сайыларыны анджакъ Аллах биле. Эр бирине Аллах махсус вазифе- 
лер бергендир. 

Базылары девамлы оларакъ Аллахкъа ибадет этелер. Базыла¬ 
ры да кяинатнынъ тертип ве низамынен вазифелидир. Мелеклер пек 
кучьлюдир ве инсаннынъ такъаты етмейджек буюк ишлерни яларлар. 
Инсанларгъа яхшылыкъ телькъин эткен, оларны ярамайлыкътан къор- 
чалагьан, къыйын вакъытларда муминлерге ярдымгьа ёлланылгъан 
мелеклер бар. Юдже Аллах мелеклерни яратып сонъсуз къудретини 
косьтергендир. 

БУ ЮК МЕЛЕКЛЕР ВЕ ВАЗИФЕЛЕРИ 

1. Джебраиль - мелеклернинъ энъ буюгидир. Вазифеси: Аллах- 
нен пейгъамберлер арасында эльчилик япмакъ, Аллахнынъ китапла- 
рыны пейгъамберлерге кетирмектир. Китабимиз Къуран-ы Керимни 
Аллахтан пейгъамберимизге кетирген Джебраильдир. 

2. Микяиль - табиат адиселерини идаре этювнен вазифелидир. 
(Ягъмур ягъмасы, ель эсмеси, осюмликлернинъ осьмеси ве башкъа). 

3. Исрафиль - къыяметнинъ къопмасы ве инсанларнынъ ольген 
сонъ текрар тирильмелеринен вазифели. 

4. Азраиль - омюри сонъуна кельген инсанларнынъ джанлары- 
ны алмакънен вазифели. 

Бу дёрт буюк мелеклерден гъайры шу мелеклер де бар: 

Кирамен Кятибин - булар эки мелектир. Бириси инсанларнынъ 
сагъында, дигери инсанларнынъ солунда булуналар. Сагьындаки 
инсаннынъ япкъан эйи ишлерни; солундаки исе фена ишлерни яза. 
Бойлеликнен, эр бир инсаннынъ «Амель дефтери» бар. Бу дефтерге 
инсанларнынъ бутюн амеллери яни ишлери шу мелеклер тарафыңдай 
языла. 

Мункер ве Некир - булар, ольген сонъ къабирде инсанларгъа су- 
аль бермекнен вазифели эки мелек. 

Ридван - дженнеттеки мелеклернинъ башы. 

Малик - джехеннемде вазифели олгъан мелеклернинъ башы. 

Булардан гъайры даа чокътан чокъ мелеклер бар. Ерлер ве ко- 
клер Аллахкъа седжде эткен мелеклернен толудыр. 

МЕЛЕКЛЕРГЕ ИНАНМАКЪНЫНЪ ФАЙДАЛАРЫ 

Энъ эвель биз Аллахнынъ сонъсуз къудретини анълаймыз. Биз- 
ден башкъа Раббимиз чокъ махлюкъ яраткъан. Булар токътамадан 
Аллахкъа ибадет этелер; седждеге къапаналар, рукугъа баралар, 
Рабблерине тазим этелер. Бойлеликнен, Аллах Таалянынъ бизим иба- 
детлеримизге ихтияджы ёкъ. Аксине, бизим Аллахкъа ибадет этмеге 
ихтияджымыз бар. Бизлер эр ан Раббимизге мухтаджмыз. 

Эр вакъыт ве эр ерде бизимнен берабер олгъан, бизден ич де 
айрылмагьан мелеклер бар. «Кирамен кятибин» деп айтылгьан бу ме¬ 
леклернинъ вазифеси, япкъанымыз яхшылыкъ ве ярамайлыкъларны 
язмакътан ибарет. Демек, инсан озь башына къалгьанда биле ялынъ- 
ыз дегиль. Оны даима козеткен ве япкъан ишлерини язгъан мелеклер 

бар. 

Мелеклерге инангъан бир мусульман, гизли ерлерде «Мени кимсе 
корьмей, истегенимни япарым» деп оламаз, ярамайлыкъ япмаз. Чюн- 
ки, къайда олса олсун, мелеклернинъ оны козеткенини, яхшылыкъ ве 
ярамайлыкъларыны язып баргъанларыны билир. Бойлеликнен, меле¬ 
клерге олгьан иманымыз бизлерни феналыкъ япмакътан вазгечирир. 

Булардан гъайры бизлерни ярамайлыкълардан къорчалагъан, 
эйилик япмагъа тешвикъат эткен мелеклер де бар. Дюньяда эйилик ве 
гузеллик мисали - мелектир; феналыкъ ве ярамайлыкънынъ мисали 
де - шейтандыр. Мелек инсанны яхшылыкъкъа, шейтан да феналыкъ- 
къа чагъырыр. 

Меселя, къурсагъы ач ве ярдымгъа мухтадж бир факъырнен къар- 
шылашкъанымызда, ичимизде аджыма дуйгъусы догъар ве гизли бир 
сес бизге: «Факъыргъа ярдым эт», - дие сесленир. Бу мелек сесидир. 
Бу сырада ичимизде белли олгьан башкъа бир сес де: «Ярдым япсанъ 
акъчанъ эксилир, ярдым этме», - деп фысылдар ве бизни фукъареге 
ярдым этмектен вазгечирмеге тырышыр. Бу фысылты да шейтан се¬ 
сидир. 

Бу вазиетте биз факъыргъа ярдым этмеге чагъыргьан сеске уй- 
малымыз. Чюнки бу сес, эйиликни севген ве бизни эйилик япмагъа 
чагъыргьан дост сесидир. Бунъа уймакъ бизге яхшы ишлер яптырыр, 
савап къазанмамызгъа себепчи олур. Шейтаннынъ сесине уймакътан 
сакъынмалымыз. Чюнки о, бизни яхшылыкътан вазгечирмеге ве гунях 
япмакъ ичюн алдатмагъа тырышыр. 

Анълашыла ки, мелеклерге инанмакъ - феналыкътан сакъынма- 
мызны, ахлякъымызнынъ гузеллешмесини теминлей. 

Пейгъамберимиз -саллаллаху алейхи ве селлем- шойле буюра: 

«Эм шейтан, эм де мелек инсаннынъ юрегине базы шейлер кети- 
рирлер. Шейтаннынъ иши феналыкъкъа чагъырмакъ, акъикъаттан 
узакълаштырмакътыр. Мелекнинъ иши акъикъаткъа, яхшылыкъкъа 
чагъырмакъ ве феналыкътан узакълаштырмакътыр. 

Ким ичинде яхшылыкъкъа чагъыргъан бир сес эшитсе билсин 
ки, о - мелекнинъ сеси. Аман онъа уйсун ве Аллахкъа шукюр этсин. 

Ким де ичинде феналыкъкъа чагъыргъан бир сес эшитсе бил¬ 
син ки, о - шейтанынъ сеси. Ондан узакълашсын ве Аллахкъа 
сыгъынсын» 5 . 


5 Тирмизи. 

СУАЛЛЕР ВЕ ВАЗИФЕЛЕР 

1) Мелеклер насыл варлыкълар? 

2) Мелеклерни не ичюн корип оламаймыз? 

3) Энъ буюк мелеклер къайсылар, оларнынъ вазифелери нелер- 
ден ибарет? 

4) Мелеклерге инанмакънынъ файдаларыны анълатынъыз? 

БЕШИНДЖИ БОЛЮК 

КИТАПЛАРГЪА ИМАН 


МЕВЗУЛАР 

• Вахийнинъ маиети ве чешитлери 

• Иляхий китаплар ве саифелер 

• Къуран-ы Керимнинъ назиль олувы (эндирилюви) 

• Къуран-ы Керимнинъ язылувы ве китап алына кетирилюви 

• Къуран-ы Керимнинъ хусусиетлери 

• Къуран-ы Керимге нисбетен вазифелеримиз 

• Къуран окъумакънынъ фазилети акъкъында Пейгъамберимиз- 
нинъ мубарек сёзлери 

ВАХИЙНИНЪ МАИЕТИ 

Вахийнинъ лугъат манасы: Бир шейни гизли ве аджеле оларакъ 
бильдирмек. 

Вахийнинъ динимиздеки манасы: Аллах тарафыңдай догърудан 
догъру я да эльчи вастасынен пейгъамберлерге билдирильген ве къа- 
тиийлик ифаде эткен бильги. 

Аллах, къулларындан сайлагъан кимселерге тилегени шейлерни, 
тилегени ёлнен бильдирир. Аллах чешит вахий ёлларынен сёзюни, 
ирадесини пейгъамберлерге еткизгендир. 

ВАХИЙНИНЪ ЧЕШИТЛЕРИ 

1. Садыкъ тюш: Аллах тилегени бильгилерни догъру бир тюшнен 
пейгъамберлерине бильдирген. Пейгъамберимизге вахий ильк ба¬ 
шында бу шекильде кельмеге башлай. Тюшюнде корьген шейлер бир 
тамам мейдангъа келе ве олгъаны киби керчеклеше эди. 

2. Ильхам ёлунен вахий: Аллахнынъ тилегени шейлерни ич бир 
вастасыз пейгъамбернинъ юрегине къоймасы. 

3. Перде артындан келям: Арада бир васта олмадан ве корюнме- 
ден Аллахнынъ сёзюнинъ эшитильмеси. 

4. Бир эльчи (мелек) вастасынен еткизильген вахий: Юдже Аллах, 
сёзюни бир мелек вастасынен пейгъамберлерине еткизмеси. 

Аллахнынъ сёзюни пейгъамберлерге бильдирген мелек, базан 
кенди суретинде келе, базан да бир инсан шеклинде келе эди. О ерде 
булунгъан кимселер оны коре ве сесини эшите эдилер. Базы вакъыт 
да мелек келип пейгъамберге вахий бильдире, факъат озю корюнмез 
эди. 

Къуран-ы Керим пейгъамбер эфендимизге вахийнинъ бу дёртюн- 
джи чешити олгъан эльчи-мелек вастасынен ёлланылды. Къуран-ы 
Керимни Аллахтан Пейгъамберимизге алып кельген бу эльчи, меле- 
клернинъ энъ буюги олгъан Джебраиль -алейхисселям-дир. 

ИЛЯХИЙ КИТАПЛАР ВЕ САИФЕЛЕР 

Иманнынъ алты шартыңдай учюнджиси - Аллахнынъ китаплары¬ 
на инанмакъ. Юдже Аллах, къулларына пейгъамберлер вастасынен 
китаплар ёллагъан. Бу китапларда, Аллахнынъ эмирлери ве ясакъла- 

ры бильдирильген, къулларынынъ беджермелери керек олгъан вази- 
фелер огретильген, дюнья ве ахыретте бахтлы олмакънынъ ёллары 
косьтерильген. 

Биз мусульманлар, пейгъамберлерге ёлланылгъан бутюн кита- 
пларгъа инанамыз. Анджакъ, Къуран-ы Керимден гъайры дигер иля- 
хий китапларнынъ сонърадан бозулгъаныны ве денъиштирильгенини 
де билемиз. Бу себептен биз оларнынъ шимдики бозулгьан шеклине 
дегиль де, пейгъамберлерге ёлланылгъан вакъыттаки, бозулмагъан 
(асыл) шеклине инанамыз. Кунюмизге бу шекильде келип чыкъмагъ- 
анлары себебинден ал-азырда гъайры динлернинъ къолунда олгъан 
«китаб-ы мукъаддесни» биз Аллахнынъ сёзю олгъаныны къабул эт- 
меймиз. Къуран-ы Керим исе, пейгьамберимизге эндирильгени киби 
буюк федакярлыкънен сакъланып кунюмизге къадар кельген ве ич бир 
денъишмеге огьрамагъандыр. Бойлеликнен, Аллахнынъ ирадеси Къу- 
рандадыр. Аллахнынъ разылыгьыны къазанмакъ истегенлер бильме- 
ли ки, Къуран инсанлыкънынъ уймасы керек олгъан тек иляхий китап¬ 
тыр, яратыджынынъ сёзюдир. 

Аллах тарафыңдай пейгъамберлерге ёлланылгъан китаплардан 
базылары бир къач саифеден мейдангъа кельген кучюк китаплардыр. 
Буларгьа китап дегиль де «сухуф» деп айтыла. Сухуф - саифелер де- 
мектир. Къалгъанларына «Дёрт буюк китап» дейилир. 


САИФЕЛЕР 


1 . 

10 

2. 

50 

3. 

30 

4. 

10 

Эписи 


саифе - Адем алейхисселямгъа. 
саифе - Шит алейхисселямгъа. 
саифе - Идрис алейхисселямгъа. 
саифе - Ибрахим алейхисселямгъа. 
олып 100 саифе. 


ДЁРТ БУЮК КИТАП 

1. Теврат - Муса алейхисселямгъа 

2. Зебур - Давуд алейхисселямгъа 

3. Инджиль - Иса алейхисселямгъа 

4. Къуран-ы Керим - бизим пейгъамберимиз, Хазрети Мухаммед 
алейхисселямгъа ёлланылгъандыр. 

КЪУРАН-Ы КЕРИМНИНЪ НАЗИЛЬ ОЛУВЫ 

Къураннынъ назиль олмасы - энмеси демектир. Пейгъамберимиз 
Хазрети Мухаммед -саллаллаху алейхи ве селлем-ге пейгъамберлик 
вазифеси берильмеден эвель бир муддет Мекке этрафындаки Хира 
дагъына кете, Аллахнынъ буюклигини тюшюне эди. 

610 сенесининъ Рамазан айында бир базарэртеси геджеси, кене 
Хирадаки къобагъа чыкъып, тюшюнджеге далгъан эди. О, бутюн гонъ- 
юлинен ве акъылынен Аллахкъа ёнельген эди. Иште, бу сырада меле- 
клернинъ энъ буюги олгъан Джебраиль -алейхисселям-, Аллахнынъ 
эмиринен Пейгъамберимизге кельди ве «Окъу» деди. О, буны учь кере 
текрарлады. Севгили Пейгъамберимиз «не окъуйым», дегенинен Дже¬ 
браиль -алейхисселям-, Къуран-ы Керимден беш аетни теблигь этти. 
Бойлеликнен, ильк вахий кельди ве Къуран-ы Керим назиль олмагьа 
башлады. 

Ильк вахий кельгени вакъыт Пейгъамберимиз -саллаллаху алей¬ 
хи ве селлем- къыркъ яшында эди. Ильк дефа энген ве Къуран-ы Ке- 
римде Алякъ суресининъ башында ер алгъан бу беш аетнинъ манасы 
шудыр: 

«Яраткъан Раббинънинъадынен окъу. О, инсанны «алякъ»дан 
яратты. Окъу, Раббинъ сонъсуз джумерттир. Къалемнен язмакъ- 
ны огреткен де О. Инсангъа бильмегенини де О огретти.» 

Къураннынъ энмеге башламасынен Хазрети Мухаммед -саллал¬ 
лаху алейхи ве селлем-ге сонъ пейгъамбер олгъаны билдирильди. 
Къуран-ы Керим базан ает-ает, базан да сурелер алында парча-парча 
энди. Эписи олып Къураннынъ энмеси 23 йылда тәмамланды. Аетлер 
чокъусы бир суаль я да бир вакъиа узерине энер эди. Аетлернинъ эн- 
месине себеп олгъан суаль ве вакъиаларгъа «себеб-и нузуль» деп ай- 
тыла. 

Къураннынъ энъ сонъ назиль олгъан аети исе, Бакъара суреси¬ 
нинъ 281-джи аетидир. Манасы шу: 

«Аллахкъа къайтаджагъынъыз ве сонъра акъсызлыкъкъа 
огърамадан эр кеске не къазангъан олса эксиксиз бериледжеги 
куньден къоркъунъ.» 

КЪУРАН-Ы КЕРИМНИНЪ ЯЗЫЛУВЫ ВЕ 
МУСХАФ АЛЫНА КЕТИРИЛЮВИ 

Къуран аетлери кельгенинен Пейгьамберимиз -саллаллаху алей- 
хи ве селлем- вахий кятиплерини чагъыра, аетлернинъ къайсы суре- 
нинъ къайсы ерине языладжагъыны косьтере эди. Вахий кятиплери де 
косьтерилыен ерге аетлерни яза эдилер. Сонъра пейгъамбер эфенди- 
миз язылгъан аетлерни оларгъа окъута ве догъру язылгъаныны теш- 
кере эди. Эндирильген аетлерни Асхаб-ы Кирам да окъуй ве чокъусы 
эзберлей эди. Бойлеликнен, Къуран-ы Керим эм язылып, эм де эзбер- 
ленип сакъланды. 

Пейгъамберимизнинъ сагълыгъында аетлер энмеге девам эткени 
ичюн Къураннынъ язылгъан саифелери мусхаф (яни бир китап) алына 
кетирильмеди. Къуран вахийнинъ битмесинен тәмамланды. 

Пейгьамберимиз -саллаллаху алейхи ве селлем-нинъ вефатын- 
дан сонъра халифе олгъан Хазрети Эбу Бекир сахабелернинъ буюкле- 
ринден бир эйет мейдангъа кетирди. Бу эйет айры-айры алда олгъан 
Къуран саифелерини топлады. Хафызларнынъ эзберлеген Къураннен 
тенъештирильди ве язып Мусхаф алына кетирильди. 

Къуран саифелерининъ бир арагъа топланып, китап алына кети- 
рильген шеклине «Мусхаф» деп айтыла. 

Буны япкъанда Пейгъамберимизнинъ косьтерген тертипке коре 
сурелер белли бир сырагъа къоюлды. Топланып мусхаф алына кети- 
рильген Къуран, халифе Хазрети Эбу Бекир янында сакъланды. 

Даа сонъра, Ислямнынъ яйылмасы нетиджесинде Хазрети Осман 
вакътында бу Къуран чокъартылды ве чешит Ислям мемлекетлерине 
ёлланылды. 

Бойлеликнен, Къуран-ы Керим Аллахтан Пейгъамберимизге ва¬ 
хий этильгени киби муафаза этильди, сакъланды. Ич бир денъишмеге 
огърамадан кунюмизге къадар келип етти. Къыяметке къадар да бу 
шекильде девам этеджек. Бугунь къолумызда олгъан Къуран, Пейгъ¬ 
амберимизнинъ кунюнде язылып эзберленген, Хазрети Эбу Бекир 
вакътында мусхаф алына кетирильген ве Хазрети Осман тарафыңдай 
чокъартылгъан Къурандыр. 

КЪУРАН-Ы КЕРИМНИНЪ ХУСУСИЕТЛЕРИ 

Энъ сонъ ве энъ буюк пейгъамбер Хазрети Мухаммед -саллал¬ 
лаху алейхи ве селлем-ге Аллах тарафыңдай ёлланылгъан Къуран-ы 

Керим мусуяьманлыкънынъ мукъаддес китабыдыр. 

Къуран-ы Керимни башкъа иляхий китаплардан айыргъан ве 
устюн япкъан бир чокъ хусусиетлер бар. 

Бу хусусиетлернинъ энъ әсаслары шулар: 

1. Къуран-ы Керим пейгъамберимизге энгени киби ич бир 
денъишмеге огърамадан бизге къадар кельди. Къыяметке къа- 
дар да бозулмадан девам этеджек. 

Башкъа мукъаддес китаплардан базылары бутюнлей гъайып 
олды, базылары да чокъ денъишмеге огърап бозулды ве ич бириси 
Аллахтан кельгени киби сакъланып къалмады. 

Къуран-ы Керимни исе Аллахнынъ озю къорчалайджагъына сёз 
бере: 



«Къуранны санъа Биз эндирдик, онынъ къорчалайыджысы 
да Бизмиз». 6 

Керчектен де Аллах Тааля, мукъаддес китабымыз Къуран-ы Ке¬ 
римни кунюмизге къадар къорчалады, къыяметке къадар да къорча- 
лайджакъ. 

2. Къуран-ы Керим бир кереден дегиль де, парча-парча энди. 
Фаркълы вакъытлар ве фаркълы адиселерге коре ает ве сурелер 
алында энди. Бу шекильде кельмеси онынъ къолай эзберленме- 
сини ве анълашылмасыны теминлей. 

3. Къуран-ы Керим сонъки иляхий китап. Ондан сонъра баш¬ 
къа китап кельмейджек. Къураннынъ укюмлери къыяметке къа¬ 
дар кечерли оладжакъ, денъишмейджек. Әвельки китаплар исе 
белли бир вакъыт ичюн ёлланылгъан эдилер. 

4. Къуран-ы Керим бутюн инсанлыкъкъа ёлланылгъан бир 
китаптыр. Эр асырнынъ ихтияджларыны къаршылайджакъ акъ- 
икъат ве икметлернен толудыр. Албуки, башкъа мукъаддес кита¬ 
плар белли миллетлерге ёлланылгъан эдилер. 

5. Къуран-ы Керим, Пейгъамберимизнинъ энгъ буюк ве даи- 
мий муджизесидир. Эм сёзлери, эм манасы, эм де кетирген юдже 
акъикъатлар мисильсиз бир муджизедир. 


6 Хиджр суреси, 9. 

КЪУРАН-Ы КЕРИМГЕ НИСБЕТЕН ВАЗИФЕЛЕРИМИЗ 

1. Эр бир мусульман, Къуран-ы Керимнинъ Аллахнынъ сёзю ол- 
гъаныны бильмели ве теджвид къаиделерине коре янълышсыз окъу- 
малы. 

2. Къуран-ы Керимни абдестли оларакъ къолгъа алып «Эузу- 
бисмиллях» иле окъумгъа башламалы. Къуранны окъугьанда мумкюн 
исе къыблагьа тараф дёнмели ве сонъ дереджеде эдепли, сайгъылы 
олмалы. Манасыны огренмеге тырышмалы. 

3. Къуран-ы Керим темиз ерде окъунмалы; башкъа ишлернен 
мешгъуль олгьан, Къуранны динълемеген кимселернинъ янында ве 
кирли ерлерде окъунмамалы. 

4. Башкъасынынъ окъугьаны Къуранны сайгъынен динълемели. 

5. Къуран-ы Керим, юксек ве темиз бир ерде тутулмалы, алчакъ 
ерге къоюлмамалы. 

6. Къураннынъ яп дегенлерини япмалы, япма дегенлеринден 
сакъынмалы. Къураннынъ ахлякъ къаиделерине уйгъун арекет этме- 
ли. 


ЮДЖЕ КЪУРАН-Ы КЕРИМ 

Юдже Къуран-ы Керим 
Юдже Къуран-ы Керим 
Сени Аллах къатындан 

Кетирди Пейгъамберим... 

*** 

Дюньянынъ ышыгъы 
Рухнынъ айдынлыгъысынъ, 
Сен къыямет кунюнде 

Иман сыгъынагъысынъ... 

*** 

Юдже Къуран-ы Керим 
Юдже Къуран-ы Керим 
Сени эр шейден чокъ 
Саярым ве северим... 


Гёкхан Эвлияогълу 



КИТАПМРГЪА ИМАН 


КЪУРАН-Ы КЕРИМ АКЪКЪЫНДА 
БАЗЫ ХАДИСЛЕР 

Къуран окъумакънынъ фазилети акъкъында Пейгъамберимиз- 
нинъ мубарек сёзлери: 

«Ичинъизден энъ хайырлынъыз, Къуранны огренген ве огрет- 
кендир». 

*** 

«Ким Аллахнынъ китабы Къурандан бир ариф окъуса, онынъ 
ичюн бир севап бар. Эр савапнынъ къаршылыгъы да он къат бери- 
леджек». 

*** 

«Ким Аллахнынъ китабы Къурандан бир ает динълесе, онъа 
къат-къат савап берилир. Ким дө Аллахнынъ китабындан бир ает 
окъуса къыямет кунюнде онъа нур олур». 


*** 

«Къуранны окъунъыз. Чюнки о, къыямет куню окъугъанларгъа 
шефаат этеджек». 

*** 

«Ким Къуран-ы Керимни окъур ве онынъ иле амель этсе, къыя¬ 
мет кунюнде онынъ ана ве бабасына ойле бир тадж кийдирилир ки, 
онынъ айдынлыгъы дюньяда эвлерге ургъан кунеш ышыгъындан даа 
ярыкътыр. Артыкъ сиз бунынъ иле амель эткеннинъ савабыны эсап 
этинъ». 


Пейгъамберимиз -саллаллаху алейхи ве селлем- Хазрети Эбу 
Зерге шойле деди: 

«Сабадан эвден чыкъып Аллахнынъ китабы Къурандан бир ает 
огренменъ, сенинъ ичюн юз рекят нафиле намаздан даа хайырлы- 
дыр». 

*** 

«Ким Къуранны окъуса ве оны эзберлесе, хелял дегенини хелял 
билир, харам дегенини де харам сайса, бу себепнен Аллах оны джен- 
нетке къояр ве акърабасындан эписи де джехеннемлик олгъан он ки- 
шиге шефаатчы къылар ». 7 

СУАЛЛЕР ВЕ ВАЗИФЕЛЕР 

1) Вахий недир? 

2) Вахийнинъ чешитлерини анълатынъыз. 

3) Пейгъамберимизге вахийнинъ келюв ёлларыны анълатынъ¬ 
ыз. 

4) Къуран-ы Керим вахийнинъ къайсы чешитинен пейгъамбери¬ 
мизге ёлланылды? 

5) Иляхий китаплар ве саифелер къайсы пейгъамберлерге ёлла¬ 
нылды? 

6) Къуран-ы Керим насыл назиль олды? Ильк энген аетлер къай¬ 
сы аетлер? 

7) Къуран-ы Керимнинъ язылувыны ве китап алына кетирилюви- 
ни анълатынъыз. 

8) Мусхаф недир? 

9) Къуран-ы Керимнинъ хусусиетлери нелер? 

10) Къуран-ы Керимге нисбетен вазифелеримиз нелер? 

11) Къуран окъумакънынъ фазилети акъкъында беш хадис эзбер- 


ленъиз. 

АЛТЫНДЖЫ БОЛЮК 

ПЕЙГЪАМБЕРАЕРГЕ ИМАН 


МЕВЗУЛАР 

• Пейгъамберлик ве пейгьамберлерге олгъан ихтиядж 

• Пейгъамберлернинъ вазифелери ве сыфатлары 

• Къуран-ы Керимде ады кечкен пейгьамберлер 

• Пейгъамберлернинъ теблигъ эткенлери динлерде бир олгъан 
әсаслар 

• Муджизе ве керамет не демек 

• Пейгъамберимизнинъ муджизелери 

• Пейгъамберимизнинъ хусусиетлери 

• Хазрети Мухаммед -саллаллаху алейхи ве селлем-нинъ сонъ 
пейгъамбер олмасы 

• Пейгъамберимиз акъкъында айтылгъан сёзлер 

ПЕЙГЪАМБЕРЛИК ВЕ ПЕЙГЪАМБЕРЛЕРГЕ 
ОЛГЪАН ИХТИЯДЖ 

Иманнынъ алты шартындан дёртюнджиси пейгъамберлерге инан- 
макътыр. Пейгьамберлик, Аллахнен инсанлар арасында бир эльчилик 
вазифесидир. Аллах бу вазифеге ляйыкъ олгьан энъ эйи къулларыны 
тайинлер. Пейгьамберлер ёл косьтериджи оларакъ ёлланылды. Ин- 
санларнынъ бойле ёл косьтериджилерге ихтияджы бар. 

Чюнки инсанлар озь акъылларынен Аллахнынъ барлыгъыны анъ- 
лап олсалар биле, Онынъ юксек сыфатларыны къаврап оламазлар. 
Аллахкъа насыл ибадет этиледжегини, Ахырет аятыны ве анда ким- 
лерге мукяфат бериледжегини, кимлернинъ де джеза кореджегини, 
дюнья ве ахырет сеадети насыл къазаныладжагъыны билемезлер. 

Иште, бу акъикъатларны инсанларгьа огретмек, дюнья ве ахырет- 
те бахтлы олманынъ ёлларыны косьтермек ичюн Юдже Аллах пейгь- 
амберлерини вазифелендирген. 

ПЕЙГЪАМБЕРЛЕРНИНЪ ВАЗИФЕЛЕРИ 

Пейгьамберлер энъ догъру бир шекильде инсанларгьа Аллахны 
таныткъанлар, иман эсасларыны, ибадет шекиллерини огреткенлер. 
Диний укюмлерни ве гузель ахлякъ эсасларыны анълаткъанлар, озь- 
лери де айткъанларыны япаракъ инсанларгьа ибрет олгъанлар. 

Пейгьамберлер энъ агъыр вазиетлерде биле вазифелерини эда 
эттилер. Инанмагьанларгъа пейгьамбер олгъанларыны исбатламакъ 
ичюн ич кимсенинъ япып оламайджагьы февкъульаде шейлер мей- 
дангъа кетирдилер, муджизелер косьтердилер. Аллахнынъ эмирлери- 
ни ерине кетиргенлерни дженнетнен муджделедилер, кетирмегенлер- 
ге исе джехеннем азабынен джезаланаджакълары акъкъында хабер 
бердилер. 

Пейгьамберлер, Аллахнынъ инсанлар арасындан сайлагъан эр 
тюрлю ахлякъий гузелликке малик орьнек инсанлардыр. 

ПЕЙГЪАБЕРЛЕРДЕ БУЛУНМАСЫ ВАДЖИБ 
ОЛГЪАН СЫФАТЛАР 

1. Сыдыкъ - догърулыкъ демек. Пейгьамберлер сонъ дередже 
догъру инсанлардыр. Ич бир вакъыт ялан айтмазлар. Олды дегенлери 
шейлер олгьан, оладжакъ дегенлери шейлер де вакъыты кельгенде 

мытлакъа ояаджакъ. 

2. Әманет - ишанчяы оямакъ дөмек. Пейгъамберяер эр хусуста 
ишанчяы кишияердир, эманетке асла хиянетлик яямазлар. 

3. Фетанет - акъыллы ве зийрек олмакъ дөмек. Пейгьамберлер 
кескин акъыллы, зийрек ве сонъ дередже зекий инсанлардыр. 

4. Исмет - гуняхсыз олмакъ демек. Пейгъамберлер гизли я да 
ачыкъ ич бир суретте гунях ишлемезлер. 

5. Теблигъ - бильдирмек демек: Пейгъамберлер Аллахтан ал- 
гъанлары диний укюмлерни олгъаны киби инсанларгъа бильдирди- 
лер. Ич бир денъишмеге ёл бермеден, инсанларгъа еткиздилер. 

КЪУРАН-Ы КЕРИМДЕ АДЛАРЫ АНЪЫЛГЪАН 
ПЕЙГЪАМБЕРЛЕР 

Ильк пейгъамбер Хазрети Адем -алейхисселям-, сонъ пейгъам- 
бер бизим пейгъамберимиз Хазрети Мухаммед -саллаллаху алейхи 
ве селлем-дир. Бу экисининъ арасында бир чокъ пейгъамбер келип 
кечти. Къуран-ы Керимде йигирми беш пейгъамбернинъ ады кече. Ан- 
джакъ булардан гъайры даа чокъ пейгъамбер келип кечкендир. Биз 
Къуран-ы Керимде адлары кечкен бутюн пейгъамберлерге ве адла- 
рыны тек Аллах бильген дигер пейгъамберлерге де ич бир айырды 
япмадан инанамыз. 

Къуран-ы Керимде адлары анъылгъан пейгъамберлер шу¬ 
лар: 

1) Адем, 2) Идрис, 3) Нух, 4) Худ, 5) Салих, 6) Лут, 7) Ибрахим, 
8) Исмаил, 9) Исхак, 10) Якъуб, 11) Юсуф, 12) Шуайб, 13) Харун, 14) 
Муса, 15) Давуд, 16) Сулейман, 17) Эйюб, 18) Зулькифль, 19) Юнус, 
20) Ильяс, 21) Ильеса, 22) Зекерийя, 23) Яхъя, 24) Иса, 25) Мухаммед 
-саллаллаху алейхи ве селлем- 

ПЕЙГЪАМБЕРЛЕРНИНЪ ТЕБЛИГЪ ЭТКЕНЛЕРИ 
ДИНЛЕРДЕ АЙНЫ ОЛГЪАН ӘСАСЛАР 

Аллахнынъ эр бир пейгъамберге ёллагъан дини - хакъ диндир. 
Хакъ олгъан динлерде денъишмеген базы әсаслар бар. Булар: 

1. Иман әсаслары 

2. Ибадетлер 

3. Ахлякъ къаиделери 

Девирнинъ денъишмесинен инсанларнынъ вазиетлерине ве ихти- 

яджларына коре базы диний укюмлер ве ибадет шекиллери денъиш- 
ти. Амма бу ибадет шекиллери ве къанунлар Пейгъаберимиз Хазрети 
Мухаммеднинъ -саллаллаху алейхи ве селлем- келмесинен сонъ ве 
мукеммель шекилини алды. 

МУДЖИЗЕ ВЕ КЕРАМЕТ 


1. Муджизе 

Пейгъамберлернинъ, пейгьамбер олгьанларыны тасдикъламакъ 
ичюн Аллахнынъ ярдымынен косьтерген февкъульаде адиселер. Муд- 
жизелер, пейгъамберликнинъ бирер весикъасыдыр. Пейгъамберлик 
давасына уйгъун оларакъ мейдангьа келе. Къалгъан инсанлар бойле 
табиаттан тыш ве февкъульаде шейлер япып оламаз, муджизе косьте- 
рип оламаз, чюнки бунъа кучьлери етмез. 

Муджизени тек пейгъамберлер косьтере. Бу муджизе дедигимиз 
адиселер Аллахнынъ изни ве къудретинен мейдангьа келе. 

Бутюн пейгъамберлер, пейгьамбер олгьанларыны исбат этмек 
ичюн муджизе косьтергенлер. Муджизе косьтеререк, олар инанмагъан 
инсаннарны аджиз вазиетке тюшюрип сустурдылар. 

2. Керамет 

Аллахнынъ ярдымынен вели къуллары тарафыңдай мейдангьа 
кетирильген фувкъульаде адиселер. Бойле февкъульаде адиселер, 
Аллахнынъ вели къуллары ичюн бирер керамет, таби олгъанлары 
пейгьамбер ичюн бирер муджизе сайылыр. 

ПЕЙГЪАМБЕРИМИЗНИНЪ МУДЖИЗЕЛЕРИ 

Пейгъамберимиз Хазрети Мухаммед -саллаллаху алейхи ве сел¬ 
лем-, Аллах тарафыңдай пейгъамбер оларакъ ёлланылгъаныны исбат 
этмек макъсадынен бир чокъ муджизелер косьтерген. 

Муджизелерден базылары шулар: 

1. Куньлерден бир кунь экинди намазы якълашкъан эди, факъат 
пейгъамберимиз абдест ичюн сув тапамады. Сонъра пейгьамбери- 
мизге бир леген кетирдилер. Ичинде азачыкъ сув бар эди. Пейгъамбер 
эфендимиз элини шу легеннинъ ичиндеки сувгьа сокъты ве пармакъ- 
ларынынъ арасындан сув фышкъырмагъа башлады. О ерде олгъан 
учь юз къадар джемаат бу сувдан абдест алгъандже бойле девам 


этти. 

2. Пейгъамбер эфендимиз, Мединедеки месджитте бир хурма 
кутюги устюне чыкъып джемааткъа хитап эте эди. Мусуяьманлар чокъ- 
лашкъанынен, Пейгъамберимиз даа юксек бир ерден къонушмакъ 
ичюн учь басамакълы бир минбер яптырды. Бир джума куню хутбени 
бу минберден окъумагъа башлагъанда, месджиднинъ обир тарафын- 
дан, хурма кутюги тургьан ерден бир сес эшитильди. Шу кутюк, пейгъ- 
амберимизден айыры къалгъаны ичюн яврусындан айырылгьан деве- 
нинъ сесине бенъзеген бир сеснен инълемеге башлады. Буны корьген 
пейгъамберимиз минберден тюшти ве кутюкнинъ янына барып оны 
къучакълады, сыйпады ве кутюкнинъ инълемеси токътады. 

3. Пейгъамберимиз хиджреттен бир ярым йыл эвель бир гедже 
Буракъ ады берильген бир васта иле Меккедеки Месджид-и Харам- 
дан Къудустеки Месджид-и Акъсагъа кетирильди ве андан Джебраиль 
-алейхисселям-нен берабер коклерге юксельди. Еди къат кокнинъ де 
юкъарысына кечип Аллахнен корюшти. Аллахнынъ даветлиси оларакъ 
пейгъамберимизнинъ япкъаны бу ёлджулыкъ кяинатта бенъзери ко- 
рюльмеген бир адиседир ве пек къыскъа вакъытта керчеклешкендир. 
Аллахнынъ сонъсуз къудретининъ эсери олгъан бу вакъиа, пейгъам¬ 
беримизнинъ «Исра ве Мирадж» муджизесидир. 

4. Пейгъамберимизнинъ энъ буюк ве даимий муджизеси 
Къуран-ы Керимдир. Рухларны къанатландыргъан, гонъюллерге са- 
кинлик берген окъунышы, сайысыз икметлернен толу юксек манасы, 
инсанларнынъ бахтлы олувы ичюн кетирген эбедий принциплери ве 
бутюн девирлерни айдынлаткъан ильмий акъикъатларынен Къуран-ы 
Керим эшсиз бир муджизедир. 

ПЕЙГЪАМБЕРИМИЗНИНЪ ХУСУСИЕТЛЕРИ 


Юдже Аллах шойле буюра: 

1^ 1^; VI кк.’} ц 

«Әй Мухаммед! Биз сени бутюн инсанларгъа анджакъ муж- 
деджи ве тенбиеджи оларакъ ёлладыкъ.» 8 

й 3 ^ \$ ь' ^ 

«Әй Мухаммед! Шуны айт: Эй инсанлар! Догърусы мен Ал- 


8 Себе суреси, 28. 

лахнынъ эпинъиз ичюн ёллгъан бир пейгъамберим.» 9 

Биз мусульман оларакъ, ич бир айырды япмадан пейгьамбер- 
лернинъ эписине инанамыз. Анджакъ бизим пейгъамберимиз Хазрети 
Мухаммеднинъ -саллаллаху алейхи ве селлем- дигер пейгъамберлер 
арасында устюн бир ери ве хусусиетлери бар. 

Бу хусусиетлернинъ энъ әсаслы олгъанлары шулар 

1. Пейгъамберимиз -саллаллаху алейхи ве селлем- Аллахнынъ 
энъ севген къулу, яратылгъанларнынъ энъ буюги ве фазилетлиси. 

2. Сонъ пейгъамбер, ондан сонъра пейгьамбер кельмейджек. 

3. Бутюн инсанларнынъ пейгьамберидир. Ондан эвельки пейгъ¬ 
амберлер белли бир миллетлерге ёлланылгьандыр. 

4. Пейгъамберлиги къыяметке къадар бутюн девирлерни ичине 
алгьан. Дигер пейгъамберлернинъ вазифеси исе белли бир вакъыт- 
нен сынъырлы эди. 

5. Пейгъамберимизнинъ теблигъ эткен Ислям дини къыяметке 
къадар девам этеджек. 


ХАЗРЕТИ МУХАММЕД 
-саллаллаху алейхи ве селлем 
СОНЪКИ ПЕЙГЬАМБЕР 


Аллах Тааля шойле буюра: 



«О, Аллахнынъ эльчиси ве пейгъамберлернинъ 
сонъкисидир.» 10 

Пейгъамберлернинъ энъ буюги ве энъ сонъкиси бизим пейгъ¬ 
амберимиз Хазрети Мухаммед -саллаллаху алейхи ве селлем-дир. 
Онынъ теблигъ эткен Ислям дини сонъ диндир. Аллах тарафыңдай 
кетирген Къуран-ы Керим бутюн инсанлыкъкъа сесленген Аллахнынъ 
сонъ китабыдыр. 

Хазрети Мухаммед -саллаллаху алейхи ве селлем-нинъ кельме- 
синен пейгъамберлик къапысы къапанды. О, ер юзюндеки бутюн мил- 
летлернинъ пейгъамберидир, бу акъикъат Къуран-ы Керимде ачыкъ- 

9 Араф суреси, 158. 

10 Ахзаб суреси, 40. 

тан бильдирильгендир. 

Эвельки пейгъамберлер белли бир къавимлерге ёлланылгьан 
эдилер. Олар бир эвнинъ ичини айдынлаткъан къандиллерге бенъзей- 
лер. Бутюн инсанлыкъкъа ёлланылгьан бизим пейгьамберимиз исе 
дюньяны айдынлаткъан кунеш кибидир. Кунеш догъгъан сонъ къан¬ 
диллерге ихтиядж къалмады. 


КЪЫСКЪА ДУА 

Юрсет бизни эй Аллахым, 

Нуру сёнмез ёлунъдан... 
Айырма ич бизни Сен, 

Севгили ресулинъден 

*** 

Билемиз ки, кереминъ, 
Эксильмез тек къулунъдан... 
Чаресизнинъ, аджизнинъ, 

Тутар кетер къолундан... 

*** 

Махрум къалмаз тевбеси, 
Лютфюнъден, къабулынъдан... 
Юрсет бизни эй Аллахым, 
Ресулинънинъ ёлундан... 


Э. Али Сипахи 


ПЕЙГЬАМБЕРИМИЗ АКЪКЪЫНДА НЕ АЙТТЫЛАР 

«Инсанлыкъ тарихынынъ энъ буюк шахсиети Хазрети Му¬ 
хаммед -саллаллаху алейхи ве селлем-дир». 

Америкалы алим Майкл Харт «Инсанлыкъ тарихынынъ энъ 
буюк ве тесирли 100 адамы» адлы тарихий теткъикъатында, тарих- 
те ве шимдики девирде энъ тесирли олгъан 100 адам арасында Хаз¬ 
рети Мухаммеднинъ -саллаллаху алейхи ве селлем- дюнъянынъ энъ 
буюк шахсиети олгъаныны яза. 

Америкалы алим тарафыңдай язылгъан бу китап, 1978 сенеси 
октябрь айында басыла ве окъуйыджыларда буюк меракъ догъура. 

Китапнынъ муэллифи проф. Др. Майкл Харт эсеринде Хазрети Мухам- 
меднинъ -саллаллаху алейхи ве селлем- энъ буюк шахсиет олгъаны- 
ны шойле исбатлай: 

«Дюньянынъ энъ тесирли шахсиетлерини сыраладыгъым 
джедвельнинъ башына Хазрети Мухаммедны къойгъаным базы 
окъуйыджыларны тааджиплендирмеси ве базы суаллернинъ 
догъмасына ёл ачмасы мумкюн. Факъат Хазрети Мухаммед та- 
рихте диний ве дюньявий джеэтлерден энъ юксек мувафакъи- 
етлерге иришкен тек шахсиеттир». 

(Диянет газетасы. 15 январь, 1979. Сайы: 205. 


... Севгили Пейгьамберимизге буюк бир сайгъы дуйгьан алман 
девлет адамы къырал Бисмарк шуларны айта: 

«Мен санъа чагъдаш оламагъанымдан кедерлим, эй Мухам¬ 
мед!... Инсанлыкъ сенинъ киби надир бир къудретни бир кере 
корьген, бир даа корип оламайджакъ. Мен эйбетли узурынъда 
сайгъы иле тазим этерим.» 


Франсыз фельсефеджиси Алекси Ловазон шуларны къайд эте: 

«Инсаналарнынъ хидаети ичюн Хазрети Мухаммедге ёлла- 
нылгъан Къуран, икметлернен толу, ап-айдын бир китаптыр. 
Хазрети Мухаммеднинъ керчек бир пейгъамбер олгъанында 
шубе ёкъ». 


Мешур языджы Лев Толстой шойле дей: 

«Пейгъамбер Хазрети Мухаммед -саллаллаху алейхи ве сел¬ 
лем- буюк бир исляатчыдыр. Инсанлыкъкъа пек буюк хызмет 
япты. Бир умметни акъикъат нуруна къавуштырды. Онъа бу 
шереф оларакъ етерлидир. Оларны къан тёкмеден къуртар- 
ды, барышкъа ириштирди. Оларгъа юкселюв ёлларыны ачты. 
Онынъ киби буюк бир зат эр тюрлю сайгъы ве урьметке ляй- 


ыкъ». 

ПЕЙГЪАМБЕР ЭФЕНДИМИЗ ХАЗРЕТИ МУХАММЕД 
-саллаллаху алейхи ве селлем- 
ИНСАНЛАРНЫ НЕГЕ ЧАГЬЫРА ЭДИ 

(Пейгьамберимизнинъ ильк джума хутбеси) 

«Эй адамлар, олюм кельмеден эвель Аллахкъа тевбе этинъ. 
Фырсат къачмагъандже яхшы амеллер, ишлер япмагъа тырышынъ- 
ыз. Гизли ве ачыкъ шекильде чокъ садакъа берип, Аллахны чокъча 
анъып, Онъа якъынлашынъыз. Бойле япсанъыз, рызыкъландырылыр- 
сынъыз, ярдым корер ве эльден кеткен шейлеринъизни къайтарып 
алырсынъыз». 

«Билинъиз ки, Аллах сизге къыяметке къадар Джума намазыны 
фарз къылды. Ким, мен аятта экен, я да менден сонъра, эмиетсиз 
сайып, джуманы терк этсе, Аллах онынъ ишлерини онъындан ке- 
тирмесин. Тевбе этмегендже о инсаннынъ башкъа эйилиги ёкътыр. 
Ким тевбе этсе, Аллах онынъ тевбесини къабул этер ». 11 

«Эй адамлар, ахырет ичюн сагълыгъынъызда азырлыкъны 
япынъыз. Мытлакъа эр биринъиз вефат этеджек ве сюрюсини чо- 
бансыз ташлайджакътыр. Сонъра Аллах онъа терджимансыз ве 
вастасыз айтаджакъ ки: «Меним эльчим санъа келип, эмирлеримни 
теблигъ этмедими, хабер бермедими? Мен санъа мал-мульк бердим, 
пек чокъ эй ил ик яптым, сен де озюнъ ичюн не азырлап кетирдинъ?» 

Бу суальнен къаршылашкъан эр кес сагъына ве солуна бакъад- 
жакъ, бир шей корип оламайджакъ, огюне бакъаджакъ ве джехеннем- 
ден башкъа бир шей корьмейджек. Бунъа коре, ким озюни ярым хур- 
манен биле олса (яни аз бир шейнен олса биле) атештен къуртарып 
оладжакъ исе, о хайырлы ишни аман япсын. Оны да тапамаса, тат¬ 
лы бир сёз айтып яхшылыкъ этсин ». 12 

«Эй инсанлар, Аллаху Тааля джахиллик девиринден къалма бу- 
тюн ярамай адетлеринъизни ве ата-эдждатларынъызнен макъ- 
танмакъны котерип атты. Бутюн инсанлар Адемден, Адем исе 
топракътандыр. Инсанлар эки къысымдыр. Биринджиси, Аллах 
къатында эйи, шерефли ве муттакъий (Аллахтан сакъынгъанлар), 
экинджилери исе - залым ве къыйметсиз олгъанлардыр...». 

«Дикъкъат этинъиз, дюнья сизге артыны чевирген алда кете. 
Ахырет исе, сизге догъру келе. Дикъкъат этинъиз, сиз шу анда эса- 
бы олмагъан амель куньлерини яшайсынъыз. Факъат, амели олмагъ- 


11 Ибн Мадже, Икъаме, 78. 

12 Ибн Хишам, дж. 1, с. 277-278. 

ан эсап куню чокъ якъындыр. Аллах дюнья ниметлерини, севген ве 
севмеген бутюн къулларына бере. Ахырет ниметлерини исе ялынъ- 
ыз сөвгенлеринө береджектир». 


СУАЛЛЕР ВЕ ВАЗИФЕЛЕР 

1) Пейгъамбер дөп кимге айтыла ве пейгъамберлерге не ичюн 
ихтиядж бар? 

2) Пейгъамбернинъ вазифеси неден ибарет? 

3) Пейгъамберде мытлакъ суретте олмасы керек олгъан сыфат- 
лар къайсылар? 

4) Къуран-ы Керимде ады анъылгьан пейгьамберлер къайсы¬ 
лар, ильк ве сонъ пейгъамберлернинъ адлары не? 

5) Пейгъамберлернинъ теблигъ эттиклери динлерде айны ол¬ 
гъан әсаслар нелер? 

6) Муджизе ве керамет деп неге айтыла? 

7) Пейгъамберимизнинъ муджизелеринден учюни анълатынъ- 
ыз. 

8) Къуран-ы Керим насыл бир муджизе? 

9) Пейгъамберимизнинъ хусусиетлерини анълатынъыз. 

10) Пейгъамберимизнинъ сонъ пейгъамбер олгъаныны анъла¬ 


тынъыз. 

ЕДИНДЖИ БОЛЮК 

АХЫРЕТ КУНЮНЕ ИМАН 


МЕВЗУЛАР 


• Ахырет кунюне иман 

• Ахыретте иманнынъ файдалары 

• Олюм, къабир ве къыямет 

• Мукяфат, джеза, Дженнет ве Джехеннем 

АХЫРЕТ КУНЮНЕ ИМАН 

Иманнынъ шартларындан бешинджиси «Ахырет кунюне 
инанмакъ»тыр. Инсанларнынъ ве башкъа джанлыларнынъ бир сонъу 
олгъаны киби, узеринде яшагьанымыз бу дюньянынъ да бир кунь со¬ 
нъу келеджек. Аллахнынъ такъдир эткен вакъыт кельгенде вазифели 
мелек Исрафиль, «Сур» деп адландырылгъан бир шейге уфлейджек 
ве бундан чыкъаджакъ пек мудхиш бир сеснинъ тесиринен (Аллах¬ 
нынъ тилегени тышында) бутюн джанлылар оледжеклер. Ер ве ко- 
клернинъ низамы бозулып, кяинат бутюнлей денъишеджек, башкъа 
шекиль аладжакъ. 

Къыямет деп айтылгъан бу вакъиадан белли бир муддет кечкен 
сонъ Аллахнынъ эмиринен Исрафиль, «Сур»гъаэкинджи кере уфлейд¬ 
жек ве бутюн инсанлар янъыдан тириледжек, «Махшер» деп айтылгъан 
топлашув ерине чагъырыладжакъ. Инсанларнынъ топланаджагъы бу 
ерге Махшер мейданы деп айтыла. Мында эр кес Аллахнынъ узурына 
чыкъарыладжакъ ве дюньяда япкъанларындан соруладжакъ. «Кира¬ 
мен Кятибин» мелеклери тарафыңдай эйилик ве феналыкъларнынъ 
язылгъан «амель дефтерлери» адамнынъ къолуна бериледжек ве эр 
кес дюньяда япкъаныны амель дефтеринде корип окъуйджакъ. 

Дюньяда гизли ве ачыкъ ишленген бутюн къабаатлар ортагьа 
чыкъарыладжакъ, эйилик ве феналыкълар пек хассас адалет тера- 
зесинде тартыладжакъ ве инсан дюньяда япкъанларынынъ къаршы- 
лыгъыны кореджек. 

Инсан, дюньяда не сачкъан олса ахыретте оны топлайджакъ, иля- 
хий адалет ерине келеджек ве ич кимсе акъсызлыкъкъа огърамайд- 
жакъ. 

Севгли пейгъамберимиз шойле хабер бере: 

«Къыямет кунюнде адам дёрт шейден суаль-джевапкъа чекиль- 
меден Аллахнынъ узурындан айырылмаз: 

- омюрини къаерде кечиргенинден; 

- беденини къаерде ипраткъанындан; 

- малыны насыл къазанып, къайда масраф эткенинден; 

- бильгенлерине не къадар амель эткенинден ». 13 

Бу янъыдан тирилювнен башлагьан ве сонъсузгьа къадар девам 
этеджек вакъыткъа «Ахырет куню» дейиле. Иште, бутюн инсанлар¬ 
нынъ ольген сонъ янъыдан тирилювине ве бундан сонъ девам этед- 


13 Эт-Тергъип ве’т-Терхиб, дж. 1, с. 125. 

жек сонъсуз аяткъа инанмакъ иманнынъ энъ муим эсасларындан би- 
ридир. 


АХЫРЕТКЕ ИМАННЫНЪ ФАЙДАЛАРЫ 

1. Ахырет кунюне инанмакъ инсангъа месулиет дуйгъусыны къа- 
зандыра. Месулиет дуйгъусы ташыгъан бир адам арекетлерине дикъ- 
къат этер. 

Ахыретке инанмакъ демек; ольген сонъ текрар тириледжегимизге 
ве дюньяда япкъан ишлеримизден Аллахнынъ узурында эсап беред- 
жегимизге, яхшылыкъ япкъанларнынъ мукяфат , ярамайлыкъ япкъан- 
ларнынъ исе джеза аладжакъларына инанмакъ демектир. Бу инам 
инсанны ярамайлыкъ япмакътан сакъындырыр, яхшылыкъкъа ве 
догърулыкъкъа чекип, ахлякъ ве фазилет саиби ялар. Бунъа инангъан 
инсанлардан мейдангъа кельген бир джемиетте ич кимсе башкъасы- 
на зарар бермез, эр кес бири-бирининъ акъкъына сайгъы косьтерир, 
элинден кельгени къадар яхшылыкъ ялар. Бу арекетлер инсанлар ара¬ 
сында озьара севги ве ишанч ислерини инкишаф эттирир. Шахыслар- 
нынъ тербиели олмасында, джемиетнинъ тынч ве мабет олмасында 
ахырет кунюне инанмакънынъ пек буюк эмиети бар. 

2. Ахыретке инангъан бир инсан, кечиджи олгъан дюньяда, даа 
юксек ве сонъсуз олгъан аяткъа азырланыр. Узун бир ёлджулыкъкъа 
чыкъаджакъ инсан етерли дереджеде ашайт алыр, азырлыкъ ялар. 
Ашайт алмадан, азырлыкъ япмадан ёлгъа чыкъмаз. 

Албуки, ольген сонъ девам этеджек олгъан ахырет ёлджулыгъы 
дюнья узеринде япылгъан ёлджулыкълардан даа узун ве эмиетлидир. 
Бу себептен ахырет ичюн даа чокъ азырлыкъ япмакъ керекмиз. 

Ахырет кунюне инангъан адам Аллахнынъ эмирлерини ерине ке- 
тирип, ясакъларындан сакъынмакъ суретинен ахырет азырлыгъыны 
япкъан олур. Азырлыкълы оларакъ ёлгъа чыкъкъанлар даа юксек бир 
аяткъа къавушаджакълар. Юдже Аллах бу мевзуда «керекли шейлер 
теминленъ» демекнен, азырлыкъ корьмемизни истей. 

Ахырет ичюн азырлыкъ япмагьанлар олюм анында керчеклерни 
кореджек ве Аллахнынъ эмирлерини япмакъ ичюн дюнья аятына янъ- 
ыдан къайтмагъа истейджеклер. Факъат иш иштен кечкенинден себеп 
бу истек къабул этильмез. Бу меселе акъкъында Къуран-ы Керимде 
шойле хабер бериле: 

«Олардан бирисине олюм кельгенде: Раббим! Мени арткъа 
къайтар, бельки бош кечиргеним дюньяда яхшы ишлер япарым. 
Хайыр, бу онынъ агъызындан чыкъкъан бош лафтыр. Оларнынъ 
артында исе тириледжеклери куньге къадар бир берзах (маниа) 
бардыр .» 14 


3. Ахырет кунюне инанмакъ инсангьа теселли берир, къасеветини 
азалтыр. 

Шойле ки: 

Дюньяда нидже яхшы адамлар яхшылыкъларынынъ къаршы- 
лыгъыны корьмеден; акъсызлыкъкъа огърагъанлар акъкъыны алма¬ 
дан; нидже залымлар да джезасыны чекмеден олюмге кетелер. Акълы 
олгъаннен акъсыз олгъанны, яхшынен ярамайнынъ айрыладжагъы ве 
эр кеснинъ япкъанларынынъ къаршылыгъыны толусынен буладжагьы 
кунь - Ахырет кунюдир. 

Ахырет кунюнде иляхий адалет ерине келеджек; эйилик япкъан- 
ларгъа эйиликлерининъ мукяфаты бол-бол бериледжек, акъсызлыкъ¬ 
къа огърагъанлар эксиксиз суретте акъларыны аладжакъ; залымлар- 
нынъ япкъанлары янларына къалмайджакъ, акъ эткенлери джезаны 
буладжакълар. Иште, бунъа инанмакъ инсангьа хошнутлыкъ берир, 
къасеветлерини, къаарьлерини азалтыр. 


ОЛЮМ 


Эр бир инсаннынъ дюньяда яшайджакъ белли бир муддети бар. 
Бу муддет биткенинен инсан оле. Инсан - беден ве рухнынъ бирле- 
шювинден мейдангъа кельген бир варлыкътыр. Беденимизге джан- 
лылыкъ ве арекет берген рухтыр. Аллахнынъ такъдир эткен вакъыт 
кельгенде рух беденден айырыла. Рухнынъ беденден айырылмасы, 
чыкъып кетмеси адисесине «олюм» деп айтыла. Олюм эр бир инсан 
ичюн такъдир этильген, бельгиленгендир. Бундан къуртулыш ёкътыр. 

Бу акъикъат Къуран-ы Керимде шойле бильдириле: 


14 Муминун суреси, 100. 

«Къайда олсанъыз олунъ, сагълам къалелер ичинде булун- 
санъыз биле, олюм сизге барып етеджектир .» 16 

Олюм, ёкъ олмакъ демек дегиль. Фаний, кечиджи олгьан дюнья 
аятындан сонъсуз олгьан ахырет аятына кечмектир. Аллахкъа нисбә¬ 
тен вазифелерини япкъанлар ичюн, олюм, даа юксек аяткъа къавуш- 
макъ ичюн ачылгъан бир къапыдыр. 

КЪАБИР 

Инсаннынъ олюминден къыямет куню янъыдан тирильмесине 
къадар олгьан девирге «къабыр аяты», бу девир ичинде булунад- 
жагьы ерге де къабир дейилир. Инсан ольген сонъ бедени чюрюр ве 
топракъкъа къарышыр, факъат беденинден айырылгьан руху ольмез. 
Инсан къабирге къоюлгъанынен Мункер ве Некир адындаки мелеклер 
тарафындан суальге чекилир. Суаллерге догъру джевап бергенлер 
ичюн къабир бир раатланма ери, джевап берип оламагъанлар ичюн 
бир азап ери оладжакъ. 

Пейгьамбер эфендимиз къабирнинъ вазиетини шойле анълата: 

«Къабир я да дженнет бахчаларындан бир бахча, я да джехеннем 
чукъурларындан бир чукъурдыр .» 17 

Къабир, Аллахкъа нисбтен вазифесини япкъан, инсанларгьа ях- 
шылыкъ япкъанлар ичюн истираат этеджек бир дженнет багъчасы; ва¬ 
зифесини япмагьанларнынъ азап кореджек бир джехеннем чукъуры 
оладжакътыр. 

Ибн Аббас (р.а.) икяе эте: «(Бир кунь) Аллахнынъ ресули эки къа¬ 
бирге раст кельди ве: 

«(Мында яткъанлар) азап чекелер. Азаплары да буюк гуняхтан 
дегиль» деди. Сонъра сёзлерине шойле девам этти: 

15 Али Имран, 185. 

16 Ниса суреси, 78. 

17 Кешфу’ль-Хафа, дж. 2, с. 90. 

«Эбет, бириси анда-мында лаф ташыр эди. Башкъасы да сий- 
дик сычрмасындан озюни сакъламаз эди». Сонъра Пейгъамбер тазе 
бир хурма пытагъы истеди ве экиге больди. Бир данесини бир къа- 
бирнинъ узерине сачты, экинджисини де башкъа къабирнинъ узерине 
сачты. Сонъра да шойле буюрды: «Бельки булар тазе тургъанджа 
азаплары енъгиллешир !»» 18 

Ибн Омер (р.а.) анълата: «Аллахнынъ Ресули буюрды ки, 

«Сизден бириси ольдими, онъа саба ве акъшам (дженнет я да 
джехеннемдеки) ери косьтерилир. Дженнетлиге дженнеттеки ери, 
джехеннемлиге исе джехеннемдеки ери. Онъа: 

- Аллах сени Къыямет куню тирильткенге къадар сенинъ еринъ 
иште, будыр!- деп айтылыр » 19 

Бундан да гьайры къабир азабынен алякъалы Хазрети Осман, 
Али, Зейд бин Сабит, Эбу Хурейра, Бера б. Азиб, Эбу Эййуб, Энес, 
Джабир, Айше, Эбу Саид киби сахабелерден де, Аллах эписинден 
разы олсун, хадислер ривает этильген. 

КЪЫЯМЕТ 

Даа эвель беян эткенимиз киби, Аллахнынъ такъдир эткен вакъыт 
кельгенде дёрт буюк мелектен бириси олгьан Исрафильнинъ «Сур» 
деп айтылгъан шейге уфюрмесинен пек къоркъунч сес мейдангъа ке- 
леджек. Бу сеснинъ тесиринен бутюн джанлылар оледжек, кяинатта 
муим денъишмелер оладжакъ. 

Шойле ки, коклер ярыладжакъ, дюньямызны айдынлаткъан кунеш 
ышыгъыны гъайып этеджек, коклерни сюслеген, геджелеримизни ай¬ 
дынлаткъан ай тутуладжакъ ве кунешнен бирлешеджек. 

Кок юзюнде парыл-парыл парылдагъан йылдызлар сёнеджек ве 
бурчакъ киби тёкюледжек, ер юзю дешетли бир зельзеленен сарсы- 
ладжакъ, денъизлер къайнайджакъ, дагълар еринден къопарылып, 
памукъ киби атыладжакъ, кыскъасы: кяинатнынъ бугуньки тертип ве 
низамы бозуладжакъ, ер ве коклер башкъа шекиль аладжакъ. 


18 Бухари, «Вуду» 55, 56, «Дженаиз» 82, 89, «Эдеб» 46, 49; Муслим, 
«Тахарет» 111, (292.; Тирмизи,»Тахарет» 53, (70); Эбу Давуд 11, (20, 21.; 
Несаи,»Тахарет» 27, (1, 28-30). 

19 Бухари, «Дженаиз» 90; «Буд’ль-Хальк» 8, «Рикак» 42; Муслим, «Дже - 
нет» 65, (2866.; Муватта, «Дженнет» 47, (1,239.; Тирмизи, «Дженаиз» 70, (1072.; 
Несаи, «Дженаиз» 116, (4, 107.. 

Иште, бу буюк вакъиагъа къыямет деп айтыла. Къыметнинъ не 
вакъыт мейдангьа келеджегини тек Аллах биле. 

МУКЯФАТ ВЕ ДЖЕЗА, ДЖЕННЕТ ВЕ ДЖЕХЕННЕМ 

Япылгъан яхшылыкъкъа берильген къаршылыкъ «мукяфат», иш- 
ленильген феналыкънынъ къаршылыгьы да «джеза»дыр. 

Инсанлар бу дюньягъа имтиан этильмек ичюн ёлланылды ве 
оларгъа япмалары керек олгъан вазифелер бильдирильди. Аллах- 
нынъ эмирлерини ерине кетирген, ясакъларындан къачынгьан ве ин- 
санларгъа яхшылыкъ япкъанлар имтианны къазангьан оладжакъ ве 
буюк мукяфат аладжакълар. Эр кес дюньяда япкъанларынынъ къар- 
шылыгъыны эксиксиз оларакъ кореджек. 

Юдже Аллах шойле буюра: 

«Къыямет кунюнде догьру теразилер къурармыз: ич бир 
кимсе ич бир акъсызлыкъкъа огъратылмаз .» 20 

«Ким зерре къадар яхшылыкъ япкъан олса оны корер, ким де 
зерре къадар ярамайлыкъ япкъан олса оны корер .» 21 

Дженнет муминлер ичюн азырлангьан мукяфат еридир. 

Дженнетте, бу дюньяда козьлернинъ корьмеген, къулакъларнынъ 
эшитмеген ве ич бир инсаннынъ хаялындан биле кечмеген ниметлер 
бар. Дженнет инсаннынъ юрегинден кечкен ве арзу эткен эр шейни 
буладжагъы, бенъзерсиз гузелликлернен толу бир ердир. Анда эр шей 
инсаннынъ гонъюлине коредир, нени арзу этсе аман янында пейда 
оладжакътыр. 

Дженнетте хасталыкъ, къоркъу, гъам ве къасевет ёкътыр. Анда 
инсан эр вакъыт яш оларакъ къаладжакъ, ич къарт олмайджакъ. Джен¬ 
нетте яшайыш сонъсуздыр. Олюм ёкътыр. О ерге кирген бир даа чыкъ- 
майджакъ, джаны истеген эр шейге къавушаджакъ. Зевкъ ве сефа 
ичинде сонъсузгъа къадар яшамагъа девам этеджек. 

Къуран-ы Керимде мевзунен алякъалы аетте шойле буюрыла: 

«Иман этил эйи, файдалы ишлер япкъан кимселер дженнет- 
лик олгъанлардыр, олар анда эбедий къаладжакълар.» 22 

«О ерде олар ичюн истегенлери эр шей бар ве янымызда арт- 
къачы да бар .» 23 

20 Энбия суреси, 47. 

21 Зильзаль суреси, 7-8. 

22 Бакара суреси, 82. 

23 Каф суреси, 35. 

Аллахкъа нисбетен вазифесини япмагьан, харамлардан сакъын- 
магъан ве инсанларгъа ярамайлыкъ япкъанлар бу арекетлерининъ 
къаршылыгьы оларакъ джехеннемде джеза аладжакълар. 

Джехеннем иман этмеген кимселернен, иман эткени алда гунях 
ишлегенлернинъ ахыретте атешнен джезаландырыладжакълары бир 
ердир. Имансыз ольгенлер мында сонъсуз оларакъ къаладжакълар. 

Инангъаны алда, Аллахнынъ эмирлерине уйгъун арекет этме- 
генлер, диний вазифелерини ерине кетирмегенлер белли бир муд- 
дет джехеннемде къалып, джезаларыны чекккен сонъ чыкъаджакъ ве 
дженнетке киреджеклер. Кяфирлер ве мунафыкълар эбедий оларакъ 
джехеннемде къаладжакълар. 

Къуран-ы Керимде кяфир ве мунафыкълар акъкъында шойле ай- 
тыла: 

«Инкяр эткен кимселер ве аетлеримизни ялан сайгъ- 
анлар джехеннемлик олгъанлардыр. Олар о ерде темелли 
къа л аджа къ л а р. » 24 

«Догърусы мунафыкълар джехеннемнинъ энъ ашагъыдаки 
табакъасындадыр, оларгъа ярдымджы буламайджакъсынъ .» 25 


СУАЛЛЕР ВЕ ВАЗИФЕЛЕР 

1) Ахырет куню не демек? 

2) Ахырет аятымызгъа иманнынъ насыл файдалары оладжагъы- 
ны анълатынъыз. 

3) Олюм не демек? 

4) Къабир аяты насыл оладжакъ? 

5) Къыямет не демек? 

6) Мукяфат ве джеза келимелерини анълатынъыз. 

7) Дженнет ве джехеннем не? Кимлер ичюн азырлангъан? 


24 Бакъара суреси, 39. 

25 Ниса суреси, 145. 

СЕКИЗИНДЖИ БОЛЮК 

КЪАДЕР ВЕ КЪАЗАГЬА ИМАН 


МЕВЗУЛАР 

• Къадер ве къаза деп неге айтыла 

• Инсан узериндеки месулиет 

• Къадер ве къазагъа иманнынъ файдалары 

• Рызкъ ве эджель 

• Тевеккюль ве чалышмакъ 

• Ислям дининде чалышмакънынъ эмиети 

КЪАДЕР ВЕ КЪАЗА НЕДИР 

Иманнынъ шартларындан алтынджысы, къадер ве къазагъа, эйи- 
лик ве феналыкънынъ Аллахнынъ яратмасынен олгъанына инанмакъ- 
тыр. 

Диний термин оларакъ къадер - Кяинатта оладжакъ шейлернинъ 
вакътыны, ерини, хусусиетлерини ве насыл оладжагъыны Аллахнынъ 
эзельде бильмеси ве такъдир этмесидир. 

Къаза - Аллахнынъ эзельде такъдир эткен шейлерни вакъты 
кельгенде бу такъдирге уйгъун оларакъ яратмасыдыр. 

Къадерни бир плангъа бенъзетсек, къаза да бу плангъа уйгъун 
оларакъ япылгъан шей. Кяинатта мейдангъа кельген эр шей Аллах¬ 
нынъ бильмеси, тилемеси ве яратмасы иледир. Ондан башкъа Яра- 
тыджы ёкътыр. 

Къадер ве къазагъа иман этмек хайыр ве шер, яхшы ве ярамай эр 
шейнинъ Аллах тарафыңдай такъдир этильгенине, бельгиленмесине 
ве вакъты кельгенде бельгиленгени киби кене де Аллах тарафыңдай 
яратылмасына инанмакъ демектир. 

ИНСАН УЗЕРИНДЕКИ МЕСУЛИЕТ 

Инсаннынъ япкъан ишлери эки къысымгъа болюне. 

Биринджиси, озь истеги тышында Аллахнынъ яратмасынен ол- 
гъан ишлер. Бир хасталыкъ себебинден къолунынъ къалтырамасы, 
юрегининъ чалышмасы, боюнынъ къыскъа я да узун олмасы. Булар 
догърудан догъру Аллахнынъ тилемеси ве яратмасынен мейдангъа 
кельгени ичюн инсан бу ишлерден месуль дегиль. 

Экинджиси, инсаннынъ истегине багълы оларакъ Аллахнынъ 
яратмасынен олгъан ишлер. Инсаннынъ отурып турмасы, юрюмеси, 
къоллары ве дигер азаларынен япкъан ишлери адамнынъ озь исте¬ 
гине коре Аллахнынъ яратувынен мейдангъа кельгенинден, инсан бу 
ишлерден месульдир. 

Эр шейни такъдир эткен ве яраткъан Аллахтыр. Факъат, эр къайсы 
бир ишни япмакъ я да япмамакъ мевзусында Аллах инсангъа бир ира- 
де, яни сайлап алмакъ уриетини берген. Инсан бу ираденен яхшылыкъ 
япмакъны сайлар. Кучюни де буны япмакъ ичюн къулланса Аллах ях- 
шылыкъны яратыр. Әгер де инсан ярамайлыкъ япмакъны сайлар ве 
кучюни да буны япмакъ ичюн къулланса Аллах буны яратыр. 

Корюле ки, инсан нени япмагъа истесе Аллах оны яратыр «хайыр 

ве шер Аллахтандыр. Яни яхшылыкъ ве ярамайлыкъ Аллахнынъ ярат- 
масы иледир» ибаресининъ манасы бу. 

Инсаннынъ япкъан ишлеринден джевапкяр олмасынынъ себеби 
иште, бу сайламакъ акъкъына малик олмасы ве кучюни истегени шей- 
ни япмакъ ичюн къулланмасыдыр. Бунынъ ичюндир ки, эр бир инсан 
ирадесинен япкъан ишлерден месульдир. Хайыр ишлеген олса мукя- 
фатыны, феналыкъ япкъан олса джезасыны кореджектир. 


КЪАДЕР ВЕ КЪАЗАГЪА ИНАНМАКЪНЫНЪ 
ФАЙДАЛАРЫ 

Къадерге инангъан инсан кяинатта эр шейнинъ Аллахнынъ такъ- 
дири ве яратмасынен мейдангъа кельгенини, анджакъ кендисине де 
бир сайлав сербестлиги ве япмакъ кучю берильгенини билир. Бу иман- 
гъа саип олгъан бир инсан, аятта зафер къазанмакъ ичюн бутюн кучю- 
нен чалышыр, ич бир шейден къачмаз. Чюнки инсан, ирадесини ве ку¬ 
чюни бир ишни япмагъа ёнельтсе, о ишни Аллахнынъ яратаджагъына 
ве кене Аллах ярдымынен мувафакъиетке иришмесине инаныр. 

Инсан озь истегинен япкъан ишлерден месулиетли оладжагъыны 
билыени ичюн сайламакъ сербестлигини яхшы ишлерде къулланыр. 
Джезаны талап эткен ишлерден сакъыныр. Бойлеликнен, къадер ина- 
мы, инсаннынъ эм чалышма кучюни, эм де месулиет дуйгъусыны арт¬ 
тырыр. 

Къадерге инангъан бир инсан иши уймагъаны такъдирде я да 
бир фелякетнен къаршылашкъаны вакъыт умютсизликке къапылмаз, 
рухтан тюшмез. Чюнки Аллахнынъ эр ишинде бир икмет ве гъае ол- 
гъанына, инсаннынъ сынъырлы кучьке саип бир варлыкъ оларакъ 
яратылгъанына ишаныр. Кучюнинъ етмейджеги ишлерден месуль ол- 
майджагъыны билир ве Аллахнынъ такъдирине бойсуныр, Онъа сыгъ- 
ыныр. Бу инам инсангъа хошнутлыкъ берир, къасеветини ёкъ этер. 

Къадер инамы бизге кяинатта эр шейнинъ бир плангъа коре ве 
бир гъаеге коре мейдангъа кетирильгенини, эр шейнинъ бир себеби 
олгъаныны огрете. 

Бу иманнен инсан яшайышта мувафакъиетке иришмекнинъ ёлла- 
рыны ве себеплерини къыдырып талып, озь къолундан кельген шейни 
беджермеге тырышыр. 

РЫЗКЪ 

Джанлыларнынъ ашап-ичкен ве файдлангьан шейлерге рызкъ 
дейиле. Бутюн джанлы варлыкъларнынъ рызкъыны берген Аллахтыр. 
Юдже Аллах шойле буюра: 

«Ер юзюнде яшагъан бутюн джанлыларнынъ рызкъы ан- 
джакъ Аллахкъа аиттир .» 26 

Аллах эр кеснинъ рызкъыны такъдир этти, бельгиледи. Анджакъ 
рызкъыны къыдырып тапмакъ инсаннынъ ишидир. Инсаннынъ вази- 
феси, рызкъыны Аллахнынъ эмирине уйгъун оларакъ хелял ёлларнен 
къазанмакъ. Инсан рызкъыны насыл истесе, Аллах да о шекильде 
бере. Рызкъыны къазангъанда ирадесини феналыкъ ичюн къуллан- 
гьан ве харам ашагъан бунынъ джезасыны кореджек. 

ЭДЖЕЛЬ 

Инсанны ёкътан бар эткен, яшаткъан Аллах, инсаннынъ не къадар 
яшайджагьыны да такъдир эткендир. Омюр, инсаннынъ догъмасын- 
дан олюмине къадар кечкен сынъырлы вакъыттыр. Эджель - омюр- 
нинъ, дюнья аятынынъ биткени вакъыттыр. 

Эр кеснинъ не къадар яшайджагъы, не вакъыт, къайда ве насыл 
оледжегини Аллах такъдир эткен. Олюм себеплери не олса олсун, эд¬ 
жель бирдир, денъишмез. Эджель деп айтылгъан тайинленген вакъыт 
кельгенде инсан олюр. Эджельнинъ денъишмейджегини юдже Аллах 
Къуран-ы Керимде шойле бильдире: 

«Артыкъ оларнынъ эджели кельгенде оны не бир саат кечке 
къалдыра билир, не де огге ала билирлер .» 27 

Бизим узеримизге тюшкен вазифе: Сагълыгъымызны сакъламакъ, 
аятымызны телюкеге атаджакъ шейлерден къорчаламакъ, сынъырлы 
дюнья аятында вакътымызны нафле кечирмемек. Ич ольмейджек киби 
дюнья ичюн, ярын оледжек киби ахырет ичюн чалышмакътыр. 

Инсан, омюрининъ не вакъыт битеджегини, эджелининъ не вакъ¬ 
ыт келеджегини билип оламагъанындан себеп вазифелерини вакъы- 
тында япмалы, келеджекке къалдырмамалы. 


26 Худ суреси, 6. 

27 Нахль суреси, 61. 

ТЕВЕККЮЛЬ 

Тевеккуль - эр къайсы бир иш ичюн бутюн кучюмизнен чалышып, 
къолумыздан кельгенини япкъан сонъ нетиджени Аллахтан беклемек- 
тир. 

Буны бир мисальнен анълатайыкъ: 

Тарласындан яхшы махсулат алмакъ истеген бир чифтчи, башта 
бир тарланы гузель этип сюрюр ве урлукъны сачар, кубресини атар, 
керек олса суварыр. Экинни зарарлы къуртлардан сакъламасы ичюн 
эр тюрлю тедбирни де алыр. Къалгъаныны исе Аллахкъа ташлар. Ал- 
лахкъа ишаныр. Чюнки чифтчи къолундан кельгенини япты. Артыкъ 
экинннинъ осьмеси ве махсул бермеси ичюн Аллахкъа ишанып, не¬ 
тиджени Ондан беклемеси керек. Керчек тевеккюль бу. 

Ёкъса ич чалышмадан бир ишнинъ олып чакъмасыны истемек ве 
нетиджени Аллахтан беклемек, тевеккюль дегиль. Бу мусульмангьа 
ярашмагъан янълыш бир тюшюндже. 

Девесини тышарыда багъламайып ташлап келыен ве Аллахкъа 
тевеккюль эттим деген бир адамгъа Пейгъамберимиз -саллаллаху 
алейхи ве селлем- шойле деди: «Башта девени багъла, сонъра те¬ 
веккуль эт.» 2а Пейгъамбер эфендимизнинъ бу мубарек сёзлеринден 
анълашыла ки, мусульман башта элинден кельгенини япаджакъ, сонъ¬ 
ра Аллахкъа тевеккюль этеджек. 

Намаз къылмакъ, ораза тутмакъ насыл диний вазифе исе, кечин- 
месини теминлемек ичюн чалышып къазанмакъ да ибадет къыйметин- 
де олгьан бир вазифедир. 

Юдже Аллах: 

«Намаз къылынгъанынен ер юзюне дагъылынъ ве Ал- 
лахнынъ фазлындан къысметинъизни къыдырынъыз», - деп 

буюрмакъта. 29 

Севгили пейгъамберимиз де хелял къазанч къыдырмакъ фарз ол- 
гъаныны бильдире. 30 Хазрети Омер шойле дей: «Ич биринъиз рызкъы- 
ны къыдырмакътан вазгечип, Аллахым манъа рызкъ бер демесин! 
Сизлер билесинъиз ки, коклерден не алтын ягъар, не де кумюш .» 31 

Корюльгени киби, чалышмакъ динимизнинъ эмири, мусульман- 
нынъ вазифесидир. Бир ишни беджермек ичюн башта бир къолумыз- 

28 Кешфуль-Хафа, дж. 1, с. 144. 

29 Джума суреси, 10. 

30 Кешфуль-Хафа, дж. 3, с. 46. 

31 Шерху Айни’ль-Илм, дж. 1, с. 182. 

дан кельгенини япаджакъмыз, бутюн кучюмизнен чалышаджакъмыз. 
Сонъра бизни мувафакъиетке ириштирмесини Аллахтан беклейджек- 
миз, дуа этеджекмиз. Эр даим Аллахкъа инанаджакъмыз. 

ИСЛЯМ ДИНИНДЕ ЧАЛЫШМАКЪНЫНЪ ЭМИЕТИ 

Сонъ ве энъ мукеммель дин олгъан Ислямнынъ гъаеси инсанлар- 
нынъ бахтлы олмасыдыр. Бу бахт, бир тарафлы ве ольчюсиз дегиль. 

Ислям дини, инсанларгьа эм дюньяда, эм де ахырет аятында 
бахтлы олмакънынъ ёлларыны косьтерген. Дюнья ве ахырет сеадети 
чалышмакънен эльде әтиле. Бу себептен мусульман, эр экиси ичюн 
де чалышмакъ меджбуриетинде. Дюнья ичюн чалышып къазанмакъ да 
динимизнинъ эмири. 

Юдже Аллах Къуран-ы Керимде «Акъикъатен инсан ичюн ча- 
лышкъанындан башкъасы ёкътыр» 32 , - буюрып, чалышмакънынъ 
эмиетини бильдирген. 

Севгили Пейгьамберимиз де: «Кишининъ ашагъаны энъ хайыр- 
лы аш, озь къолларынен чалышып къазангъан аштыр. Аллахнынъ 
пейгъамбери Давуд -алейхисселям- да озю чалышып кечине эди», - 
деп буюрды. 33 

Динимиз чалышмагъа буюк эмиет бере, хелял къазанч теминле- 
мек ичюн чалышмакъны ибадет деп сая. 

Бир кунь Пейгьамбер эфендимизнинъ отургъаны бир ерде кучь- 
лю, къуветли бир кишининъ кечкенини корелер. 

Буны корьген асхаб: 

- Эй Аллахнынъ Ресули! Бу адам Аллахнынъ ёлунда чалышса пек 
яхшы олур эди, - дей. 

Бунынъ узерине Пейгьамберимиз шойле буюрды: 

- «Әгер бу адам эвинден уфакъ балаларынынъ отьмегини къа¬ 
занмакъ ичюн чыкъкъан олса Аллах ёлундадыр. Къарт ана ве баба- 
сынынъ ихтияджларыны къаршыламакъ ичюн чыкъкъан олса, кене 
де Аллах ёлундадыр. Озь отьмегини къазанмакъ ичюн чыкъкъан 
олса, кене де Аллах ёлундадыр. Әгер де косьтериш ичюн чыкъкъан 
олса иште, о вакъыт шейтаннынъ ёлундадыр .» 34 

Ислямнынъ беш шартындан экиси олгъан зекят ве хадж, зенгин 
мусульманларнынъ эда этмеси керек олгъан ибадеттир. Зенгинлик 


32 Неджм суреси, 39. 

33 Риязу’с-Салихин, дж. 1, с. 569. 

34 Эт-Тергъиб ве’т-Терхиб, дж. 2, с. 524. 

исе чалышмакънен эльде әтиле. Чалышкъан инсан хайырлы инсан¬ 
дыр. Чюнки инсан чалышмакънен эм озюне, эм де къорантасына, эм 
де миллетине файдалы ола. 

Пейгьамбер эфендимиз: «Инсанларнынъ хайырлысы инсанлар- 
гъа файдалы олгъанларыдыр», - деп, бу акъикъатны изаатлай. 

Мусульман ич ольмейджек киби дюнья ичюн чалышмалы, ярын 
оледжек киби де ахырет ичюн чалышмалы, азырлыкъ корьмели. 

Пейгъамберимиз даима чалышмакъны тевсие этерек: «Эки куню 
бири-бирине мусавий олгъан алдангъандыр» 35 , - деп буюраракъ, му- 
сульманларнынъ эр кунь даа да илериге кетмелерини истеген. 

Мединели мусульманлардан бириси Пейгьамбер эфендимизге 
келип ярдым истей. Пейгъамберимиз ондан: 

- Эвинъде бир шей ёкъмы?- деп сорады. О адам да: 

- Бир тарафыны тюбюмизге серип, экинджи тарафынен ортюнге- 
нимиз бир ёргъан ве сув ичкенимиз бир мешребе бар, - деди. 

Пейгъамберимиз онъа: 

- Бар, оларны манъа кетир, - деди. Адам барып кетирди. Пейгъ¬ 
амберимиз: 

- Буларны ким сатып аладжакъ, -деди. 

Мусульманлардан бириси: 

- Эй Аллахнынъ Ресули, мен оларны бир дирхемге сатып алырым, 
-деди. Пейгъамберимиз: 

-Даа чокъ береджек бармы?- деп сорады. Башкъа бири: 

- Буларгъа эки дирхем беририм, - деди. Пейгъамберимиз бу акъ- 
чаларны шу адамгъа берди ве: 

- Бу акъчаларнынъ бирисинен эвинъе ашайджакъ шейлер ал, ди- 
геринен бир балта алып манъа кетир, - деди. Пейгъамберимиз адам- 
нынъ кетирген балтагъа озь къолларынен сап къойды ве: 

- Айды кет (дагъдан) одун кес де сат, он беш кунь сени мында 
корьмейджем, - буюрды. 

Адам он беш кунь сонъра кельди. Он дирхем къазангьан, бир 
къысмына ашайт, бир къысмына да урба алгъан. Бунынъ узерине 
Пейгъамберимиз: 

- Бойле чалышманъ тиленджилик япмакътан хайырлыдыр. Чюн¬ 
ки тиленджилик япсанъ къыямет кунюнде юзюнъде къара леке олад- 
жакъ , - деп буюрды. 36 

Севгили Пейгъамберимиз шу мубарек сёзлеринен бизлерге дю- 


35 250 Хадис, с. 121. 

36 Эт-Тергъиб ве’т-Терхиб, дж. 2, с. 523. 

нья ве ахыретте бахтлы олмакънынъ ёлларыны косьтерген: 

«Сизинъ хайырлынъыз - дюньясы ичюн ахыретини ташламагъ- 
ан, ахырети ичюн де дюньясыны ташламайып, экиси ичюн де чалыш- 
къан ве инсанларгъа юк олмагъанынъыздыр (замет бермеген ).» 37 

О алда мусульман эм дюнья, эм де ахырет ичюн чалышаджакъ, 
эр кунь даа илери кетеджек. Динимизнинъ эмири будыр. 

Эдждадынъ зан этме асырларнен юкълады; 

Къайдан тапар эдинъ о вакъыт къолунъдаки юртны? 

Учь къытада ер-ер къанагъан излери шаат: 

Раатланмады бир кунь о буюк несл-и джихад. 

М. Акиф Эрсой 


37 Мухтару’ль-Эхадис. 

ЭКИНДЖИ КИТАП 


ИБАДЕТ 


(Имамы Азам Әбу Ханифенинъ мезхебине коре) 


БИРИНДЖИ БОЛЮК 


ИБАДЕТ 


МЕВЗУЛАР 

• Ибадет недир 

• Не ичюн ибадет этемиз 

• Ибадетлернинъ чешитлери 

• Ибадетлернинъ дереджелери 

• Ибадетнинъ файдалары 

• Ибадетнинъ файдалары 

ТЕМЕЛЬ ДИНИИ БИЛЬГИЛЕР 


ИБАДЕТ НЕДИР 

Ибадетнинъ кениш манасы ве тар манасы бар. 

1. Кениш манада ибадет - бу къаршыяыгьына савап я да гунях 
язылган эр тюрлю сёз ве арекетлердир. Меселя, мусульман къарда- 
шынънен муляйим лаф этмек, къарт адамгъа ёлдан кечмеге ярдым 
этмек, инсанларгъа кедер кетирген таш я да одун парчасыны ёлдан 
четке чекмек ве саире. Демек ки, мусульманнынъ эр тюрлю гузель ве 
саваплы иши юдже Аллах тарафындан ибадет киби къабул олуна ве 
мукяфатландырыла. 

2. Тар манада ибадет- Аллахны юджельтмек, Онъа сайгъы, урь- 
мет косьтермек ве бизге берген сайысыз ниметлерге шукюр борджу- 
мызны ерине кетирмек ниетинен, белли бир тертип ве низамгъа коре 
япылмасы әмир этилыен арекетлердир. Меселя; намаз, ораза, къур- 
бан, фитир садакъасы ве саире. 

Биз бу къысымда тар манада ибадетнинъ ичине нелер киргенини 
ве мусульман Раббисине насыл ибадет этмек кереклигини огренед- 
жекмиз. 


НЕ ИЧЮН ИБАДЕТ ЭТЕМИЗ 

Бизлерни ёкътан бар эткен ве яшаткъан Аллахтыр. Юдже Аллах 
бизим вуджудымызны козь, къулакъ, тиль киби мукеммель азаларнен 
донатты. Булар аэнк ичинде бизлерге хызмет эте. Айрыджа, бизлер- 
ге акъыл берип, бутюн варлыкълардан фаркълы, имтиязлы ве юдже 
бир макъамгъа юксельтти. Булардан гъайры, нефес алгъанымыз ава, 
ичкенимиз сув, ашагъанымыз бинъ бир тюрлю мейва ве себзелер, ай- 
ванлар - эписи Юдже Раббимизнинъ бизлерге берген ниметлеридир. 

Айрыджа, бизни ялынъыз ташламады, Пейгьамберлер ве кита¬ 
плар ёллап, дюньяда ве ахыретте бахтлы олувнынъ ёлуны косьтерди. 
Бутюн бу эйиликлерге къаршылыкъ Аллах бизден Оны танымамызны 
ве Онъа ибадет этмемизни истемекте. Шойле бир тюшюнейик: бизге 
чокъ яхшылыкъ япкъан бир буюгимизге нисбетен сайгъы косьтеремиз, 
яхшылыкъларына тешеккюр этемиз. Бизге бир вазифе берсе къувана- 
къувана беджеремиз, ойле дегильми? 

Ойле исе, бизни ёкътан бар эткен ве сайысыз нимет берген Юдже 
Аллахкъа тешеккюр этмек ве Онынъ әмир эткен ибадетлерни севе- 
севе япмакъ керек дегильми? Эльбетте керек. 

Ибадетлер инсаннынъ вазифесидир. Аллах инсанны ибадет этме- 
си ичюн яратты. Аетте шойле буюрыла: «Мен джинлерни ве инсан- 
ларны анджакъ Манъа ибадет этсинлер деп яраттым». 38 

Демек ки, инсан ибадет эткени вакъыт яратылув макъсадына уй- 
гьун арекет эте ве озъ вазифесини ерине кетире. Къул къуллугьыны 
унутмамалы. 

Яратылувымызнынъ гъаеси Аллахны танымакъ ве Онъа ибадет 
этмек олгъанына коре ибадет вазифесини япкъанымыз такъдирде эм 
Аллахнынъ берген ниметлерге нисбетен тешеккюр борджуны ерине 
кетирген олурмыз, эм де онынъ севгисини къазанырмыз. Әгер биз Ал- 
лахкъа ибадет вазифелерини ерине кетирип, Онынъ севгисини къазан- 
сакъ, Аллах бизге дюньядаки ниметлерден даа арткъачыны ахыретте 
береджек ве бизни дженнетте сонъсуз сеадетке къавуштыраджакъ. 


ИБАДЕТЛЕРНИНЪ ЧЕШИТЛЕРИ 

1. Беденнен япылгъан ибадетлер. 

Намаз къылмакъ, ораза тутмакъ киби. Беденнен япылгъан иба- 
детлерни эр бир мусульман озю япмакъ керек. Башкъа инсанны ве- 
киль этмеси джаиз дегиль. Яни бир кимсе башкъасынынъ ерине намаз 
кыламаз, ораза тутамаз. 

2. Малнен япылгъан ибадетлер. 

Зекят бермек ве къурбан чалмакъ киби. Бир кимсе малнен япыл¬ 
гъан ибадетлерде башкъасыны векиль тайин этмеси мумкюн. 

3. Эм мал, эм де беденнен япылгъан ибадетлер. 

Хаджылыкъ вазифеси бойле бир ибадеттир. Акъчасы олгъан бир 

мусульман хаджылыкъкъа кетип оламайджакъ алда исе, озь ерине ве¬ 
киль этил башкъа бирисини ёлламасы мумкюн. 


ИБАДЕТЛЕРНИНЪ ДЕРЕДЖЕЛЕРИ 

Ибадет учь тюшюндженен япылмасы мумкюн. 

1. Аллахкъа, ибадет ве сайгъы косьтерильмесине ляйыкъ тек 
варлыкъ олгьаны ичюн ибадет этмек. 

Ич бир къаршылыкъ беклемеден, ялынъыз Аллахнынъ эмрини 


38 Зарият суреси, 56 

ерине кетирмек макъсадынен япыягьан бойяе бир ибадет, ибадетнинъ 
энъ юксек дереджесидир. 

2. Дженнетке кирмеге истеп ве джехеннемден къоркъып япыя- 
гьан ибадет. 

Бу тюшюндженен ибадет япкъан кимсе Аяяахнынъ эмирини ери¬ 
не кетирген ояур. Факъат инсан, ибадетни бойяе менфаат тюшюндже- 
синен дегияь, яяынъыз Аяяах ичюн япмалыдыр. 

3. Дюньяда бир файда къолгъа кечирмек макъсадынен косьте- 
риш ичюн ибадет япмакъ. 

Бу - ибадетнинъ энъ ашагъы дереджесидир. Бунъа ибадет демек 
биле догъру олмаз. Чюнки Аяяах ичюн япылмагъан ибадетнинъ ич бир 
къыймети ёкъ. 


ИБАДЕТНИНЪ ФАЙДАЛАРЫ 

Беденимизнинъ емекке ихтияджы олгъаны киби, рухумызнынъ да 
гьыдагьа ихтияджы бар. Рухнынъ гъыдасы - иман ве ибадетлердир. 
Ибадет рухумызны юкселтир, бизни феналыкълардан сакъындырыр, 
ахлякъымызны кямиллештирир ве энъ дегерли варлыгъымыз олгъан 
иманымызны къорчалар. 

Омюр девамында инсан чешит къыйынджылыкъларнен къаршы- 
лаша. Атта умютсизликке тюшкен вакъытлары ола. Бойле вазиетлер- 
де инсан ибадетлер ёлунен къуртулмасы мумкюн. Чюнки инсан ибадет 
вастасынен Аллахкъа якълаша. Онынъ рахметине сыгъына ве сеадет- 
ке къавуша. Ибадетлернинъ, рухумызгъа олгъаны киби беденемизге 
де чокъ файдасы бар. 

Намаз къылгьан инсан абдест алмакъ меджбуриетиндедир. Аб- 
дест алмакъ, куньде бир къач сефер темизленмек демектир. Темиз- 
ликнинъ исе сагълыгьымыз ичюн не къадар файдалы олгъаныны 
эпимиз билемиз. Инсан микроплардан къуртула ве аз хасталана. Даа 
сагьлам омюр кечире. 

Намаз къылгьанда япылгъан белли арекетлернинъ, ораза тут- 
къанда азм системасы ве базы органларнынъ раатланмасынынъ вуд- 
жут сагьлыгьына пек буюк файдалары бар. Зекят ибадетининъ исе ич- 
тимаий ярдымлашма джеэтинден джемаат ичюн буюк файдасы бар. 

СУАЛЛЕР ВЕ ВАЗИФЕЛЕР 

1) Ибадет деп неге айтыла? 

2) Не ичюн ибадет этемиз? 

3) Ибадетлер къач чешит ола? 

4) Ибадетнинъ дереджелерини анълатынъыз. 

5) Ибадетнинъ файдаларыны анълатынъыз. 

ЭКИНДЖИ БОЛЮК 


ИСАЯМ 


МЕВЗУЛАР 

• Ислям не демек 

• Ислямнынъ шартлары 

• Мукеллеф ве мукеллефнен алякъалы укюмлер 

ИСЛЯМ НЕ ДЕМЕК 

Ислям - Пейгьамберимиз Хазрети Мухаммед -саллаляаху алейхи 
ве селлем-нинъ Аллах тарафыңдай кетирип теблигь эткен шейлерге 
инанмакъ, Аллахкъа ве Пейгьамберге итаат этерек буларны къабул 
эткенини косьтермектир. Кыскъадан Ислям - инангъаныны яшамакъ 
демектир. 


ИСЛЯМНЫНЪ ШАРТЛАРЫ 

Ислямнынъ шартлары бештир: 

1. Келиме-и шехадет кетирмек. 

Келиме-и шехадет демек, «Эшхэду эн ля иляхэ иллялах ве эш- 
хеду энне Мухаммеден абдуху ве ресулюх» деп айтмакъ. 

Манасы: 

«Мен шаатлыкъ этем ки, Аллахтан башкъа Танъры ёкъ, ве 
кене шаатлыкъ этем ки, Хазрети Мухаммед -саллаллаху алейхи 
ве селлем- Аллахнынъ къулу ве пейгъамбери». 

2. Намаз къылмакъ 

Куньде беш вакъыт намаз къылмакъ. 

3. Ораза тутмакъ 

Эр йыл Рамазан айында ораза тутмакъ. 

4. Зекят бермек 

Динимизге коре зенгин сайылгъан мусульманларнынъ, мал ве 
акъчаларынынъ белли бир микъдарыны эр йыл фукъарелерге берме- 
си. 

5. Хаджгъа бармакъ 

Динимизге коре кучю еткенлернинъ омюринде бир кере хаджы- 
лыкъкъа барып кельмеси. 

МУКЕЛЛЕФ ДЕП КИМГЕ АЙТЫЛА 

Пишкинлик чагъына кельген (акъыл-балигъ олгьан), акъылы ерин- 
де олгьан инсанларгъа мукеллеф дейилир. 

Мукеллеф диннинъ эмирлерини япмакъ ве ясакъларындан сакъ- 
ынмакънен месульдир. Мукеллеф олмакъ ичюн инсанда эки шартнынъ 

булунмасы керек; 

1 - Акъылы еринде олмакъ. 

2 - Пишкинлик чагьына кельмек. 

Акъылы еринде олмагъан кимселернен (делилер), пишкинлик 
чагьына кельмеген балалар мукеллеф дегильдир. 

Пишкинлик чагъы, балаларнынъ ирилигине ве улькенинъ икълим 
шартларына коре денъише. Пишкинлик, огълан балаларда он экинен 
он беш, къыз балаларда исе докъузнен он беш яшлары арасында баш¬ 
лана. Он беш яшыны толдургъан алда пишкинлик аляметлери корюль- 
месе, бала огълан олсун, къыз олсун пишкинлик чагьына етишкен сай- 
ыла. Бундан сонъра бала диннинъ әмир ве ясакъларына уймакънен 
мукеллеф ола ве бир манада буюклерининъ сырасына къошула. 

МУКЕЛЛЕФНЕН АЛЯКЪАЛЫ УКЮМЛЕР 

Мукеллефнен алякъалы укюмлер секиздир. Буларгьа Эфал-и Му- 
келлефин деп айтыла: 

1. Фарз 

Динимизде япылмасы кесинликнен әмир этильген шейге фарз 
дейиле. Намаз къылмакъ, ораза тутмакъ ве зекят бермек киби. 

Фарзнынъ укюми: фарз олгъан вазифелерни беджерген кимсе 
боюн-борджуны япкъан ве савап къазангъан олур. Себепсиз оларакъ 
япмагъан адам буюк гунях къазаныр ве азапны хакъ эткен олур. Фарз- 
ны инкяр эткен динден чыкъар. 

Фарз эки чешиттир: 

а. Фарз-ы айын - эр бир мукеллефнинъ япмасы керек олгъан 
фарз демек. Беш вакъыт намаз къылмакъ киби. 

б. Фарз-ы кифае - базы мукеллефлернинъ япмасынен дигерлери- 
нинъ япмасы керек олмагъан фарз демек. Дженазе намазы къылмакъ 
киби. Базы мусульманлар бир мевтанынъ дженазе намазыны къыл- 
салар фарз ерине кельген олур, дигер мусульманларнынъ айрыджа о 
мевта ичюн дженазе намазы къылмалары керекмей. 

2. Ваджип 

Фарз къадар къатты олмаса биле къуветли бир делильнен япылу- 
вы әмир этильген шейге ваджип дейилир. Байрам намазы къылмакъ, 
фитир садакъасы бермек ве къурбан чалмакъ киби. 

Ваджипнинъ укюми: ваджиплерни япкъан озь вазифесини беджер- 

ген олур ве савап къазаныр. Себепсиз оларакъ япмагъан пек ярамай 
иш япкъан олур ве ахыретте азапыны чекер. 

3. Суннет 

Фарз ве ваджиптен гъайры Пейгьамберимизнинъ ибадет ниети- 
нен япкъан шейлерге суннет дейилир. 

Суннет экиге айрыла: 

а. Суннөт-и муэккеде - Пейгьамберимизнинъ чокъусы кере яп¬ 
къан, пек аз япмагъан суннетке Суннет-и муэккеде деп айтыла. Месе- 
ля; саба, уйле ве акъшам намазларынынъ суннетлери. 

б. Суннет-и гъайры муэккеде - Пейгьамберимизнинъ ара-сыра 
япкъан суннетке Суннет-и гъайры муэккеде деп айтыла. Меселя; экин- 
ди намазынынъ суннетинен ятсы намазынынъ ильк суннети. 

Суннетнинъ укюми: суннетлерни япкъан савап къазаныр. Пейгъ- 
амберимизнинъ шефаатына наиль олур. Суннетни биле-биле терк эт- 
кенлер азарланыр. 

4. Мустехап 

Пейгьамберимизнинъ базан япкъан шейлерге мустехап дейилир. 
Къушлукъ намазы къылмакъ киби. 

Мустехапнынъ укюми: мустехап олгъан шейлерни япкъан савап 
къазаныр, япмагъан азарланмаз. 

5. Мубах 

Мукеллефнинъ япмасы я да япмамасы сербест олгъан шейлерге 
мубах дейиле. Отурмакъ, юрюмек, юкъламакъ киби. 

Мубахнынъ укюми: мубахны япкъан киши савап къазанмаз, яп¬ 
магъан да гунях ишлеген олмаз. 

6. Харам 

Динимизде япылмасы кесин оларакъ ясакълангьан шейге харам 
деп айтыла. Меселя; хакъсыз ерде адам ольдюрмек, хырсызлыкъ яп- 
макъ, ички ичмек, къумар ойнамакъ, домуз эти ашамакъ, ана ве ба- 
багъа итаат этмемек. 

Харамнынъ укюми: храм шейни япкъан буюк гунях къазаныр. Бу 
инсангъа джеза ве азап керекли олур. Аллах къоркъусындан долайы 
харамдан къачкъан савап къазаныр. Харамны инкяр эткен динден 
чыкъар, яни кяфир олур. 

7. Мекрух 

Харам къадар кесин олмамакънен берабер, динимизде япылма- 
масы истенильген шейге мекрух деп айтыла. 

Мекрух экиге айрыла: 

а. Керахет-и тахримийе - харамгьа якъын мекрух: ваджиплерни 
ерине кетирмемек киби. 

Укюми: бойле бир мекрухны ишлемектен сакъынгъан савап къа- 
заныр. Япкъан гунях ишлеген олур. 

б. Керахет-и тензихийе - хелялгъа якъын мекрух: суннет ве му- 
стехапларны япмамакъ киби. 

Укюми: бу киби мекрухлардан сакъынгъанлар савап къазаныр, 
ишлегенлерге гунях язылмаз ве джеза керек олмаз. 

8. Муфсид 

Башлангъан бир ибадетни бозгъан шейлерге муфсид дейиле. 
Меселя; намаз къылгьанда къонушмакъ, оразалы экен махсус ашап- 
ичмек. Къонушмакъ - намазны, ашап-ичмек де оразаны бозар. 

Укюми: себепсиз, билип турып бир ибадетни бозмакъ азапны ке- 
рекли ялар. 


ИСЛЯМНЫНЪ ШАРТЛАРЫ 

Ислямнынъ беш шарты бар; 
Бильмек биле сеадет, 

Буларгьа ким уяр исе 

Онъа ачылыр дженнет... 

*** 

Бу шартлардан биринджиси: 
Келиме-и шехадет; 

Тек ве буюк Аллахтан 
Башкъа танъры ёкъ эльбет. 

Онынъ сонъ пейгъамбери 

Шаны Юдже Мухаммед. 

*** 

Экинджи шарт намаздыр 
О - не гузель ибадет. 

Куньде ярым саатке, 

Сыгъар беш вакъыт невбет... 

Учюнджи шарт Рамазан 
Ораза тутмакъ ниет. 

Куньдюз ашсыз ве сувсуз 

Къуванчнен кечер муддет... 

*** 

Дёртюнджи шарт зекяттыр, 

Аяяах берген ояса сервет: 

Къыйметини кыркъкъа бояь, 

Бирини эдие эт... 

*** 

Бир кере хаджгъа кетмек, 

Ояса эгер бу къысмет. 

Бешинджи шарт Исяямнынъ 
Кябесини зиярет... 

Гёкхан Эвлияогълу 


СУАЛЛЕР ВЕ ВАЗИФЕЛЕР 

1) Ислям не демек? 

2) Ислямнынъ шартлары къач ве нелер? 

3) Мукеллеф деп кимге айтыла? 

4) Пишкинлик чагъы недир? 

5) Мукеллефнен алякъалы укюмлерни анълатынъыз? 

УЧЮНДЖИ БОЛЮК 


ТЕМИЗАИК 


МЕВЗУЛАР 

• Темизлик. Ислямнынъ темизликке берген эмиети 

• Темизлик джеэтинден сувлар 

• Абдестнинъ фазилети 

• Абдестнинъ фарзлары, суннетлери ве эдеби 

• Абдест насыл алына 

• Абдестнинъ мекрухлары 

• Абдестни бозгъан шейлер 

• Абдестсиз япылмасы мумкюн олмагъан шейлер 

• Местлер узерине месх этмек 

• Саргъы узерине месх этмек 

• Гъусульни керек япкъан аллар 

• Джунюпли олгъанда япылмасы мумкюн олмагъан ишлер 

• Гъусульнинъ фарзлары, суннетлери ве япылувы 

• Себепли олгъанларнынъ вазиети 

• Къадынларгъа махсус аллар 

• Тейеммумнынъ фарзлары, суннетлери ве япылувы 

• Чевре-этрафнынъ темизлиги 

ТЕМИЗЛИК. 

ИСЛЯМНЫНЪ ТЕМИЗЛИККЕ БЕРГЕН ЭМИЕТИ 

Ислям дини темизлик узерине къурулгъандыр. Мусульман демек 
- темиз инсан демектир. Темиз олгьанларны эм Аллах, эм де инсан- 
лар север. Юдже Раббимиз Къуран-ы Керимде шойле буюра: 



«Шубесиз Аллах, чокъ тевбе эткенлерни ве яхшы темизлен- 
генлерни север». 39 

Аллахнынъ севген къулларындан олмакъ ичюн темизликке дикъ- 
къат этмек керек. Севгили Пейгъамберимиз: «Темизлик - иманнынъ 
ярысыдыр», - деп буюра ве динимизнинъ темизликке берген эмиетини 
къайд эте. 

Мусульман намаз къылгъанда Аллахнынъ узурында булуна. Ал¬ 
лахнынъ узурына чыкъмакъ ичюн беден, урба ве намаз къылынад- 
жакъ ернинъ темиз олмасы керек. Динимиз ич темизликке де буюк 
эмиет бере. Мусульманнынъ тыши темиз олгъаны киби юреги ве руху 
да темиз олмалы. 


ТЕМИЗЛИК ДЖЕЭТИНДЕН СУВЛАР 


1. Мытлакъ сувлар 

Булар ягъмур суву, къар суву, голь, озен, денъиз, чокъракъ ве къую 
сувларыдыр. Сув дегенде булар акъылгъа келе. Бу сувларгъа башкъа 
бир шей къарышмагьандыр. 

2. Мукъайед сувлар 

Булар гуль суву, юзюм суву киби башкъа бир мадденен къарышыкъ 
сувлардыр. Бойле сувларнен абдест алынмаз, гъусуль япылмаз. 

Темизлик джеэтиндэн «Мытлакъ сувлар» беш къысымгъа айры- 
ла: 

а. Эм темиз, эм де темизлейиджи олгъан ве къулланылмасы ме- 
крух олмагъан сувлар: 

Булар тюсю, лезети, къокъусы бозулмагъан, аслы денъишмеген 
ве къулланылмагъан сувлардыр. Бу сувларнен эр тюрлю темизлик 
япылыр, абдест ве гъусуль алыныр. Булар емек ве ичмек ичюн де 
къулланылыр. 


39 Бакъара суреси, 222. 

б. Эм темиз, эм де темизлейиджи олмакънен берабер къулланыл- 
масы мекрух олгъан сувлар: 

Булар мышыкъ, тавукъ киби эв айванларынен, къартал, шахин, 
къаргъа киби йыртыджи къушлардан арткъан сувлардыр. Башкъа те¬ 
миз сув бар экен бу киби сувларнен абдест алмакъ, гьусуль япмакъ, 
ичмек ве ашкъа къулланмакъ мекрухтыр. Башкъа темиз сув ёкъ олса 
бу киби сувларны къулланмакъ мекрух дегиль. 

З.Темиз олмагъан сувлар 

Булар ичине кирли бир шей тюшкен акъмагъан сувлардыр. Ме- 
селя; бир къопкъа, леген я да чапчакътаки сувгъа къан, сийдик, тезек 
парчасы я да башкъа бир пислик тюшсе бу сувлар кирли олур. Артыкъ 
бу сувнен темизлик япылмаз, абдест алынмаз. Копек, домуз ве йыр- 
тыджы айванлар баткъан (ичип къалдыргъан) сувлар да темиз дегиль 
ве ич бир темизлик ишинде къулланылмаз. 

Әгер де буюк микъдарда сув олса, меселя, голь, озен, денъиз суву 
киби, буларнынъ учь темель сыфатындан (тюсю, лезети ве къокъусы) 
бир данеси бозулмагъандже кирли сайылмаз. Амма меселя, озеннинъ 
суву буланыкъ акъса бунынънен абдест алынмаз, чюнки ренги бозул- 
гъандыр. 

Базы хусуслар: 

Денъиз суву тузлу олса да темиз сайыла. Абдест ве гьусуль ал¬ 
макъ мумкюн. 

Әгер сувнынъ озь лезети я да къокъусы фаркълы олса, яни таби- 
атта о сув ойле олса, о вакъыт темиз сайылыр. Әсас олгъан, о сувгъа 
бир шей къарышып лезетини я да къокъусыны бозмамасыдыр. Месе¬ 
ля, базы улькелерде кукюрт я да бозулгъан йымырта къокъусы олгъан 
сувлар бар. Бойле сувлар темиздир. 

Хлорлы сув да темиз сайыла. Чюнки бу тедбир дезинфекция яп¬ 
макъ ичюн зарур. 

Абдест ве гъусульде къулланылгъан сув да темиз сайыла, амма 
экинджи кереси о энди къулланылмаз. Онынънен ич бир темизлик яп¬ 
макъ мумкюн дегиль. 


ИСТИНДЖА ВЕ ИСТИБРА НЕДИР 

Истинджа - аякъёлунда буюк я да кучюк аджетини япкъан сонъ 
шу азаларны темизлемектен ибарет. Халкъ арасында бунъа тахарет- 
ленмек де дейиле. Мусульманлар аякъёлуна баргъан сонъ шу ше- 

кильде темизлик, яни истинджа яларлар: 

1. Темизлик сувнен япылыр. Яни темизленмеси керекли азалар 
сувнен ювулыр. 

2. Ювмакъны сол къолнен япмалы. 

3. Ювгъандан сонъ ич урба сыланмасын деп туалет кягъытынен 
сильмек ве къурутмакъ уйгъун олур. 

Истибра - аякъёлундан чыкъкъан сонъ абдест алмадан эвель 
эркеклернинъ бир къач дакъикъа беклемелери я да 40 адым юрюме- 
леридир. 

Бунынъ манасы эркеклернинъ сийдик елларында эгер бир къач 
тамчы сийдик къалгъан олса, онынъ чыкъувыны теминлемектир. Эгер 
де аджеттен сонъра аман абдест алынса сийдик тамчылары чыкъмасы 
ве абдестни бозмасы мумкюн. Бойлеликнен къылынгъан намазлар да 
къабул олмаз. Онынъ ичюн эркеклер бунъа дикъкъат этмелери керек. 


АБДЕСТНИНЪ ФАЗИЛЕТИ 

Абдест, белли вуджут азаларыны усулына коре ювмакъ ве месх 
этмек суретинен япылгъан темизликтир. Абдест алмакънынъ фазиле- 
ти ве маневий файдалары акъкъында севгили Пейгъамберимиз шой- 
ле буюргъан: 

«Бир мусульман абдест алгъанда эллерини ювгъанынен - элле- 
ринен япкъан гуняхлары багъышланыр, юзюни ювгъанынен - козьле- 
ринен ишлеген гуняхлары багъышланыр, аякъларыны ювгъанынен 
де аякъларынен юрип ишлеген гуняхлары багъышланыр». 40 

«Сизден биринъиз эксиксиз оларакъ абдест алып, сонъра да: 
«Эшхэду энля иляхе илляллаху вахдеху ля шерикелех ве эшхэду энне 
Мухаммеден абдуху ве Ресулюх» деп айтса, дженнетнинъ секиз къа- 
пусы онъа ачылыр, истегенинден кирер». 

Абдестнинъ сагълыгъымыз ичюн де пек чокъ файдалары бар. Аб¬ 
дест алгъан бир мусульман, кирленген азаларыны сыкъ-сыкъ ювар ве 
темизлер. Бойлеликнен, писликтен ве микроплардан мейдангъа кель- 
ген бир чокъ хасталыкълардан озюни къорчалар. 


40 Муслим, Мусафирун, 294; Тирмизи, Тахарет, 2. 




86 


ИБАДЕТ 


АБДЕСТНИНЪ ФАРЗЛАРЫ 

Абдестнинъ фарзлары дёрттир: 

1. Юзни бир кере ювмакъ. 

2. Къолларны тирсеклернен берабер бир кере ювмакъ. 

3. Башнынъ дёртте бирини месх этмек, яни сылакъ къолнен сюр- 
тмек, сыйпамакъ. 

4. Аякъларны топукъларнен берабер бир кере ювмакъ. 

Бу фарзлардан бири эксик олса абдест сайылмай. 

АБДЕСТНИНЪ СУННЕТЛЕРИ 

1. Абдест алмагъа ниет этмек. 

2. Абдестни «Эузу-бисмиллях» нен башламакъ. 

3. Тишлерни мисвакъ я да фырчанен ювмакъ, ич олмагъанда 
пармакънен окъаламакъ. 

4. Абдест азаларыны аралыкъсыз ювмакъ, яни бир аза къурума- 
дан дигерини ювмакъ. 

5. Ювгъанда азаларны яхшы этил окъаламакъ. 

6. Агъызны учь кере чайкъамакъ, яни агъызгъа сув алып сонъра 
бошатмакъ (оразалы олгьанда агъызны дикъкъатлы чайкъамакъ ке- 
рек ки, сув богъаздан ашагъа къачмасын). 

7. Бурунгъа сагъ эльнен учь кере сув чекмек ве эр кересинде сол 
эльнен темизлемек (оразалы олмагъан вакъыт сувны бурунгъа эйид- 
же чекмек). 

8. Абдест азалары ювулгъаны вакъыт юкъарыда косьтерильген 
тертипке риает этмек, яни сырасынен бетни, къолларны ювмакъ, баш¬ 
ны месх этмек ве сонъунда аякъларны ювмакъ. 

9. Эр бир азаны учь кере ювмакъ. 

10. Абдестте ювмагъа сагъ тарафтан башламакъ. 

11. Абдестте эллерни ве аякъларны ювмагъа пармакълардан 
башламакъ. 

12. Сакъалы сыкъ олгьан кимсе сакъалыны ювгъанда сувны тенге 
еткизмеге тырышмакъ. 

13. Пармагъындаки юзюкни ойнатмакъ. 

14. Къулакъларны месх этмек. 

15. Боюнны месх этмек. 

16. Башыны толусынен месх этмек. 

17. Пармакъларнынъ арасыны окъалап ювмакъ. 

АБДЕСТНИНЪ ЭДЕБИ 

1. Намаз вакъты кирмеден абдест алып намазгьа азыр олмакъ. 

2. Абдестни алгъанда къыбла тарафкъа дёнмек. 

3. Юксек бир ерге отурмакъ. 

4. Абдест алгъанда башкъасындан ярдым истемемек. 

5. Абдестте сувны исраф дереджесинде чокъ къулланмамакъ. 

6. Сувны абдест азаларындан тамламайджакъ дереджеде аз 
къулланмамакъ. 

7. Абдест алгъан сонъ къыблагъа бакъып Келиме-и шехадет ке- 
тирмек. 


АБДЕСТ НАСЫЛ АЛЫНА 

Башта бир, енълер тирсеклернинъ юкъарысына къадар къатла- 
на. Мумкюн исе кыблагьа догъру отургъан алда абдест алмакъ яхшы. 
Сонъра «Ниет эттим Аллах ризасы ичюн абдест алмагьа» деп ниет 
этилир ве «Эузу билляхи минешшейтанир-раджим, бисмилляхиррах- 
маниррахим» окъуныр. 

Бундан сонъра сырасынен шулар япылыр: 

- Эллер билеклерге къадар учь кере ювулыр, пармакъларда юзюк 
бар исе ойнатылыр ве юзюкнинъ астына сув кирмеси теминленир. 

- Сагъ авучнен агъызгъа учь кере айры-айры сув алыныр ве эр 
кересинде яхшыджа чайкъаныр. 

- Кене сагъ авучкъа сув толдурылып, бурунгьа сув чекилир ве сол 
эльнен темизленир. Бойле этип бурун учь кере айры-айры темизле- 
нир. 

- Бетнинъ эр тарафы учь кере ювулыр. 

- Къоллар тирсеклернен берабер учь кере ювулыр. Башта сагъ 
къол учь кере ювулыр, сонъра да сол къол учь кере ювулыр. 

- Бундан сонъра къоллар янъыдан сувнен сылатыла ве сагъ къол- 
ны ачып, яни авуч ичи ве пармакълар башнынъ устюне къоюлып баш 
месх әтиле. Башкъа бир ифаденен сагъ къол сылатылып, башнынъ 
тёпеси бир кере сыйпала. Амма энъ азындан башнынъ % ни бу ше- 
кильде сыйпамакъ керек. Әгер бунъа дикъкъат этильмесе абдест сай- 
ылмаз. Башны толусынен месх этмек исе даа да яхшы. 

- Кене къолларны сылатып сагъ къолнынъ ишарет пармагьынен 
сагъ къулакънынъ ичи, баш пармагынен де къулакънынъ тышы: сол 
къолнынъ ишарет пармагьынен сол къулакънынъ ичи, баш пармагъы- 

нен де сол къулакънынъ тышы месх этилир, яни сюртюлир. 

Эллернинъ къалгъан учер пармагъынынъ тыш къысмынен де 
боюн энъседен башлап месх этилир. 

- Бундан сонъра эвеля сагъ аякъ, сонъра сол аякъ топукъларнен 
берабер учер кере ювулыр. Аякъларны ювгьанда, сагъ аякънынъ ки¬ 
чик (чинатий) пармагьындан башлап сыранен буюк пармакъкъа догъ- 
ру ювмакъ, сол аякъны исе буюк пармагьындан башлап сыранен кичик 
пармакъкъа догъру ювмакъ яхшы олур. Аякълар ювулгьанда пармакъ 
араларынынъ яхшы темизленмесине дикъкъат этмек керек. Аякълар 
(эм сагъ, эм де сол аякъ) сол къолнен ювулыр. 

Энъ сонъунда аякъларымызны ювгъанымыз ичюн къолларымыз- 
ны чайкъамакъ уйгъун олур. 

Бойлеликнен абдест тамамлангьан олур. Къыблагьа тараф айла- 
нып Келиме-и Шехадет окъуныр. 

Абдестнинъ фарз ве суннетлерине риает этил алынгьан эксиксиз 
бир абдест бойле олур. 

Абдест алынгъанда окъунгъан дуалар бар. Буларнынъ окъунмасы 
гузель. Окъунмаса да абдест тамамлангьан сайылыр. 

АБДЕСТНЫНЪ МЕКРУХЛАРЫ 

1. Сувны керегинден чокъ къулланмакъ. 

2. Сувны бир ихтиядж олмадан нормаль къулланувдан даа аз 
къулланмакъ. 

3. Сувны абдест органнарына ве юзюне септирмек (этрафкъа 
сычратмакъ). 

4. Абдест алгъанда керек олмадан лаф этмек. 

5. Кирли бир ерде абдест алмакъ. 

Абдест алгъан кимсе булардан сакъынмалыдыр. 

АБДЕСТНИ БОЗГЪАН ШЕЙЛЕР 

Абдестли олгьан бир адамда ашагъыда косьтерильген аллардан 
бир де бири мейдангъа кельсе абдести бозулыр: 

1. Беденнинъ эр анги бир еринден къан, ирин ве сув чыкъувы. 

2. Агъыз толу къусмакъ. 

3. Тюкюргени вакъыт тюкюригининъ ярысы я да даа чокъу къан 
олувы. 

4. Кичик ве я буюк аджетини ерине кетирмек, еяяенмек. 

5. Байыямакъ, эсини джоймакъ (сархош оямакъ). 

6. Намазда куяьмек (намаз тышында куяьмек абдестни бозмаз). 

7. Юкъяамакъ. 

АБДЕСТСИЗ ЯПЫЛМАГЪАН ШЕЙЛЕР 

1. Намаз къылынмаз. 

2. Къуран-ы Керимге токъунылмаз. 

3. Тилявет седждеси яяылмаз. 

4. Кябе таваф этильмез (Кябени таваф этмек ичюн абдестли ол- 
макъ ваджиптыр). 

МЕСТЛЕР УЗЕРИНЕ МЕСХ ЭТМЕК 

Абдест алгъандан сонъра аякъларына мест кийген адам текрар 
абдест алгьанда местлерини чыкъармайып, устлеринден месх этмеси 
етерлидир. Бу, динимизнинъ мусульманларгъа косьтерген бир къолай- 
лыкътыр. 

Ёлджу олмагьанлар 24 саат боюнджа эр абдест алувда местлер 
узерине месх этерлер. 24 саат кечкенинен абдест алгъанда кене аякъ- 
ларнынъ ювулмасы керек. Динимизге коре мусафир сайылгъанлар 
ичюн бу вакъыт учь кунь, учь гедже, яни 72 саат. 

1. Местлер узерине шойле месх этилир 

Юкъарыда тариф этильгени шекильде абдест алынаяткъанда 
сыра аякъларгъа келир экен; башта сагъ элини сылатып, учь пар- 
магьынен (пармакълар ачыкъ оларакъ) сагъ аягъынынъ уджундан то- 
пукъларнынъ устюне къадар местнинъ узеринден бир кере сийпалыр. 
Сонъра сол эль сылатыларакъ сол аякъ да бойле месх этилир. Мест- 
лернинъ тюбю месх этильмез. 

2. Месхнинъ джаиз (мумкюн) олмасынынъ шартлары 

Местлер узерине месхнинъ джаиз олмасы ичюн шу шартларнынъ 

булунмасы лязим: 

а. Местлер абдестли (яни аякълар ювулгъаны алда) кийилыен 
олмалы. 

б. Местлер аякъларны топукъларгъа къадар къапаткъан олма¬ 
лы. Топукълардан къыскъа олгъан местлер узерине месх этильмез. 

в. Местлер къавий олмалы. Бунынъ ичюн, 6 километр юрюмеге 
чыдамлы я да аякътан чыкъарылгъанда озь башына тик тура биледжек 

киби шартлар къавий олманынъ ольчюси оларакъ зикир әтиле. Шуны 
къайд этмели ки, териден япылгъан местлер бу шарткъа уйгъундыр. 

г. Эр бир местте аякъ пармакъларынынъ учь данеси сыгъад- 
жакъ къадар тешик, йыртыкъ я да сёкюльген ер олмамалы. 

д. Местлер сувны аякъкъа кечирмемели. 

3. Месхни бозгъан шейлер 

а. Абдестни бозгъан эр шей. Бойлеликнен, абдестни бозгъан 
бир ал мейдангьа кельсе, янъыдан абдест алгьанда местлер узерине 
месх этмек лязим. 

б. Местлернинъ аякътан чыкъмасы я да чыкъарылмасы. Бу алда, 
эгер киши абдестли олса, тек аякъларыны ювар. Местлерден бириси 
чыкъса биле эки аякъны да ювмакъ керек. Эгер де мест чыкъкъанда 
киши абдестли дегиль исе, абдест алып аякъларыны да ювар. 

в. Мест муддетининъ битюви. 

Мест муддети биткен вакъыт эгер кишининъ абдести бар исе, 
местлерни чикъарып тек аякъларыны ювмасы етерлидир. Абдести ёкъ 
исе, янъыдан абдест алгъанда аякъларыны да ювар. 

САРГЪЫ УЗЕРИНЕ МЕСХ ЭТМЕК 

Беденнинъ эр анги бир еринде сыныкъ, чыкъыкъ я да ярадан до- 
лайы саргъы бар исе, абдест ве бой абдести (гьусуль) алыныр экен, 
саргъы чезилип асты ювулыр. Эгер саргъыны, гипсны чыкъарып асты- 
ны ювмакъ мумкюн дегиль ве зарарлы исе саргъыны чезмекнинъ ке- 
реги ёкъ. Бу алда колны сылатып саргъынынъ, гипснинъ устюни бир 
кере месх этмек етерли. 

Ярагъа илядж сюртюльген олып да, узеринде саргъы булунмаса, 
бу ерни ювмакъ зарар бермегени такъдирде узерине сув акъытыла- 
ракъ ювулыр, сувнен ювмакъ зарарлы олса ювулмаз, ялынъыз месх 
этилир. Месх этмек де зарар берсе, о вакъыт месх де этильмез, ойле 
къалдырылыр. 


ГЪУСУЛЬ 

Къуру ичь бир ер къалдырмадан беденнинъ эр ерини ювмагъа 
гьусуль я да бой абдести деп айтыла. 

Гъусуль я да бой абдести алмакъны зарур япкъан аллар: 

1. Джунюплик алы 

- Пишкинлик чагъында олгъан къадын ве эркекнинъ джинсий му- 
насебетте булунмасы; 

- Юкъуда яхут уяныкъ экен джинсий органдан менининъ кельме- 
си. 

2. Әр ай белли вакъытларда кадынларда корюльген адет 
алынынъ екюнленмеси. 

Тыб тилинде бунъа «менструация» деп айтыла. Адет алы екюн- 
ленген сонъ бой абдести алмакъ фарз. 

3. Догъургъан кадынларда локъсалыкъ алынынъ екюнлен¬ 
меси. 

Яни бала догъгьан сонъ къадынларда бир къач кунь я да бир къач 
афта дәвамында джинсий органларындан къан кельмеси мумкюн. 
Бунъа локъсалыкъ деп айтыла. Локъсалыкъ алы екюнленген сонъ гъу- 
суль япмакъ фарз. 

Бу вазиетте гъусуль япмагъандже, яни бой абдести алмагъан- 

дже: 

а. Намаз кыламаз. 

б. Куръан окъуямаз. 

в. Кыурангъа эль токъундырамаз. 

г. Кябени таваф этемез. 

д. Бир заруриет олмагьандже джамиге кирмез. 

Бундан да гъайры, къадынлар адет корыенлери куньлерде ве 
локъсалыкъ алларында ораза тутмазлар. 

Гъусуль япмакъны зарур эткен аллар булунмагьаны такъдирде 
биле джума ве байрам намазлары ичюн гъусуль этмек (ювунмакъ) 
суннеттир. 


ГЪУСУЛЬНИНЪ ФАРЗЛАРЫ 

1. Агъызгъа сув алып, богъазгъа къадар чайкъамакъ. 

2. Бурунгъа сув чекип темизлемек. 

3. Бутюн беденни (ине уджу къадар къуру ер къалдырмадан) 
ювмакъ. 


ГЪУСУЛЬНИНЪ СУННЕТЛЕРИ 

1. Гъусульге «бисмилля...» нен башламакъ. 

2. Гъусульге ниет этмек. 

3. Беденнинъ эр анги бир еринде кир бар исе, башта оны ювып 

темизлемек. 

4. Әдеп ерлерини ювмакъ. 

5. Гъусульге башламадан эвель абдест алмакъ. 

6. Абдесттен сонъра, эвеля учь кере башкъа, сонъра учь кере 
сагъ омузгъа, учь кере де сол омузгъа сув тёкип ювунмакъ ве сувны эр 
тёкюште беденнинъ эр бир тарафына еткизмек, 

7. Сувны тёккенде беденни окъалап ювмакъ. 

8. Аякъларнынъ астында сув топланса, энъ сонъунда аякъларны 
ювмакъ. 


ГЪУСУЛЬ НАСЫЛ ЯПЫЛА 

Гъусуль аладжакъ бир кимсе энъ эвеля «бисмилля...» окъур ве 
гъусул япмагъа ниет этер. Эллерини билеклерге къадар ювгъан сонъ 
әдеп ерлерини ювып темизлер. 

Бундан сонра сагъ авучынен агъызына учь кере сув алыр ве эр 
кересинде богьазына къадар агьызынынъ ичини яхшы этил чайкъар. 
Оразалы исе богьазына сувнынъ къачмамасына дикъкъат этер. Сонъ¬ 
ра сагъ авучына сув алып бурнуна учь кере сув чекер, эр кересинде 
сол элинен сумюрип темизлер. Бундан сонъра юкъарыда анълатгъа- 
нымыз киби абдест алыр. 

Абдест биткенинен эвеля учь кере башына, даа сонъра учь кере 
сагъ омузына, учь кере де сол омузына сув тёкип ювуныр. Сувны эр 
тёккенде къолларынен етип олгъан ерге къадар беденини окъалар. 
Душ астында ювунса сырасынен башыны, сагъ омузыны ве сол ому- 
зыны сув астына сокъар ве беденини окъалап ювар. Игне уджу къадар 
къуру ер къалдырмадан беденининъ эр тарафыны учь кере эйидже 
ювар. 

Ювунгъанда: 

Кобек бошлугьы, къулакъларнынъ ич кысымлары, купе тешикле- 
рининъ тыш къысмы, узун сачь ве сакъалнынъ тюблерининъ сылану- 
вына хусусан дикъкъат этилир. Гъусульде дуа окъунмаз, аврет ерлери 
къапалы олмаса къыблагьа тараф чевирильмек олмаз ве керексиз 
лаф этильмез. 

Иште, фарзларына ве суннетлерине риает этерек гъусуль бу ше- 
кильде алыныр. 

Гъусуль япмасы керек олгъан бир кимсе, агъызына ве бурнуна сув 
алып, яхшыджа чайкъагьан сонъ озенге, денъизге я да буюк бир ха- 
вузгъа кирип беденининъ эр ерини сылатса гъусуль япкъан олур. 

МАЗЕРЕТЛИ КИМСЕЛЕРНИНЪ ВАЗИЕТИ 

Абдестни бозгъан шейлерден бирисининъ бир намаз вакъыты дә¬ 
вамында токътамадан девам этмесине «мазерет» 41 ; бойле бир вази- 
етте олгъан кишиге де «мазеретли» дөп айтыла. 

Бир хасталыкъ себебинен бурнундан къан акъкъан я да беде- 
нининъ эр анги бир еринден къан я да башкъа (меселя, идрарнынъ 
тамламасы, ирин киби) бир акъынты мейдангъа кельген киши, намаз 
вакъыты ичинде акъынты кесильгенинен абдест алыр ве намазыны 
къылар. 

Әгер акъынты бутюн намаз вакъыты боюнджа девам этсе ве аб¬ 
дест алып намаз къыладжакъ къадар бир муддетке биле токътамаса, 
бу адам мазеретли сайылыр. 

Бу вазиетте олгъан адам, намаз вакъыты кирген сонъ акъынты 
девам этил турса биле абдестини алыр ве намазыны къылар. Девам 
эткен акъынтынынъ тышында абдестини бозаджакъ башкъа бир шей 
мейдангъа кельмеген олса, бу абдестнен вакъыт ичинде истеген къа¬ 
дар намаз къылмасы мумкюн. Яни къаза ве нафиле намазларны да 
къыла биле. 

Мазеретли кишининъ абдести, намаз вакъытынынъ чыкъувынен 
бузулыр. Мазерет алы девам эткен муддет ичерисинде эр намаз ичюн 
вакъыты кирген сонъ янъыдан абдест алмакъ керек. 

Бу зайыф, хаста ве яралы кишилерге динимизнинъ косьтерген бир 
къолайлыкътыр. 


КАДЫНЛАРГЪА АИТ АЛЛАР 

Къадынларгъа аит махсус аллар учь данедир: 

1. Адеталы 

Къыз балалар пишкинлик яшына кельгенде оларда хусусий бир 
ал мейдангъа келе. Бунъа «адет алы» деп айтыла. Адет алы, эр ай 
белли куньлерде ола ве эксериетнен элли-элли беш яшына къадар 
девам эте. Базы къадынларда бу яштан эвель де битмеси мумкюн. 

Адет алы энъ аз учь кунь, энъ чокъ он кунь девам эте. Бу кунь¬ 
лерде акъынтынынъ девамлы олувы шарт дегиль. Акъынты ара-сыра 
кесильсе де, бу вакъытнынъ эписи адет алындан сайыла. Адет алы- 


41 Мазерет - себеп. 




94 


ИБАДЕТ 


нынъ девам эткен куньлерде базы шейлернинъ япылувы харамдыр. 
Онынъ ичюн эр бир къадын озь адет куньлерини яхшы бильмеси ве 
дикъкъатлы олмасы керек. 

Къадынларда адет аллары девам эткен куньлерде: 

а. Намаз кыламазлар. 

б. Ораза тутамазлар. 

в. Къуран окъумазлар. 

г. Къуран-ы Керимге токъунамазлар. 

д. Кябени таваф этемезлер. 

е. Джамиге киремезлер. 

ж. Къоджасынен джынсий мунасебетте булунамазлар. 

Адет алы биткенинен гъусуль япмакъ (ювунмакъ) фарздыр. Къа- 
дынлар, адет корьгенлери куньлерде къылып оламагъан намазлары- 
ны къаза этмезлер, буларны Юдже Аллах багьышлар. Рамазан айын- 
да тутып оламагъан оразаларыны къаза этерлер, яни Рамазан айы 
биткен сонъ тутарлар. 

2. Локъсалыкъ алы 

Бала догъургьан къадынларда мейдангъа кельген къанамагьа 
«Локъсалыкъ алы» дейиле. Локъсалыкъ алы, баланынъ догъувын- 
дан башлап энъ чокъ къыркъ кунь девам эте. Энъ аз деген сынъыр 
ёкъ. Къыркъ куньден эвель де битмеси мумкюн. Бу такъдирде, къадын 
гъусуль япып ибадетлерине девам этер. Къыркъ куннинъ битмесини 
беклемез. Локъсалыкъ куньлеринде акъынты бир муддет кесилип 
сонъра девам этсе, акъынтынынъ кесильген куньлер де локъсалыкъ 
алындан сайылыр. 

Адет алында нелерни япмакъ харам исе, айны шу шейлерни локъ¬ 
салыкъ алында да япмакъ харамдыр. 

Локъсалыкъ биткен сонъ гъусуль япмакъ фарздыр. Локъсалыкъ 
алында къылынмагъан намазлар къаза этильмез, тутулмагъан ораза- 
лар исе къаза этилир. 

з. Истихаза 

Адет алы 3 куньден эрте битсе бу, адет алы дегиль. Къадын ичюн 
бу бир мазерет сайылыр. Он куньден чокъ девам эткен адет алынен 
40 куньден чокъ девам эткен локъсалыкъ ве юклю олгъанда кельген 
акъынты да бойле. Бу къанамаларгъа «истихаза» дейиле. 

Къадынлар бойле алларда намазларыны къылар, оразаларыны 
тутарлар. Чюнки булар адет ве локъсалыкъ къаны дегиль, бурун къа- 



ТЕМИЗЛИК 


95 


намасы киби мазерет сайыла. 

ТЕЙЕММУМ 

Ниет этип темиз топракъ я да топракъ джынсындан бир шейге эл- 
лерини урып бетини ве къолларыны месх этмеге тейеммум дейилир. 
Абдест алмакъ я да гъусуль алмакъ ичюн сув тапылмагьаны вакъыт 
тейеммум этмек, абдест ве гъусуль ерине кечер. 

ТЕЙЕММУМНЫНЪ ФАРЗЛАРЫ 

Тейеммумнынъ фарзлары эки данедир: 

1. Ниет этмек. 

2. Эллерни темиз бир топракъкъа я да топракъ джынсындан бир 
шейге эки дефа урып, биринджи ургъанда бетни, экинджисиниде къол- 
ларны (тирсеклерге къадар) месх этмек. 

ТЕЙЕММУМНИНЪ СУННЕТЛЕРИ 

1. Башында «бисмиллях» окъумакъ. 

2. Сыраны козетмек. 

3. Арекетлерни аралыкъсыз, яни беклемеден бир-бири артын- 
дан япмакъ. 

4. Топракъ устюне эллерни къойгъан сонъ эвеля илери сюрь- 

мек. 

5. Сонъра кери чекмек. 

6. Пармакъларны ачыкъ тутмакъ. 

7. Эллерни ерден котергенде, эгер тозлу исе эллерни бир-бирине 
къакъып сильтемек. 

ТЕЙЕММУМ НАСЫЛ ЯПЫЛА 

Енълер тирсеклернинъ юкъарысына къадар къатлана. Тейем¬ 
мум алмагъа ниет әтиле. Пармакълар ачыкъ бир алда эллер темиз 
топракъ, къум я да тоз устюне къоюла ве огге-арткъа чекиле. Эллер 
пек тозлангъан исе ян-яна кетирип баш пармакълар олгъан ерлер бир- 
бирине яваштан урулып, тозлар къакъыла. 

Сонъра эллернинъ ичинен бетнинъ тамамы бир кере месх әтиле, 
яни силине. 

Эллер текрар топракъ устюне къоюла, сонъра сол эльнинъ авуч 
ичинен сагъ къол тирсеклернен берабер, сагъ эльнинъ авуч ичинен де 
сол къол тирсеклернен берабер месх әтиле. 

ТЕЙЕММУМНЫ БОЗГЪАН ШЕЙЛЕР 

1. Абдестни бозгьан шейлер тейеммумны да бозар; 

2. Абдест ве гъусуль аладжакъ къадар сув тапылса (пейда олса) 
ве бу сувны къулланмакъ мумкюн олса тейеммум бозула; 

3. Бир яра я да мазереттен долайы беденине, тенине сув токъ- 
ундырмакъ зарарлы олгъаны ичюн тейеммум этмек меджбуриетинде 
къалгъан кишининъ мазерети кечкени вакъыт тейеммум бозула. 

ТЕЙЕММУМ НАСЫЛ АЛЛАРДА ЯПЫЛА 

1. Абдест я да бой абдести аладжакъ къадар темиз сув олмагьа- 
ны вакъыт; 

2. Сув олып да, бу сувнынъ къулланылмасы мумкюн олмагъан ал¬ 
ларда; 

3. Беденнинъ бутюни я да чокъусы яра олып, сув къулланмакъ 
зарарлы олгъанда; 

Тейеммум, севгили Пейгьамберимиз ве биз мусульманларгъа 
ибадетлеримизни раатлыкънен япмакъ ичюн Юдже Аллахнынъ ихсан 
эткен бир къолайлыкътыр. 

ЧЕВРЕ ТЕМИЗЛИГИ 

Темизлик ялынъыз беден, урба ве эвлернинъ ич темизлигинден 
ибарет дегиль. Динимизде темизликнинъ мейданы даа да кеништир. 
Бу себепнен чевре темизлиги узеринде айрыджа токъталмакъ керек. 
Чюнки чевре темизлиги ялынъыз озюмиз ичюн дегиль, башкъаларгьа 
да алякъалы олгъан бир меселедир. Чеврени, әтрафны кирлетмек, 
башкъаларны раатсыз этмек, дигер инсанларгьа зарар бермек демек- 
тир. Албуки, мусульман башкъаларына зарар бермеген, ич бир джан- 
лыны ынджытмагьан кимседир. 

Пейгъамбер Эфендимиз «Азбарларынъызны темизленъ» деп 
буюрып, эвлернинъ этрафыны да темиз тутмакъ кереклигини беян эт- 
кендир. 

Темиз олгъан чеврени кирлетмек чокъ ярамай бир иш ве мусуль- 

мангъа ярашмагъан чиркин бир арекеттир. 

Пейгьамбер Эфендимиз: «Лянетке огьрагьнлардан олмакътан 
сакъынынъ», - деди. 

Бунынъ узерине асхаб: 

- Булар кимдир. Я Ресулаллах!?- деп сорагъанлары вакъыт, 
Пейгъамберимиз: 

- Халкънынъ келип кечкен ёлны ве кольгелендиклери ерлерни 
пислегенлердир, - дөп буюрды. 

Инсанларнынъ келип кечкен елларны, отурып раатлангъан ме- 
кянларны ве истираат ерлерни кирлетип (кучюк я да буюк абдестини 
бозгъан, чёплюк ташлагьан, черкефли сув тёккен ве саире) башкъа- 
ларыны раатсыз этмек Ислям ахлякъынен багьлы дегиль. Мусульман 
дигер инсанларны раатсыз эткен арекетлерни япмамалы. Эр кунь юр- 
генимиз ёлларнынъ темиз ве бакъылгьан олмасына дикъкъат этмели, 
умумий ерлернинъ, бахча ве кезинти ерлернинъ темиз олмасына эми- 
ет бермелимиз. 

Пейгьамберимизнинъ акъмагъан сувларгъа абдест бозмакъны 
ясакъ этмеси, джамининъ диварында корыен тюкюрикни къолуна бир 
таш алып сильмеси, чевре темизлигине не къадар эмиет бергенини 
косьтермекте. Пейгъамберимиз, ерлерге тюкюрмеге биле изин берме- 
гени алда, бир мусульман насыл олур да чеврени кирлетип инсанлар¬ 
ны раатсыз эте биле. Насыл олур да башкъаларынынъ зарар корьме- 
сине себеп оладжакъ арекетлер япар? 

Пейгъамберимиз: «Согъан ве сарымсакъ ашагъан кимсе, бизден 
ве месджидимизден узакъ турсун» Л2 , -деп буюра. Аелында согъан ве 
сарымсакъ хелял олгъан ашайтлардан. Ама буларны ашагъан инсан¬ 
ларнынъ агъыз къокъусы башкъа инсанларны раатсыз этер. Бу себеп- 
нен джамиге келеджеклер согъан ве сарымсакъ ашамамакъ керек, 
ашагъан олса буларнынъ къокъусы агьызындан кеткендже башкъала¬ 
рынынъ янына якълашып раатсыз этмемек керек. 

Аллах Тааля Къуран-ы Керимде, темизликке риает эткенлерни 
севгенини бильдире. Ойле исе темиз олайыкъ, чевремизни де темиз 
тутайыкъ ки, Аллахнынъ севген къулларындан олайыкъ. Темиз олгъан 
инсанларны башкъа инсанлар да север. Чеврени кирлетип башкъала¬ 
рынынъ нефретини дегиль, темизликке дикъкъат этип инсанларнынъ 
севгисини къазанмагьа тырышайыкъ. 


42 Бухари, Бабу бед’иль-Азан. 

ДЁРТЮНДЖИ БОЛЮК 


НАМАЗ 


МЕВЗУЛАР 

• Намазнынъ эмиети, намаз кимлерге фарз. 

• Намаз вакъытлары ве намазнынъ къылынмасы джаиз олмагън 
вакъытлар 

• Намаз чешитлери 

• Намазнынъ фарзлары, ваджиплери ве суннетлери 

• Намазны бозгъан шейлер, намазнынъ мекрухлары 

• Беш вакъыт намазнынъ къылынмасы 

• Саба намазынынъ къылынмасы 

• Уйле намазынынъ къылынмасы 

• Экинди намазынынъ къылынмасы 

• Акъшам намазынынъ къылынмасы 

• Ятсы намазынынъ къылынмасы 

• Витир намазынынъ къылынмасы 

• Намаз къылынгъан сонъ нелер окъула. 

• Сехив седждеси 

• Джемаатнен намаз къылмакънынъ фазилети 

• Джами ве джемаат эдеби 

• Намазнынъ джемаатнен къылынышы 

• Джума куню ве джума намазы 

• Джума намазынынъ къылынышы 

• Байрам намазлары 

• Тешрик текбирлери 

• Теравих намазы 

• Отурып ве ишаретлернен намаз къылмакъ 

• Ёлджу намазы 

• Кечкен намазларнынъ къазасы 

• Тилявет седждеси 

I. НАМАЗНЫНЪ ЭМИЕТИ 

Ислямнынъ беш шартындан экинджиси намаз къылмакътыр. 
Инсанларнынъ биринджи вазифеси, Аллахнынъ барлыгъына ве 
бирлигине, Хазрети Мухаммеднинъ -саллаллаху алейхи ве селлем- 
Пейгъамберлигине инанмакътыр. Имандан сонъра фарзларнынъ энъ 
эмиетлиси намаздыр. Беш вакъыт намаз, ижреттен бир ярым йыл 
эвель Мирадж геджесинде фарз къылынды. 

Намаз рухны темизлеген, юрекни айдынлаткъан, инсанны Аллах¬ 
нынъ узурына юксельткен бир ибадеттир. 

Севгили Пейгъамберимиз: «Намаз диннинъ дирегидир» деп, на- 
мазнынъ динимизде пек муим бир ибадет олгьаныны къайд эткендир. 
Намаз, бизге беден ве рух темизлиги къазандыргъан бир нурдыр. Бу 
саеде мусульман гунях кирлеринден арыныр ве дженнетке кирмеге 
ляйыкъ, темиз бир къул олур. 

Пейгъамбер эфендимиз -саллаллаху алейхи ве селлем- бу мев- 
зуда шойле буюра: 

«Сизден бирисининъ къапусы огюнде бир озен олса, ве о киши 
шу озенде куньде беш кере ювунып чыкъса онда кир намына бир шей 
къалырмы?» 

Динълегенлер: 

«Ич кир къалмаз, эй Аллахнынъ ресули!»- деп джевап бердилер. 

Пейгъамберимиз: «Иште беш вакъыт намаз да бунъа бенъзер, 
Аллах намазнен гуняхларны силер » 43 , - деп буюрды. 

Намаз, юреклерге Аллах къоркъусынынъ ерлешмесине ярдым- 
джы олып, инсанны гунях ишлемектен сакълар. Бу керчек Къуран-ы 
Керимде шойле бильдирильген: 

«Санъа вахий этильген китапны окъу, намазы дос-догъру 
къыл. Керчектен намаз, хаясызлыкътан ве феналыкътан четке 
чекер ». 44 

Намазыны догъру къылгъан бир киши гунях ишлемектен къурту- 
лып, иманыны къуветлендирир. Аллахнынъ разылыгъыны къазаныр. 
Дженнетнинъ айдын ёлу онъа ачылыр. Мусульман намаз къылмакъ- 
нен мукеллеф олгьаны киби, балаларына да намазны огретмеге мед- 
жбурдыр. Севгили Пейгъамберимиз шойле буюрды: 

«Балаларынъыз еди яшына кельгенде, оларгъа намаз къылмакъ- 


43 Бухари, дж. 2, с. 475. 

44 Анкебут суреси, 45. 

ны әмир этинъ л>. 45 

Ана ве баба еди яшына кирген балаларына намаз къылмагьа 
огретсе балалар пишкинлик яшына кельгендже намазгъа бутюнлей 
алышалар. 

НАМАЗ КЪЫЛГЪАН ОЛМАЗ ПЕШМАН 

Саба, уйле, экинди, акъшам, ятсы - беш вакъыт 

Намазгъа тур, ичинъден бутюн кирлерни акъыт, 

*** 

Намаз къылгьанларнынъ ичи нур толар, 

Намаз къылмагьаннынъ бетининъ нуру солар. 

*** 

Намаз демек, Аллахнынъ чыкъмакътыр узурына, 

Аллахнен къонушмакътыр, иришмектир нуруна; 

*** 

Абдест алып темизлен, тер-темиз ол эртеден, 

Темизликке алышмакъ керек бала экенден. 

М. Шерафеттин ЯЛТКАЯ 

НАМАЗ КИМЛЕРГЕ ФАРЗ 

Бир адамгъа намаз фарз олмасы ичюн учь шартнынъ булунмасы 
керек: 

1. Мусульман олмакъ 

2. Пишкинлик чагьына етмек 

3. Акъыллы олмакъ. 

НАМАЗ ВАКЪЫТЛАРЫ 

Куньде беш вакъыт намаз бар. Булар: саба, уйле, экинди, акъшам 
ве ятсы намазлары. Намазларнынъ эр бирисининъ белли вакъыты 
бар. Эр намазнынъ озь вакътында къылынмасы шарт. Бир намазны 
вакътындан эвель къылмакъ джаиз (мумкюн) олмагъаны киби, себеп- 
сиз оларакъ намазны вакътындан сонърасына къалдырмакъ да буюк 
гуняхтыр. Къуран-ы Керимде шойле буюрыла: 


45 Кешфу’ль-Хафа, дж. 2, с. 203. 

«Шубесиз намаз, муминлерузерине белли вакъытларда фарз 
кылынды». 46 

1. Саба намазынынъ вакъты 

Сабагъа къаршы танъ ерининъ агьармагьа башламасындан, ку- 
нешнинъ догъувына къадар олгъан вакъыттыр. Яни кунешнинъ тоге- 
реги чыкъмагьа башладымы саба намазынынъ вакъыты бите. 

2. Уйле намазынынъ вакъты 

Кунеш там тёпемизге келип, кольге шаркъ тарафына узанмагъа 
башлагъаны вакъыттан итибарен 47 - кунеш энъ тёпеде олгъанда бар 
олгъан кольге мустесна 48 - эр шейнинъ кольгеси эки къат олгьангъа 
къадар девам эткен вакъыт. 

3. Экинди намазынынъ вакъты 

Уйле намазы вакътынынъ битмесинден, кунеш баткъангъа къа¬ 
дар олгъан вакъыт. 

4. Акъшам намазынынъ вакъты 

Кунеш баткъан сонъ башлап, кунешнинъ баткъан ерде къызыл- 
лыкъ ве ондан сонъра кельген беязлыкъ гъайип олгъандже девам эт¬ 
кен вакъыт. 

5. Ятсы намазынынъ вакъты 

Акъшам намазынынъ вакъты чыкъкъан сонъ башлана, саба на¬ 
мазынынъ вакъты киргендже девам эте. 

6. Витир намазынынъ вакъты 

Витир намазынынъ вакъты да ятсы намазынынъ вакътыдыр. Ан- 
джакъ витир намазы, ятсындан сонъра къылыныр. 

7. Джума намазынынъ вакъты 

Уйле намазынынъ вакътыдыр. 

8. Теравих намазынынъ вакъты 

Ятсы намазынынъ вакътыдыр. 

9. Байрам намазынынъ вакъты 

Байрам куньлери саба кунешнинъ догъушындан 50 дакъкъа кеч- 

46 Ниса суреси, 103. 

47 Яни кунеш энъ тёпеге кельген нокътасындан гъарп тарафына таймагъа 
башлагъанда уйле намазынынъ вакъыты кире. 

48 Кунеш энъ тёпе нокътада олгъанда предметлернинъ кольгелери эсапкъа 
алынмай. Бу кольгелернинъ тышында кольгелернинъ узунлыгъы предметлернинъ 
эки къатына барып еткенде уйле намазынынъ вакъыты чыкъа. Яни меселя 10 

см бир чубукънынъ кольгеси кунеш там тёпеде олгъанда 2 см. эди. Демек ки бу 
чубукънынъ кольгеси 2+10x2= 22 см.-ге кельгенде уйле намазынынъ вакъыты 
чыкъар ве экинди намазынынъ вакъыты башлар. 

кен сонъ башлап, кунешнинъ тёпе нокътагъа келювине къадар девам 
эткен вакъыт. 


НАМАЗ КЪЫЛМАГЪА 
ДЖАИЗ ОЛМАГЪАН ВАКЪЫТЛАР 

Куннинъ базы вакъытларында ич бир намаз къылынмаз. Намаз 
къылмагъа мумкюн олмагъан вакъытлар: 

1. Кунеш догъгъанда. 

2. Кунеш тамам тёпеге келип, гъарп тарафына даа кечмеген 
вакъыт. 

3. Кунеш баткъанда. 

Ялынъыз о куннинъ экинди намазынынъ фарзы кылынмагъан 
олса, кунеш баткъанда да къылыныр. 


НАМАЗ ЧЕШИТЛЕРИ 

Намазлар учь чешиттир: фарз намазлар, ваджип намазлар, на- 
филе намазлар. 

I. Фарз намазлар. 

Булар беш вакъыт намазнен Джума ве дженазе намазыдыр. 

а. Беш вакъыт намаз 

1) Саба намазы: 

2 рекят суннет + 2 рекят фарз = 4 рекят. 

2) Уйле намазы: 

4 рекят ильк суннет + 4 рекят фарз + 2 рекят сонъ суннет = 10 
рекят. 

3) Экинди намазы: 

4 рекят суннет + 4 рекят фарз = 8 рекят. 

4) Акъшам намазы: 

3 рекят фарз + 2 рекят суннет = 5 рекят. 

5) Ятсы намазы: 

4 рекят ильк суннет + 4 рекят фарз + 2 рекят сонъ суннет = 10 
рекят. 

б. Беш вакъыт намаздан башкъа фарз олгъан намазлар 

1) Джума намазы: 

4 рекят ильк суннет+ 2 рекят фарз + 4 рекят сонъ суннет = 10 
рекят. 

2) Дженазе намазы: 

Фарз-ы кифаедир. 


II. Ваджип намазлар. 

а. Витир намазы: 3 рекят 

б. Рамазан байрам намазы: 2 рекят 

в. Къурбан байрам намазы: 2 рекят 

III. Нафиле намазлар 

Фарз ве ваджиплернинъ тышында къалгьан намазларгъа «Нафи¬ 
ле намазлар» дейиле. Нафиле намазлар экиге айрыла: 

1. Фарз намазларына багълы оларакъ къылынгъан нафиле 
намазлар 

Булар, фарзлардан эвель ве сонъра къылынгъан суннетлернен 49 
Рамазан геджелеринде къылынгъан ве «муэккед суннет» олгъан тера- 
вих намазыдыр. 

2. Фарз намазларына багълы олмадан къылынгъан нафиле 
намазлар 

Буларгъа мустехап я да мендуп намазлар да дейиле. Булар, базы 
вакъытларда савап къазанмакъ ниетинен къылынгъан намазлардыр. 

Базылары шулар: 

а. Къушлукъ (Духа) намазы - Кунеш догъып, мекрух вакъыты 
кечкен сонъ энъ аз эки, энъ чокъ он эки рекят оларакъ къылынгъан 
намаздыр. 

б. Техеджджуд намазы - Гздже ярысындан сонъра къылынгъан 
энъ аз эки, энъ чокъ секиз рекят намаздыр. 

в. Тахият’уль-Месджид -Джами зиярет этильгени вакъыт (ме¬ 
крух вакъыт дегиль исе) къылынгъан эки рекят намаздыр. 

г. Эввабин намазы - Акъшам намазындан сонъра къылынгъан 
дёрт рекятлыкъ намаздыр. 


49 Буларгъа реватиб суннетлер деп айтыла. 

НАМАЗНЫНЪ ФАРЗЛАРЫ 

Намазнынъ фарзлары он экидир. Булардан алтысы намазнынъ 
тышында олып, оларгъа «намазнынъ шартлары» дейилир. Къалгъан 
алтысы да намазнынъ ичиндедир. Буларгъа да «намазнынъ рукюнле- 
ри» дейилир. 

Намазнынъ сахих (кечерли) олувы ичюн он эки фарзнынъ эписи 
эксиксиз оларакъ ерине кетирильмели. 

1. Намазнынъ шартлары: 

а. Хадес 50 тен тахарет 

Хадес деп айтылгъан маневий кирни (абдестсизликни) кеттиртмек 
ичюн абдест алмакъ я да керекли алларда гъусуль япмакътыр. 

б. Неджасеттен тахарет 

Намаз къыладжакъ кишининъ бедөнинде, узериндеки урбасында 
ве намаз къыладжагъы ерде писликолса, буларны темизлемектир. 

е. Сетр-и аврет 

Намаз къыладжакъ кишининъ вуджудыны ортмеси. Яни керекли 
олгъан ерлерни къапатмасы ве кийинген вазиетте намаз къылмасы. 

Эркеклерде: Кобекнен тиз къапагъы арасыны (тиз къапагъы да 
ортюли олмалы). 51 

Къадынларда: Юз, эль ве аякълардан гъайры (топукъларгъа къа- 
дар) вуджуднынъ эр тарафынынъ ортюли олмасыдыр. Къадынлар 
башы, сачы ве бойну ачыкъ вазиетте намаз къылсалар, намазлары 
къабул олмаз. 

г. Истикъбал-и къыбле 

Намазны къыбла тарафына бакъып къылмакъ. Къыбла, Мек- 
ке шеэринде булунгъан ве Аллахкъа ибадет макъсадынен япылгъан 
Кябедир. Ильк мукъаддес бина (яни Месджит) олгъан Кябе, Хазрети 
Ибрахим ве Хазрети Исмаил тарафыңдай къурулды. 

б. Вакъыт 

Намазны озь вакътында къылмакътыр. Вакъты кельмеден бир на¬ 
мазны къылмакъ джаиз дегильдир. 

е. Ниет 

Къайсы намазны къылгъанымызны бильмек ве къальбимизде ха- 
тырламакътыр. Ниетни тильнен сёйлемек суннеттир. 

2. Намазнынъ рукюнлери: 


50 Хадес - абдестсизлик алы. 

51 Бу ортюльмеси керек олгъан минимум ерлердир. 

а. Ифтитах текбири 

Намазгъа башлагъанда текбир алмакъ, яни Аллахны юджельткен 
бир сёз айтмакъ демектир. 

б. Къыям 

Намазда аякъта турмакъ демектир. 

в. Къыраат 

Намазда аякъта экен бираз Къуран окъумакътыр. 

г. Руку 

Намазда эллер тиз къапагъына етишеджек къадар эгильмектир. 

д. Суджут 

Седжде япмакъ, яни аякълар, тизлер ве эллернен берабер алын- 
ны да ерге къойып седждеге къапанмакъ. 

е. Къаде-и ахыра 

Седждеден сонъ энъ аз «Эттахийяту» дуасыны окъуйджакъ къа¬ 
дар вакъыт отурмакъ демектир. 

НАМАЗНЫНЪ ВАДЖИПЛЕРИ 

1. Намазны «Аллаху Экбер» ибаресинен башламакъ. 

2. Фарз намазларнынъ ильк эки рекятында, нафиле намазлар- 
нынъ эр рекятында Фатиха суресини окъумакъ. 

3. Фарз намазларнынъ ильк эки рекятында, витир ве нафиле на¬ 
мазларнынъ эр рекятында Фатихадан сонъ суре я да ает окъумакъ. 

4. Фатиханы суреден эвель окъумакъ. 

5. Седждеде алыннен берабер бурунны да ерге къоймакъ. 

6. Учь ве дёрт рекятлы намазларнынъ экинджи рекятында отур¬ 
макъ (Бунъа «къаде-и уля» - биринджи отурыш дейиле.) 

7. Намазлардаки биринджи отурышнен сонъ отурышларда «Эт¬ 
тахийяту» дуасыны окъумакъ. 

8. Джемаатнен къылынгъаны вакъыт саба, джума, байрам, тера- 
вих ве витир намазларынынъ эр рекятында, акъшам ве ятсы намаз- 
ларыннъ да ильк эки рекятында имамнынъ Фатиха ве сурени ачыкъ- 
тан, яни сесли окъумасы. Уйле ве экинди намазларында исе гизли яни 
ичинден окъумасы. 

9. Имамгъа уйгъан джемаатнинъ фатиха ве сурени окъумайып 
сусмасы. 

10. Витир намазында къунут текбири алмакъ ве къунут дуалары- 
ны окъумакъ. 

11. Байрам намазларында алынгъан иляве текбирлер (яни къош- 

ма текбирлер). Булар 6 данедир. 

12. «Та’дили эркан» яни аякъта тургьанда дос-догъру олмакъ, 
рукуда аркъаны дюз тутмакъ. (Къадынлар бираз мейилли турарлар.) 
Рукудан котерильгенде яхшыджа догьрулмакъ, эки седжде арасында 
толу отурмакъ. Къыскъасы бутюн рукюнлерни ашыкъмайып, хакъкъы- 
ны берип япмакъ. 

13. Намазнынъ сонъунда сагъ ве сол тарафкъа селям бермек. 

14. Намазда янъылув олса сехив седждеси япмакъ. 

(Намазда, фарз я да ваджип олгъан шейлерден бир данеси кеч- 

ке къалып япылса яхут ваджиплерден бириси унутылып терк этильсе, 
яни япылмагьан олса, бу алларда сехив седждеси япылыр. Әгер де 
ваджиплерден бириси махсус япылмагьан олса, намазны янъыдан 
къылмакъ керек.) 


НАМАЗНЫНЪ СУННЕТЛЕРИ 

1. Эр намазны башлагъанда алынгъан ильк текбирде, витир на- 
мазынынъ къунут текбиринде ве байрам намазларынынъ къошма тек- 
бирлери сырасында къолларны котермек. (Эркеклер, эллерининъ баш 
пармагъыны къулакъ йымшагъына тиеджек шекильде; Къдынлар исе 
пармакъ уджлары омузлары юксеклигине етеджек шекильде къолла- 
рыны котерирлер.) 

2. Беш вакъыт намазнен джума намазы ичюн эзан окъумакъ ве 
къамет кетирмек. Къадынлар ичюн эзан ве къамет окъумакъ суннет 
дегиль. 

3. «Субханеке» дуасыны окъумакъ. 

4. Биринджи рекятта Субханекеден сонъра «Эузу-бисмиллях», 
дигер рекятларда Фатихадан эвель «Бисмиллях» окъумакъ. 

5. Субханеке ве «Эузу-бисмиллях»ны сессиз окъумакъ. 

6. Фатиха окъунгьан сонъ эм имамнынъ, эм де джемаатнынъ 
сессиз «Амин» демеси. 

7. Ифтитах текбиринден гъайры намаз ичиндеки бутюн текбир¬ 
лер. 

8. Рукудан догърулгьанда «Семиаллаху лимен хамидех», бу- 
нынъ артындан да «Раббена лекель-хамд» демек. 

9. Рукуда учь кере «Субхане Раббиель-азым» ве седжделернинъ 
эр биринде учер кере «Субхане Раббиель-а’ля» демек. 

10. Къыямда экен аякъларнынъ арасыны къарарнен дёрт пар¬ 
макъ къадар ачыкъ тутмакъ. Инсанларны раатсыз этеджек къадар пек 

ачмамакъ. 

11. Рукуда тизлерни эллеринен тутмакъ ве туткъанда эллернинъ 
пармакъларыны ачыкъ булундырмакъ. Къадынлар пармакъларыны 
ачмаз ве тизлерини тутмазлар, ялынъыз эллерини тизлерининъ устю- 
не къоярлар. 

12. Рукуда тизлерни ве тирсеклерни тюз тутып аркъасыны да бук- 
меден тегиз япмакъ. Къадынлар исе тизлерини буккен алда ве аркъа- 
ларыны бираз юкъарыгъа мейилли булундырырлар. 

13. Седждеге кеткенде ерге башта тизлерни, сонъра къолларны, 
даа сонъра юзюни (алнынен бурнуны) къоймакъ; седждеден тургъан- 
да исе аксине, башта юзюни, сонъра къолларыны, даа сонъра тизле¬ 
рининъ устюне къолларны къойып, тизлерини ерден айырмакъ, котер- 
мек. 

14. Отурышларда эллерни улукълары узерине къоймакъ. 

15. Отургъанда сол аягъыны ерге яйып устюне отурмакъ, сагъ 
аягъыны исе тик тутмакъ ве пармакъларыны огге къатлап къыбла та- 
рафкъа бакътырмакъ. (Къадынлар аякъларыны сагъ тарафкъа берип 
янбашлары узерине отурырлар.) 

16. Сонъ отурышта «Эттахиййату»дан сонъра «Аллахумме салли 
ве Аллахумме барик» нен «Раббена атина...ве Раббенагъфирли» дуа- 
ларыны окъумакъ. 

17. Селям бергенде башыны башта сагъ тарафкъа сонъра да сол 
тарафкъа чевирмек. 

18. Селям бергенде «Эссэляму алейкум ве рахметуллах» демек. 


ЭЗАН 


Аллаху экбер Аллаху экбер 
Аллаху экбер Аллаху экбер 

Эшхеду эн ля иляхе иллаллах 
Эшхеду эн ля иляхе иллаллах 

Эшхеду энне Мухаммеден Расулюллах 
Эшхеду энне Мухаммеден Расулюллах 

Хаййа ’алес-салях, Хаййа ’алес-салях 
Хаййа 'алель-фелях, Хаййа 'алель-фелях 

Эссаляту хайру’м-минен-невм 52 
Эссаляту хайру’м-минен-невм 

Аллаху экбер, Аллаху экбер 
Ля иляхе илляллах 


Эзаннынъ манасы: 

Аллах эр шейден юджедир. 

Мен Аллахтан башкъа танъры олмагъанына шаатлыкъ этем. 
Мен Мухаммеднинъ Аллахнынъ пейгъамбери олгъанына ша¬ 
атлыкъ этем. 

Намазгъа ашыкъынъыз. 

Къуртулышкъа ашыкъынъыз. 

Намаз юкъудан хайырлыдыр. 

Аллах эр шейден юджедир. 

Аллахтан башкъа танъры ёкътыр. 


Эзанны динълемекъ мустехаптыр. Эзан эшиткен кимсе муэззин- 
нинъ артындан эзан джумлелерини тәкрарлар. Анджакъ; «Хаййа алес- 
Салях» ве «Хаййа алель-Фелях» деп окъулгъанда; «Ля хавле ве ля 
къувете илля билляхиль-алийиль-азым» дер. 

Эзан биткенинен Пейгъамберимизге салят ве селям кетирилир, 
сонъра да шу дуа окъуныр: 


сЛ ДлЛдЛ ^ а*Ы1 ^ЛЛ 

N А«идЛ адр1а <_^лЛ \ 


Окъунмасы: 

«Аллахумме Раббе хазихид-да’вети-т-таммети, вес-салятиль- 


52 Бу эки джумле тек саба эзанында окъуныр, къалгъан дёрт намаз ичюн 
окъунмаз. 

къаимете ати Мухаммеден эль-васылете ве’л-фазылете ве’д- 
дереджети’р-рафиате, ве-б’асху макъамен махмуден’иллези ва- 
адтех.» 

Манасы: 

«Эй нокъсансыз даветнинъ (эзаннынъ) ве кылынаджакъ на- 
мазнынъ Рабби олгъан Аллахым! Мухаммедге (с.а.в) весиле ве 
фазилетни, Дженетте юкъсек дереджени ихсан эйле ве ваде 
эткенинъ Макъамы Махмудгъа (энъ буюк шефаат макъамына) 
оны ириштир.» 

Пейгьамбер эфендимиз: «Эзан сонъунда ким бу дуаны окъу- 
са къыямет кунюнде о киши шефаатыма хакъ къазаныр», - деп 
буюргъан. 53 


КЪАМЕТ 

Аллаху экбер Аллаху экбер 
Аллаху экбер Аллаху экбер 

Эшхеду эн ля иляхе иллаллах 
Эшхеду эн ля иляхе иллаллах 

Эшхеду энне Мухаммеден Расулюллах 
Эшхеду энне Мухаммеден Расулюллах 

Хаййа ’алес-салях, Хаййа 'алес-салях 
Хаййа 'алель-фелях, Хаййа 'алель-фелях 

Къад къамети’с-салях 
Къад къамети’с-салях 

Аллаху экбер, Аллаху экбер 
Ля иляхе илляллах 


53 Бухари, Эзан, 8. 

Къаметнинъ манасы: 

Аллах эр шейден юджедир. 

Мен Аллахтан башкъа танъры олмагъанына шаатлыкъ этем. 
Мен Мухаммеднинъ Аллахнынъ пейгъамбери олгъанына ша¬ 
атлыкъ этем. 

Намазгъа ашыкъынъыз. 

Къуртулышкъа ашыкъынъыз. 

Намаз башлады. 

Аллах эр шейден юджедир. 

Аллахтан башкъа танъры ёкътыр. 


НАМАЗНЫНЪ ЭДЕПЛЕРИ 

1. Намазда аякъта экен седжде этеджеги ерге бакъмакъ; 

2. Рукуда аякъларынынъ узерине бакъмакъ ; 

3. Отургъанда къучагьына бакъмакъ; 

4. Седждеде бурнунынъ эки тарафына бакъмакъ; 

5. Селям бергенде омузларгьа бакъмакъ. 

НАМАЗНЫ БОЗГЬАН ШЕЙЛЕР 

1. Намазда лаф этмек. 

2. Бир шей ашамакъ я да ичмек (чайнап битирмек ве ютмакъ). 

3. Озю эшитеджек къадар кульмек (янындаки адамлар эшитеджек 
къадар кульсе абдести де бозулыр). 

4. Бирисине селям бермек я да берильген селямны алмакъ. 

5. Коксюни къыбладан чевирмек. 

6. Дюньялыкъ бир шей ичюн я да бир агъырыдан долайы агьла- 
макъ, «ах» демек. (Аллах къоркъусы себебинен агьламакъ намазны 
бозмаз.) 

7. Оксюриги ёкъ экен оксюрмеге чалышмакъ. (Оз-озюнден кель- 
ген табиий оксюрик намазны бозмаз.) 

8. Намазда бир иш япмагъа тырышмакъ. Яни фаркълы шейлер- 
нен огьрашмакъ. 

9. Бир шейге уфлемек. 

10. Къуранны манасы бозуладжакъ шекильде янълыш окъумакъ. 

11. Аетни Къуран-ы Керимге бакъып окъумакъ. 

12. Намазда абдести бозулмакъ. 

13. Тейеммум эткен кимсенинъ намазда экен сувны корьмеси, 
месх муддетининъ намазда битмеси. 

14. Саба намазыны къылгъанда кунешнинъ догъмасы. 

15. Кадынларнен эркеклернинъ арада бир перде олмадан намаз¬ 
да ян-яна бир сафта турмалары. 

16. Намазда ортюнмеси керек олгъан ерлернинъ ачылмасы ве бу 
ачылманынъ бир рукюн япаджакъ къадар вакъыт девам этмеси. 

НАМАЗНЫНЪ МЕКРУХЛАРЫ 

1. Намазда беден я да урбасынен ойнамакъ, пармакъ чытлатмакъ, 
пармакъларыны бир-бирине кечирмек. 

2. Эснемек, керильмек. 

3. Козьлерини юммакъ, сагь-сол ве юкъарыгъа бакъмакъ. (Бакъ- 
къанда коксюни къыбладан чавирсе намаз бозулыр.) 

4. Енълери къатлангьан оларакъ намазгъа турмакъ. (Къадынлар 
енълери тёпеге къатлы оларакъ кылсалар намаз бозулыр.) 

5. Себепсиз оларакъ намазда багъдаш къурмакъ, чёкмек, тизле- 
рини тик тутып отурмакъ. 

6. Инсангъа я да янгъан атешке къаршы намаз къылмакъ (Къан- 
диль, мум ве собага къаршы мекрух олмаз). 

7. Бетиндеки тер ве тозларны сильмек, къашынмакъ, седжде 
ериндеки ташларны тюзельтмек (Буларны бир раатсызлыкътан до- 
лайы япса мекрух олмаз). 

8. Рукуда я да седждеде тесбихлерни терк этмек яхут учьтен аз 
окъумакъ. 

9. Намаз къылгъан кимсенинъ огюнде, сагъ ве сол тарафында 
джанлы врлыкъларнынъ ресими олмасы я да джанлыларнынъ ресими 
олгъан бир шейнинъ устюне седжде этмек. (Манзара ве терек киби 
джансыз предметлернинъ ресимлери зарар бермез). 

10. Намазда бир шейге таянмакъ. 

11. Седждеде ялынъыз алынны ерге къойып, бурунны ерге токъ- 
ундырмамакъ. 

12. Седждеге баргъанда къолларыны тизлеринден эвель ерге 
къоймакъ, седждеден тургъанда исе тизлерини къолларындан эвель 
ерден айырмакъ (Хасталыкъ себебинден бойле япылса мекрух ол¬ 
маз). 

13. Ёл узеринде, кирли олгъан ерлерде, мезарлыкъ устюнде, пис- 

ликке якъын ерде, сабысынынъ разылыгьы олмадан башкъа бириси- 
нинъ эвинде, еринде къылмакъ. 

14. Экинджи рекятта, биринджи рекятта окъулгъан суре я да ает- 
тен даа узун суре я да ает окъумакъ. 

15. Эзберден бильген башкъа суре бар экен эки рекятта да айны 
сурени окъумакъ. 

16. Экинджи рекятта, биринджи рекятта окъулгъан суре я да ает- 
тен эвельки суре я да аетни окъумакъ. 

Заммы суре 54 окъунгъанда баштан сонъуна (юкъарыдан ашагъа) 
догъру окъуныр. Меселя; Биринджи рекятта Фатихадан сонъра «Теб- 
бет», экинджи рекятта «Къулхуваллах..» окъунса бу догърудыр. Факъ- 
ат биринджи рекятта «Къулхуваллах..» экинджи рекятта, «Теббет» 
окъунса бу терсине олур ве бу шекильдеки окъуныш мекрухтыр. 

17. Биринджи рекятта бир сурени окъуп, экинджи рекятта арада 
бир суре атлап невбеттеки сурени окъумакъ. 

Меселя: Биринджи рекятта «Иза джаэ...» окъунса, экинджи ре¬ 
кятта «Теббет...» окъунмасы керек олгъанда буны атлап «Къулхувал¬ 
лах..» окъумакъ мекрухтыр. Анджакъ эки я да даа чокъ суре атламакъ 
мекрух олмаз. 

18. Намаз къылгъанда пальто я да биджакъны киймейип омузына 
ташламакъ. 

19. Намазда козьлерни юммакъ. 

20. Джамиде ог сафта бош ер олгъанда артта намазгъа турмакъ. 


БЕШ ВАКЫТ НАМАЗНЫНЪ 
КЪЫЛЫНЫШЫ 

Намазнынъ текмиль ве диний укюмлерге уйгъун олувы ичюн 
фарзлары, ваджиплери ве суннетлери ерли-еринде олувы, намазны 
бозгъан ве намазда мекрух олгъан шейлерден дикъкъатнен сакъын- 
макъ керек. 


САБА НАМАЗЫ 

Экиси суннет, экиси де фарз олмакъ узьре дёрт рекяттыр. Башта 
суннети, сонъ фарзы къылыныр. 

Саба намазынынъ суннетининъ къылынышы: 

Биринджи рекят: 

54 Заммы суре - къошма суре . Фатиха суресине къошып окъулгъаны ичюн 
намазда Фатихадан сонъра окъулгъан суреге заммы суре дейилир. 

1) Аякларнынъ арасы дёрт пармакъ къадар ачыкълыкъта ве 
пармакъ уджлары къыблагъа догъру келеджек шекильде аякъта къы- 
благьа бакъылыр. 

Ниет: 

2) «Ниет эттим Аллах ризасы ичюн бугуньки саба намазынынъ 
суннетини къылмагъа» дие ниет этилир. 

Ифтитах текбири: 

3) «Аллаху экбер» дөп ифтитах текбири алыныр. 

(Эркеклер - текбир алгъанда; эллерининъ ичи къыблагъа догъру 
ве пармакълары ачыкълыкъта олур. Баш пармакълар, къулакъ йым- 
шагъына келеджек шекильде эллер юкъары котерилир). 

(Къадынлар - текбир алгъанда, эллерининъ ичини къыблагъа че- 
вирип, пармакъ уджларыны омузларына келеджек шекильде эллерини 
котерирлер). 

Къыям: 

4) Текбирден сонъ, эллер багъланыр. Аякъта олгьанда седжде 
этиледжек ерге бакъылыр. 

5) (Эркеклер - сагъ эльнинъ авучыны сол эльнинъ узеринде, 
сагъ эльнинъ баш ве кучюк пармакълары сол эльнинъ билегини ту- 
тып, кобек астында багъларлар). 

(Къадынлар - сагъ эльни сол эльнинъ узеринде оладжак шекиль¬ 
де тутар. Эллерни кокюс устюне къоярлар). 

Къыраат: 

6) Аякъта бир-бири артындан; а) Субханеке, б) эузу-бисмиллях, 
в) Фатиха суреси, г) Курандан бир суре даа окъулыр. 

Руку: 

7) «Аллаху экбер» деп, рукугъа барылыр ве рукуда олгьанда, учь 
дефа «Субхане Раббиель-азим» денилир. Рукуда олгьанда, аякълар- 
гьа бакъылыр. 

(Эркеклер - Рукуда, пармакълары ачыкъ оларакъ, эллерини тиз- 
лерине къояр, сыртыны тегиз тутарлар. Тизлерини ве тирсеклерини 
тик тутарлар) 

(Къадынлар - Рукуда эркеклерден даа аз эгилирлер. Эллерини, 
пармакъларыны ачмадан, тизлери узерине къоярлар ве тизлерини би- 
раз букюк тутарлар). 

Рукудан къалкъыш: 

8) «Семиаллаху лимен хамидех» деп, рукудан турулыр ве аякъта 
«Реббена лекель-хамд» денилир. 

Седжде: 

9) «Аллаху экбер» деп, седждеге барылыр. Седждеге баргъан- 
да башта тизлер, сонъ эллер, даа сонъра да манълай ве бурун ерге 
къоюлыр. Седждеде баш эки эльнинъ арасында олур. Седждеде ол- 
гьанда аякълар котерильмез, бурун кенарларына бакъылыр. Бу алда 
олгъанда, учь кере «Субхане Раббиель-аля» денилир. 

(Эркеклер - седждеде олгъанда тирсеклерини беденине япыш- 
тырмайып ве ерге тийдирмейип, авада тутарлар. Аякълар пармакъ- 
лар узеринде тик тутулыр ве пармакъ уджлары къыблагъа келеджек 
шекильде ерге къоюлыр). 

(Къадынлар - седждеде эллерини янларына бирлештирип тутар¬ 
лар. Аякълар пармакълар узеринде тик тутулыр ве пармакъ уджлары 
къыблагъа келеджек шекильде ерге къоюлыр). 

Эки седжде арасында отурыш: 

10) «Аллаху экбер» деп, баш седждеден котерилир ве тизлер 
устюне отурылыр. Отургъанда, пармакълар тизлер севиесине келед¬ 
жек шекильде, эллер уйлукъларнынъ (тизден бираз юкъарыда) узери- 
не къоюлыр ве къучакъкъа бакъылыр. Бу ерде «Субханаллах» дени- 
леджек къадар вакъыт отурылыр. 

(Эркеклер - сол аягъыны ерге ятырып, о аякъ узерине отурыр, 
сагъ аякъ исе, пармакълары къыблагъа ёнельген вазиетте тик туту¬ 
лыр.) 

(Къадынлар - аякъларыны ятыкъ оларакъ, сагъ тарафына чыкъа- 
рыр ве ойледже отурырлар). 

11) «Аллаху экбер» деп, экинджи дефа седждеге барылыр ве учь 
кере «Субхане Раббиель-аля» денилир. 

12) «Аллаху экбер» деп, седждеден аякъкъа (экинджи рекяткъа) 
турулыр ве эллер багъланыр. 

Седждеден тургъанда: башта баш, сонъ эллер, даа сонъра тизлер 
ерден котерилир. 

Ифтитах текбиринден башлап, бу ерге къадар япылгьан арекет- 
лерге «Бир рекят» денилир. 

Экинджи рекят: 

1) Аякъта бир-бири артындан; а) бисмиллях, б) Фатиха суреси, в) 
Курандан бир суре даа окъулыр. 

2) Биринджи рекятта олгъаны киби, «Аллаху экбер» деп, рукугъа 
барылыр ве учь кере «Субхане Раббиель-азим» денилир. 

3) «Семиаллаху лимен хамидех» деп, аякъкъа турулыр ве аякъ¬ 
та «Раббена лекель-хамд» денилир. 

4) «Аллаху экбер» деп, седждеге барылыр. Седждеде учь кере 
«Субхане Раббиель-аля» денилир. 

5) «Аллаху экбер» деп седждеден турулыр, тизлер узери- 
не отурылыр. Бу ерде «Субханаллах» диеджек вакъыт къадар 
отурылыр. 

6) Сонъ «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

Къаде-и ахире (Намазнынъ сонъунда отурыш): 

7) «Аллаху Экбер» деп, седждеден турып отурылыр. Отургъанда, 
эль пармакълары тизлер севиесине келеджек шекильде, эллер уй- 
лукъларнынъ узерине къоюлыр ве къучакъкъа бакъылыр. 

(Эркеклер - сол аягъыны ерге ятырып, о аякъ узерине отурыр, 
сагъ аякънынъ пармакълары къыблагьа ёнельген вазиетте тик туту- 
лыр). 

(Къадынлар - аякъларыны ятыкъ оларакъ, сагъ тарафына чыкъа- 
рыр ве ойледже отурырлар). 

8) Отурышта бир-бири артындан; а) Эттахийяту, б) Аллахумме 
салли, в) Аллахумме барик, г) Раббена атина, раббенагъфирли дуала- 
ры окъулыр. 

9) Башта баш сагъ тарафкъа чевирилир, «Эсселяму алейкум ве 
рахметулах» денилир. Селям бергенде омузларгъа бакъылыр. 

10) Сонъ баш солгъа чевирилир, «Эсселяму алейкум ве рахмету¬ 
лах» денилир. Бойледже, эки рекят намаз къылынгьан олур. 


Саба намазынынъ фарзынынъ къылынышы: 

Саба намазынынъ фарзы да сабанынъ эки рекят суннети киби 
къылыныр. Анджакъ суннеттен фаркъы фарзгьа ниет этилюви ве эр- 
кеклернинъ икъамет окъумаларыдыр. 

Саба намазынынъ фарзына шойле ниет этилир: 

«Ниет эттим Аллах ризасы ичюн бугуньки саба намазынынъ 
фарзыны къылмагъа» 


УЙЛЕ НАМАЗЫ 

Уйле намазы, дёрт ильки суннет, дёрт фарз ве эки де сонъки сун- 
нет олмакъ узьре, он рекяттыр. 

Уйле намазынынъ суннетининъ къылынышы: 

Биринджи рекят: 

1) «Ниет эттим Аллах ризасы ичюн бугуньки уйле намазынынъ 
суннетини къылмагъа» деп ниет этилир. 

2) «Аллаху экбер» деп, ифтитах текбири алыныр ве эллер багъ- 
ланыр. 

3) Аякъта бир-бири артындан Субханеке, эузу-бисмиллях, Фати¬ 
ха ве бир суре даа окъулыр. 

4) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

5) «Семиаллаху лимен хамидех» деп, турулыр ве аякъта «Раб- 
бена лекель-хамд» денилир. 

6) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

7) «Аллаху экбер» деп, седждеден турулып отурылыр. 

8) Кене «Аллаху экбер» деп, экинджи кере седждеге барылыр ве 
учь кере «Субхане Раббиель-аля» денилир. 

9) «Аллаху экбер» деп, аякъкъа (экинджи рекяткъа) турулыр ве 
эллер багъланыр. 

Экинджи рекят: 

1) Аякъта бир-бири артындан бисмиллях, Фатиха ве бир суре 
даа окъулыр. 

2) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп турулыр ве аякъта «Раббе- 
на лекель-хамд» денилир. 

4) «Аллаху экбер» деп седждеге барылыр ве учь кере «Субхане 
Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

7) «Аллаху экбер» деп отурылыр ве «Эттахийяту» окъулыр. 
(Бунъа биринджи отурыш дениле). 

8) «Аллаху экбер» деп, аякъкъа (учюнджи рекяткъа) турулыр ве 
эллер багъланыр. 

Учюнджю рекят: 

1) БирОбири артындан бисмиллях, фатиха ве бир суре даа 
окъулыр. 

2) «Аллаху экбер» деп, рукугъа барылыр ве учь кере «Субхане 

Раббиель-азим»денилир. 

3) «Семиаллаху лимен хамидех» деп, рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве седждеде учь кере 
«Субхане Раббиель-аля» денилир. 

5) «Ахаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

7) «Аллаху экбер» деп, аякъкъа (дёртюнджи рекяткъа) турулыр 
ве эллер багьланыр. 

Дёртюнджи рекят: 

1) Аякъта бир-бири артындан бисмиллях, фатиха ве бир суре даа 
окъулыр. 

2) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» денилерек, рукудан турулыр ве 
аякъта «Раббена лекель-хамд» денилир. 

4) «Аллахю экбер» деп, седждеге барылыр ве учь кере «Субхане 
«Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» денилерек, экинджи дефа седждеге ба¬ 
рылыр ве учь кере «Субхане Раббиель-аля» денилир. 

7) «Аллаху экбер» деп отурылыр. 

8) Отургъанда бир-бири артындан Эттахийяту, Аллахумме сал- 
ли, Аллахумме барик ве Реббена атина, раббенагъфирли дуалары 
окъулыр. 

9) Башта башны сагъ тарафкъа чевирип, «Эсселяму алейкум ве 
рахметуллах» денилир. Сонъра башны солгъа чевирип, «Эсселяму 
алейкум ве рахметуллах» денилир. 

Уйле намазынынъ фарзынынъ къылынышы: 

Биринджи Рекят: 

1) Икъамет кетирилир. (Эркеклер ичюн) 

2) «Ниет эттим Аллах ризасы ичюн бугуньки уйле намазынынъ 
фарзыны къылмагъа» деп ниет этилир. 

3) «Аллаху экбер» деп, ифтитах текбири алынып, эллер багъла- 

ныр. 

4) Бир-бири артындан: Субханеке, эузу-бисмиллях, фатиха ве 

бир суре даа окъулыр. 

5) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

6) «Семиаллаху лимен хамидех» деп, аякъкъа турулыр ве аякъ- 
та «Раббена лекель-хамд» денир. 

7) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

8) «Аллаху экбер» деп, седждеден турулып отурылыр. 

9) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

10) «Аллаху экбер» деп, аякъкъа (экинджи рекяткъа) турулыр ве 
эллер багъланыр. 

Экинджи рекят: 

1) Аякъта бир-бири артындан бисмиллях, фатиха ве бир суре 
даа окъулыр. 

2) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп рукудан турулыр ве аякъта 
«Раббена лекель хамд» денилир. 

4) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» денилерек, экинджи дефа седждеге ке- 
тилир ве учь кере «Субхане Раббиель-аля» денилир. 

7) «Аллаху экбер» деп отурылыр. 

8) Отурушта «Эттахийяту» окъулыр. 

9) «Аллаху экбер» деп, аякъкъа (учюнджи рекяткъа) турулыр, эл¬ 
лер багъланыр. 

Учюнджи рекят: 

1) Аякъта тургъанда: бисмиллях иле фатиха окъулыр. 

2) «Аллаху экбер» деп, рукугъа барылыр ве учь кере «Субхане 
Рабиель-азим» денилир. 

3) «Семиаллаху лимен хамидех» деп рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

5) «Аллаху экбер» деп, турулып отурылыр. 

6) Кене «Аллаху экбер» деп, экинджи дефа седждеге барылыр ве 
учь кере «Субхане Раббиель-аля» денилир. 

7) «Аллаху экбер» деп, аякъкъа (дёртюнджи рекяткъа) турулыр ве 
эллер багъланыр. 

Дёртюнджи рекят: 

1) Аякъта: бисмиллях ве фатиха окъулыр. 

2) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп турулыр ве аякъта «Раббе- 
на лекель-хамд» денилир. 

4) «Аллаху экбер» деп, седждеге кетилир ве учь кере «Субхане 
Раббиель-аля» денилир 

5) «Аллаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге кетилир ве 
учь кере «Субхане Раббиель-аля» денилир. 

7) «Аллаху экбер» денилерек, турулып отурылыр. 

8) Бу отурушта бир-бири артындан Эттахийяту, Аллахумме сал- 
ли, Аллахумме барик, Реббена атина ве раббенагъфирли дуалары 
окъулыр. 

9) Башта башны сагъ тарафкъа чевирип, «Эсселяму алейкум 
ве рахметуллах» денилир. Сонъ башны солгьа чевирип, «Эсселяму 
алейкум ве рахметуллах» денилир. 

Бойледже, уйле намазынынъ фарзы биткен олур. 

Бундан сонъ «Аллахумме энтесселяму ве минкесселям. Тебарек- 
те я зельджелали вель икрам» денилир ве сонъки эки рекят суннет 
къылыныр. 

Уйленинъ намазынынъ сонъки суннетининъ къылынышы: 

«Ниет эттим Аллах ризасы ичюн бугуньки уйле намазынынъ 
сонъки суннетини къылмагъа» деп ниет этилир. 

Ниеттен сонъки къысым саба намазынынъ эки рекят суннети киби 
къылыныр. 


ЭКИНДИ НАМАЗЫ 

Экинди намазы дёрдю суннет, дёрдю де фарз олмакъ узьре, секиз 
рекяттыр. 

Экинди намазынынъ суннетининъ къылынышы: 

Биринджи рекят: 

1) «Ниет эттим Аллах ризасы ичюн бугуньки экинди намазы- 
нынъ суннетини къылмагъа» дөп ниет этилир. 

2) «Аллаху экбер» дөп, ифтитах текбири алыныр ве эллер багь- 
ланыр. 

3) Аякъта бир-бири артындан Субханеке, эузу-бисмиллях, фати¬ 
ха ве бир суре даа окъулыр. 

4) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

5) «Семиаллаху лимен хамидех» деп турулыр ве аякъта «Раббе- 
на лекель-хамд» денилир. 

6) «Аллаху экбер» деп, седждеге барылыр ве седждеде учь кере 
«Субхане Раббиель-аля» денилир. 

7) «Аллаху экбер» деп, седждеден турулып отурылыр. 

8) «Аллаху экбер» деп, экинджи дефа седждеге кетилир ве учь 
кере «Субхане Раббиель-аля» денилир. 

9) «Аллаху экбер» деп, аякъкъа (экинджи рекяткъа) турулыр ве 
эллер багъланыр. 

Экинджи рекят: 

1) Аякъта бир-бири артындан бисмиллях, фатиха ве бир суре 
даа окъулыр. 

2) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве седждеде учь кере 
«Субхане Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

7) «Аллаху экбер» деп, турулып отурылыр. 

8) Отурушта бир-бири артындан Эттахийяту, Аллахумме салли, 
Аллахумме барик окъулыр. 

9) «Аллаху экбер» деп, аякъкъа (учюнджи рекяткъа) турулып, эл¬ 
лер багъланыр. 

Учюнджи рекят: 

1) Аякъта бир-бири артындан Субханеке, эузу-бисмиллях, фати- 

ха ве бир суре даа окъулыр. 

2) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

3) «Семиаллаху лимен хомидех» деп, рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве седждеде учь кере 
«Субхане Раббиель-аля» денилир. 

5) «Аллаху экбер» деп, седждеден турулып отурылыр. 

6) «Аллаху экбер» деп, экинджи дефа седждеге барылыр ве учь 
кере «Субхане Раббиель-аля» денилир. 

7) «Аллаху экбер» деп, аякъкъа (дёртюнджи рекяткъа) турулыр 
ве эллер багъланыр. 

Дёртюнджи рекят: 

1) Аякъта бисмиллях, фатиха ве бир суре даа окъулыр. 

2) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

3) «Семиаллаху лимен хомидех» деп рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве седждеде учь кере 
«Субхане Раббиель-аля» денилир. 

5) «Аллаху экбер» деп, седждеден турулып отурылыр. 

6) «Аллаху экбер» деп, экинджи дефа седждеге барылыр ве учь 
кере «Субхане Раббиель-аля» денилир. 

7) «Аллаху экбер» деп, седждеден турулып отурылыр. 

Бу отурушта бир-бири артындан Эттахийяту, Аллахумме сал- 
ли, Аллахумме барик, Раббена атина ве раббенагъфирли дуалры 
окъулыр. 

8) Башта башны сагъ тарафкъа чевирип, «Эсселяму алейкум 
ве рахметуллах» денилир. Сонъ башны солгъа чевирип, «Эсселяму 
алейкум ве рахметуллах» денилир. 

Уйле намазынынъ дёрт рекят ильки суннети иле экинди намазы- 
нынъ дёрт рекят суннети арасындаки фаркъ: 

Уйленинъ ильки суннети, «Суннет-и Муеккеде»дир. Бунынъ экин¬ 
джи рекятындаки отурушта садедже Эттахийят окъулыр ве учюн- 
джи рекяткъа турылгъанда бисмиллях иле фатиха ве бир суре даа 
окъулыр. 

Экинди намазынынъ суннети «Гъайр-и муэккеде»дир. Онынъ 
экинджи рекятындаки отурушта, Эттахийяту, Аллахумме салли ве 

Аллахумме барик окъулыр, учюнджи рекяткъа тургьанда башта суб- 
ханеке окъулыр, сонъ Эузу- бисмиллях иле фатиха ве бир суре даа 
окъулыр. 

Әкинди намазынынъ фарзынынъ къылнышы: 

1) Икъамет кетирилир. (Эркеклер ичюн) 

2) «Ниет эттим Аллах ризасы ичюн бугуньки әкинди намазы¬ 
нынъ фарзыны къылмагъа» дөп ниет этилир. 

Әкинди намазынынъ фарзы айны уйле намазынынъ дёрт рекят 
фарзы киби къылыныр. Арадаки фаркъ садедже ниетнинъ башкъа 
олувыдыр. 


АКЪШАМ НАМАЗЫ 

Акъшам намазы учю фарз, экиси суннет олмакъ узьре, беш рекят- 
тыр. Башта фарзы къылыныр. 

Акъшам Намазынынъ Фарзынынъ Къылынышы: 

Биринджи рекят: 

1) Икъамет кетирилир. (Эркеклер ичюн) 

2) «Ниет эттим Аллах ризасы ичюн бугуньки акъшам намазы¬ 
нынъ фарзыны къылмагъа» деп, ниет этилир. 

3) «Аллаху экбер» деп, ифтитах текбири алыныр, эллер багъла- 

ныр. 

4) Аякъта бир-бири артындан Субханеке, эузу-бисмиллях, фати¬ 
ха ве бир суре даа окъулыр. 

5) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

6) «Семиаллаху лимен хамидех» деп рукудан турулыр ве аякъта 
«Раббена лекель-хамд» денилир. 

7) «Аллаху экбер» деп, седждеге кетилир ве седждеде учь кере 
«Субхане Раббиель-аля» денилир. 

8) «Аллаху экбер» деп, седждеден турулып отурылыр. 

9) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-алю» денилир. 

10) «Аллаху экбер» деп, седждеден аякъкъа (экинджи рекяткъа) 
турулыр ве эллер багъланыр. 

Экинджи рекят: 

1) Аякъта бисмиллях, фатиха ве бир суре даа окъулыр. 

2) «Аллаху экбер» деп, рукугъа барылыр ве рукуда учь кере 

«Субхане Раббиель-азим» денилир. 

3) «Семиаллаху лимен хамидех» деп турулыр ве аякъта «Раббе- 
на лекель-хамд» денилир. 

4) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

5) «Аллаху Экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

7) «Аллаху экбер» деп, седждеден турулып отурылыр. 

8) Отурушта «Эттахийяту» окъулыр. 

9) «Аллаху экбер» деп, аякъкъа (учюнджи рекяткъа) турулыр ве 
эллер багьланыр. 

Учюнджи рекят: 

1) Аякъта бисмиллях иле фатиха окъулыр. 

2) «Аллаху экбер» деп, рукугьа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп турулыр ве аякъта «Раббе- 
на лекель-хамд» денилир. 

4) «Аллаху экбер» деп, седждеге барылыр учь кере «Субхане 
Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

7) «Аллаху экбер» деп, турулып отурылыр. 

8) Бу отурушта Эттахийяту, Аллахумме салли, Аллахумме барик, 
Раббена атина ве раббенагъфирли дуалары окъулыр. 

9) Башта башны сагъ тарафкъа чевирип, «Эсселяму алейкум 
ве рахметуллах» денилир. Сонъ башны солгъа чевирип, «Эсселяму 
алейкум ве рахметуллах» денилир. 

Акъшам намазынынъ суннетининъ Къылынышы: 

«Ниет эттим Аллах ризасы ичюн бугуньки акъшам намазынынъ 
суннетини къылмагъа» деп ниет этилир. 

Акъшам намазынынъ суннети де тыпкъы саба намазынынъ эки 
рекят суннети киби къылыныр. 

ЯТСЫ НАМАЗЫ 

Ятсы намазы дёрдю ильки суннет, дёрдю фарз ве экиси де сонъки 
суннет олмакъ узьре, он рекяттыр. 

Ятсы Намазынынъ ильки суннетининъ къылынышы: 

«Ниет эттим Аллах ризасы ичюн бу гедженинъ ятсы намазы¬ 
нынъ суннетини къылмагъа» деп ниет этилир. 

Ниеттен сонъ тамам экиндининъ суннети киби къылыныр. Эр эки- 
си де гъайр-и муеккеде суннеттир. Араларындаки фаркъ садедже ни- 
етлернинъ денъишиклигидир. 

Ятсы намазынынъ фарзынынъ къылынышы: 

1) Икъамет кетирилир. (Эркеклер ичюн) 

«Ниет эттим Аллах ризасы ичюн ятсы намазынынъ фарзыны 
къылмагъа» деп, ниет этилир. 

Ниеттен сонъ тамам уйленинъ фарзы киби къылыныр. 

Ятсы намазынынъ сонъки суннетининъ къылынышы: 

«Ниет эттим Аллах ризасы ичюн ятсы намазынынъ сонъки сун¬ 
нетини къылмагъа» деп ниет этилир. 

Ниеттен сонъу саба намазынынъ суннети киби къылыныр. 

ВИТИР НАМАЗЫ 

Ятсы намазыңдай сонъ къылынгъан учь рекятлы витир намазын¬ 
да башкъа намазларгъа бакъкъанда, бир фаркъ бар. О да, учюнджи 
рекятта фатиха ве бир суре даа окъулгъан сонъ, учюнджи рукугъа ке- 
тильмез. «Аллаху экбер» денилип, эллер юкъары котерилир ве текрар 
багъланыр. Сонъ Къунут дуалары окъулыр. Бундан сонъ рукугъа ба¬ 
рылыр. 

Бу ачыкъламадан сонъ витир намазынынъ насыл къылынгъаны- 
ны корейик: 

Биринджи рекят: 

1) «Ниет эттим Аллах ризасы ичюн бу гедженинъ витир на- 
мазыны къылмагъа» деп, ниет этилир. 

2) «Аллаху экбер» деп, ифтитах текбири алыныр ве эллер багъ¬ 
ланыр. 

3) Аякъта бир-бири артындан: Субханеке, эузу-бисмиллях, фати¬ 
ха ве бир суре даа окъулыр. 

4) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

5) «Семиаллаху лимен хамидех» деп аякъкъа турулыр ве аякъта 
«Раббена лекель-хамд» денилир. 

6) «Аллаху экбер» деп, седждеге кетилир, учь кере «Субхане 
Раббиель-аля» денилир. 

7) «Аллаху экбер» деп, седждеден турулып отурылыр. 

8) Кене «Аллаху экбер» деп, экинджи дефа седждеге кетилир ве 
учь кере «Субхане Раббиель-аля» денилир. 

9) «Аллаху экбер» деп, седждеден аякъкъа (экинджи рекяткъа) 
турулып, эллер багъланыр. 

Экинджи рекят: 

1) Аякъта бир-бири артындан: бисмиллях, фатиха ве бир суре 
даа окъулыр. 

2) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

3) «Семиаллаху лимен хамидех» деп рукудан турулыр ве аякъта 
«Раббена лекель-хамд» денилир. 

4) «Аллаху экбер» деп, седждеге барылыр ве учь кере «Субхане 
Раббиель-аля» денилир. 

5) «Аллаху экбер» деп, седждеден турулып отурылыр. 

6) Кене «Аллаху экбер» деп, экинджи дефа седждеге кетилир ве 
учь кере «Субхане Раббиель-аля» денилир. 

7) «Аллаху экбер» деп, отурылыр. 

8) Бу отурушта, «Эттахийяту» окъулыр. 

9) «Аллаху экбер» деп, аякъкъа (учюнджи рекяткъа) турулып, эл¬ 
лер багъланыр. 

Учюнджи рекят: 

1) Аякъта бисмиллях, фатиха ве бир суре даа окъулыр. 

2) «Аллаху экбер» деп, эллер юкъары котерилир ве текрар багъ¬ 
ланыр. 

3) Къунут дуалары окъулыр. (Къунут дуаларыны бильмеген 
«Раббена атина фиддюнья хасенетен ве филь ахирети хасенетен ве 
къина азабеннар» дуасыны окъур. 

4) «Аллаху экбер» деп, рукугъа барылыр ве учь кере «Субхане 
Раббиель-азим» денилир. 

5) «Семиаллаху лимен хамидех» деп, рукудан аякъкъа турулыр 
ве аякъта «Раббена лекель-хамд» денилир. 

6) «Аллаху экбер» деп, седждеге барылыр ве учь кере «Субхане 
Раббиел-аля» денилир. 

7) «Аллаху экбер» деп, седждеден турулып отурылыр. 

8) Көне «Аллаху экбер» деп, экинджи дефа седждеге барылыр 
ве учь кере «Субхане Раббиель-аля» денилир. 

9) «Аллаху экбер» деп, седждеден турулып отурылыр. 

10) Бу отурушта бир-бири артындан Эттахийяту, Аллахумме сал- 
ли, Аллахумме барик, Раббена атина ве Раббенагъфирли дуалары 
окъулыр. 

11) Башта башны сагъ тарафкъа чевирип, «Эсселаму алейкум ве 
рахметуллах» денилир, сонъ башны солгъа чевирип, «Эсселаму алей¬ 
кум ве рахметуллах» денилир. 


НАМАЗ КЪЫЛЫНГЪАНДАН СОНЪ 
НЕЛЕР ОКЪУЛЫР 

Фарз намазларында селям берген сонъ: 

«Аллахумме энтесселяму ве минкесселям, тебаректе я зель 
джеляли вель икрам» денилир. 

Фарздан сонъ суннет намазы олмаса, (Саба ве экинди намазлары 
киби) «Аллахумме салли аля сейидина Мухаммедин ве аля али сейи- 
дина Мухаммед» деп, пейгъамберимизге салят ве селям кетирилир. 
Фарздан сонъ суннет намазы олса, (уйле, акъшам ве ятсы намазлары 
киби) салят ве селям суннет къылынгьан сонъ кетирилир. 

Салят ве селямдан сонъ: 

«Субханаллахи вельхамду лилляхи ве ля иляхе илляллаху валла- 
ху экбер, ве ля хавле ве ля къуввете илля билляхиль алиййиль азим» 
денилир. 

Бундан сонъ эузу-бисмиллях иле «Аетуль-Курси» окъулыр. 

Аетель Кюрсининъ окулышы: 

«Аллаху ля илахе илля хувель-хайюль-Къаюм. Ля техузуху 
синетун ве ля невм. Леху ма фис-семавати ве ма филь-ард. Мен 
зеллези ешфеу индеху илля биизних. Ялему ма бейне эйдихим ве 
ма хальфехум. Ве ля юхитуне бишейин мин илмихи илля бима 
шае. Васиа кюрсиюхус-семавати вель-ард. Ве ля еудуху хифзу- 
хума. Ве хувель алиюль-азим». 

Манасы: 

«Аллах, Ондан башкъа танъры ёкътыр; О, хайдыр, къаюмдыр 
(озь озюнден бар). Онъа не юкъу келир, не юкъламакъ. Коклерде ве 
ердекилернинъ эписи Онынъдыр. Изни олмадан, Онынъ къатында 

ким шефаат эте бил ир? О, къулларынынъ япкъанларыны ве япад- 
жакъларыны бил ир. (Онъа ич юир шей гизли къалмаз). Онынъ биль- 
диргенлеринден башкъа, инсанлар Онынъ ильминден ич бир шейни 
там оларакъ билалмазлар. Онынъ курсиси коклерни ве ерни ичине 
алыр, оларны къорчалап, козетмек озюне зор кельмез, о юджедир, 
буюктир». 

Сонъ бир-бири артындан 

33 кере, «Субханаллах» 

33 кере, «Эльхамду лиллях» 

33 кере, «Аллаху экбер» денилир. 

Буларнынъ артындан: 

«Ля иляхе илляллаху вахдеху ля шерике лех, лехульмульку ве ле- 
хульхамду ве хуве аля кулли шейин къадир» денилир ве эллер кокюс 
севиесине котерилип, дуа этилир. 

Пейгьамберимизнинъ тевсие эткени ве манасыны бу ерге алын- 
гьан шу дуа окъулыр: 

«Алемлернинъ Рабби Аллахкъа хамд олсун. Эфендимиз Азрет-и 
Мухамммед (с.а.в.)ге, онъа уйгъанларгъа ве онынъ асхабына салят ве 
селям олсун. 

Аллахым! Даянып оламайджакъ кучлюклерден, дюнья ве ахирет 
ишлеримизде зорлукълардан, кедер береджек вакъиалардан, душ- 
манларны севиндиреджек кедерден санъа сыгъынырмыз. 

Аллахым! Гунахларымызы багъышла ве бизи эсирге, бизден разы 
ол, ибадетлеримизни къабул эт, бизни дженнетке къой, джеэнем ате- 
шинден къуртар, дюнья ве ахиретке аит бутюн ишлеримизни тюзельт. 
Сени анъмакъ, санъа шукюр этмек ве эйи ибадет эда этмек ичюн, биз- 
ге ярдым эт Аллахым!..» 

Аллахым! Бутюн ишлерде сонъумызны гузель эйле ве бизни дю- 
ньянынъ кедерлеринден, ахиретнинъ азабындан къорчала... 

Аллахым! Рахметинъе себеп оладжакъ, багъышламанъа алып 
бараджакъ шейлерни ве бутюн гунахлардан узакъ олмакъны, эйили- 
клернинъ эписини къазанмакъны, дженнетке кирмекни ве джеэннем- 
ден къуртулмакъны сенден истеймиз. 

Аллахым! Ич бир гунахымызны быракъма, эписини багъыш¬ 
ла, ич бир кедеримизни быракъма, бизни севиндир, бизге бутюн 
борджларымызны одемеге кучь ве къувет бер, дюнья ве ахиретке аит 
Сен разы олгьан эр ихтияджымызны къар-шыла. Эй, мерхаметлилер- 
нинъ энъ мерхаметлиси!... 

Аллахым! Бизге дюньяда эйилик ве гузеллик, ахиретте де эйилик 
ве гу-зеллик бер ве бизни рахметинъ иле багьышла, джеэннем аза¬ 
быңдай къорчала. Эй, мерхаметлилернинъ энъ мерхаметлиси!... 

Эй, Раббимиз! Мени, анамны, бабамны ве бутюн муминлерни 
эсап корюледжек куню рахметинънен багьышла. Эй, мерхаметлилер¬ 
нинъ энъ мерхаметлиси!... 

Селям бутюн пейгьамберлернинъ узерине, хамд ялынъыз алем- 
лернинъ Рабби Аллахкъадыр». 

Сонъра, «Субхане Раббикө раббиль иззети амма ясифун. Ве се- 
лямун алель мурселин. Вель хамду лилляхи Раббиль алемин» аети 
окъулыр ве эллер юзьге сюрюлир. 


СЕХИВ СЕДЖДЕСИ 

Сехив седждеси не заман япылыр 

Намаз къылгьанда: 

a) Фарзлардан бирини унутып кечиктирмек. 

b) Ваджиплерден бирини унутып кечиктирмек я да унутып яп- 
мамакъ. 

Бу эксикликни тюзельтмек ичюн намазнынъ сонъунда сехив сед¬ 
ждеси япмакъ ваджиптир. Фарзлардан бирининъ унутылып я да биле- 
биле япылмамасы алында намаз бозуладжагъы ичюн, сехив седждеси 
иле тамамланамаз, намазнынъ янъыдан къылынмасы керек. Ваджи¬ 
плерден эр анъги бирининъ билип терк этилюви алында сехив сед¬ 
ждеси файда бермез, намазны янъыдан къылмакъ керек. 

Сехив седждеси не заман ве насыл япыла 

Намазда фарзлардан я да ваджиплджрден бири унутылып 
кечиктирильсе я да ваджиплерден бири япылмаса, намазнынъ 
сонъки отурышында ялынъыз Эттахийяту окъулып, сагъ тарафкъа се¬ 
лям берген сонъ: 

«Аллаху экбер» деп, седждеге барыла. Учь кере «Субхане 
Раббиель-ала» дениле. Сонъ «Аллаху экбер» деп, турулып отурыла, 
текрар «Аллаху экбер» деп, экинджи дефа седждеге барыла ве учь 
кере «Субхане Раббиель-аля» ленилип, «Аллаху экбер» деп, турулып 
отурыла. 

Бу отурушта, «Эттахийяту, Аллахумме салли, Аллахумме барик, 
Раббена атина ве раббенагьфирли» дуалары окъулып, башта сагъ 

тарафкъа, сонъ сол тарафкъа селям бериле. Бунъа сехив седждеси 
дениле. 


ДЖЕМААТНЕН НАМАЗ 
КЪЫЛМАКЪНЫНЪ ФАЗИЛЕТИ 

Динимиз джемаатнен намаз къылмагьа буюк эмиет бере. Дже- 
маатнен намаз къылгьан мусульманлар бир-бирлеринен якъындан 
таныша. Бильмегенлер бильгенлерден огренип, эйи ишлер япмагьа 
огренир ве вакътынен яман ишлерден вазгечер. 

Джемааткъа къошулмакънен, мусульманлар арасында къаршы- 
лыкълы севги мейдангьа келир, къардашлыкъ ве бирдемлик дуйгъу- 
лары къуветленир. Мелеклер киби Аллахнынъ огюнде саф тутып на¬ 
маз къылгьан муминлер тек башына намаз къылгъанлардан даа чокъ 
севап къазаныр. 

Севимли Пейгъамберимиз, бу мевзуда шу хаберни бере: 

«Джемаатнен къылынгъан намазнынъ севабы, тек башына къы- 
лынгъан намаздан йигирми еди къат чокътыр». 

«Ятсы намазыны джемаатнен къылгьан кимсе, гедже ярысына 
къадар намаз къылгьан киби олур. Әгер саба намазыны да джемаат¬ 
нен къылса, санки бютун гедже намаз къылгьан кибидир!» 

«Бир кимсе эвинде гузельдже темизленир, Аллахнынъ фарз- 
ларындан бирини япмакъ ичюн джамиларден бирине кетсе, аткъан 
адымлардан бириси гунахларыны силер, дигери де онынъ дередже- 
сини юксельтир». 

Фарз намазлары тек башына да къылыныр. Анджакъ джемаатнен 
къылынувы суннет-и муэккедедир. Джамиге ве джемааткъа къошул- 
макънынъ маневий къазанчы чокъ, джемаатнынъ бирлигини теминле- 
мек джеэтинден ролю буюктир. 

Суннет ве нафиле намазлар джемаатнен къылынмаз. Анджакъ 
теравих намазы, суннет олгьаны алда, эм тек башына, эм де джема¬ 
атнен къылына биле. Ваджип олгъан витир намазы, садедже Рамазан 
айында джемаатнен къылыныр. 

Джума ве байрам намазлары исе, садедже джемаатнен къылы¬ 
ныр, тек башына къылынмазлар. 

ДЖАМИ ВЕ ДЖЕМААТ ЭДЕБИ 

Джамилер - мусульманларнынъ Аллахкъа ибадет эткен ерлери- 
дир. Ер юзюнинъ энъ шерефли ерлери джамилерге - «Аллахнынъ 
эви» денильмектедир. Джамиге ибадет ичюн кеткен мумин Аллахнынъ 

мусафири алындадыр. Эвнинъ саиби, эвине кельген мусафирлерни 
насыл сыйласа, джамиге кельген мусульманларны да Аллах буюк му- 
кяфатларнен сыйлайджакъ. 

Пейгъамбер эфендимиз бу мевзуда бойле буюра: «Эвинде гу- 
зельдже абдест алып, джамиге кеткен кимсе, Аллахнынъ мусафири- 
дир. Аллах, мусафирине икрам этеджектир». 

Джамилерге сайгъы косьтермек мусульманнынъ вазифеси- 
дир. Бу вазифелер къыскъаджа шулардыр: 

1) Джамиге абдестли оларакъ, темиз ве гузель къыяфетлернен 
кирмек. 

2) Джамиге сагъ аякънен кирмек, киргенде Пейгъамберимизге 
саляват окъумакъ. 

3) Джамиден сол аякънен чыкъмакъ. 

4) Джамиге кирли аякъ ве чорапларнен кирмемек. 

5) Бир себеби олмаса, джамиде аякъларыны узатып отурмамакъ, 
юксек сеснен лаф этмемек, дюньянен алякъалы шейлерни лаф этме- 
мек ве сайгъысыз арекетлерден сакъынмакъ керек. 

6) Согъан, сарымсакъ ашап, агъзынынъ къокъусы иле джамиге 
кетип, джемаатны раатсыз этмемек, кекирмемек ве янындакилерни 
тисиндиреджек арекетлерден узакъ турмакъ. 

7) Джамиде Къуран окъула, я да вааз берилле исе, дикъкъат 
ве сайгъы иле динълемели, джамиге кеч кельгенлер бош ерлерге 
отурмалы, ог сафларгъа кечмек ичюн джемаатны раатсыз этмемели- 
дир. 


Джамини таныйыкъ 

Джамилер мусульман джемаатнынъ айрылмаз парчасы, Ислям 
улькесининъ нишаныдыр. Мусульманлар тарих боюнджа джами къур- 
магъа буюк эмиет берген, бугюн биле севиелерине етишильмеген 
мимарлар етиштирип, дюньяда мисли корюльмеген джамилерни мей- 
дангъа гетирдилер. 

Джами - мусульманларнынъ джемаатнен ибадет эткен ердир. 

Месджид - намаз къылынгъан ер манасындадыр. Кучюк джами¬ 
лерге месджид дениле. Базы буюк джамилерге де месджит денилир. 
Меселя: Месджид-и Неби киби. 

Кючюк месджидлерде эсасен вакъыт намазлары къылыныр, джу- 
ма ве байрам намазлары къылынмаз. 


Джамининъ болюклери 

Михраб - джамилерде къыбла тарафны косьтерген ве имам на¬ 
маз къылдырыгъанда тургъан ердир. 

Минбер - джамилерде имамнынъ джума ве байрам хутбелерини 
окъугъан - юксекче мердивенли ер. 

Кюрси - джамилерде имам отурып, вааз берген юксекче ердир. 

Минаре - джамилернинъ янында эзан окъумакъ ичюн япылгъан 
къулле. 

Шерефе - минарелерде айланчыкъ ве чыкъынтылы оларакъ 
япылгъан эзан окъулгъан ер. Шерефеге, минаренинъ ичиндеки баса- 
макларнен чыкъылыр. Минарелерде даа чокъ бир шерефе олур. Бир- 
ден чокъ шерефели минарелер де бар. 

Алем - минаренинъ тёпесине ерлештирилген хилялдыр (ай). 

НАМАЗНЫНЪ ДЖЕМААТНЕН 
КЪЫЛЫНЫШЫ 

Намазнынъ биринджи рекятта имамгъа уйгънларнынъ алы 

Имамнынъ артында джемаатнен намаз къылгъан кимсе эм къылы- 
наджакъ намазгъа, эм де имамгъа уймагъа ниет этер. Орьнек оларакъ 
уйле намазынынъ фарзынынъ насыл къылынаджагъыны корейик: 

1) Бойле ниет этер: «Ниет эттим Аллах ризасы ичюн бугуньки уйле 
намазынынъ фарзыны къылмагъа, уйдым имамгъа» 

Джемаатнен къылынгъан бутюн намазларда имамгъа уйгъан ким¬ 
се ниетнинъ сонъунда «уйдым имамгъа» дер. 

2) Имам текбир алгъанда, джемаат да онынъ артындан текбир 
алыр, эллерини багълар ве яваштан «Субханеке» дуасыны окъуп су¬ 
сар. Джемаат бундан башкъа аякъта бир шей окъумаз. Садедже имам 
фатиханы битиргенде ичинден «амин» дер. 

3) Рукугъа баргъанда, учь кере «Субхане Раббиель-азим» дер. 
Имам, «Семиаллаху лимен хамидех» деп, догьрулгъанда, джемаат 
аякъта «Раббена лекель-хамд» дер. 

Седжделерде де учер кере «Субхане Раббиель-аля» дер. 

4) Отурушларда имамнен бирликте джемаат да, «Эттахийяту, 
Аллахумме салли, Аллахумме барик, Раббена атина ве Раббенагъ- 
фирли» дуаларыны окъур ве кене имамнен берабер селям берир. 

5) Имамнынъ пешинде джемаатнен намаз къылгъан кимсе, тек¬ 
бир алгъанда, рукугъа баргъанда, рукудан аякъкъа тургъанда, седжде 
япкъанда, седждеден тургъанда ве селям бергенде, имамнен барабар 
арекет этмеси керек. 

Бир рекятнынъ рукусында яни имам рукудан даа турмадан, ниет 
этип, текбир алгъан ве рукуда имамгъа уйгьан кимсе о рекяткъа етиш- 
кен сайылыр. 

Әкинджи рекятта имамгъа уйгънларнынъ алы: 

Биринджи рекятнынъ рукусына етишемеген кимсе, етишкен ерден 
ниет этип, текбир алыр ве имамгъа уяр, имамнен берабер, намазгъа 
девам этер. Сонъки отурышта «Эттахийяту» дуасыны окъур, имам- 
нынъ селям бермесини беклер. Имам сагъ тарафкъа селям бергени- 
нен, етишемеген рекятны тек башына къылмакъ узьре, селям берме- 
ден, «Аллаху экбер» деп, аякъкъа турып, субханеке, эузу-бисмиллях, 
фатиха ве бир суре даа окъур. Бундан сонъ руку ве седжделерни япып 
отурыр. «Эттахийяту, Аллахумме салли, Аллахумме барик, Раббена 
атина ве раббенагъфирли» дуаларыны окъур. Башта сагъ тарафкъа, 
сонъ да солгъа селям берип, намазны битирир. 

Учюнджи рекятта имамгъа уйгъанларнынъ алы 

Дёрт рекятлы бир намазнынъ учюнджи рекятында имамгъа уйгъан 
кимсе, сонъки отурышта «Эттахийяту» дуасыны окъуп, имамнынъ се¬ 
лям бермесини беклер. Имам сагъ тарафкъа селям бергенде, о селям 
бермез ве «Аллаху экбер» деп, аякъкъа турар ве етишип оламагъан 
эки рекятны бойле къылар: 

«Субханеке», «эузу-бисмиллях»нен Фатиха ве бир суре даа окъур, 
руку ве седжделерини япкъан сонъ, «Аллаху экбер» деп, аякъкъа ту¬ 
рар. Бисмиллях, фатиха ве бир суре даа окъуп, кене руку ве седжде¬ 
лерни япкъан сонъ отурыр. «Эттахийяту, Аллахумме салли, Аллахум¬ 
ме барик, Раббена атина ве Раббенагъфирли...» дуаларыны окъуп, 
сагъ ве сол тарафкъа селям берип, намазыны текмиллер. 

Учь рекятлы акъшам ве витир намазларынынъ учюнджи рекя¬ 
тында имамгъа уйгъан кимсе имамнен берабер о рекятны къылар. 
«Эттахийяту»ны окъуп, имамнынъ селям бермесини беклер. Имам 
сагъ тарафкъа селям бергенинен, озю селям бермейип, «Аллаху эк¬ 
бер» деп, аякъкъа турар. «Субханеке», «Эузу, бисмиллях» иле фатиха 
ве бир суре даа окъуп, руку ве седжделерни япып отурыр. Отургъан 
вакътында тек «Эттахийяту»ны окъур ве «Аллаху экбер» деп, аякъкъа 
турар. Бисмиллях иле фатиха ве бир суре даа окъуп, руку ве седжде¬ 
лерни япкъан сонъ отурыр. «Эттахийяту, Аллахумме салли, Аллахум¬ 
ме барик, Раббена атина ве Раббенагъфирли» дуасыны окъуп, сагъ- 
гъа, солгъа селям берир ве намазны битирир. 

Дёрт Рекятлы Намазнынъ дёртюнджи рекятында 
имамгъа уйгъан кимсе 

Имамнен берабер о рекятны къылар ве сонъки отурышта «Этта- 
хийяту» дуасыны окъуп беклер. Имам сагь тарафкъа селям берген- 
де, селям бермейип, «Аллаху экбер» деп, аякъкъа турар, Субханеке, 
эузу-бисмиллях иле фатиха ве бир суре даа окъур. Сонъ руку ве сед- 
жделерни япып отурыр ве тек «Эттахийяту»ны окъуп, аякъкъа турар. 
Аякъта бисмиллях иле фатиха ве бир суре даа окъур ве усулына уй- 
гъун оларакъ, руку ве седжделерни япып, отурмадан, аякъкъа турар. 
Ялынъыз бисмиллях иле фатиханы окъугъан сонъ, руку ве сджеде- 
лерни ялар ве отурур. «Эттахийяту, Аллахумме салли, Аллахумме ба- 
рик ве Раббена атина....» дуасыны да окъуп, сагъ ве сол тарафларгъа 
селям берир, намазны текмиллер. 

Сонъки рекятнынъ рукусындан догърулгъан сонъ, имамгъа уйгъан 
кимсе, имам сагъ тарафкъа селям берген сонъ, «Аллаху экбер» деп, 
аякъкъа турар; озю баштан сонъуна къадар бутюн рекятларны къылып 
намазыны текмиллер. 


ДЖУМА КУН Ю 
ВЕ ДЖУМА НАМАЗЫ 

Джума - мусульманлар ичюн мубарек куньдир. Бу себептен му- 
сульманлар, бу кунни бир байрам севинчи иле къаршылап, ювунып, 
темизленип ве эйи урбалар кийип, джамиге кетмелидир. Пейгъамбе- 
римиз (с.а.в.) бойле буюра: 

«Бир кимсе гузельдже абдест алып, джума намазына кельсе, 
лаф этмейип, хутбени динълесе, бу джумадан келеджек джумагъа 
къадар ичиндеки гунахпары багъышланыр». 

Джума намазы - дёрдю ильки суннет, экиси фарз ве дёрдю сонъки 
суннет олмакъ узьре, он рекяттыр. Джума куньлери уйле вакътында 
къылыныр ве о куню уйле намазынынъ ерине кечер. Джума намазы- 
нынъ фарзы джемаатнен къылыныр. Тек башына къылынмаз. 

ДЖУМА НАМАЗЫ 
КИМЛЕРГЕ ФАРЗ 

Джума намазы бир кимсеге фарз олувы ичюн, 

шу шартлар керекли 

1) Мусульман олмакъ; 

2) Акъылы башында олмакъ; 

3) Етишкен яшына кельмек; 

4) Эркек олмакъ (Къадынларгьа фарз дегиль). 

5) Урь ве сербест олмакъ; 

6) Мукъим олмакъ. (Яни мусафир олмамакъ). 

7) Сагълыкълы олмакъ; 

8) Кёр олмамакъ; 

9) Аякълары сагълам олмакъ. 

Бу шартларгъ уймагъан кишиге джума намазы фарз дегиль. Ан- 
джакъ бу алда олгъан бир кимсе джамиге кетип джуманы къылса, о 
кунки уйле намазынынъ ерине кечер. 

Джума намазынынъ догъру олмасы ичюн, шу алты шарт лязим. 

1) Джума уйле вакъытында къылынмалы. 

2) Намаздан эвель хутбе окъунмалы. 

3) Джума къылынгъан ер эр кеске ачыкъ олмалы. 

4) Имамдан башка энъ азында учь эркек джемаат олмалы. 

5) Джума намазыны къылдыраджакъ киши диний идаре тара¬ 
фыңдай тайин этильген олмалы. 

ДЖУМА НАМАЗЫНЫНЪ 
КЪЫЛЫНЫШЫ 

Джума куню уйле вакъыты эзан окъулгъан сонъ, башта дёрт ре- 
кят ильки суннети къылыныр. Бунынъ ниети бойледир: «Ниет эттим 
Аллах ризасы ичюн бугуньки джума намазынынъ ильки суннетини 
къылмагъа». 

Джуманынъ ильки суннетининъ къылынышы тыпкъы уйле нама¬ 
зынынъ дёрт рекят суннети кибидир. Суннет къылынгъан сонъ, джами 
ичинде бир эзан даа окъулыр ве имам минберге чыкъып, хутбе окъур. 
Хутбе биткенинен, къамет кетирилир ве джуманынъ эки рекят фар- 
зы джемаатнен къылыныр. Имамнынъ аркъасындаки джемаат бойле 
ниет этер: «Ниет эттим Аллах ризасы ичюн бугуньки джума намазы¬ 
нынъ фарзыны къылмагъа, уйдым имамгъа». 

Фарздан сонъ джуманынъ дёрт рекят сонъки суннети къылыныр. 
Бунынъ къылынышы да джуманынъ ильки суннети кибидир. Ниети 
бойледир: «Ниет эттим Аллах ризасы ичюн джума намазынынъ сонъки 
суннетини къылмагъа». 

Бойледже Джума намазы къылынып битирилир. 

БАЙРАМ НАМАЗЫ 

Байрам - севинч куню демектир. Топлу алда къылынгьан байрам 
намазлары мусульманлар арасындаки бирлик ве бераберликнинъ гу- 
зель бир ишаретидир. Байрамлар мусульманларны бири-бирине якъ- 
ынлаштыргъан, даргъын инсанларны мабетлештирген, къардашлыкъ 
дуйгьуларыны къуветлендирген муим куньлердир. Байрам куньлери 
- Аллахнынъ инангьан къулларына эдие эткен зияфет куньлердир. 

Мусульманларнынъ йылда эки диний байрамы бар: 

1) Рамазан байрамы. 

2) Къурбан байрамы. 

Джума намазы фарз олгьан кимселерге байрам намазларыны 
къылмакъ ваджиптир. Байрам намазы эки рекяттыр. Джемаатнен къы- 
лыныр. Байрам намазларында эзан окъулмаз, къамет кетирильмез. 
Байрам хутбеси суннеттир ве намаздан сонъ окъулыр. Джума хутбеси 
исе, фарздыр, намаздан эвель окъулыр. 

Байрам намазынынъ биринджи рекятында учь, экинджи рекятын- 
да да учь кере, эписи олып алты текбир алыныр. Бу текбирлерге «Зе- 
ваид текбирлери» дениле. 

БАЙРАМ НАМАЗЫНЫНЪ КЪЫЛЫНЫШЫ 

Рамазан байрамынынъ Намазы: 

Биринджи рекят: 

1) Башта ниет этилир: «Ниет еттим Аллах ризасы ичюн Ра¬ 
мазан байрамынынъ намазыны къылмагъа, уйдым имамгъа». 

2) Имам «Аллаху экбер» деп, эллерини юкъары котерир, дже- 
маат да имамнынъ пешинден «Аллаху экбер» деп, эллерини юкъары 
котерип кобеги астына багълар. 

3) Эм имам, эм де джемаат яваштан «Субханеке»ни окъур. Бун- 
дан сонъ учь кере текбир алыныр. Текбирлернинъ алынышы бойле- 
дир: 

Биринджи текбир: Имам юксек сеснен, джемаат да онынъ пе¬ 
шинден яваштан «Аллаху экбер» деп (ифтитах текбиринде олгъаны 
киби) эллерини юкъары котерип, ашагьы тюшюрир. 

Экинджи текбир: Экинджи дефа «Аллаху экбер» денилип, эллер 
юкъары котерилир ве кене ашагьы тюшюрилир. 

Учюнджи текбир: Сонъ кене «Аллаху экбер» денилерек, эллер 
юкъары котерилир ве ашагьы тюшюрилип багьланыр. 

4) Бундан сонъ имам, яваштан «Эузу-Бисмиллях» окъур, сонъра 
ачыкътан фатиханы ве бир суре даа окъур. (Джемаат бир шей окъумаз, 

имамны динълер). 

5) Руку ве седжделер япылып, аякъкъа (экинджи рекяткъа) туру- 
лыр ве эллер багъланыр. 

Экинджи рекят: 

6) Имам явашча бисмиллях, ачыкътан да фатиха ве бир суре 
даа окъур. Суре биткенинен, имам юксек сеснен, джемаат да ичинден 
(биринджи рекятта олгъаны киби) учь кере даа текбир алыр, учюнджи 
текбирден сонъ эллер багьланмадан, дёртюнджи текбир иле рукугьа 
барылыр, сонъра да седжделер япылып отурылыр. 

7) Отурушта, имам ве джемаат «Эттахийяту, Аллахумме салли, 
Аллахумме барик, Раббена атина ве раббенагъфирли» дуаларыны 
окъуп, эвеля сагъ тарафкъа, сонъ сол тарафкъа селям берип, намаз¬ 
ны битирир. Намаздан сонъ хутбе окъулыр. 

Курбан байрамынынъ Намазы 

1) «Ниет еттим Аллах ризасы ичюн къурбан байрамынынъ на- 
мазыны къылмагъа, уйдым имамгъа» деп ниет этилир. 

2) Имам «Аллаху экбер» деп, ифтитах текбирини алгъанынен, 
артындаки джемаат да «Аллаху экбер» деп, эллерни юкъары котерген 
сонъ, кобеги астында багълар. 

Ниеттен сонъу тыпкъы Рамазан байрамынынъ намазы киби къы- 
лыныр. Намаз биткенинен, хутбе окъулыр. 

Тешрик текбирлери 

Къурбан байрамындан бир кунь эвель, «Арефе» кунюнинъ саба 
намазыңдай башлап, байрамнынъ дёртюнджи куню экинди намазына 
къадар йигирми учь кере фарз намазлардан сонъ окъупыр. 

«Аллаху экбер, Аллаху экбер, ля илахе иллаллаху валлаху эк¬ 
бер. Аллаху экбер ве лилляхиль хамд» деп текбир алмакъ ваджиптир. 
Бунъа «Тешрик текбири» дениле. 

Бу текбир: эм джемаатнен, эм де тек башына алгъан кишиге, ёл- 
джу ве ёлджу олмагъан, эркек ве къадынларгъа ваджиптир. 

Тешрик куньлеринде къазагъа къалгъан намазлар, кене тешрик 
куньлеринде къаза этильсе, Тешрик текбирлерини де кетирмек керек. 
Тешрик куньлери биткен сонъ, къаза намазы къылынса, текбир кети- 
рильмез. 


Байрамда япыладжакъ шейлер 

Байрам куню саба ерте турмакъ, ювунмакъ, тишлерни темизле- 
мек, энъ гузель урбаларны киймек ве гузель къокъулар сюртип, джа- 
миге кетмек, къаршылашкъан кимселерге гузель давранмакъ, факъ- 
ырларгьа ярдым этмек, дин кардашларымызгьа байрамыны тебрик 
этмек, буюклеримизни зиярет этмек, олюлер ичюн садакъа бермек, 
къабирлерини зиярет этил, Къуран окъумакъ ве дуа этмек, джан агъ- 
рытувларны багъышламакъ, даргьын олгъанларны мабетлештирмек, 
балачыкъларны эдиелер бермекнен севиндирмек, байрамларда япыл- 
масы керек олгъан гузель вазифелердир. 

ТЕРАВИХ НАМАЗЫ 

Теравих намазы йигирми рекяттыр. Эркеклер ве къадынлар ичюн 
суннет-и муэккедедир. Рамазан айында къылына. Хасталыкъ я да 
ёлджулыкъ себебинен ораза тутып оламагъан кимселер ичюн де, те¬ 
равих намазы суннеттир. Теравих намазы джамиде джемаатнен къы- 
лынувы суннеттир ве савабы даа чокътыр. Эвде де тек башына я да 
джемаатнен къылына биле. Пейгъамбер эфендимиз бойле буюра: 

«Савабына инанып ве мукяфатыны беклеп, Аллах ризасы ичюн 
рамазан айынынъ геджелерини ибадетнен кечирген киши (теравих на- 
мазыны къылгьан) бутюн гунахлары багьышланыр». 

Теравих намазынынъ къылынышы 

Теравих намазы ятсы намазындан сонъ къылыныр. Ятсыдан 
эвель къылынувы мумкюн дегиль. Витир намазы Рамазан айында те- 
равихтен сонъ къылыныр. Теравихтен эвель де къылына биле. 

Теравих намазы йигирми рекяттыр, экишер рекят я да дёртер ре- 
кят оларакъ къылыныр ве йигирми рекяткъа еткизилир. 

Теравих намазынынъ экишер рекят къылынышы: 

Ятсы намазынынъ фарзы ве сонъки суннети къылынгъан сонъ, 
теравих намазына башланыр. 

Намаз къылдыраджакъ имам: «Ниет эттим Аллах ризасы ичюн 
теравих намазыны къылмагъа, имам олмагъа» дие ниет этип, ифти- 
тах текбирини алыр ве эллерини багълар. 

Имамнынъ артында къылгьан джемаат да « Ниет еттим Аллах 
ризасы ичюн теравих намазыны къылмагъа, уйдым имамгъа» деп, 
ниет этер ве имамнынъ текбиринден сонъ «Аллаху экбер» деп, текбир 
алыр, эллерини багълар. 

Бундан сонъ имам ве джемаат яваштан «Субханеке»ни окъур. 
Субханекеден сонъ (Джемаат аякъта башкъа бир шей окъумаз) имам 

ичинден эузу-бисмиллях чекип, ачыкътан фатиха ве бир суре даа 
окъур. Джемаатнен бирликте руку ве седжделерни ялар ве экинджи 
рекяткъа турар. 

Экинджи рекятта имам яваштан бисмиллях чекер, ачыкътан да 
фатиха ве бир суре даа окъуп, джемаатнен бирликте руку ве седжде¬ 
лерни япып отурыр. 

Бу отурушта имам ве джемаат «Эттахийяту, Аллахумме салли, 
Аллахумные барик, Раббена атина ве раббенагъфирли» дуаларыны 
окъуп, селям берир. Бойледже, эки рекят тәмамланыр. 

Сонъ кене аякъкъа турулыр ве анълатылгъаны киби, экишер ре¬ 
кят къылмагъа девам этилир. Он кере эки рекят къылынып, йигирми 
рекят теравих намазы тәмамланыр. Бундан сонъ учь рекятлы витир 
намазы да джемаатнен къылыныр. 

Теравих намазынынъ экишер рекят 

тек башына къылынышы 

«Ниет эттим Аллах ризасы ичюн теравих намазыны къыл¬ 
магъа» д ел, ниет этилир ве тыпкъы саба намазынынъ эки рекят 
суннети киби къылыныр. 

Йигиирми рекят тамамлангъангъадже экишер рекят къылмагъа 
девам этилир, теравих биткенин де витир намазы къылыныр. 

Теравих намазынынъ дёртер рекят 

джемаатнен къылынышы 

Намазны къылдыраджакъ имам ве джемаат юкъарыда тариф 
этльгени киби ниет этип, ифтитах текбирини алыр ве эллерни багьлар. 
Имам ве джемаат явашча Субханекени окъур, сонъ (джемаат башкъа 
бир шей окъумаз) имам яваштан эузу-бисмиллях, ачыкътан фатиха ве 
бир суре даа окъуп, руку ве седжделер япылыр ве экинджи рекяткъа 
турулыр. 

Экнджи рекятта имам яваштан бисмиллях, ачыкътан фатиха ве 
бир суре даа окъур, руку ве седжделер япылыр ве отурулыр. Экинджи 
рекятнынъ сонъундаки бу ильки отурышта имам ве джемаат «Этта¬ 
хийяту, Аллахумме салли ве Аллахуннне барик» окъур ве учюнджи 
рекяткъа турарлар. 

Учюнджи рекятнынъ башында эм имам, эм де джемаат яваштан 
Субханекени окъур. Сонъ имам яваштан Эузу-Бисмиллях, ачыкътан 
фатиха ве бир суре даа окъур. Сонъ руку ве седжделер япылыр ве 
дёртюнджи рекаткъа турулыр. 

Имам яваштан бисмиллях, ачыкътан да фатиха ве бир суре даа 

окъуп, кене руку ве седжделер япылыр ве отурылыр. 

Бу отурышта да имам ве джемаат «Эттахийяту, Аллахумме сал- 
ли, Аллахумме барик, Раббена атина ве раббенагьфирли» дуалары 
окъулыр, сонъ селям берилир. Бойледже, теравих намазынынъ ильки 
дёрт рекяты къылынгъан олур. 

Бундан сонъ аякъкъа турулып, тариф этильгени киби, дёртер ре- 
кят къылынмагьа девам этилир. Беш дефа дёрт рекяттан къылынып, 
йигирми рекят теравих намазы тәмамланыр. 

Сонъ кене джемаатнен витир намазы къылыныр. 

Теравих намазынынъ дёртер рекят тек башына къылынышы: 

«Ниет эттим Аллах ризасы ичюн теравих намазыны къыл- 
магъа» деп, ниет этилир ве айны экинди намазынынъ суннети киби 
къылыныр. Бойледже, дёртер рекят къылынып, йигирми рекят тәмам¬ 
ланыр. Бунынъ пешинден де, витир намазы къылыныр. 

ОТУРЫП ВЕ ИШАРЕТ ИЛЕ 
НАМАЗ КЪЫЛМАКЪ 

Ислям дининде зорлукъ ёкътыр. Ибадетлер инсаннынъ кучюне 
ве къудретине коредир. Намазны аякъта къылып оламагьан киши, 
отурып къыла биле. 

Бойледже, намазда аякъта олгъанда япылмасы керек олгъан ва- 
зифелерни, отургьан ерде ерине кетирир. Сонъра эгилип, рукугъа ба¬ 
рыр, рукдан догърулгьан сонъ, седжде ялар ве бойледже девам этил, 
намазны тәмамлар. 

Әгер манълайыны ерге къойып, седжде этмеге кучю етмесе, ба- 
шынен ишарет этил къылар. Бунъа ишарет иле намаз къылмакъ де- 
ниле, яни руку ве седждени, башыны эгип япмакътыр. Бойле намаз 
къылгъан кимсе рукуда башыны бираз эгер, седждеде рукудан даа 
чокъ эгер. 

Эгер инсан отуралмайджакъ къадар хаста олса, истеген шекиль- 
де ятып баш ишарети иле намазыны къылар. Башы иле ишарет этил, 
намаз къылмагъа кучю етмегенлер исе, эйилешкен вакъытына къадар 
намазны къылмаз. 


ЁЛДЖУНАМАЗЫ 

Орта юрьмекнен 18 саатлыкъ (90 километр) узакълыкта олгъан 
бир ерге бармакъ ичюн кой я да шеэринден чыкъкъан кимселерге ёл- 

джу (мусафир) дениле. 

Отургъан кой я да къасабадан ёлгъа чыкъкъан кимсе бараджакъ 
ерине етишкенине къадар, ёл бою ёлджу сайыла. Әгер баргъан ерин- 
де 15 куньден аз къаладжакъ олса, о өрде кене ёлджу укюминде олур. 
Баргъан еринде 15 куньден чокъ къалмагъа ниет этсе, биринджи кунь¬ 
ден ёлджу укюминден чыкъар, ёлджу сайылмаз. 

Динимиз ёлджулар ичюн базы къолайлыкълар косьтермекте: 

1. Ёлджу, дёрт рекятлы фарз намазларны эки рекят оларакъ 
къылар. Саба намазынынъ эки рекят фарзынен акъшам намазынынъ 
учь рекят фарзыны ве витир намазыны текмиль къылар. Ёлджулыкъ 
сырасында вакъыты олса, суннетлерни къыскъартмадан къылар. 

2. Ёлджу кимсе, ёлджу олмагьан имамга уйса, имамнен бе-рабер 
фарзны дёрт рекят къылар. Ёлджунынъ озю, ёлджу олмагьанларгьа 
имамлыкъ этсе, имам экинджи рекятнынъ сонъунда селям берир, 
къалгъан джемаат озь башларына дёрт рекятны тәмамларлар. 

3. Ёлджулыкъ сырасында къазагъа къалгъан дёрт рекятлы на¬ 
мазлар, ёлджулыкътан сонъ да эки рекят оларакъ къаза этилир. 

4. Ёлджу абдестнен кийген мессилери (териден тикильген чорап) 
узерине учь кунь учь гедже месх эте биле. 

5. Ёлджу Рамазан айында оразасыны истесе тутар, истесе 
сонърагъа къалдырыр ве эвине къайткъанынен тутар. Ораза тутувын- 
да бир зорлукъ олмаса, оразасыны тутувы даа гузель. 

6. Ёлджу джума ве байрам намазларыны да къылмай биле. Әгер 
къылса, намазы сайылыр. Джума намазыны къылалмаса, онынъ ери¬ 
не уйле намазыны къылар. 

Иште, булар ёлджулыкънынъ сыкъынтыларыны козьде тутып, ди- 
нимизнинъ ёлджугъа косьтерген къолайлыкълардыр. 

КЪАЧЫРЫЛГЬАН НАМАЗЛАРНЫНЪ 
КЪАЗА ЭТИЛЮВИ 

Бир намаз вакъытында къылынса, эда этильди дениле. Вакъыты 
чыкъкъан сонъ къылынса, къаза этильди дениле. Намазны биле-биле, 
себепсиз оларакъ вакъытындан сонъгьа къалдырмакъ буюк гунахтыр. 
Бу борджны къайтармакъ ичюн, намаз къаза этилир. Анджакъ вакъы¬ 
тындан сонъ къылынгьаны ичюн, Аллахтан афу тиленмеси лязим. 

Беш вакъыт намазнынъ фарзларынен витир намазы къаза этилир, 
вакъыты чыкъкъан сонъ суннетлер къаза этильмез. Ялынъыз саба на¬ 
мазыны вакътында къылмагъан кимсе, уйле намазынынъ вакъыты 
кирмеген олса, фарзынен бирликте суннетини де къаза эте биле. 

Къаза намазыны къылмакъ ичюн, белли бир вакъыт ёкъ. Куньдюз 
ве гедже - эр вакъыт къылына билир. Ялынъыз учь мекрух вакъыт бар, 
кунеш догъгьанда, кунеш тамам теле нокътасында (зенит) олгъанда 
ве кунеш баткъанда, бу вакъытларда къылынмаз. 

Кечкен намазларны къаза эткенде, анги куннинъ анги вакъыты- 
нынъ намазы олгьаныны бильмеген киши, бойле ниет этер: «Ниет ет- 
тим Аллах ризасы ичюн къазагъа къалгьан ильки саба намазынынъ 
фарзыны къылмагъа» башкъа намазлар ичюн де, къа-загъа къалгьан 
ильки уйле, ильки экинди, ильки акъшам, ильки ятсы, ильки витир на¬ 
мазы деп ниет этер я да къазагъа къалгъан сонъки саба, сонъки уйле, 
сонъки экинди, сонъки акъшам, сонъки ятсы ве сонъки витир деп де, 
ниет әтиле билир. 


ТИЛЯВЕТ СЕДЖДЕСИ 

Тилявет седждеси - Аллахкъа сайгы седждесидир. Куран-ы Ке- 
римнинъ 14 суресинде седжде аети бар. Булардан бирини окъугъан я 
да эшиткен киши седжде этмек борджлудыр (ваджип). 

Седжде аети намазда окъулса, тилявет седждеси намазда япы- 
лувы керек. 

Седжде аетинден сонъ Куран окулувына девам этиледжек исе, 
седжде аети окъулгьанынен, аман тилявет седждеси япылыр ве те- 
крар аякъкъа турылып, окъумагьа девам этилир. Әгер седжде аетин¬ 
ден сонъ окъумагъа девам этмейджек исе, бир-эки, энъ чокъу учь ает 
даа окъуп, руку ве седждеге барылыр. Бойле япылса, айрыджа тиля¬ 
вет седждеси япмагьа керек олмаз. 

Намазда окъулгъан седжде аетини, намазда олмагъан кимсе 
эшитсе, седжде этмеси керек. Намаз къылгьан бир кимсе, намазда 
олмагъан бир кимсенинъ окъугъан седжде аетини эшитсе, намаздан 
сонъ тилявет седждесини япмасы керек. 

Имам намазда седжде аетини окъуса, эм озю, эм де онъа уйгъан 
джемаат седжде ялар. 

Намаз тышында тилявет седждесининъ япылышы 

Абдестли оларакъ, къыблагъа дёнюлир. Тилявет седждеси ниети- 
нен, эллер котерильмеден «Аллаху экбер» денилип, седждеге бары¬ 
лыр. Седждеде учь кере «Субхане Раббиель-аля» денилир ве сонъра 
«Аллаху экбер» денилип турулыр. Аякъкъа тургъан сонъ, «Гуфранеке 
Раббена ве илейкель-масыр» денилир. Седжде бир дефа япылыр, эки 
седжде япылмаз ве седждеден сонъ селям берильмез. 

Къуран-ы Керимде седжде аетлери шу он дёрт суреде кече: 

1. Араф суреси, 206-нджы ает. 

2. Рад суреси, 15-инджи ает. 

3. Нахл суреси, 48-инджи ает. 

4. Исра суреси, 107-нджи ает. 

5. Мерьем суреси, 58-инджи ает. 

6. Хадж суреси, 18-инджиает. 

7. Фуркъан суреси, 60-ынджы ает. 

8. Немль суреси, 25-инджи ает. 

9. Седжде суреси, 15-инджи ает. 

10. Сад суреси, 24-инджи ает. 

11. Фуссилат суреси, 37-нджи ает. 

12. Неджм суреси, 62-нджи ает. 

13. Иншикъакъ суреси, 21-инджи ает. 

14. Алякъ суреси, 19-ынджы ает. 


ДЖЕНАЗЕ НАМАЗЫ 

Дженазе намазы фарз-ы кифаедир. Олю ичюн дуадыр. Дин къар- 
дашымызнынъ гунях ве хаталарынынъ багъышланмасыны Аллахтан 
тилемек, онъа сонъки вазифемизни япмакътыр. 

1. Кимлернинъ дженазе намазы къылына 

Бир мевтанынъ дженазе намазынынъ къылынмасы ичюн алты 
шартнынъ олмасы керек. Бу шартлар шулар: 

а. Ольген кимсенинъ мусульман олмасы. 

б. Темиз олмасы (яни ювулып, темиз бир кефенге сарылгьан ол¬ 
масы). 

в. Джемаат огюнде олмасы. 

г. Олюнинъ бутюни я да беденининъ ярысындан чокъу, я да башы- 
нен берабер ярысынынъ олмасы. 

д. Дженазе намазыны къыладжакъ кимсенинъ (хаста дегиль исе) 
аякъта къылмасы. 

е. Дженазенинъ ерде олмасы, омузда я да айван устюнде олма- 
масы. 

Дженазе намазы фарз-ы кифае олгъаны ичюн бир къысым мусуль- 
манларнынъ бу намазны къылмаларынен башкъаларынынъ узерине 
тюшкен бордж ерине кетирильген олур. Дженазе намазында джемаат 

шарт дегиль. Ялынъыз бир эркек я да бир къадын киши дженазе нама- 
зыны къылса фарз ерине кельген ола. Башкъа намазларны бозгъан эр 
шей, дженазе намазыны да боза. Намаз къылынмасы мекрух олгъан 
учь вакъыт тышында эр вакъыт дженазе намазы къылмакъ мумкюн. 

Дженазе намазынынъ рукюнлери дёрт текбирнен къыямдыр. Се- 
лям бермек ваджиб. Дженазе намазынынъ рукю ве седждеси ёкъ. 

2. Дженазе намазынынъ суннетлери 

а. Намазны къылдыраджакъ имамнынъ дженазенинъ коксюне 
догъру турмасы. 

б. Биринджи текбирден сонъ «Субханеке» окъумакъ. 

в. Экинджи текбирден сонъ «Аллахумме салли ве Аллахумме ба- 
рик» окъумакъ. 

г. Учюнджи текбирден сонъ дуа окъумакъ. 

ДЖЕНАЗЕ НАМАЗЫНЫНЪ КЪЫЛЫНМАСЫ 

Дженазе ювулгъан ве кефинленген сонъ намазнынъ къылынад- 
жагъы ерге - «Мусалла»гъа къоюла. 

Дженазе джемаатнынъ огюне къоюла. Намазны къылдыраджакъ 
имам олюнинъ коксюне догъру тура. Джемаат аякъта ве къыблагъа 
догъру, имамнынъ артында сыранен тура. Джемаатнынъ учь сыра 
алында олмасы мустехап. 

Ниет эткенде олюнинъ эркек я да къадын киши, огълан бала я да 
къыз бала олгъаны бильдириле. 

Намазны кълдыргъан имам: «Ниет эттим Аллах ризасы ичюн азыр 
олгъан дженазе намазыны къылмагъа (олю эркек олса) шу эркек ичюн 
дуагъа» деп ниет эте. 

Олю къадын олса: «Шу къадын ичюн дуагъа»; 

Олю огълан бала олса: «Шу огълан бала ичюн дуагъа»; 

Олю къыз бала олса: «Шу къыз бала ичюн дуагъа» деп ниет әти¬ 
ле. 

Имамнынъ артындаки джемаат: «Ниет эттим Аллах ризасы ичюн 
азыр олгъан дженазе намазыны къылмагъа (олю эркек олса) шу эркек 
ичюн дуагъа, уйдым имамгъа», - деп ниет эте. 

Дженазе къадын олса: «Шу къадын ичюн дуагъа»; 

Дженазе огълан бала олса: «Шу огълан бала ичюн дуагъа»; 

Дженазе къыз бала олса: «Шу къыз бала ичюн дуагъа» деп ниет 


эте. 

Джемааттан бириси мевтанынъ эркекми, къадынмы олгъаныны 
бильмесе, шойле ниет эте: «Ниет эттим Аллах ризасы ичюн имамнынъ 
дженазе намазы къыладжагъы шу дженазенинъ намазыны къылмагьа, 
олю ичюн дуагьа, уйдым имамгъа». 

Ниет эткенден сонъ имам юксек сеснен, онынъ артындан джемаат 
ичинден «Аллаху Экбер» деп биринджи текбирни алып, башкъа на¬ 
мазларда олгъаны киби эллерини къулакъ юмшагъына къадар коте- 
рир ве кобегининъ устюне багьлар. 

Имам ве джемаат яваштан субханекени окъурлар. Субханекеде 
башкъа намазларда окъунмагьан «ве джелле сенаук» джумлеси иля- 
ве этилир. 

Субханеке окъулгьандан сонъ эллер котерильмейип, имам сесли, 
джемаат да ичинден «Аллаху Экбер» деп экинджи текбирны алырлар. 
Эм имам, эм де джемаат ичинден «Аллахумме салли ве Аллахумме 
барик» дуаларыны окъурлар. 

Сонъ эллерни котермейип, кене «Аллаху Экбер» деп учюнджи 
текбир алыныр ве дженазе дуасы окъуныр. Дженазе дуасыны биль- 
меген онынъ ерине Къунут дуаларыны окъумасы мумкюн. Къунут дуа¬ 
ларыны да бильмеген «Раббена атина фиддунья хасенетен ве филь 
ахырети хасенетен ве къина азабен-нар» аетини окъур. 

Бундан сонъ эллер котерильмейип, кене «Аллаху Экбер» деп дёр- 
тюнджи текбир алыныр ве бир шей окъунмайып, эвеля башны сагъ 
тарафкъа чевирип «Эсселяму алейкум ве рахметуллах» деп айтылыр. 
Сонъ башны сол тарафкъа чевирип «Эсселяму алейкум ве рахметул¬ 
лах» деп айтылыр ве бунынънен дженазе намазы биткен олур. 

Дженазы намазында учюнджи текбирден сонъ окъунгъан дуалар: 

Дженазе эр киши олса шу дуа окъуна: 


^ ^ 115 ^ ^ ^ 


Окъунмасы: 

Аллахуммегъфир лихаййина ве меййитина ве шахидина ве 
гъаибина ве зекерина ве унсана ве сагъырина ве кебирина. 

Аллахумме мен ахйейтеху минна фе эхйихи алаль Ислями ве 
мен тевеффейтеху минна фе тевеффеху алаль иман. 

Манасы: 

Я Раб! Тиримизни, олюмизни, бу ерде олгъанларымызны, бу 
ерде олмагъанларымызны, эркегимизни, къадынымызны, кучю- 
гимизни ве буюгимизни багъышла. 

Я Раб! Бизден кимге аят берген олсанъ, оларны Ислям дини 
узере яшат!.. Бизден эджели келип ольдюреджеклеринъни де 
иман узере ольдюр. 

Бу дуадан сонъ дженазенинъ вазиетине коре ашагьыдаки дуалар- 
дан бири даа окъуна: 


1. Дженазе эр киши олса шу дуа окъуна 


015 "" 0 ^ ^ ^\^>-\ ^ 015 "" 01 # 

* и 


Окъунмасы: 

Ве хусса хазаль меййита бирравхи веррахати вель магъфи- 
рати верридван. Аллахумме инкяне мухсинен фезид фи ихсанихи 
ве ин кяне мусиэн фетеджаваз анху ве лекъкъихиль эмне вель 
бушра вель керамете веззульфа бирахметике я эрхамеррахимин. 


Манасы: 

Раббим! Бу олюге эбедий раатлыкъ, сонъсуз рахмет, гунях- 
лардан магъфирет, дженнет ичинде бир аят бер. 

Аллахым! Әгер бу олю яхшылыкъ япкъан бир адам олса, Сен 
онъа мукяфатнынъ чокъундан бер, эгер бу олю ярамайлыкъ иш¬ 
леген бир адам олса, оны афу эт ве джезаландырма! 

Бу олюни къоркъкъанындан эмин къыл, лютюфнен мужде- 
ле, оны ахырет шерефине ве юксек макъамгъа ириштир. 

Эй мерхаметлилернинъ энъ мерхаметлиси олгъан Алла¬ 
хым. 


2. Дженазе къадын киши олса шу дуа окъуна 


0' уё')\ ^ ®^ ^ в-Ьь 


й * , 

^ 5; з ^ 1 } о| . 

^ 4*91 1^1 ^ ^44^11 ^ 1 ^ ' ^ -.С- ^\~у^3 А$^^а 

* ^$л ^1 


Окъунмасы: 

Ве хусса хазихиль меййитата бирравхи веррахати вель магъ- 
фирати верридван. Аллахумме инкянет мухсинетен фезид фи 
ихсаниха ве ин кянет мусиэтэн фетеджаваз анха ве лекъкъихаль 
эмне вель бушра вель керамете веззульфа бирахметике я эрха- 
меррахимин. 


Манасы: 

Раббим! Бу олюге эбедий раатлыкъ, сонъсуз рахмет, гунях- 
лардан магъфирет, дженнет ичинде бир аят бер. 

Аллахым! Әгер бу олю яхшылыкъ япкъан бир киши олса, Сен 
онъа мукяфатнынъ чокъундан бер, эгер бу олю ярамайлыкъ иш¬ 
леген бир адам олса оны афу эт ве джезаландырма! 

Бу олюни къоркъкъанындан эмин къыл, лютюфнен мужде- 
ле, оны ахырет шерефине ве юксек макъамгъа ириштир. 

Эй мерхаметлилернинъ энъ мерхаметлиси олгъан Алла¬ 
хым. 


3. Дженазе огълан бала олса шу дуа окъуна 

з !>Ц з \ул й &Д1 з \ъ') и5 

# у \лз>\^м 111 


Окъунмасы: 

Аллахуммеджъальху лена фератан веджъальху лена эджрен 
ве зухрен веджъальху лена шафиэн ве мушеффеа. 

Манасы: 

Аллахым! Бу баланы дженнетте бизни къаршылайыджы ве 
ахырет бахшышы яп... 

Аллахым! Бу баланы бизим ичюн шефаатчы яп ве шефаа- 

тыны къабул эт. 


4. Дженазе къыз бала олса шу дуа окъуна: 

3 ^ 3 № й \^\ ] ч^> и5 1^-1 *$\ 

^ Длг1^ Й 


Окъунмасы: 

Аллахуммеджъальха лена фератан веджъальха лена эджран 
ве зухран веджъальха лена шафиэтен ве мушеффеах. 


Манасы: 

Аллахым! Бу баланы дженнетте бизни къаршылайыджы ве 
ахырет бахшышыяп... 

Аллахым! Бу баланы бизим ичюн шефаатчы яп ве шефаа- 
тыны къабул эт. 


Дженазе дуаларыны бильмегенлер шу аетни дуа ниетинен окъу- 
малары мумкюн: 






У 






Окъунмасы: 

Раббена атина фиддунья хасанатен ве филь ахирети хасана- 
тен ве къина азабеннар. 

Манасы: 

Эй Раббимиз! Бизге дюньяда яхшылыкъ, гузеллик, Ахырет- 
те де яхшылыкъ, гузеллик бер ве бизни джехеннем азабындан 
къорчала... 

СУАЛЛЕР ВЕ ВАЗИФЕЛЕР 

1) Намазнынъ эмиетини анълатынъыз. 

2) Намаз кимлерге фарз? 

3) Намаз вакъытларыны ве намаз къылынмагьан вакъытларны 
сайынъыз? 

4) Намазлар къач чешиттир? 

5) Намазнынъ фарзлары къачтыр. Намазнынъ тышындаки фарз- 
ларны анълатынъыз? 

6) Намазнынъ ичиндеки фарзларны анълатынъыз? 

7) Намазнынъ ваджиплери ве суннетлери недир? 

8) Намазны бозгъан шейлер нелер? 

9) Намазда мекрухолгьан шейлер нелердир? 

10) Дёрт рекят фарз иле дёрт рекят суннетнинъ къылынышы ара¬ 
сында не фаркъ бар? 

11) Муеккед суннет иле Гъайр-и Муеккед суннетнинъ къылынышы 
арасында не фаркъ бар? 

12) Витир намазында башкъа намазлардан фаркълы оларакъ не 
окъулыр? 

13) Намаз къылынгъан сонъ нелер окъулыр? 

14) Сехив седждеси не ве къайсы вакъытларда япыла? 

15) Джемаатнен намаз къылмакънынъ фазилетини анълатынъ¬ 
ыз. 

16) Джамиде нелерге дикъкъат этмелимиз? 

17) Джамининъ болюмлерини анълатынъыз? 

18) Имамгъа уйгъан киши джемаатнен намазны насыл къыла? 

19) Джума намазы кимлерге фарз? 

20) Джума намазы къач рекят? 

21) Байрам намазы кимлерге ваджиб? 

22) Байрам намазынынъ башкъа намазлардан фаркъы не? 

23) Тешрик текбирлерини анълатынъыз? 

24) Байрамдаки вазифелеримиз нелер, анълатынъыз? 

25) Теравих намазынынъ фазилетини анълатынъыз. 

26) Теравих намазы насыл къылына? 

27) Отурып ве иманен намаз насыл къылына? 

28) Ёлджу (мусафир) деп кимге айтыла, олар намазны насыл къы- 
лалар? 

29) «Эда» ве «Къаза» деп неге айтыла, кечкен намазлар насыл 
къаза әтиле? 

30) Тилявет седждеси не, насыл япыла? 

31) Кимлернинъ дженазе намазы къылына? 

32) Дженазе намазына насыл ниет әтиле. Дженазе намазы насыл 
къылына? 

БЕШИНДЖИ БОЛЮК 


ОРАЗА 


МЕВЗУЛАР 

• Оразанынъ эмиети ве файдалары 

• Рамазан оразасы кимлерге фарз 

• Темчит ве ифтарнынъ фазилети, ифтар дуасы 

• Оразагъа не вакъыт ве насыл ниет әтиле 

• Оразанынъ чешитлери 

• Рамазан оразасыны башкъа вакъытта тутмакъны мубах къыл- 
гъан себеплер ве фидье 

• Рамазанда себепсиз ораза тутмамакънынъ укмю 

• Оразаны бозып, эм къаза, эм де кеффаретни керек эткен шей- 

лер 

• Оразаны бозып, ялынъыз къазаны керек эткен шейлер 

• Оразаны бозмагъан шейлер 

• Оразалыгьа мекрух олгъан шейлер 

• Оразалыгьа мекрух олмагъан шейлер 

ОРАЗАНЫНЪ ЭМИЕТИ 

Ислямынъ беш шартындан учюнджиси Рамазан айында ораза 
тутмакътыр. Рамазан оразасы хиджретнинъ экинджи йылында фарз 
къылынды. 

Ораза - ниет этилип, танъ ерининъ агъармагьа башламасындан, 
акъшам кунеш баткъангъа къадар ашамамкъ, ичмемек ве джинсий му- 
насебетте булунмамакътыр. 

Рамазан айы базы йылларда 29, базы йылларда 30 кунь ола. 

Рамазан айы 29 кунь олгъаны вакъыт ораза кене де там сайыла. 
Чюнки фарз олгъаны, толу бир ай ораза тутмакъ. Меселя, Пейгъамбер 
Эфендимиз докъуз Рамазан оразасыны туткъан. Бу Рамазанлардан 
дёртю 29 кунь, беши де 30 кунь олгъан. 

Рамазан айы, мусульманлар ичюн мубарек бир ай. 

Ислям кунеши бу айда догьгъан, дюньяны айдынлаткъан Юдже 
Китабымыз Къуран-ы Керим бу айда энмеге башлагъан. Бинъ айдан 
даа да хайырлы олгъан Къадир геджеси бу айнынъ ичинде. Ичимизни 
ярамай тюшюнджелерден, тышымызны чиркин арекетлерден темиз- 
леген ораза бу айда тутула. 

Юдже Аллах шойле буюра: 

«Эй иман эткенлер! Ораза сизден эвельки (миллет) лерге 
фарз къылынгъаны киби, сизге де фарз къылынды. Умют этилир 
ки, къорчаланып сакъынырсынъыз». 55 

Ораза - бизни дюньяда ярамайлыкълардан сакълагъан, ахыретте 
джехеннемден къорчалагъан ве гуняхпарымызнынъ багъышланъма- 
сына весиле олгъан эмиетли бир ибадет. Севгили Пейгъамберимиз 
-саллаллаху алейхи ве селлем- ораза акъкъында шу гузель хаберни 
бере: «Ким инанып ве къаршылыгъыны ялынъыз Аллахтан беклеп, 
Рамазан оразасыны тутса, кечкен гуняхлары багъышланыр». 5в 

ОРАЗАНЫНЪ ФАЙДАЛАРЫ 

1. Ораза ахлякъымызны гузеллештире 

Ораза, бизге даима Аллахны хатырлата, месулиет дуйгъусы- 
ны арттыра. Къальбимизни ярамай дуйгъу ве тюшюнджелерден 
темизлей.башкъаларгъа ярамайлыкъ япмакътан къорчалай. Ораза, 
бизге энъ гузель ахлякъий арекетлерни къазандырып, санки меле- 


55 Бакъкара суреси, 193. 

56 Бухари. 

клештире. Ораза, козьлерни харамгъа бакъмакътан, тилни ялан ве 
чиркин сёзлерден, къулакъларны харам шейлерни динълемектен, аш- 
къазанны харам аштан, къолларны ярамай иш япмакътан, аякъларны 
ярамай ерлерге бармакътан къорчалай. 

Оразанынъ фарз олмасынынъ икмети, Аллахкъа къуллукъ вази- 
фесини ерине кетирмек ве ярамайлыкълардан сакъынмакътыр. 

2. Ораза инсанда мерхамет ве ярдым дуйгъуларыны уята 

Аятында ачлыкъ не олгъаныны бильмеген варлыкълы бир ким- 

се, ёкъсулларнынъ чеккен ачлыкъ ве къыйынджылыкъларыны кереги 
киби анълап оламаз. Амма бу адам ораза тутса, ачлыкънынъ не ол¬ 
гъаныны анълар ве ёкъсулларнынъ къыйынджылыкъларны къальбин- 
де даа яхшы ис этер, оларгьа нисбетен мерхамет дуйгъулары уяныр. 
Бунынъ нетиджесинде ёкъсулларгъа ярдым къолуны узатыр, етишме- 
мезликлерини ёкъ этмеге тырышыр. 

3. Ораза инсангъа ниметлернинъ къыйметини огрете 

Инсан къолунда олгъан ниметлернинъ къйметини, анджакъ олар 

къолундан чыкъкъандан сонъ анълар, амма иш иштен кечкен сонъ бу¬ 
нынъ бир файдасы ёкъ. Ораза тутып, бир вакъыт ниметлерден узакъ 
къалгъан инсаннынъ козю огюнде бу ниметлернинъ къыймети даа да 
яхшы анълашыла. Бу анълайыш инсангъа оларны даа яхшы къорча- 
ламагъа ве ниметлерни берген Аллахкъа даа да чокъ шукюр этмеге 
огрете. 

4. Ораза тутмакъ инсанны сагълам яла 

Бу мевзуда Пөйгъамбер Эфендимиз -саллаллаху алейхи ве сел- 
лем- шойле буюра: «Ораза тутунъыз, сагълыкъ булурсынъыз». 57 

Йылнынъ он бир айында болдургъан синъирюв органлары ораза 
тутмакънен раатлана. Рамазандай сонъ даа кучьлю бир шекильде ва- 
зифелерини япмагъа девам этелер. Илим адамлары оразанынъ сагъ¬ 
лыкъ тарафыңдай инсан вуджудына бир чокъ файдалары олгъаныны 
бильдирелер. Медицина саасында Нобель мукяфатыны къазангъан 
франсыз алими, доктор Алекси Карель ораза акъкъында шуларны 
айта: «Ораза вакътында беденде бир янъыланув ола. Бу себепнен 
ораза сагълыкъ джеэтинден пек файдалы». 58 

5. Ораза инсангъа сабырлы олмакъны огрете 

Ораза тутмакънен, белли бир вакъыт озюни ашамамагъа, ичме- 
меге алыштыргъан инсан, аятта къаршысына чыкъмасы мумкюн ол¬ 
гъан зорлукъларгъа къолайлыкънен сабыр эте, дерт ве къасеветлерге 


57 Эт-Тергьиб ве-т-Терхиб 

58 Аят энциклопедиясы 

даяна. 

6. Ораза гуняхларнынъ багъышланмасына себепчи ола 

Севгили Пейгъамберимиз -саллаллаху алейхи ве селлем- шу 
гузель хаберни бере: «Ким инанып ве къаршылыгъыны ялынъыз 
Аллахтан беклеп Рамазан оразасыны тутса, кечкен гуняхлары 
багъышланыр,» 59 

7. Ораза дженнетке кирмеге себепчи ола 

Пейгъамберимиз Хазрети Мухаммед -саллаллаху алейхи ве сел¬ 
лем-: «Дженнетте Реййан дейильген бир къапу бар ки, къыямет 
куню о ерден ялынъыз оразалылар киреджек, олардан башкъа кимсе 
кирип оламайджакъ. Оразалылар не өрде?- д ел чагъырылыр.Олар да 
турып кирерлер ве о къапудан олардан башкъа аслы да кимсе кирип 
оламаз. Оразалылар кирген сонъ о къапу къапаныр ве бир даа о ер¬ 
ден кимсе кирип оламаз», - деп буюра. 60 

8. Ораза къыямет куню шефаатчы оладжакъ 

9. Аллах оразалынынъ дуасыны къабул эте 

Пейгъамберимиз Хазрети Мухаммед -саллаллаху алейхи ве сел¬ 
лем-: «Ифтар вакътында оразалы ичюн ред олунмайджакъ бир дуа 
бар», - деп буюра. 61 

РАМАЗАН ОРАЗАСЫ КИМЛЕРГЕ ФАРЗ 

Оразанынъ фарз олмасынынъ шартлары: 

1. Мусульман олмакъ 

2. Акъылы еринде олмакъ 

3. Пишкинлик яшына кельмек 

Пишкинлик вакътына кельген ве акъылы еринде олгьан эр бир 
мусульман эркек ве къадынгьа Рамазан айында ораза тутмакъ фарз- 
дыр. Аллахнынъ кесин эмридир. Пишкинлик вакътына кельмеген ба- 
лаларгьа ораза тутмакъ фарз дегиль. Амма сагълыкъларына зарар 
бермейджек шекильде балаларны да яваш-яваш оразагъа алыштыр- 
макъ догъру олур. 

Къадынлар локъсалыкъ ве адет корьгенлери вакъыт ораза ту- 
тамаз, намаз къыламазлар. Бу аллары кечкенден сонъ, тутамагьан 
оразаларыны къаза этерлер, яни кунюне кунь тутарлар. Амма къыла- 
магьан намазларны къаза этмезлер. 


59 Бухари. 

60 Бухари. 

61 Ибн Мадже, I, с. 557, №1753 

ТЕМЧИТ ВЕ ИФТАРНЫНЪ ФАЗИЛЕТИ 

Темчитке турып ашамакъ мустехабдыр. Севгили Пейгъамберимиз 
-саллаллаху алейхи ве селлем-: 

«Темчитте аш ашанъыз, чюнки темчит ашында берекет бар», 
- дөп буюра. 62 

Темчит ашы, оразагьа даянма кучюни бере. Дуаларнынъ къабул 
этильгени вакъытлардан бири де темчит вакъты. Темчитке тургъан 
бир оразалы, тилеклери ичюн дуа этмели ве Аллахтан гуняхларынынъ 
багъышланмасыны истемели. 

Ораза ибадетини битирип, ифтар вакътына етишкен кимсе бундан 
буюк бир бахтыярлыкъ ве севинч дуя. Туткъан оразанынъ мукяфатыны 
алмакъ узере, къыямет кунюнде Аллахнынъ узурына баргьан вакъыт 
энъ буюк севинчни ис этеджек. 

Пейгъамберимиз -саллаллаху алейхи ве селлем-шойле буюра: 

«Оразалы ичюн эки севинч бар: Бири ифтар эткени вакъыт, экин- 
джиси де Аллахкъа къавушкъаны вакъыттыр». 63 

Пейгъамберимиз -саллаллаху алейхи ве селлем- ифтар вакътын- 
да япылгъан дуаларнынъ Аллах тарафыңдай къабул этиледжегини 
бильдире. 


ИФТАР ДУАСЫ 


Ифтар вакътында шу дуаны окъумакъ суннет: 

0 ' У- у 0 ' О ' » | 0 ^ ^ * 0 . ® I „ 0 

01 о* ЛЯЛ ^ 

о>! и/ 


Окъунмасы: 

«Аллахумме леке сумту, ве бике аменту, ве алейке тевеккель- 
ту, ве аля рызкъыке эфтарту, ве савмель гъади мин шехри рама- 
зане навейту, фагъфирли ма къаддемту ве ма аххарту» 


62 Бухари. 

63 Муслим. 

Манасы: 

«Аллахым, сенинъ ризанъ ичюн ораза туттым, санъа инан¬ 
дым, санъа ишандым, сенинъ рызкъынънен оразамы ачтым. Ра¬ 
мазан айынынъ ярын ки оразасына да ниет эттим.Энди меним 
кечмиш ве келеджек гуняхларымны багъышла!» 


ОРАЗАГЪА НЕ ВАКЪЫТ ВЕ НАСЫЛ НИЕТ ӘТИЛЕ 

Оразанынъ къабул олмасы ичюн ниет этмек шарт. Ниетсиз ораза 
къабул олмаз. 

Рамазан оразасына акъшамдан башлап, къушлукъ вакътына къа- 
дар ниет этмек мумкюн. 

Аелында оразагъа, темчит ашыны ашагъандан сонъ ниет әтиле. 
Амма темчитке уянамайып, ашама-ичме вакътынынъ биткени вакъ- 
тындан сонъ тургъан бир кимсе, кунеш догъгъан олса биле, къушлукъ 
вакътына къадар о куннинъ оразасына ниет эте биле. Анджакъ, темчит 
вакътындан сонъ оразаны бозаджакъ бир шей япмамалы. 

Темчитке турмакъ истемеген бир кимсе, акъшамдан сонъ ярынки 
оразагъа ниет эте биле. Темчитке турып, ниет этмек шарт дегиль. Тем¬ 
читке тургъаны алда оразагъа ниет этмеге унутып, саба хатырлагъан 
бир кимсе де кене къушлукъ вакътына къадар ниет этмеси мумкюн. 
Бойле кеч ниет эткенлернинъ оразаларында бир эксиклик ёкъ. Къуш¬ 
лукъ вакътынден сонъ оразагъа ниет этильмез. Рамазан айында ту- 
тулмагъан оразаны, башкъа куньлерде къаза эткенде ниетнинъ гедже- 
ден япылмасы керек. Кеффарет оразалары да бойле. Бу оразаларгьа 
темчиттен сонъ ниет этильмез. 

Аелында ниет къальбнен әтиле. Яни акъшам вакъты кирген сонъ 
ярын ораза тутаджагъыны юрегинден кечирген кимсе ниет эткен де- 
мек мумкюн. Ораза тутмакъ тюшюнджесинен темчит емегине тургъан 
кимсенинъ бу тюшюнджеси де ниеттир. Оразагъа юректен ниет этмек 
етерли. Амма юрегинен япылгъан бу ниетни тилинен де айтмакъ даа 
яхшы. Бу себептен, ораза тутаджакъ олгъан кимсе эм ичинден ниет 
этмели, эм де тилинен: «Ниет эттим Аллах ризасы ичюн Рамазаннынъ 
ярынки оразасыны тутмагъа» деп айтмалы. 



ИБАДЕТ 


156 


ОРАЗАНЫНЪ ЧЕШИТЛЕРИ 

Алты чешит ораза бар. 

1. Фарз олгъан оразалар 

Рамазан айында ораза тутмакъ, Рамазанда тутулмагъан оразаны 
башкъа куньлерде къаза этмек ве кеффарет оразалары фарздыр. 

2. Ваджиб олгъан оразалар 

Адакъ оразаларынен, бозулгъан нафиле оразаларны къаза этмек 
ваджибдир. 

3. Суннет олгъан оразалар 

Мухаррем айынынъ докъуз ве онунджы, я да онунджы ве он би- 
ринджи куньлери ораза тутмакъ суннеттир. 

4. Мустехаб олгъан оразалар 

Къамерий айларнынъ он учь, он дёрт ве он бешинджи куньлери- 
нен афтанынъ базар эртеси ве джума акъшамы куньлери ве Рамазан¬ 
дай сонъ шевваль айында алты кунь ораза тутмакъ мустехабдыр. 

5. Мекрух олгъан оразалар 

Мухаррем айынынъ тек онунджы кунюнен, ялынъыз джума я да 
ялынъыз джума эртеси куньлеринде ораза тутмакъ мекрух. 

6. Харам олгъан оразалар 

Рамазан байрамынынъ биринджи куню ве Къурбан байрамынынъ 
дёрт куню ораза тутмакъ харам. Чюнки байрам куньлери Аллахнынъ 
къулларына берген бирер зияфет куню. Аллахнынъ зияфетинден 
узакълашмакъ догъру дегиль. 

РАМАЗАН ОРАЗАСЫНЫ БАШКЪА ВАКЪЫТТА 
ТУТМАКЪНЫ МУБАХ КЪЫЛГЪАН СЕБЕПЛЕР 

Себеби олмадан Рамазан айында ораза тутмамакъ эм гунях, эм 
де джезасы бар. Амма бир кимсе ашагъыдаки алларда рамазан ораз- 
асыны тутмамасы я да башлагъан оразасыны бозмасы мумкюн. 

1. Хасталыкъ 

Бир хаста ораза туткъаны алда хасталыгъынынъ агъырлашад- 
жагъындан я да узайджагъындан къоркъса ораза тутмамасы мумкюн. 
Хсталыгъы яхшы олгъан сонъ тутамагьан оразаларыны къаза этер. 

2. Ёлджулыкъ 

Рамазан айында энъ аз докъсан километр месафеге ёлджулыкъ- 
къа чыкъкъан кимсе ораза тутмамасы мумкюн. Ёлджулыкъ алы биткен 

сонъ тутамагьан куньлерини къаза эте. Ораза тутмасында бир къый- 
ынджылыкъ олмаса, ёлджунынъ ораза тутмасы даа да хайырлы. 

3. Меджбур алгъа къалмакъ 

Бир адамны оразасыны бозмасы ичюн олюмнен я да вуджутына 
бир зарар бермекнен къоркъутсалар, о адам оразасыны бозмасы мум- 
кюн. Бозгъан оразасыны сонъ тутмасы керек. 

4. Юклю ве эмиздирген олмакъ 

Юклю я да эмиздирген бир къадын, ораза туткъаны вакъыт, озю- 
не я да баласына бир зарар келеджегинден къоркъса, ораза тутмама- 
сы мумкюн. Юклюлик я да эмиздирме алы биткени вакъыт тутмагъан 
куньлерни къаза этер. 

5. Даянылмаз ачлыкъ ве сувсузлыкъ 

Оразалы бир кимсе, ачлыкъ ве сувсузлыкъ себебинден акълыны 
джоймакътан я да вуджутына буюк бир зарар келеджегинден къоркъ¬ 
са, оразасыны бозмасы мумкюн. Сонъ уйгъун бир вакъытта тутмагъан 
оразаларыны къаза этер. 

6. Къартлыкъ ве зайыфлыкъ 

Бедени куньден куные зайыфлашкъан ве оразагъа даянамайд- 
жакъ дереджеде пек къартлашкъан кимселер ораза тутмамалары 
мумкюн. Булар сонъунда оразаны къаза этемейджеклери ичюн, тутып 
оламагъанлары эр куннинъ оразасы ерине фидье берирлер. 


ФИДЬЕ 

Ораза тутмагъа кучю етмеген зайыф ве къарт кимселернен яхшы 
олмагъа умюти олмагъан хасталар, Рамазан айынынъ эр куню ичюн 
бирер фидье берирлер. Фидьенинъ ольчюси айны фитир къадардыр. 
Бу фидьелерни Рамазаннынъ башында да бермек мумкюн, Рамазан- 
нынъ ичинде я да сонъунда да бериле биле. 

Фидьелернинъ эпсини истесе бир фукъареге топтан, истесе айры- 
айры фукъарелерге бермеси мумкюн. Бу вазиетте олгъан кимселер, 
фидье бермеге кучьлери етмесе Аллахтан багъышлав истерлер. 
Ораза тутмагъа кучю етмеген къартларнен, яхшы олмагъа умюти ол¬ 
магъан хасталар, эгер келеджекте ораза тутаджакъ вазиетке келселер, 
тутамагьан оразаларыны къаза этмелери керек. Эвельден берген фи¬ 
дьелернинъ укмю къалмаз, олар нафиле бахшыш сайылыр. 

РАМАЗАНДА СЕБЕПСИЗ ОРАЗА 
ТУТМАМАКЪНЫНЪ УКМЮ 

Рамазан айында ораза тутмакъ Аллахнынъ кесин эмридир. Му- 
сульманларнынъ бу эмирни ерине кетирмелери шарт. Бир мусульман 
себепсиз оларакъ Рамазан айында оразагъа ниет этмейип ашап-ичсе, 
тутамагъан куньлернинъ оразасыны кунюне кунь къаза этмеси керек, 
кеффарет керек олмаз. Чюнки кеффарет, ораза тутмаманынъ дегиль, 
башлангъан оразаны бозманынъ джезасыдыр. 

Рамазанда себепсиз ораза тутмагъан гунях ишлеген олур ве Ал- 
лах къаршысында джевапкяр олур. Бу себепнен тевбе этил, Аллахтан 
афу тилемек ве оразаны вакъыт кечирмеден къаза этмек керек. 

ОРАЗАНЫ БОЗЫП, ЭМ КЪАЗА, 

ЭМ ДЕ КЕФФАРЕТНИ ТАЛАП ЭТКЕН ШЕЙЛЕР 

Оразалы олгъаныны билип: 

1. Ашамакъ, ичмек (истесе аш-сув, истесе илядж олсун) 

2. Джинсий мунасебетте олмакъ 

3. Тютюн ичмек 

Къаза - бозулгъан оразанынъ ерине кунюне кунь ораза тутмакъ. 

Кеффарет - бозулгъан бир кунлюк оразанынъ ерине эки ай я да 
алтмыш кунь узьлюксиз ораза тутмакъ. 

Рамазан айында ниет этил, оразагъа башлагъан бир кимсе себеп¬ 
сиз биле-биле ашап, ичсе я да джинсий мунасебетте олса оразасы 
бозула. Бозулгъан бу ораза кунюне кунь къаза этильмеси, бундан да 
башкъа ораза себепсиз ве биле-биле бозулгъаны ичюн де кеффарет 
япылмасы керек. 

Башлангъан бир оразаны биле-биле бозмакънынъ дюньядаки 
джезасы кеффареттир. Яни алтмыш кунь узьлюксиз ораза тутмакъ- 
тыр. Эр къайсы бир себептен кеффарет оразасына ара берилсе я да 
эксик тутулса, янъыдан алтмыш кунь узьлюксиз ораза тутмакъ керек. 
Къадынлар кеффарет оразасыны туткъанда арагъа кирген адет кунь- 
лерини тутмазлар. Адет аллары биткен сонъ ара бермеден темиз 
куньлеринде оразагъа девам этип, алтмыш кунни битирирлер. 

ОРАЗАНЫ БОЗЫП, ЯЛЫНЪЫЗ КЪАЗА 
ТАЛАП ЭТКЕН ШЕЙЛЕР 

1. Ашанылмаган ве илядж оларакъ да къулланылмагьан шейлер- 
ни ютмакъ (топракъ, кягъыт, памукъ киби); 

2. Бурунгьа илядж тамлатмакъ; 

3. Къулакънынъ ичине ягъ тамлатмакъ; 

4. Абдест сырасында агъызгъа ве бурунгьа сув алгъанда, истеме- 
ден сув къачмасы; 

5. Агъызгъа алынгъан ренкли йипнинъ боясынынъ тюкюрикке кеч- 
меси ве боянгъан бу тюкюрикни ютмакъ; 

6. Меджбур вазиетте оразанынъ бозулмасы; 

7. Юкълагъанда, башкъасы тарафындан агъызгъа сув тёкюльме- 
си; 

8. Озь истегинен агъыз толу къусмакъ; 

9. Акъшам вакъты кирмегени алда, акъшам олды беллеп ифтар 
этмек; 

10. Темчит вакъты чыкъкъаны алда, даа темчит вакъты бар бел¬ 
леп, ашамакъ. 


ОРАЗАНЫ БОЗМАГЪАН ШЕЙЛЕР 

1. Оразалы олгъаныны унутып, ашамакъ, ичмек (унутып ашап, 
ичкенде оразалы олгъаныны хатырлагъан кимсе аман агъзыны ювып, 
оразагъа девам этмеси керек; оразалы олгъаныны хатырлагъандан 
сонъ богъазындан ичине бир шей кетсе, ораза бозула.); 

2. Къулагъына сув къачмакъ; 

3. Козые илядж тамлатмакъ; 

4. Гедже ювунмасы керек олгъанда саба ювунмакъ; 

5. Озь истеги олмадан къусмакъ; 

6. Джунюплик алы олмасы, яни юкълагъанда мени (сперма) 
кельмек (поллюция); 

7. Къан алдырмакъ; 

8. Озь истеги олмадан богъазына тоз, думан кирмек; 

9. Агъызындаки тюкюрикни ютмакъ; 

ОРАЗАЛЫГЪА МЕКРУХ ОЛГЬАН ШЕЙЛЕР 

1. Бир шейны ютмайып, дамыны бакъмакъ (эгер къадын къод- 
жасындан къоркъкъанындан себеп я да лаф эшитмемек макъсадында 
ашнынъ тузуны ютмайып бакъса оразасы бозулмаз); 

2. Тюкюригини агьызында топлап ютмакъ (эгер агъызында то- 
плангъан тюкюрикни тышарыгъа чыкъарып, сонъ ютса оразасы бозу- 
лыр.); 

3. Озюни алсыз этеджек къадар къан алдырмакъ, агъыр ишлер- 
де чалышмакъ. 

ОРАЗАЛЫГЪА МЕКРУХ ОЛМАГЬАН ШЕЙЛЕР 

1. Гуль ве миск киби шейлерни къокъламакъ; 

2. Тишлерни фырчаламакъ; 

3. Агъызгъа сув алып, чайкъамакъ; 

4. Бурунгьа сув чекмек; 

5. Ювунмакъ; 

СУАЛЛЕР ВЕ ВАЗИФЕЛЕР 

1) Ораза недир? 

2) Оразанынъ файдаларыны анълатынъыз. 

3) Ораза кимлерге фарз? 

4) Ифтар дуасыны эзберленъиз. 

5) Оразагьа не вакъыт ве насыл ниет әтиле? 

6) Оразанынъ къач чешити бар? 

7) Рамазан оразасыны башкъа вакъытта тутмакъны мубах яп- 
къан себеплер нелер? 

8) Фидье не , кимлер фидье бермек керек? 

9) Къаза ве кеффарет недир? 

10) Оразаны бозып, эм къаза, эм де кеффарет талап эткен шей- 
лер нелер? 

11) Оразаны бозып, ялынъыз къаза талап эткен шейлер нелер? 

12) Оразаны бозмагъан шейлер нелер? 

13) Оразалыгъа мекрух олгъан ве мекрух олмагьан шейлер не¬ 
лер? 

АЛТЫНДЖЫ БОЛЮК 


ЗЕКЯТ 


МЕВЗУЛАР 

• Зекятнынъ эмиети ве файдалары 

• Зекятны кимлер бере 

• Нисаб 

• Зекят кимлерге бериле 

• Зекят кимлерге берильмей 

• Къайсы малларгъа зекят берильмей 

• Къайсы малларгъа зекят бермек керек ве микъдары 

• Фитир садакъасы (Фитре) 

ЗЕКЯТНЫНЪ ЭМИЕТИ ВЕ ФАЙДАЛАРЫ 

Ислямнынъ беш шартындан дёртюнджиси зекят бермек. Хид- 
жретнынъ экинджи йылында оразадан эвель фарз къылынды. Малнен 
япылгъан ибадеттир. 

Зекят, диний ольчюлерге коре зенгин сайылгьан мусульманлар- 
нынъ эр сене малынынъ ве парасынынъ къыркъта бирини фукъаре ол- 
гъан мусульманларгъа бермесидир. Зекят, Куран-ы Керимде намазнен 
бирликте отуз еди ерде кече. Зекятнынъ бу къадар чокъ анъылмасы- 
нынъ себеби, онынъ динимизде буюк эмиет ташыгъаныны косьтере. 

Зекят, къальбни къызгъанчлыкъ хасталыгьындан, малны фукъа- 
ренинъ акъкъындан темизлеген, зенгинлерде шефкъат ве мерхамет 
дуйгъуларыны уяткъан бир ибадет. Зекят саесинде фукъарелернинъ 
къальбиндеки хасет ве кунджюлик ёкъ ола. Ярдым этильген фукъа- 
релерде зенгинлерге нисбетен севги ве сайгъы пейда ола, джемиетте 
бирлик ве къардашлыкъ къуветлеше. 

Ислям дининде джемиетнинъ дертлерини тедавий эткен, ихти- 
яджларыны къаршылагъан бир чокъ къанунлар мевджют. Аллахнынъ 
эмри олгъан зекят, бир ичтимаий ярдымлашма системасыдыр. Зекят 
малнынъ чокъармасына ве берекетленмесине себепчи ола. Аллах 
зекяты берильген серветни ёкъ олмакътан, ярамай инсанларнынъ за¬ 
рарыңдай къорчалай. Севгили Пейгъамберимиз -саллаллаху алейхи 
ве селлем- шойле буюра: «Малларынъызны зекятнен къорчаланъыз». 
(Эт-Тергъиб вет-Терхиб) 

Зекят, мусульманлыкъта самимий олып, олмагъанымызны кось- 
терген бир ольчю. Зекятыны берген; Аллахкъа къуллукъта самимий 
олгъаныны косьтере, озюне бу байлыкъны берген Раббине нисбе¬ 
тен шукюр вазифесини ерине кетирген ола. Зекятыны берген зенгин, 
фукъарелерге ярдым эткен, ёкъсулларнынъ юзюни кульдюрген севим- 
ли ве файдалы олгъан инсандыр. 

ЗЕКЯТНЫ КИМЛЕР БЕРЕ 

Ашагъыдаки шартларны ташыгъан кимселер зекят бермек кере- 
клер: 

1. Мусульман олмакъ. 

2. Акъылы еринде олмакъ. 

3. Пишкинлик яшына кельген олмакъ. 

4. Урь олмакъ. 

5. Динимизге коре зенгин яни аслы ихтияджларындан ве 
борджларындан башкъа «нисаб» микъдары малгъа я да парагъа 
саип олмакъ. 

6. Зекят берильмеси керек олгъан малы я да парасы ол¬ 
макъ. 

а. Нисаб микъдарына (яни 80.18 гр. алтын къыйметиндеки акъ- 
ча я да малгъа) саип олмакъ. 

б. Саибининъ къолунда бутюн бир къамерий йыл къалгъан ол¬ 
макъ. 

в. Керчектән я да укмен арткъан бир малы олмакъ. 

НИСАБ 

Нисаб - динимизнинъ бельгилеген зенгинлик ольчюсидир. Бор- 
джундан ве темель ихтияджлардан башкъа, бильдирильген бу микъ¬ 
дарда я да даа чокъ малы, я да парасы олгъан кимсе, динге коре зен¬ 
гин сайыла. 

Фитир бермек ве къурбан кесмек ичюн де энъ аз нисаб микъдары 
мал я да парагъа саип олмакъ керек. Амма буларда малнынъ я да па- 
ранынъ устюнден бир йыл кечмеси ве арткъан бир мал олмасы шарты 
ёкъ. 


ЗЕКЯТ КИМЛЕРГЕ БЕРИЛЕ 

Къуран-ы Керимде Аллах шойле буюра: 

«Садакъалар (зекятлар) Аллахтан бир фарз оларакъ, ан- 
джакъ факъирлерге, ёкъсулларгъа, (зекят топлагъан) мемурлар- 
гъа, гонъюллери (Ислямгъа) якъын олгъанларгъа, (уриетлерини 
сатын алмагъа тырышкъан) хызметкярларгъа, борджлуларгъа, 
Аллах ёлунда чалышып, джихад эткенлерге, ёлджугъа аиттир. 
Аллах пек яхшы билиджидир, икмет саибидир». 64 

Зекят бериледжек кимселер шулар: 

1. Фукъарелер - диний ольчюлерге коре зенгин сайылмагъан, ни¬ 
саб микъдары малы олмагъан кимселер. 


64 Тевбе суреси, 60. 

2. Ёкъсуллар - ич бир шейлери олмагъанлар. 

3. Борджлулар - борджундан башкъа нисаб микъдары малгъа 
саип олмагъанлар. 

4. Ёлджу - мемлекетинде малы олгъаны алда ёлда парасыз къал- 
гьан, элинде бир шей олмагьан кимселер (Буларгъа мемлекетлерине 
бараджакъ къадар зекят бериле билир). 

5. Аллах ёлундакилер - булар джихад я да хаджылыкъ ичюн ёл- 
гьа чыкъып, парасыз къалгъанларнен, бутюн ишини ташлап, озюни 
илимге берген кимселер. 

Зекят бергенде, шу сырагьа коре бермели: 

Эвеля къардашлар, къардашынынъ балалары, эмдже, ала, дайы 
ве тизе, сонъ да башкъа акъраба ве къомшулар, булардан сонъ маал- 
лесинде ве отургъан ериндеки фукъарелер. Алгъан зекят парасыны 
гунях ёлунда ёкъ этеджек я да исраф этеджек кимселерге дегиль, кер¬ 
чек ихтияджлары олгъан фукъарелерге бермек даа яхшы. 

ЗЕКЯТ КИМЛЕРГЕ БЕРИЛЬМЕЙ 

Шу кимселерге зекят берильмей: 

1. Ана, баба, къартана ве къартбабаларгъа. 

2. Огълуна, огълунынъ балаларына, къызына, къызынынъ 
балаларына ве булардан догъгьан балаларгъа. 

3. Зенгинлерге. 

4. Мусульман олмагъанларгъа. 

5. Къадын-къоджа бири-бирлерине. 

НАСЫЛ МАЛЛАРДАН ЗЕКЯТ БЕРИЛЬМЕЙ 

Озю ве бакъмагъа борджлу олгъан кимселернинъ ихтияджлары 
ичюн керек олгъан шейлерден зекят берильмей. Буларгъа «Хаваиджи 
аслие» (Темель ихтияджлар) деп айтыла. Олар шулар: 

Отургъан эви, эв эшьясы, киеджеклер, минеджек васыталар, са- 
тылыкъ ичюн олмагъан китаплар, санаткярларнынъ къуллангъан алет- 
лер, ашамакъ ичюн зарур олгъан ихтияджлары, алтын ве кумюштен 
башкъа сатылыкъ олмагъан инджи, эльмаз ве зумрут киби зийнетлер. 


НАСЫЛ МАЛЛАРДАН ЗЕКЯТ 
БЕРМЕК КЕРЕК ВЕ МИКЪДАРЛАРЫ 

1. Алтын - энъ аз 80.18 грамм я да даа чокъ олса, къыркъта 
бири. 

2. Кумюш - энъ аз 561 грамм я да даа чокъ олса, къыркъта 
бири. 

3. Пара - энъ аз нисаб микъдары я да даа чокъ паранынъ къыркъ¬ 
та бири (Паранынъ нисабы, яни паранен зекят бермекнинъ ольчюси: 
энъ аз 80.18 грамм алтын къаршылыгъы парагъа саип олмакъ). 

4. Тиджарет маллары - энъ аз нисаб микъдары пара къадар я 
да даа чокъ олгьан эр тюрлю сатылыкъ малнынъ къыркъта бири. 

5. Къой ве эчки - Къыркъ къой я да эчкиден бир къой я да бир 
эчки. 

6. Сыгъыр ве сув сыгъыры - отуз сыгъыр я да сув сыгъыры 
ичюн бир яшыны толдургъан тана. 

7. Деве - беш деве ичюн бир къой я да эчки. 

Айванларнынъ сайысы арткъаны сайын зекят эсабы да денъише. 
Топракътан чыкъкъан махсулатларнынъ зекяты да фаркълы. 

Юкъарыда сайългьан малларнынъ зекятларыны о малнынъ озюн- 
ден де бермек мумкюн, буларнынъ парасы не къадар тутса, о къадар 
пара да бермек мумкюн. 

Зекятнынъ сахих олмасы ичюн, яни сайылмасы ичюн ниет шарт. 
Зенгин бир мусульман фукъареге зекят бергенде къальбинен ниет эт- 
меси керек, тилинен айтмасы шарт дегиль. 

ФИТИР САДАКЪАСЫ (ФИТРЕ) 

Борджундан ве аслы ихтияджларындан башкъа энъ аз нисаб 
микъдары малы я да онынъ къыйметинде парасы олгъан мусульман- 
нынъ фитир садакъасы бермеси ваджиб. Буна къыскъаджа «Фитре» 
деп айтыла. Фитир садакъасынынъ ваджиб олмасы ичюн зекятта ол- 
гьаны киби малнынъ устюнден бир йыл кечмеси ве арткъан мал олма¬ 
сы шарт дегиль. 

Фитир Рамазан айында фукъарелерге берильген бир садакъадыр. 
Байрамдан эвель берильмеси яхшы. Байрам куню я да даа сонъунда 
да бермек мумкюн. Диний ольчюлерге коре зенгин сайылгьан кимсе- 
лернинъ эм озюнинъ, эм де пишкинлик яшына кельмеген балалары- 
нынъ фитрелерини бермеси ваджиб. 

Фитир шу дёрт чешит ашанаджакъ мадделерден ашагъыдаки 
микъдарларда бериле: 

Чешит: 

1. Богъдай 

2. Арпа 


Микъдары: 

1460 грамм 
2920 грамм 


3. Юзюм къурусы 2920 грамм 

4. Хурма 2920 грамм 


Бу ашанаджакъ мадделернинъ озьлерини де бермек мумкюн, пара 
оларакъ къыйметини де бермек мумкюн. Къайсы бири фукъаренинъ 
файдасына олса, оны бермек даа да яхшы. Бир фитре ялынъыз бир 
фукъареге бериле, экиге болюнмез. Бир фукъареге бирден чокъ фи¬ 
тре бермек мумкюн. Фитре ниет этилип бериле. Амма бунынъ фитре 
олгъаныны фукъареге айтмакъ керекмей. Ичинден ниет этсе, етерли. 

Зекят къайсы фукъарелерге берильсе, фитре де оларгъа бериле. 
Бир хасталыгьы ичюн рамазанда ораза тутмагъанлар да, нисаб микъ¬ 
дары мал я да парагъа саип олсалар фитрелерини бермек кереклер. 

Варлыкълы мусульманлар фитре бермекнен фукъарелерге бай- 
рам севинчини ис этмеге ядым эткен олурлар. Бунынънен эм борджу- 
ны берген, эм де савап къазангъан олурлар. Фитре бермек - оразанынъ 
къабул этильмесине, олюмнинъ шиддетинден ве къабир азабыңдай 
къуртулмагъа весиле ола. 


СУАЛЛЕР ВЕ ВАЗИФЕЛЕР 


1) Зекятнынъ файдаларыны къыскъаджа анълатынъыз? 

2) Зекят бермек кимлерге фарз? 

3) Зекят кимлерге бериле? 

4) Кимлерге зекят берильмей? 

5) Къайсы маллардан зекят берильмей? 

6) Зекят къайсы маллардан ве не къадар бериле? 

7) Нисаб недир? 

8) Фитир садакъасы недир? 

ЕДИНДЖИ БОЛЮК 

ХАДЖЫЛЫКЬ 


МЕВЗУЛАР 

• Хаджылыкънынъ эмиети ве файдалары 

• Хаджылыкъ кимлерге ве не вакъыт фарз 

• Хаджылыкънынъ чешитлери 

• Ихрам, тельбие, таваф, сай ве вакъфе 

• Хаджылыкънынъ эда этильмеси 

• Умре 

ХАДЖЫЛЫКЪНЫНЪ ЭМИЕТИ ВЕ ФАЙДАЛАРЫ 

Ислям шартларынынъ бешинджиси хаджылыкътыр. Хаджылыкъ, 
белли вакъытта, белли ерлерни хусусий бир шекильде зиярет этмек- 
тир. 

Къуран-ы Керимде хаджылыкъ мевзусында Аллах шойле буюра: 

Шубесиз, алемлерге берекет ве хидает менбаасы оларакъ, инсан- 
лар ичюн къурулгъан ильк эв (мабет) - Меккедеки (Кябе) дир.О ерде 
ап-ачыкъ делиллер, (айрыджа) Ибрахимнинъ макъамы бар. О ерге 
кирген ишанч ичинде олур. Ёлуна кучю еткенлернинъ о эвни хадж этю- 
ви - Аллахнынъ инсанлар узеринде бир акъкъыдыр. Ким инкяр этсе, 
бильмели ки, Аллах бутюн алемлерден мустагънийдир. 65 

Хаджылыкъ хиджретнинъ докъузынджы йылында фарз олды. Хад¬ 
жылыкъ эм мал, эм де беденнен япылгъан бир ибадет. Белли шартлар¬ 
ны ташыгъан мусульманларнынъ омюринде бир кере хаджылыкъкъа 
бармалары фарз. Аллахнынъ эр эмринде олгъан киби, хаджылыкъ- 
нынъ фарз къылынмасында да бир чокъ икметлер ве файдалар бар. 

Чешит девлетлерден мукъаддес топракъларгъа кельген, тиллери 
ве ренклери чешит олгъан мусульманларнынъ бир гъае әтрафында 
бир арагъа кельмелери ве эп бирликте Аллахкъа ёнельмелери Ис¬ 
лям къардашлыгъыны къуветлендире. Мусульманларнынъ бири- 
бирлеринен танышмаларыны, бири-бирлерининъ дерт ве къасеветле- 
рине чаре тапмакъны темин эте. 

Зенгин-фукъаре, эр севиедеки мусульманнынъ ихрамгъа кирип, 
айны къыяфет ичинде олмасы инсанларгьа мусавийлик фикрини 
ерлештире, махшер кунюни хатырлата. Хаджылыкъ ёлджулыгъы ин- 
саннынъ бильгисини арттыра, зорлукъларгъа къаршы даянма алыш- 
къанлыгъыны къазандыра. Малгъа багъланмасыны эксильтип, фукъа- 
релерге, ёкъсулларгъа нисбетен мерхамет ве ярдым дуйгъуларыны 
шекиллендире. 

Севгили Пейгъамберимизнинъ -саллаллаху алейхи ве селлем- 
догъып оськен, Ислям динининъ дюньягъа яйылмагъа башлагъан 
мукъаддес ерлерни корьмек рухларгъа маневий бир эеджан бере, 
диний дуйгъуларны къуветлендире. Мукъаддес ерлерде инсан озюни 
Аллахкъа даа якъын ис эте, япкъан ибадетлерине къат-къат савап бе- 
риле. Аллах ризасы ичюн хадж вазифесини япкъан ве инсанларгьа 
ярамайлыкъ япмакътан сакъынгъан кишилернинъ (къул акъларындан 


65 Али Имран суреси, 96-97. 

башкъа) бир чокъ гуняхы багьышяана. Бу мевзуда Пейгьамбер Эфен- 
димиз -саялаялаху алейхи ве селлем- шойле буюра: 

«Ким Аллах ичюн хаджылыкъ япса да ярамай сёз ве арекетлер- 
ден сакъынса, анасынынъ оны догъургъан куньдеки киби гуняхлар- 
дан темизленерек къайтыр». вв 

ХАДЖЫЛЫКЪ КИМЛЕРГЕ ВЕ НЕ ВАКЪЫТ ФАРЗ 

Ашагьыдаки шартларны ташыгъан мусульманларгъа хаджылыкъ- 
къа бармак фарз: 

1. Акъылы еринде олмакъ; 

2. Пишкинлик яшына кельмек; 

3. Мусульман олмакъ; 

4. Урь олмакъ; 

5. Хаджылыкънынъ фарз олгъаныны бильмек. (Бу шарт, мусуль¬ 
ман олмагъан девлетлерде Ислямны къабул эткенлер ичюн. Ислям 
девлетлеринде яшагьан мусульманлар ичюн хаджылыкънынъ фарз 
олгъаныны бильмемек себеп дегиль.); 

6. Керекли ихтияджлардан башкъа хаджылыкъкъа барып къайт- 
къангъа къадар озюне ве къоранта азаларына етеджек къадар маддий 
кучьке саип олмакъ; 

7. Вазиетине уйгъун бир васытанен хаджылыкъ ёлджулыгъыны 
япмакъ ичюн ёл масрафларыны одейджек къадар парасы олмакъ; 

8. Хаджылыкъ вазифесини япмакъ мумкюн олгъан девирге етиш- 

мек; 

Сайгъанымыз бу шартлардан башкъа хаджылыкъ вазифесини яп¬ 
макъ ичюн шу шартларнынъ да олмасы керек. Буларгъа хаджылыкъ¬ 
нынъ эдасынынъ шартлары деп айтыла. 

Хаджылыкънынъ эдасынынъ шартлары: 

1. Бедени сагълам олмакъ (кёр, паралич ве хаджылыкъ ёлджу- 
лыгъына даянамайджакъ къадар хаста ве къарт олмамакъ); 

2. Хаджылыкъкъа бармасына бир маниа олмамакъ (аписте ол¬ 
макъ киби); 

3. Ёл телюкеси олмамакъ; 

4. Къадын кишининъ янында къоджасы я да эвленмеси мумкюн 
олмагъан бир якъыны (махреми) олмакъ; 

5. Къоджасы ольген я да айырылгъан къадыннынъ иддет вакъы- 


66 Бухари. 

ты биткен олмакъ; 

Бу сайылгъан шартларгъа саип олгьан бир кимсенинъ ильк фыр- 
сатта хаджылыкъкъа бармасы фарз ола. 

ХАДЖЫЛЫКЪНЫНЪ ЧЕШИТЛЕРИ 

1. Ифрад аджылыгъы - умресиз япылгъан хаджылыкъ демек. 
Хаджылыкъны япкъан кимсе, ихрамгьа киргенде тек хаджылыкъкъа 
ниет эте ве хаджылыкъ вазифелерини ерине кетире. Ифрад аджы¬ 
лыгъы япкъанларгъа къурбан кесмек ваджиб дегиль. 

2. Теметту аджылыгъы - умре ве хаджылыкъны айры-айры их- 
рамгъа кирип япмакъ. Хаджылыкъны япкъан киши эвеля умре ичюн 
ихрамгъа кирип, умре вазифелерини яла ве ихрамдан чыкъа. Куню 
кельгенде бир даа ихрамгъа кирип, хаджылыкъ вазифелерини ерине 
кетире. Теметту аджылыгъында къурбан кесмек ваджиб. 

3. Къыран аджылыгъы - умре ве хаджылыкъны бир ихрамда 
япмакъ. Хаджылыкъны япкъан кимсе ихрамгъа киргенде эм умре, эм 
де хаджылыкъкъа ниет эте. Эвеля умрени япа, амма ихрамдан чыкъ- 
май, сонъ да хаджылыкъны япа. Къыран аджылыгъында да къурбан 
кесмек ваджиб. 

Хаджылыкъкъа бармакъ истеген бир кимсе бу учь чешит хаджы- 
лыкътан къайсы бирини истесе, оны япа. Усулына уйгъун олып, къай- 
сы бирини япса, хаджылыкъ вазифесини ерине кетирген ола. 

ИХРАМ, ТЕЛЬБИЕ, ТАВАФ, САЙ ВЕ ВАКЪФЕ 

1. Ихрам - хаджылыкъ я да умре япаджакъ олгъан кимсенинъ 
башкъа вакъытларда хелял олгъан ал ве арекетлерни белли бир вакъ- 
ытта озюне харам къылмасы демек. Хаджылыкъ я да умреге ниет эт- 
мек ве тельбие кетирмекнен ихрамгъа кирильген ола. 

2. Тельбие - ихрамлы олып ве юксек сеснен: «Леббейк, Алла- 
хумме леббейк, леббейке ля шерике леке леббейк, иннель хамде вен- 
нимете леке вель мульк, ля шерике лек»- деп айтмакъ. Къадынлар 
яваш сеснен тельбие кетирелер. 

3. Таваф - Кябенинъ этрафыны усулына коре еди кере айлан- 
макъ. 

4. Сай - Кябенинъ якъынында олгъан Сафанен Мерве тепеле- 
рининъ арасына барып кельмек. Бу кетиш-келиш, Сафадан Мервеге 
дёрт, Мерведен Сафагъа учь олып, эписи еди кередир. 

5. Вакъфе - Хаджылыкъта Арафат ве Музделифе деп айтылгьан 
ерлерде белли вакъытларда бир муддет къалмакъ. Арафат вакъфеси 
фарз, Музделифе вакъфеси ваджибдир. 

ХАДЖЫЛЫКЪНЫНЪ ЯПЫЛУВ ШЕКИЛИ 

Хаджылыкъкъа бармакъ истеген кимсе, бу мукъаддес вазифени 
ерине кетирмек ичюн хелял къазанч къазангъан олмалы. Ёлгъа чыкъ- 
мадан эвель, олса борджларыны одемек, хакъ саиплеринден хелял- 
лыкъ алмакъ керек. Гуняхларынынъ багъышланмасы ичюн тёвбе этил, 
Аллахтан афу тилемели. Борджкъа къалгъан ибадетлери олса, мум- 
кюн олгъаны къадар къаза этмели. Ёлгъа чыкъаджакъ вакъыт эвинде 
эки рекят намаз къылмалы. Къоранта азалары, достлары ве якъынла- 
рынен хелялашып, ведалашып ёлгъа чыкъмалы. Ёлджулыкъта ве хад- 
жылыкъ ибадети девамында башкъаларыны ынджытаджакъ ярамай 
сёз ве аректлерден сакъынмалы. 

Ихрамгьа кирме ери олгъан «Микъат» сынъырына кельмеден 
эвель тырнакълар кесиле, керекли беден темизлиги япыла ве имкяны 
олса гъусуль (бой абдести), олмаса абдест алына. Эркеклер кийген бу- 
тюн шейлерини чыкъарып, «Изар» ве «Рида» ады берильген эки парча 
ортюге сарылалар. Ихрамлы олгъанлары вакъыт аякъ ве башларыны 
ачыкъ туталар. Къадынлар ихрамгьа киргенде урбаларыны чыкъар- 
майлар. 

Бундан сонъ «Микъат» сынъырында «Ихрамнынъ суннети» ние- 
тинен эки рекят намаз къылына ве хаджылыкъкъа ниет этип, тельбие 
кетириле. Бунынънен ихрамгьа кирильген ола. Ихрам девам эткен 
вакъыт ичерисинде ихрамлыгъа ясакъ олгъан шейлерден сакъынмакъ 
керек. 

Меккеге баргьанда гъусуль япыла я да абдест алына. Сонъ Харе- 
ми шерифке кетип, Кябенинъ әтрафында къудум тавафы япыла ве ар- 
тындан эки рекят таваф намазы къылынгъандан сонъ Сафанен Мерве 
арасында усулына коре сай япыла. Хаджылыкъ япкъан кимсе бундан 
сонъ ихрамлы олып, Меккеде къала. Бу ерде къалгъан вакъыт ичинде 
мумкюн олса намазларны Харем-и Шерифте къылмакъ, фырсат ол- 
гьанда нафиле таваф япмакъ чокъ саваптыр. 

Тервие куню яни Арефеден бир кунь эвель Арафаткъа чыкъыла. 
Арефе куню кунеш баткъангъа къадар Арафатта къалына. Вакъыт 
ибадет ве дуанен кечириле... 

Бу ерде уйле ве экинди намазлары джемаатнен уйле вакътында 



172 


ИБАДЕТ 


берабер къылына. Бунъа «Джем-и Такъдим» деп айтыла. Уйледен сонъ 
вакъфе япыла. Кунеш баткъандан сонъ акъшам намазы къылынмадан 
«Музделифе» ге арекет әтиле. Музделифеде акъшам ве ятсы намаз¬ 
лары джемаатнен ятсы вакътында берабер къылына. Бунъа «Джем-и 
Техир» деп айтыла. Геджени Музделифеде кечирген аджылар шейтан 
ташламакъ ичюн къулланаджакъ ташларны бу ерде топлайлар. 

Байрам сабасы, саба намазы эрте къылынып, «Музделифе Вакъ- 
феси» япыла. Кунь айдынлашкъандан сонъ Минагъа арекет әтиле. 

Байрамнынъ биринджи куню Минада сыранен: 

а. Акъабе Джемресине еди таш атыла. 

б. Сачлар траш этилип, ихрамдан чыкъыла. (Ифрад аджылыгъ- 
ыны япкъанларгъа, къурбан кесмек ваджиб олмагъаны ичюн, олар 
Акъабе Джемресине таш аткъандан сонъ траш олып, ихрамдан 
чыкъалар. Теметту я да Къыран аджылыгъыны япкъанлар, Акъабе 
Джемресине таш атып, къурбан кескенден сонъ траш ола ве ихрам¬ 
дан чыкъалар.) 

в. Вакъыт ве чаре тапылса шу куню Меккеге барып, фарз ол- 
гъан зиярет тавафы япыла. 

Байрамнынъ экинджи куню сыранен: кучюк, орта ве акъабе джем- 
релерине едишер таш атыла. Байрамнынъ биринджи куню зиярет та- 
вафыны япамагъанлар экинджи куню ялалар. 

Байрамнынъ учюнджи куню: Кене кучюк, орта ве акъабе джемре- 
лерине едишер таш даа атыла. Айны куню Минадан Меккеге къайт- 
къанда веда тавафы япылып хаджылыкъ вазифеси тамамлангъан 
ола. 

Япылмасыны анълаттыгъымыз Ифрад аджылыгъы. Теметту ве 
Къыран хаджылыкъларынынъ япылмасында базы фаркълылыкълар 
бар. 

Теметту аджылыгъы 

Теметту аджылыгъыны япаджакъ олгъан кимсе Микъат сынъы- 
рында умре ичюн ихрамгъа кире. Меккеге кельгенден сонъ усулына 
уйгъун оларакъ умрени яла, траш ола ве ихрамдан чыкъа. Бу иба- 
детлер тервие кунюне къадар япыла (яни Арефе кунюнден бир кунь 
эвель). Меккеде ихрамсыз беклей. Тервие куню Меккеде хаджылыкъ 
ичюн бир даа ихрамгъа кире ве юкъарыда анълатылгъаны киби хад¬ 
жылыкъ вазифелерини ерине кетире. 

Амма ифрад аджылыгъындан фаркълы оларакъ: 

а. Байрамнынъ биринджи куню Джемре Акъабесине таш аткъан¬ 
дан сонъ траш олмакъ ве ихрамдан чыкъмакъ керек. 

б. Зиярәт тавафындан сонъ хаджылыкънынъ сайыны япмакъ 
керек. 

Къыран аджылыгьы: Къыран аджылыгьыны япаджакъ олгъан ким- 
се микъат сынъырында эм хаджылыкъ, эм де умреге экисине бирден 
ниет этил, эр экиси ичюн де бир ихрамгъа кире. Меккеге баргьанда 
эвеля умре яла, умрени битиргенден сонъ хаджылыкънынъ къудум та- 
вафыны, артындан да хаджылыкънынъ сайыны яла. Амма ихрамдан 
чыкъмай. Ихрамлы оларакъ беклеп, тервие куню кельгенде Арафаткъа 
чыкъып, анълатылгъаны киби хаджылыкъ вазифелерини ерине кети- 
ре. Къыран аджылыгъында да ифрад аджылыгьындан фаркълы ола¬ 
ракъ: байрамнынъ биринджи куню Джемре Акъабесине таш аткъандан 
сонъ къурбан кесе, ондан сонъ траш ола ве ихрамдан чыкъа. 

УМРЕ 

Умре, белли бир вакъыткъа багьлы олмадан усулына коре ихрам¬ 
гъа кирген сонъ таваф этмек, сай япмакъ ве траш олмакътан ибарет. 

Умре суннеттир. Умре ичюн белли бир вакъыт ёкъ. Арефе ве 
онынъ артындан кельген Къурбан байрамы куньлеринден гъайры 
башкъа эр вакъыт умре япмакъ мумкюн. 

Умренинъ япылмасы 

Умре япмакъ истеген кимсе «Микъат» сынъырлары тышында ке- 
рекли темизликни япкъандан сонъ умреге ниет этил, тельбие кетирип, 
ихрамгъа кире. Меккеге баргъанда усулына коре Кябенинъ әтрафында 
умре тавафыны яла. Таваф биткен сонъ эки рекят «Таваф намазы» 
къыла. Даа сонъ Сафанен Мерве арасында умренинъ сайыны яла. 
Сайны битирген сонъ траш ола ве ихрамдан чыкъа. Бунынънен умре 
биткен ола. 


СУАЛЛЕР ВЕ ВАЗИФЕЛЕР 

1) Хаджылыкъ недир? 

2) Хаджылыкънынъ файдаларыны къыскъаджа анълатынъыз? 

3) Хаджылыкъ кимлерге фарз? 

4) Къач чешит хаджылыкъ бар? 

5) Къурбан кесмек къайсы хаджылыкъ чешитине ваджиб де- 
гиль? 

6) Ихрам, тельбие, таваф, сай ве вакъфе деп неге айтыла? 

7) Умре недир? 

СЕКИЗИНДЖИ БОЛЮК 


КЪУРБАН 


МЕВЗУЛАР 

• Къурбан чалмакънынъ эмиети, кимлер къурбан чала 

• Къурбан не вакъыт ве насыл чалына 

• Къурбаннынъ эти ве терисинен алякъалы ишлер 

• Къурбан оларакъ чалынмасы мумкюн олгьан ве олмагъан ай- 
ванлар 


Этлери ашангъан ве ашанмагъан айванлар 

Адакъ къурбаны 

Еминнинъ чешитлери ве укмю 

КЪУРБАН ЧАЛМАКЪНЫНЪ ЭМИЕТИ 


Къурбан - ибадет ниетинен белли вакъытта къурбанлыкъ айва- 
ныны чалмакътыр. 

Къурбан чалмакъ малнен япылгъан бир ибадеттир ве ваджиптир. 
Хиджретнинъ экинджи йылында әмир этильген. Къурбан - Аллах ёлун- 
да косьтерильген бир федакярлыкъ, Онынъ берген ниметлерине нис- 
бетен шукюр борджуны ерине кетирмектир. 

Къуран-ы Керимде Аллах шойле буюра: 



«Оларнынъ (чалынгъан къурбанларнынъ) не этлери, не де 
къанлары ич бир вакъыт Аллахкъа улашмаз. Факъат сизден Онъа 
(ялынъыз) такъва улашыр...» 67 

Зенгинлернинъ чалгъан къурбан этлеринден фукъарелерге бе- 
рильмеси, мусульманлар арасында севги ве къардашлыкъ дуйгъула- 
рыны къуветлендире. Варлыкълы инсанларнен бирликте ёкъсуллар 
да севине. Къурбаннен кельген бу севинч, джемаатнынъ раатлыкъ ве 
бахтыярлыкъ ичерисинде яшамаларыны теминлей. 

Севгили Пейгъамберимиз -саллаллаху алейхи ве селлем-: 

«Ким мал боллугъы булып да (алы-такъаты еринде олып) къур¬ 
бан чалмаса бизим месджидимизге якъынлашмасын», - буюрып, къур¬ 
бан чалмакънынъ зенгинлер ичюн эмиетли бир вазифе олгьаныны 
бильдире . 88 


КИМЛЕР КЪУРБАН ЧАЛА 


Аллаху Тааля шойле буюра: 



«Раббинъ ичюн намаз къыл ве къурбан чал». (Кевсер, 2) 


67 Хадж суреси, 37. 

68 Ибн Мадже, Хаким. 

Ашагъыдаки шартларны ташыгъан кимселернинъ къурбан чалма¬ 
лары ваджиб. 

1. Мусульман олмакъ. 

2. Акъыллы олмакъ. 

3. Пишкинлик яшына кельмек. 

4. Урь олмакъ. 

5. Мукъим олмакъ (яни мусафир олмамакъ). 

6. Нисаб микъдары мал я да парагъа саип олмакъ. (Къурбан 
нисабында мал ве паранынъ устюнден бир йылнынъ кечмеси шарт 
дегиль). 


КЪУРБАН НЕ ВАКЪЫТ ВЕ НАСЫЛ ЧАЛЫНА 

Къурбан чалмакънынъ вакъты - къурбан байрамынынъ биринджи, 
экинджи ве учюнджы куньлеридир. Учюнджи кунюнинъ акъшамындан 
сонъ къурбан чалынмаз. 

Къурбанны чалмагъа алып кеткенде, айвангъа яхшы давранмалы, 
итеклеп, сюйреклеп алып кетмемели. Айвангъа замет бермемек ичюн 
пычакъ яхшы къайрангъан олмалы, къурбанны, къолундан кельсе саи- 
бы чалмалы. Къолундан кельмесе башкъасына чалдырмасы мумкюн. 

Къурбан чалынаджакъ айван сол тарафына ве къыблагьа къаршы 
ятыртылыр. Сояджакъ адам «Бисмилляхи Аллаху Экбер» деп айван- 
нынъ ченъгесининъ тюбюнден аш ёлуны, нефес ёлуны ве шах дамар- 
ларыны кесмеси керек. Айваннынъ джаны чыкъмадан эвель башыны 
беденинден айырмакъ ве терисини сыйырмагъа башламакъ мекрух- 
тыр. Бир адам айванны сойгьанда билип турып, махсус «Бисмиллях» 
демесе о айваннынъ эти ашалмаз. 

КЪУРБАННЫНЪ ЭТИ ВЕ ТЕРИСИНЕН 
БАГЪЛЫ ЯПЫЛАДЖАКЪ ИШЛЕР 

Къурбан чалгъан адам, къурбаннынъ этинден озю де ашамасы 
мумкюн, башкъаларына да ашата биле. 

Къурбан этини учьке болип: бир къысмыны къурбан чалмагъан 
фукъарелерге дагъытмалы, экинджи къысмыны сой-сопкъа ве до- 
стларгъа эдие этмели, къалгъаныны да озь къорантасына къалдырма- 
лы. Къурбан этининъ эпсини дагъытмакъ да мумкюн. Къурбан эти ве 
терисини сатмакъ олмаз, булардан къасапнынъ хакъкъы да бериль- 
мез. Къасапнынъ хакъкъы я паранен, я да башкъа шейлернен берилир. 

Әгер къасап фукъаре исе онъа да чалынгъан къурбаннынъ этинден 
бермек мумкюн, амма бу эт къасапнынъ айванны сойма хакъкъы ол- 
мамалы. Къурбаннынъ терисини джамиге бермек, эвде къулланмакъ, 
бир фукъареге я да хайрие тешкилятларына бермек мумкюн. 

КЪУРБАН ОЛАРАКЪ ЧАЛМАКЪ МУМКЮН ОЛГЪАН 
ВЕ МУМКЮН ОЛМАГЬАН АЙВАНЛАР 

Айванлардан ялынъыз къой, эчки, сыгъыр, сувсыгъыр ве деве- 
ден къурбан чалыныр. Буларнынъ ичинден къой ве эчки бир яшында, 
сыгъыр ве сувсыгъыр эки яшында олмалы, деве исе беш яшыны тол- 
дургъан олмасы керек. Анджакъ, къой еди, секиз айлыкъ олып да, бир 
яшындаки къой киби ири корюнсе, оны къурбан чалмакъ мумкюн. Бу 
ялынъыз къой ичюн, эчки мытлакъа бир яшыны толдургъан олмалы. 

Къой ве эчкиден бир адам адына къурбан чалына.Сыгъыр, сув¬ 
сыгъыр ве девени бир адамдан еди адамгъадже бераберликте ортакъ 
къурбан чалмакъ мумкюн. Әгер бир айван бойнузсыз олса, бойнузы 
бир аз къырыкъ олса, тишлеринден бир къач данеси тюшкен олса ве 
топал олса, оны къурбан чалмакъ мумкюн. 

Бир айванда ашагъыдаки къусурлар олса, оны къурбан чалмакъ 
мумкюн дегиль. 

1. Бир я да эки козю кёр олса; 

2. Бойнузларынынъ бир данеси я да экиси тюбюнден къы- 
рылгъан олса; 

3. Къулагъынынъ я да къуйругъынынъ ярысындан чокъу- 
сы къопкъан олса; 

4. Аягъынынъ устюне басып оламайджакъ къадар топал 
олса; 

5. Догъма къулакълары я да къуйругъы олмаса; 

6. Тишлерининъ чокъусы тёкюлген олып, къарныны тоюра- 
майджакъ дереджеде олса; 

7. Хаста олса; 

8. Кемиклерининъ ичинде илик къалмагъан дереджеде 
арыкъ олса; 

9. Меме башлары къопкъан олса; 

10. Къой ве эчкининъ мемелеринден бир данеси, сыгъыр со- 
юндан олгъанларнынъ эки мемеси къуругъан олса; 

Бундан башкъа тавукъ, хораз киби айванлардан, эти ашангъан ди- 
гер кийик айванлардан къурбан олмаз. 

ЭТЛЕРИ АШАНГЪАН АЙВАНЛАР 

Къой, эчки, сыгъыр, сувсыгъыр, деве, тавукъ, къаз, папий, 
жирафе, деве къушу, гогерджин, бодене, тавус къушу, къарыл- 
гъач, байкъуш, тавшан, турна, торгъай ве сыгъырчыкъ киби 
айванлар догьру союлгъаны такъдирде этлерини ашамакъ мумкюн. 
Булардан башкъа сувда яшагъан эр тюрлю балыкъны да ашамакъ 
мумкюн. 


ЭТЛЕРИ АШАНМАГЪАН АЙВАНЛАР 

Азув тишлеринен къапып авлагьан, парчалагъан ве озюни къор- 
чалагъан айванларнынъ этлери ашанмай: къашкъыр, аюв, арслан, 
къаплан, сувсар, сансар, маймун, домуз, сыртлан, мышыкъ, ко- 
пек, филь, кесертки, тильки ве келинчек киби. 

Ат, къатыр ве эшекнинъ де этлери ашанмай. 

Тырнакъларынен авлагьан, леш ве пислик ашагъан къартал, 
чайлакъ, акъбаба, лейлек, къыргъый, лячин, гедже къушу, къуз- 
гъун ве къаргъа киби къушларнынъ этлери де ашанмай. 

Яратылувы игренч олгъан сычан, акъреп, йылан, кесертки, 
бакъа, ер ве денъиз къаплыбакъасы, кёр сычан, кирпи, чыкъ- 
чыкъ балабан, сывалчан, къуртлар, бутюн чибинлер ве чиркий- 
лер, бутюн боджеклер, ары ве кобелеклернинъ этлери ашанмай. 

Балыкъ чешитинден олмагъан денъиз айванлары, къыскъач, ми¬ 
дия, устрица ве омар да ашалмай. 

АДАКЪ КЪУРБАНЫ 

Адакъ, бир адамнынъ япылмасы меджбур олмагъан бир шейни 
озюне ваджиб къылмасыдыр. 

Адакълар экиге болюне: 

1. Ич бир шейге багълы олмайып япылгьан адакълар. 

Бир адам, «Аллах ризасы ичюн къурбан чаладжам» деп адакъ 
япса къурбан чалмакъ онъа ваджиб ола ве бу адагьыны тилеген вакъ- 
ыт япар. 

2. Бир шейнинъ олмасы я да олмамасына багълы оларакъ япыл- 
гъан адакълар. 

Меселя: «Хастам яхшы олса Аллах ризасы ичюн бир къурбан ча- 
ладжам» деп адакъ япкъан кишининъ хастасы яхшы олгъаны такъдир- 
де къурбан чалмасы ваджиб ола. Тилегени иш даа керчеклешмеден 
къурбан чалса, сайылмаз. 

Адакълар, анджакъ къурбан этиледжек айванлардан олур: тавукъ, 
хораз киби айванлардан адакъ къурбаны олмаз. 

Адакъ къурбанынынъ этинден адакъ япкъаннынъ озю, къадыны, 
бабасы, анасы, къартбабалары, къартаналары, балалары ашап ола- 
маз. Бундан да башкъа динимизге коре зенгин сайылгъанлар да ашап 
оламазлар. Адакъ къурбанынынъ эпси фукъарелерге дагъытылмасы 
керек. 

Ольген киши адына къурбан чалмакънынъ укмю: 

Ольген кимсе адына къурбан чалмагъа истеген адам къурбан бай- 
рамы куньлеринде чалмасы керек. Бойле бир къурбаннынъ этинден 
чалгъан адамнынъ озю де ашамасы мумкюн, башкъаларына да бер- 
меси мумкюн. 

Әгер къурбан чалмакъны ольген бириси васиет эткен олса, бу 
къурбаннынъ этинден чалгъан адам ашап оламаз, эпсини фукъаре¬ 
лерге дагъытмасы керек. 

ЕМИННИНЪ ЧЕШИТЛЕРИ ВЕ УКМЮ 

Емин - Аллахнынъ адыны анъаракъ бир шей япмагъа сёз бер- 
мектир. 

Емин учь чешиттир 

1. Емин-и Лагъв 

Бильмейип ялан ерге япылгъан емин. Парасы олгъаны алда, ёкъ- 
тыр беллеп «Валлахи парам ёкъ» деп емин этмек киби. Бойле емин 
ичюн кеффарет бермек керекмей. 

2. Емин-и Гъамус 

Биле-биле ялан ерге япылгъан емин. Бир шейни корьмегени алда 
«Валлахи корьдим», борджуны бермегени алда «Валлахи бердим» 
деп биле-биле ялан ерге емин этмек киби. Бойле ялан ерге емин эт¬ 
мек буюк гунях. Бунынъ багъышланмасы ичюн тёвбе этмели, Аллах- 
тан афу истемели. 

Бир адам бойле емин этип, башкъасына хакъсызлыкъ япкъан 
олса, акъкъыны саибине бермели ве хеляллыкъ сормалы. Бу киби 
емин ичюн кеффарет бермек керекмей, чюнки бунынъ гуняхындан 
къуртулмакъ ичюн кеффарет етерли дегиль. 

3. Емини Мунакъыде 

Келеджекте бир ишни япаджагъына я да япмайджагъына емин 
этмек. «Валлахи ярын борджумы береджем», «Валлахи фелянджы 
адамнен лаф этмейджем» деп емин этмек киби. Әгер емин эткени киби 
япса кеффарет керекмей. Амма емин эткен сёзюни ерине кетирмесе, 
еминни бозгъан сайыла ве джеза оларакъ джеза бермек керек. 

Еминнинъ кеффарети 

Келеджекте бир шейны япаджагъына я да япмайджагъына емин 
этил де, еминини бозгъан кимсе кеффарет оларакъ; он фукъарени 
кийдирир я да он фукъареге бирер фитре микъдары пара берир. Бу¬ 
ларны япмагъа кучю етмегенлер устю-устюне учь кунь кеффарет ораз- 
асы тутар. 


СУАЛЛЕР ВЕ ВАЗИФЕЛЕР 

1) Къурбан чалмакъ кимлерге ваджиб? 

2) Къурбан не вакъыт чалына? 

3) Къурбан эти ве терисинен нелер япылмалы? 

4) Къурбан оларакъ чалмакъ мумкюн олгъан ве мумкюн олмагъ- 
ан айванлар къайсылар? 

5) Адакъ къурбаны не демек, не вакъыт чалына, адакъ къурба- 
нынынъ эти ве терисинен не япыла? 

6) Эти ашангъан ве ашанмагьан айванлар къайсылар? 

7) Емин недир ве о, къач чешит ола? 

8) Еминнинъ кеффаретини анълатынъыз? 

ДОКЪУЗЫНДЖЫ БОЛЮК 


МУБАРЕК КУНЬ 
ВЕ ГЕДЖЕЛЕР 


МЕВЗУЛАР 

• Джума ве байрам куньлери 

• Мевлюд геджеси 

• Регъаиб ве мирадж геджелери 

• Берат ве къадир геджелери 

ДЖУМА КУН Ю 

Джума куню - мусульманлар ичюн бир байрам кунюдир. Джума 
намазы джемаатнен къылына. Бу себепнен бу куньде мусульманлар 
бир арагьа келип, бири-бирлеринен якъындан танышып, корюшмеге 
имкян булалар. Эр афта мусульманларнынъ бойле бир арагъа кель- 
мелери араларындаки достлукъны арттыра, бирлик ве бераберликни 
къуветлендире. 

Джума - эмиетли вакъиалар олып кечкен гъает хайырлы ве фази- 
летли бир кунь. Пейгъамберимиз-саллаллаху алейхи ве селлем- шой- 
ле буюра: 

«Узеринъде кунешнинъ догъгъаны энъ хайырлы кунь джума ку¬ 
нюдир. Адем -алөйхисселям- о кунь яратылды, о кунь дженнетке къо- 
юлды ве о кунь дженнеттен чыкъарылды». 69 

«Джума кунюнде бир вакъыт бар ки, эгер бир мусульман намаз 
къылгъанда о вакъыткъа раст келип де, Аллахтан бир шей тилесе, 
Аллах онынъ тилегини къабул эте». 70 

БАЙРАМ КУНЬЛЕРИ 

Йылда эки диний байрамымыз бар. 

1- Рамазан байрамы. 

2- Къурбан байрамы. 

Байрам - севинч куню демек. Рамазан айында ораза тутып, Ал- 
лахнынъ эмрини япкъан, Къурбан байрамында къурбан чалып, Аллах 
ёлунда федакярлыкъ косьтерген, байрам намазларыны джемаатнен 
къылгьан мусульманлар вазифелерини япкъанлары ичюн севинелер 
ве озьлерини бахтлы ис этелер. 

Рамазанда зекят ве фитрелернен, къурбан байрамында къурбан 
этлеринен фукъарелерге ярдым эллери узатыла. Бойлеликнен, зенгин- 
фукъаре арасында керчек манада севги ве сайгъы пейда ола. 

Байрамларда ана, баба ве буюклер зиярет әтиле. Бири-бирлерине 
джанлары агъыргъанлар мабетлеше, сой-соп, акъраба, къолум- 
къомшу арасындаки озьара хайырлавлар ве эдиелешмелер исе до- 
стлукъ багъларыны къавийлештире. Джемиетте яшангъан бу ортакъ 


69 Муслим. 

70 Бухари. 

севинч, диний ве миллий дуйгъуларны къуветлендире. Байрам кетир- 
ген севинчнен мусульманларнынъ узериндеки ёргъунлыкълар кете, 
кедерлер унутыла. 

Байрамларда муминлер бири-бирлеринен байрамлашалар, узакъ- 
та олгьанларгьа хайырлавлар ёлланып, гонъюллер алына. Къабирлер 
зиярет этилип, олюлер ичюн дуа әтиле. 

Байрамлар - Аллахнынъ мумин къулларына берген бирер зияфет 
куньлеридир. Бу куньлерни Аллахнынъ ризасына уйгъун арекетлер- 
нен кечирмелимиз. 


МЕВЛИД ГЕДЖЕСИ 

Инсанлыкънынъ къуртулмасы ичюн ёлланылгъан сонъ ве энъ 
буюк Пейгъамбер, бизим Пейгъамберимиз Хазрети Мухаммед -сал- 
лаллаху алейхи ве селлем- 571 сенеси къамерий айлардан Ребиу-ль 
Эввель айынынъ 12-джи геджеси догъды. Бу мубарек геджеге «Мев- 
лид геджеси» деп айтыла. 

Онынъ догъгьаны вакъыт дюньянынъ эр тарафында джаиллик, 
зулум ве ахлякъсызлыкъ чокъ кениш даркъалгъан эди. Аллах инамы 
унутылгъан, инсаниет къоркъунч ве къаранлыкъ бир вазиетке тюшкен, 
дюнья яшанылмаз алгъа кельген эди. 

Севгили Пейгъамберимизнинъ догъмасынен дюнья айдынлан- 
ды, бир Аллах инамынен юреклер нурланды. Мусавийлик, адалет ве 
къардашлыкъ кельди. Онъа инангъанлар бахтыярлыкъкъа къавушты. 
Онынъ догъгьаны гедже инсанлыкънынъ къуртулышы ичюн гъаетхай- 
ырлы ве мубарек бир башлангъычгъа себеп олды. 

Бу гедже мусульманлар арасында юз йыллардан берли къутла- 
нып келине, севгили Пейгъамберимиз буюк бир севгинен анъыла. 
Буюк тюрк шаири Сулейман Челеби тарафыңдай язылгъан ве асыл 
ады Весилет-ун Неджат олгъан мевлюд китабы Онынъ догъумыны, 
устюнлигини ве муджизелерини энъ гузель бир шекильде анълаткъан 
бир эсер. 

Пейгъамберимизни анълаткъан мевлидлерни сайгьынен динъле- 
мек, онъа саляватлар ёлламакъ миллетимизнинъ севгили Пейгъамбе- 
римизге олгъан буюк севгисини косьтере. Бунынънен берабер, онынъ 
аятыны огренип, озюмизге орьнек алмакъ энъ биринджи вазифеле- 
римизден бириси. Иште, о вакъыт онынъ севгисини ве разылыгъыны 
къазангъан олурмыз. 

РЕГЬАИБ ГЕДЖЕСИ 

Учь айлар дөп билинген Реджеп, Шабан ве Рамазан айлары ма- 
невий джэеттен башкъа айлардан даа да устюн ве даа да берекетли. 
Реджеп айы кельгенде Пейгъамберимиз -саллаллаху алейхи ве сел- 
лем- шойле дуа эте эди: 

«Аллахым, бизге Реджеб ве Шабанны мубарек эйле ве бизни Ра- 
мазангъа улаштыр». 1 ' 

Реджеб айынынъ биринджи джума геджеси «Регъаиб геджеси» 
дир. Бу гедже, Аллахнынъ рахмет ве багъышлавынынъ бол олгъаны, 
дуаларнынъ къабул этильгени мубарек бир геджедир. Пейгьамбер 
Эфендимиз -саллаллаху алейхи ве селлем- шойле буюра: 

«Беш гедже бардыр ки, оларда япылгъан дуалар къабул әтиле. 
Булар: 

- Реджебнинъ биринджи джума геджеси; 

- Шабаннынъ он бешинджи геджеси; 

- Джума геджелери; 

- Рамазан байрамы геджеси; 

- Къурбан байрамы геджеси». 

МИРАДЖ ГЕДЖЕСИ 

Аллахнынъ даветинен севгили Пейгъамберимиз -саллаллаху 
алейхи ве селлем- бир гедже Меккеде Месджид-и Харамдан Къуду- 
стеки Месджид-и Акъсагъа алып барылгьан, о ерден Джебраильнен 
берабер коклерге юкселип, «Сидрет-уль Мунтеха» деп айтылгъан ерге 
къадар кельген эди. Пейгъамберимиз -саллаллаху алейхи ве селлем- 
бу ерден даа да юкъарыгъа котерильген ве Аллаху Таалянен корюш- 
кен эди. 

Бу мубарек ёлджулыкънынъ Меккеден Къудуске къадар олгъан 
къысмына Исра, Къудустен сонъра девам эткен къысмына да Мирадж 
деп айтыла. Пейгъамберимиз -саллаллаху алейхи ве селлем-, беш 
вакъыт намазны умметине Мирадж эдиеси оларакъ кетирди. 

Мирадж вакъиасы Пейгьамберимизнинъ -саллаллаху алейхи ве 
селлем- энъ буюк муджизелеринден бирисидир. Хиджреттен бир бу- 
чукъ йыл эвель Реджеб айынынъ 27-джи геджесинде олгъан. 


71 Джами-ус Сагъир. 

БЕРАТ ГЕДЖЕСИ 

Шабан айынынъ он бешинджи геджеси «Берат геджеси» адынен 
беяяи . Борджтан, суч ве джезадан къуртуямакъ манаяарына кеяьген 
«берат», гуняхяардан къуртуяыш геджеси демек. 

Бу гедже - Юдже Аяяахнынъ, Онъа ёнеяип афу тияеген мумин- 
яерни багъышяап, къуртуяыш бераты берген бир гедже. Бу геджени 
уяныкъ бир аяда Аяяахкъа ибадет ве дуанен кечирмемизни истеген 
севгияи Пейгъамберимиз -саялаялаху алейхи ве селлем- шойле бую- 
ра: 

«Шабан айынынъ он бешинджи геджеси олгъаны вакъыт, о гед¬ 
жени ибадетнен кечиринъиз, кундюзинде де ораза тутунъыз. Чюнки, 
Аллаху Тааля, о гедже кунешнинъ догъмасына къадар дюньягъа рах- 
метнен теджелли этил» шойле буюра: 

- Ёкъмы багъышланмакъ истеген, багъышпайым? 

- Ёкъмы рызкъ истеген, рызкъландырайым? 

- Ёкъмы мусибет ве беляга къалгъан, шифа берейим? 

- Даа насыл тилекпери олгъан олса истесинлер, берейим. 72 

Ойле исе Раббимизнинъ муждесине къулакъ асып, бизлерге бе- 

рильген бу фырсатлардан файдаланмакъ керекмиз. 


КЪАДИР ГЕДЖЕСИ 

Рамазан айынынъ 27-джы геджеси «Къадир геджеси» дир. Ин- 
санларгъа дюньяда ве ахыретте бахтлы олмакънынъ ёлларыны кось- 
терген динимизнинъ мукъаддес китабы Къуран-ы Керим Пейгъамбе- 
римизге Рамазан айы ичинде Къадир геджесинде энмеге башлады, 
Хазрети Мухаммед -саллаллаху алейхи ве селлем-ге пейгъамберлик 
вазифеси бу геджеде берильди ве Ислям кунеши бу геджеде догъды. 
Иште, бу эмиетли вакъиалар Къадир геджесине буюк бир шереф бере, 
устюн бир къыймет къазандыра. 

Къадир геджесининъ бинъ айдан даа да хайырлы олгъаны 
Къуран-ы Керимде ачыкъ бильдириле. 


72 Ибн Мадже. 

аАА # ^л^]\ аАА и ^ДАр1 А«^ 
А^г а5^АЛ <_)дъ # 

^1 ^ ^ ^ 


* У^\ аЙ ^ 1&/\ ы 

^_аА ^ ^А>- д!1м 

* г' сй г^З °-й 


«Биз Оны (Къур’анны) Къадир геджесинде эндирдик. Къадир 
геджесининъ не олгъаныны сен билесинъми? Къадир геджеси 
бинъ айдан хайырлыдыр. О геджеде, Рабблерининъ изнинен, ме- 
леклер ве Рух (Джебраиль), эр иш ичюн энер турарлар. О гедже 
селяметлик толудыр. Та феджрнинъ догъувына къадар.» 73 


Севгили Пейгъамберимиз -саллаллаху алейхи ве селлем- де бу 
гедженинъ фазилети акъкъында шойле буюра: 

«Ким, фазилетине инанып ве мукяфатыны Аллахтан бә¬ 
кләп, Къадир геджесини ибадетнен кечирсе, кечкен гуняхлары 
багъышлана». 74 

Къадир геджеси биз муминлерге Аллаху Таалянынъ буюк бир ни- 
метидир. Бу геджени Аллах ризасы ичюн намаз къылып, Къуран окъуп 
ве дуа этил, энъ яхшы бир шекильде кечирмек керекмиз. 

Бир кунь Хазрети Айше Пейгъамбермиз -саллаллаху алейхи ве 
селлем-ге: 

- «Я Ресулюллах. Къадир геджесине раст кельсем, насыл дуа 
этейим?» - деп сорай. 

Пейгъамберимиз -саллаллаху алейхи ве селлем- шойле буюра: 

- «Де ки: Я Раб! Сен чокъ афу эткенсинъ, афу этмекни севесинъ, 
мени афу эт». 75 

Севгили Пейгъамберимиз -саллаллаху алейхи ве селлем- нинъ 
огреткен бу дуаны, биз де Къадир геджесинде текрарлайыкъ. 

Мубарек геджелерни Аллах ризасы ичюн намаз къылып, Къуран 


73 Къадр суреси, 1-5. 

74 Бухари. 

75 Тирмизи. 

окъуп, Пейгъамбермиз -саяяаллаху алейхи ве селлем-ге салаватлар 
кетирип, гуняхларымызнынъ багъышланмасы ичюн Аллахтан афу 
тилеп, дюнья ве ахыретнен багълы тилеклеримиз ичюн дуа этил ве 
япаджагъымыз ярдымларнен фукъарелерни де севиндирип кечирмек 
керекмиз. 


СУАЛЛЕР ВЕ ВАЗИФЕЛЕР 

1) Джума кунюнинъ фазилетини анълатынъыз. 

2) Йылда къач диний байрамымыз бар, байрамларнынъ эмиети 
не? 

3) Мевлид геджесини анълатынъыз. 

4) Регъайыб геджеси не? 

5) Мирадж геджесининъ эмиетини анълатынъыз. 

6) Берат геджеси не вакъыт, фазилетини анълатынъыз. 

7) Къадир геджесининъ фазилетини анълатынъыз. 

8) Мубарек геджелерни насыл кечирмек керек? 

БИРИНДЖИ БОЛЮК 


АХАЯКЪ 


МЕВЗУЛАР 

• Ахлякънынъ тарифи 

• Ислямда ахлякъ 

• Гузель ахлякълы олмада иман ве ибадетнинъ эмиети 

• Энъ гузель ахлякъ орьнеги Хазрети Мухаммед -сал- 
лаллаху алейхи ве селлем- 

• Шахыслар ичюн ахлякънынъ эмиети 

• Иштеки аятымыз ве ахлякъ 

• Ахлякъ денъишеми 

• Ислям динининъ акъылгъа ве илимге берген буюк 
къыйметы 

АХПЯКЪНЫНЪ ТАРИФИ 

Ахлякъ - инсаннынъ рухуна ерлешкен алышкъанлыкълардыр. Бу 
алышкъанлыкълар, чокъ тюшюнмеге керек олмадан фииль ве арекет- 
леримизни мейдангьа кетире. 

Рухумызгьа ерлешкен алышкъанлыкълар эки къысымдыр: 

1. Яхшы алышкъанлыкълар. 

2. Ярамай алышкъанлыкълар. 

Азаларымызнынъ арекетлери рухумызгьа багълы. Әгер рухумыз- 
гъа яхшы алышкъанлыкълар ерлешсе, азаларымызнынъ фииль ве 
арекетлери да яхшы ола. Буларгьа гузель ахлякъ деп айтыла. Руху- 
мызгъа ярамай алышкънлыкълар ерлешсе, арекетлер де ярамай ола. 
Буларгьа да ярамай ахлякъ деп айтыла. Арекетлеримизнинъ яхшы, 
ахлякъымызнынъ гузель олмасы ичюн рухумызны ярамай табиатлар- 
дан темизлеп, яхшы табиатлар ерлештирмемиз керек. 

Топракъкъа сачылгъан урлукъкъа коре махсулат алына. Богъдай 
урлугъындан богъдай оскени киби, арпа урлугьындан да арпа осе. Ко- 
рюльгени киби, топракъкъа къайсы урлукъны сачсакъ, бу урлукътан 
онъа коре осюмлик чыкъа. Әгер рухумызгьа ярамай табиатларны сач¬ 
сакъ, бу урлукълар да азаларымызда ярамай ахлякъ оларакъ мейдан- 
гъа келе. 


ИСЛЯМДА АХЛЯКЪ 

Ислям дининде ахлякънынъ буюк бир эмиети ве къыймети бар. 
Ислямнынъ макъсады инсаннарны гузель ахлякъ саиби япмакътыр. 
Ислям - гузель ахлякъ демектир. Пейгъмберимиз -саллаллаху алейхи 
ве селлем- шойле буюрды:«Мен гузель ахлякъны тамамламакъ ичюн 
ёлланылдым».(Кешф-уль Хафа) Бир мусульманнынъ къыймети ах- 
лякъынынъ гузеллигинен ольчене. Пейгъамбер Эфендимиз: «Сизинъ 
ичинъизден манъа энъ севимлинъиз ве къыямет кунюнде манъа энъ 
якъынынъыз ахлякъы энъ гузель олгъанынъыздыр», - (Тирмизи) деп 
буюрмакънен бу керчекни анълаткъан. 

Пейгъамберимизден: 

«Аллах къатында энъ севгили къуллар кимлердир?»- деп сора¬ 
дылар. 

Пейгъамбер Эфендимиз: 

«Ахлякъы энъ гузель олгъанлардыр» (Ибн Мадже) буюрды. Иба- 
детлер насыл динимизнинъ эмри исе, ахлякънен багълы взифелерни 

ерине кетирмек де динимизнинъ эмридир. Исяямда ибадетяернинъ 
бир макъсады да инсаняарны ярамайяыкътан сакъындырмакъ ве 
яхшы ахяякъ саиби яямакътыр. 

ГУЗЕЛЬ АХЛЯКЪЛЫ ОЛМАДА 
ИМАН ВЕ ИБАДЕТНИНЪ ЭМИЕТИ 

Керчек ве догъру имангъа саип олгъан инсан бутюн арекетлерини 
Аллах корьгенине ве бу арекетлерини вазифели мелеклер язып бар- 
гьанына инана. Дюньяда япкъан эр иш ве арекетлери ичюн къыямет 
кунюнде джевап береджегини биле. Яхшылыкъ япкъанлар бунынъ му- 
кяфатыны кореджегине, ярамайлыкъ япкъанларнынъ да джезасыны 
чекеджегине кесен-кес инана. 

Юдже Аллах Къуран-ы Керимде шойле буюра: 

«Ким зерре къадар яхшылыкъ япкъан олса оны корер. Ким 
де зерре къадар ярамайлыкъ япкъан олса оны корер». 76 

Бу инам, инсанны ярамайлыкълардан узакълаштыра ве яхшы¬ 
лыкъ япмагьа ёнельте. Юрегинде бойле бир инам ве месулиет дуйгьу- 
сы ташымагъан инсаннардан исе озьлерине файдасы олмагъанджа 
яхшылыкъ бекленмез. Ойле кимселер фырсат тапкъанда эр тюрлю 
ярамайлыкъны япмалары мумкюн. 

Ама юрегинде сагълам бир инам ташыгьан бир мусульман бутюн 
арекетлерине дикъкъат этер. Кимсеге ярамайлыкъ япмаз. Элинден 
кельгени къадар яхшылыкъ япмагъа тырышыр. Ибадетлер эм къаль- 
бимиздеки иманны кучьлендире, эм де гузель ахлякълы олмамызгъа 
себепчи ола. 

Беш вакъыт намаз бизге даима Аллахны хатырламагьа, эр тюрлю 
чиркин арекетлерден вазгечмемизге ярдымджы ола. Ораза - шевкъат 
ве мерхамет дуйгъуларыны пейда эте, элимизни харамдан, тилимизни 
ялан ве ошектен къорчалай. Зекят къызгъанчлыкътан къуртара, баш- 
къаларына нисбетен яхшылыкъ ве ярдымсеверлик дуйгъуларыны уян- 
дыра, джемиетке файдалы оладжакъ бир инсан алына кетире. 

Бойленикнен, ибадетлернен бесленген иман, азаларымызда 
яхшы ахлякъ мейваларыны бермеге башлай ве инсан керчек къыйме- 
тини къазана. Яхшы ахлякъ саиби олмагъанлар исе чичек ачмагьан ве 
япракъ чыкъармагьан мейвасыз терек кибидирлер. 


76 Зильзаль суреси, 7-8. 

ЭНЪ ГУЗЕЛЬ АХЛЯКЪ ОРЬНЕГИ 
ХАЗРЕТИ МУХАММЕД 
-саллаллаху алейхи ве селлем- 

Хазрети Мухаммед -саллаллаху алейхи ве селлем- - Аллахнынъ 
тербиесинен етишкен, юксек ахлякъ саиби олгъан бир пейгъамбердир. 
О ахлякъыны Къурандан алып, бутюн яхшылыкъларны озюнде топла- 
ды. Хазрети Айшеден пейгъамберимизнинъ ахлякъынынъ насыл ол- 
гьаны соралгьаны вакъыт, шу джевапны бере: 

«Онынъ ахлякъы Къурандыр». 

Пейъамбер Эфендимиз ахлякънен багълы вазифелеримизни эм 
огреткен, эм де озю яшап косьтерген. О, ич бир вакъыт догьрулыкътан, 
яхшылыкътан узакълашмагьан, гузель ахлякъынен, яхшы арекетлери- 
нен инсанларгъа орьнек олгъан. Юдже Аллах Къуран-ы Керимде: 

«Аллахнынъ Ресулинде сизинъ ичюн гузель орьнек бар» 77 , 
- деп буюра ве пейгъамберимизнинъ аятыны озюмизге орьнек алма- 
мызны истей. Бизим узеримизге тюшкен вазифе - пейгъамберимиз¬ 
нинъ аятыны ве ахлякъыны яхшы огренип, онынъ гузель аятыны орь¬ 
нек алмакътан ибарет. 

ШАХЫСЛАР ИЧЮН АХЛЯКЪНЫНЪ ЭМИЕТИ 

Билингени киби, миллет ады берильген буюк топлулыкъ - къоран- 
талардан ибарет. Къоранталар да азалардан ибарет. Ойле исе, бир 
миллетнинъ кучьлю олмасы, бахтлы яшамасы къоранталарнынъ сагъ- 
лам олмасына багълы. Къорантанынъ сагълам ве раат олмасы исе, 
къоранта азаларынынъ узерине тюшкен вазифелерни беджермелери- 
нен мумкюн ола. 

Бу себептен, эр шейден эвель джемиетни тешкиль эткен шахыс- 
ларнынъ яхшы ахлякълы олмасы пек эмиетли. Чюрюк тахталардан 
сагълам бир геми япылмагъаны киби, яхшы ахлякъ саиби олмагъан, 
месулиет дуйгъусы ташымагъан шахыслардан да кучьлю ве сагълам 
бир джемиет тешкиль олмай. 

ИШТЕКИ АЯТЫМЫЗ ВЕ АХЛЯКЪ 

Чалышмакъ - динимизнинъ эмри. Бир кимсе кечинмесини темин 
этмек ичюн ве кимсеге мухтадж олмайып яшамасы ичюн чалышмакъ 
меджбуриетинде. Инсанларнынъ чалышкъанлары иш ве къазанч ел¬ 
лары чешит тюрлюдир. Чалышып къазангъанда дикъкъат этмемиз 


77 Ахзаб суреси, 21. 

керек олгъан хусус - къазанчымызны хелял ёлларнен талып, рызкъы- 
мызгъа харам къарыштырмамакътыр. 

Пейгьамбер Эфендимиз; 

«Инсаннынъ малыны не ёлнен къазанып, не ерге масраф эткө- 
нинден къыямет куню эсапкъа чекиледжегини» 78 бильдире, къазан- 
чына харам къарыштыргьанлар акъъында шу тембиеде булуна: 

«Бир мусульманны алдаткъан я да зарар берген, я да иле яп- 
къанлар бизден дегильдир». 

Чалышып къазангъанда догьру арекет эткенлер ичюн шу мужде- 
ни бере: 

«Тиджаретте догърулыкътан айырылмагъан кишилер къыямет 
кунюнде Пейгъамберлернен берабер оладжакътыр». Догьрулыкъ, 
мусульманлыкъта гъает эмиетли бир ахлякъ къаидесидир. Мусуль- 
мангъа ярашкъан шей, иш аятында догърулыкътан айырылмамакъ, 
инсаннарны алдатмакътан узакъ турып, темиз ёлларнен къазанмакъ- 
тыр. 

Бир махсулатчынынъ вазифеси - яхшы ве ийлесиз махсулат чыкъ- 
армакъ. Ишчи ве мемурларнынъ вазифеси - озьлерине берильген 
вазифелерни эксиксиз оларакъ япмакъ. Чалышкъан инсан «мени ич 
кимсе кормей» деп, вазифесини акъсатса-догърулыкътан айырылып, 
хакъсыз къазанч къазангъан ола. Бу исе динимизде кесен-кес ясакъ- 
лана. Бойле арекет этмек инсанлар арасындаки бири-бирине олгъан 
ишанч дуйгъусыны ёкъ эте. Яхшы ахлякъ саиби олгъан инсан ишини 
догьру ялар, кимсени алдатмаз, ийле къарыштырып айын-оюнлар яп- 
маз. Узерине тюшкен вазифени япып, эм озюне, эм де этрафындаки- 
лерге файдалы олур. 


АХЛЯКЪ ДЕНЪИШЕМИ 

Бала дюньягъа тер-темиз олып келе. Әгер бала ана-баба тара¬ 
фыңдай яхшы тербие этилип, гузель табиатларнен сюсленсе, гузель 
ахлякълы оларакъ етише. Әгер онъа яхшы тербие бермейип, рухуны 
ярамай табиатларнен толдурсалар, гузель ахлякъ ве яхшы арекетлер 
бекленмез. 

Беденимизни раатсыз эткен хасталыкълар насыл этил иляджнен 
тедавийленсе, рухумызны да онда олгъан чиркин табиатларны таш¬ 
лап, оларнынъ ерине яхшы табиатлар ерлештирип тедавийлемек 
мумкюн. 

Севгили Пейгъамберимиз: «Ахлякъынъызны гузеллештиринъ- 


78 Эт-Тергъиб веет-Терхиб 

из» деп буюрып, ярамай ахяякъны гузея ахяякъкъа чевирмеге мумкюн 
оягъаныны косьтере. 

Бир адамда юкъумяы бир хастаяыкъ ояса, онынънен отурып тур- 
гьаняаргъа де кечмеси мумкюн. Ярамай ахяякъяы инсаняарнен ар- 
къадашяыкъ эткеняер де ояарнынъ арекетяеринден тесиряениряер 
ве яваш-яваш яхшы табиатяарыны гъайып этип, ярамай ахяякъяы 
ояуряар. Бу себепнен, яхшы ахяякъ саиби оямакъ ве буны девам эт- 
тире бияьмек ичюн гузеяь бир ахяякъ дерси алып, илимли ве яхшы 
ахяякъяы инсаняарнен аркъадашлыкъ этип , ярамай ахяякъяы инсан- 
лардан сакъынмакъ керекмиз. 

Севгили Пейгъамберимиз: 

- Яхшы адамларнен аркъадашлыкъ япмакъны, гузеяь къокъулар 
сатылгьан бир тюкянда отурмагъа бенъзеткен. Тюкян саиби о адамгьа 
бир шей бермесе де, о ернинъ гузеяь къокъуларындан файдаланыр. 

- Ярамай адамларнен аркъадашлыкъ япмакъны да демирджи тю- 
кянында отурмагъа бензеткен. О ерде отургьан адамгъа я бир атеш 
къыгьылчымы сычрар я да ярамай къокъусындан раатсыз олур. (Мус- 
лим) 

Иште, бунынъ киби яхшы инсаняарнен аркъадашлыкъ япкъангьа, 
яхшы инсанларнынъ гузеяь ахлякъы тесир эте, о да яхшы ахяякъяы 
ола. Ярамай ахяякъяы инсаняарнен аркъадашлыкъ япкъанларгьа 
да ояарнынъ ярамай арекетлери тесир эте ве яваш-яваш инсаннынъ 
яхшы ахлякъы бозула, ярамай ахяякъяы ола. 

Бизим вазифемиз аркъадаш сайлагьанда дикъкъатлы оямакъ, 
яхшы ве бильгили кишилернен дост оямакъ, ояарнынъ сёз ве субет- 
леринден файдаланмакъ, ярамай инсанлардан узакъ турмакътан иба- 
рет. Анджакъ, бизлер инсанларны ярамай арекетлерден къуртармакъ 
ичюн оларгъа якълашмакъ ёлларыны къыдырмалымыз ве яхшы ах- 
лякъ саиби олмаларына ярдымджы олмалымыз. 

ИСЛЯМ ДИНИНИНЪ АКЪЫЛГЪА 
ВЕ ИЛИМГЕ БЕРГЕН БУЮК КЪЫЙМЕТИ 

Акъыл, Аллахнынъ инсанларгъа берген буюк бир ниметидир. Ин¬ 
сан яхшыны ве ярамайны бири-биринден акъыл васытасынен айыра. 
Акъыл - инсанны башкъа джанлылардан айыргъан энъ буюк хусуси- 
ет. 

Динимизде мукеллеф олмакъ ичюн акъылы еринде олмакъ шарт. 
Иман ве ибадетлерде къыдырылгъан биринджи шарт акъыл. Акъылы 

еринде олмагьанларнынъ диннинъ эмирлеринден месулиетли олма- 
масы акъылнынъ Ислям дининдеки эмиетини косьтере. Анджакъ, акъ- 
ылнынъ керчек къыйметини булмасы ве инсан ичюн файдалы олмасы, 
оны яхшы къулланмагьа багьлы. Акъылыны яхшы къулланмагьанлар, 
Къуран-ы Керимде тенбиеленелер. Акъыл энъ эмиетли бильги васы- 
таларындан биридир. 

Ислям дини акъылгьа олгъаны киби бильгиге де буюк бир къыймет 
бере, даима окъумакъны ве огренмекни әмир эте. Къуран-ы Керимнинъ 
ильк энген аетининъ «Окъу» эмринен башлагъаны, бизге окъуманынъ 
эмиетини ачыкъ бир шекильде косьтере. Илимге ве илим саиплерине 
берильген къыймет мевзусында Юдже Аллах шойле буюра: 

«Де ки: Ич бильгенлернен бильмегенлер бир олурмы?» 79 
Пейгъамбер Эфендимиз де илим огренмекнинъ мусульманлар ичюн 
эмиетли бир вазифе олгъаныны бильдирип, шойле буюра: 

«Илим огренмек эркек ве къадын эр мусульмангъа фарздыр». 60 

Динимизнинъ бу эмирлерине уйгьун оларакъ баба деделери- 
миз илимге чокъ къыймет бергенлер, бильгили инсанларгьа да буюк 
сайгъы косьтергенлер. 

СУАЛЛЕР ВЕ ВАЗИФЕЛЕР 

1) Ахлякънынъ не олгъаныны анълатынъыз. 

2) Ислямда ахлякъкъа берильген эмиетни анълатынъыз. 

3) Иман ве ибадетнинъ яхшы ахлякълы олмадаки эмиетини анъ¬ 
латынъыз. 

4) Пейгъамберимизнинъ ахлякъы насыл эди? 

5) Шахыслар ичюн ахлякънынъ эмиетини анълатынъыз. 

6) Ахлякънынъ иштеки аяткъа тесирини анълатынъыз. 

7) Ахлякъ денъишеми, анълатынъыз. 

8) Ислям дининде акъылгьа ве илимге берильген къыйметни 
анълатынъыз. 


79 Зумер суреси, 9. 

80 Мишкат-уль Месабих 

• Ислям дининде ахлякъий вазифелер 

• Аллахкъа, Пейгьамберге ве Къурангъа нисбетен вазифе¬ 
леримиз . 

• Озь шахсымызгъа нисбетен вазифелеримиз 

• Беденимизге нисбетен вазифелеримиз. 

• Рухумызгъа нисбетен вазифелеримиз 

• Ашама ве ичмедеки ахлякъ къураллары 

• Тильни тербие этмек ве тюзельтмек 

• Башкъа азаларымызнынъ тербиеси ве тюзетилюви 

АХЛЯКЪИЙ ВАЗИФЕЛЕРИМИЗ 

Ислям дининде ахлякъий вазифелер беш къысымдыр: 

1. Аллахкъа, Пейгьамберге ве Къурангьа нисбәтен вазифелери¬ 
миз. 

2. Озь шахсымызгьа нисбәтен вазифелеримиз. 

3. Къорантамызгьа нисбәтен вазифелеримиз. 

4. Ветан ве миллетимизге нисбетен вазифелеримиз. 

5. Бутюн инсанларгъа нисбетен вазифелеримиз. 

1. Аллахкъа, Пейгьамберге ве Къурангьа нисбетен вазифе¬ 
леримиз 

а. Аллахкъа нисбетен вазифелеримиз. 

Бизни ёкътан бар эткен, мукеммель азаларнен донаткъан, дюнья- 
да олгъан эр шейни бизим файдаланмамыз ичюн яраткъан Аллахтыр. 
Инсангьа берильген бу устюн хусусиетлер башкъа ич бир джанлыгъа 
берильмеген. Бу къадар яхшылыкъларгъа нисбетен япмамыз керек 
олгъан базы вазифелер бар. 

Бу вазифелер: 

1) Аллахнынъ бар олгьанына ве бир олгьанына инанмакъ. 

2) Ибадет вазифелерини ерине кетирмек. 

3) Эмирлерине коре арекет этил, ясакъларындан сакъынмакъ. 

4) Аллах севгисини эр шейден устюн тутмакъ. 

5) Онынъ адыны сайгьынен анъмакъ. 

6) Берген ниметлерге шукюр этмек. 

6. Пейгъамберге нисбетен вазифелеримиз 

Аллах, Ислям динини теблигь этмек вазифесини Пейгъамберимиз 
Хазрети Мухаммед -саллаллаху алейхи ве селлем-ге берди. Севгили 
Пейгъамберимиз инсанлыкънынъ къуртулмасы ичюн чокъ тырышты. 
Бу ёлда пек чокъ къыйынджылыкъларнен къаршылашты. Ислямнынъ 
ышыгъынен дюньяны айдынлатты. Инсанларгъа бахтлы олмакънынъ 
ёлларыны косьтерди. Бу себепнен пейгъамберимизге нисбетен шу ва- 
зифелерни ерине кетирмек керекмиз: 

1) Онынъ энъ сонъ ве энъ буюк пейгъамбер олгьанына инан¬ 
макъ; 

2) Оны пек севмек, адыны эшиткенде саляват кетирмек; 

3) Онынъ косьтерген ёлундан кетмек; 

4) Онынъ гузель ахлякъындан нумюне алып яшамакъ. 

Къуран-ы Керимде Аяяах шойяе буюра: «Эй, иман эткенлер! Ал- 
лахкъа итаат этинъ. Пейгъамберге ве сизден олгъан улульэмирге 
(идареджилерге) де итаат этинъ. Әгер бир хусуста анълашмаз- 
лыкъкъа тюшсенъиз - Аллахкъа ве ахыретке акъикъатен инан- 
санъыз- оны Аллахкъа ве Ресульге алып барынъ (оларнынъ 
талиматына коре аль этинъ); бу, эм хайырлы, эм де нетидже 
нокъта-и назарындан даа гузель». 81 

(Ресулим!) Де ки: Әгер Аллахны севсенъиз, манъа уюнъыз 
ки, Аллах да сизни севсин ве гуняхларынъызны багъышласын. 
Аллах пек багъышлайыджы ве мерхаметлидир. 82 


е. Къурангъа нисбетен вазифелеримиз: 

1) Къуран-ы Керимнинъ Аллах тарафыңдай пейгъамберимиз ва- 
сытасынен бутюн инсанларгъа кельген сонъ китап олгъанына инан- 
макъ; 

2) Оны къаиделерине коре гузель окъумакъ; 

3) Манасыны анъламагъа тырышмакъ; 

4) Къуранны окъугьанда ве динълегенде пек сайгъылы олмакъ; 

5) Къураннынъ яп деп айткъаныны япмакъ , япма деп айткъанын- 
дан узакъ турмакъ . 

Къуранда Аллах шойле буюра: 

«Шубесиз ки, бу Къур’ан энъ догъру ёлгъа ириштирир, яхшы 
арекетлерде булунгъан му’минлерге, озьлери ичюн буюк бир му- 
кяфат олгъаныны мужделер». 83 

«Кене де ки: Хакъ кельди; батыл йыкъылды. Затен, батыл 
йыкъылмагъа махкюмдир. Биз Къур’андан ойле бир шей эндир- 
мектемиз ки, О, му’минлер ичюн шифа ве рахметтир; залымлар- 
нынъ исе ялынъыз зияныны арттырыр». 84 


2. Озь шахсымызгъа нисбетен вазифелеримиз 

Инсан беден ве рухтан ибарет бир варлыкътыр. Бу себептен озю- 
мизге нисбетен вазифелер эки къысымгьа айырыла: беденимизге нис¬ 
бетен вазифелеримиз ве рухумызгьа нисбетен вазифелеримиз. 

81 Ниса суреси, 59. 

82 Али Имран суреси, 31. 

83 Исра суреси, 9. 

84 Исра суреси, 81-82. 




АХАЯКЪИЙ ВАЗИФЕЛЕРИМИЗ 


199 


а. Беденимизге нисбетен вазифелеримиз. 

1) Догъру бесленмек: Ашайджакъ ве ичеджеклеримизге дикъкъат 
этил, догъру ашамакъ керекмиз. Чюнки сагьлам ве кучьлю бир беден- 
ге саип ола бильмемиз бунъа багълы. Къуран-ы Керимде Аллах шойле 
буюра: «Әй инсанлар ! Дюньяда темиз ве хелял олгъан шейлерден 
ашанъыз ». 85 

Пейгьамбер Эфендимиз: «Къуветли мумин къуветсиз муминден 
даа да хайырлы ве Аллах къатында даа да севимлидир» 86 буюрып, 
мусульманнынъ кучьлю ве къуветли олгъаныны истей. 

2) Сагьлыгьымызны къорчаламакъ: Бизим вазифемиз эм беде- 
нимизни хасталыкълардан къорчаламакъ ве бунынъ ичюн элимизден 
кельгенини япмакъ, эм де хасталыкъкъа огьрасакъ - тедавийленмек. 
Севгили Пейгъамберимиз бу мевзуда шойле буюра: 

«Эй Аллахнынъ къуллары! Тедавий олунъыз. Чюнки Аллах берген 
эр хасталыкънынъ иляджыны да яраткъан». 87 

Ислям дини, беденимизге пек чокъ зарарлары олгъан алкоголли 
ичкилерни ве инсаннынъ башыны айландыргьан ( наркотик киби) баш- 
къа шейлерни де къулланмакъны ясакълай. Сагьлыгьымызны телике- 
ге тюшюреджек эр тюрлю арекеттен сакъынмамызны әмир эте. 

Аллахнынъ инсанларгъа берген ниметлер ичинде энъ буюги сагъ- 
лыкътыр. Инсаннынъ вазифеси - аяты боюнджа бу ниметни къорча- 
ламагъа арекет этмек. Бир адамнынъ бедени сагьлам олмаса онынъ 
аяты да бахтлы олмаз, ибадет вазифелерини де япып оламаз. Бунынъ 
ичюн баба-деделеримиз: «Эр ишнинъ башы сагълыкътыр» деп айт- 
къанлар. 

Сагълыгымыз еринде олгъанда къыйметини бильмек, хасталыкъ- 
ларгьа къаршы да эр вакъыт элимизден кельгенини япмакъ керекмиз. 
Чюнки инсан чокъ вакъыт нимет элинде олгъанда онынъ къыйметини 
бильмей. Не вакъыт о нимет элинден кетсе, сонъ онынъ къыйметини 
анълай. Пейгъамбер Эфендимиз бу мевзуда шойле буюра: 

«Эки нимет бар, ама инсанларнынъ чокъусы буларда алдангъан- 
дыр (яни бу эки ниметнинъ къыйметини бильмезлер). Бириси сагъ- 
лыкъ, экинджиси де бош вакъыт». 88 

85 Бакъара суреси, 168. 

86 Муслим. 

87 Джамиус Сагир 

88 Бухари. 

Эм дюнья, эм де ахырет бахтияряыгъыны къазанмамыз, сагь- 
яыкъяы оямамызгъа багьяы. Бу себеянен динимиз сагьяыкъ мевзу- 
сына яек буюк эмиет бере. Хастаяангъанымыз вакъытта да тедавий- 
яенмекни әмир эте. 

Етеряи дереджеде ашамакъ, темизяикке дикъкъат этмек ве фай¬ 
далы ишлер ялып беденимизни къуветлендирмек керекмиз. Пейгьам- 
беримизнинъ: «Къуветли мумин, къуветсиз муминден даа да хайыр- 
лы ве Аллах къатында даа да севимлидир» 89 сёзлерини унутмамакъ 
керекмиз. 

Къарардан зияде болдурмакъ, юкъусызлыкъ, авасызлыкъ, ички 
къулланмакъ, авасы кирли олгьан ерлерде олмакъ, зарарлы шейлер 
ашамакъ, зарарлы сувлар ичмек киби сагълыгъымызгъа зарар бер- 
ген шейлерден сакъынмакъ керек ве юкъумлы хасталыкълар олгъан 
ерлерден узакъ турмамыз керек. Керек олса хасталыкъарнынъ огюни 
алмакъ ичюн докторларнен корюшип, хусусан балаларымызнынъ аш- 
ламаларыны (прививкаларыны) вакътында яптырмакъ керек. 

Пейгъамберимиз: «Арсландан къачкъан киби джуззамлыдан 
къач» 90 буюрып, юкъумлы хасталыкъкъа огърагъан кимселерден узакъ 
турмамызны әмир эте. 

Бир башкъа хадис-и шерифте де: «Бир ерде юкъумлу хаста- 
лыкъ пейда олгъаныны эшиткенинъиз вакъыт о ерге кирменъиз. 
Олгъанынъыз ерде юкъумлу бир хасталыкъ пейда олса, о ерден де 
чыкъманъыз» 91 деп буюрып, юкъумлы хасталыкъларгъа огърамамакъ 
ичюн элимизден кельгенини япмамызны истеген. 

Пейгъамберимизнинъ «Аллах Тааля яраткъан эр хасталыкъ- 
нынъ иляджыны да яраткъан, тедавий олунъыз» 92 манасындаки сёз- 
лери, бир де бир хасталыкъкъа огърагъанымыз такъдирде, эр тюрлю 
имкянларны къулланып, тедавий олмагъа тырышмакънынъ да дини- 
мизнинъ эмри олгъаныны косьтере. 

Пейгъамбер Эфендимизнинъ озю де тедавийленген ве хасталар- 
нынъ яхшы олмасы ичюн о куннинъ шартларында базы мадделернинъ 
тедавий макъсадынен къулланылмасыны тевсие эткен. 

Ислям динининъ тедавийленмеге берген буюк эмиети себебинен 
Ислям дюнясында пек чокъ тыб алимлери етишди. Ибн-и Сина ве Эбу 
Бекир Рази киби алимлернинъ тыб саасында язгъан эсерлери Европа- 

89 Муслим. 

90 Бухари, Тыб 

91 Бухари. 

92 Джамиус Сагир 

да юз йыяяар девамында окъуя кеяинмекте. 

Тедавийяенмек - тевеккюяь инамына тере дегияь. Аксине, керчек 
тевеккюяь, хастаяангьан адамнынъ эяинден кеяьген эр тюряю теда- 
вий чареяерине мураджат эткен сонъ, Аяяахтан шифа истемесидир. 
Ёкъса тедавий чареяерини къыдырмайып «Аяяахкъа тевеккюяь эт- 
тим» демек эм догьру дегияь, эм де Исяямнынъ тевеккюяь инамы- 
ны да янъяыш анъяамакътыр. Бу, таряагьа уряукъ сепмейип берекет 
бекяемеге бенъзер, бойяе бир тюшюндженинъ тевеккюяьнен ич бир 
аяякъасы ёкъ. 

Дюньяда эр шей бир себепке багъяана. Биз энъ эвеяь себепяерге 
сарыяаджакъмыз, сонъра нетидже бекяейджекмиз. Ияяджны тапып 
къуяяанмакъ - себепке сарылмакъ демек, хасталыкънынъ яхшы ол- 
масы да бунъа багълы. 

Вакъты кельгенде урлукъны таряагьа сепмек себеп, махсулыны 
топламакъ бунынъ нетиджесидир. 

3) Темизликке дикъкъат этмек: Беденимизге нисбетен вазифеле- 
римизден бир данеси де темизликтир. Мусульманнынъ бедени, урба- 
сы ве әтрафы темиз олмакъ керек. Сагьлыгьымызны къорчаламакъ 
ичюн темизликнинъ пек буюк тесири бар. Пейгъамберимиз: 

«Темизлик иманнынъ ярысыдыр» 93 буюрып, динимизнинъ темиз¬ 
ликке берген эмиетини косьтере. 

Севгили Пейгъамберимиз тиш темизлигине де буюк эмиет берген, 
бизге де тишлеримизнинъ темизленмесини тевсие этил, шойле буюр- 
гьан: 

«Сизге не олды да тишлеринъиз сараргъан алда яныма келе- 
синъиз? Мисвакъ къулланынъыз». 94 

Темизлик хусусында бир башкъа хадис-и шерифте Пейгъамбери¬ 
миз шойле буюргъан: «Беш шей бардыр ки, булар инсаннынъ фытра- 
тындан (яни инсан буларны япмакъ керек): суннет олмакъ, аврет 
ерини траш этмек, тырнакъларны кесмек, къолтукъларнынъ асты- 
ны траш этмек ве мыйыкъларны къыскъартмакъ». 95 

б. Рухумызгъа нисбетен вазифелеримиз. 

Рухумызгъа нисбетен вазифелеримиз шулар: 


93 Муслим. 

94 Бейхаки. 

95 Бухари. 

1) Рухумызны асылы олмагъан, уйдурма ве янълыш инамлардан 
темизлемек. 

2) Догьру ве сагълам инамлар ерлештирмек. 

3) Догьру ве файдалы бильгилернен донатмакъ. 

4) Ярамай тюшюндже ве чиркин табиатлардан темизлемек. 

5) Яхшы тюшюндже ве гузель табиатларнен сюслемек. 

Рухумызны шу ярамай табиатлардан темизлемек керек. 

Душманлыкъ, ачувланув, куньджюлик, яланджылыкъ, сёзюнде 
турмамакъ, эки юзлюлик, утанмазлыкъ, сайгъысызлыкъ, тербиесиз- 
лик, мерхаметсизлик, къоркъакълыкъ, тембеллик, къызгъанчлыкъ, 
ошек япмакъ, ботен сёз айтмакъ, сёгюнмек, буюклик, зулум ве хакъ- 
сызлыкъ, эманетке хиянет, сабырсызлыкъ, къабалыкъ ве джан агьыр- 
тмакъ, къатты юрекли олмакъ... 

Рухумызны шу гузель табиатларнен сюслемек керекмиз. 

Достлукъ, мерхамет, догърулыкъ, джумертлик, джесюрлик, иш- 
кирлик, сабыр, утанма, буюклерге сайгъы, инсан севгиси, сёзюнде 
турмакъ, назиклик, юмшакълыкъ, адалет, тербие ве әдеп, багъыш- 
лайыджы олмакъ, алчакъ гонъюлли олмакъ, ачувыны енъмек, тилине 
дикъкъат этмек, инсанларны ве бутюн джанлыларны аджымакъ. 

АШАМА ВЕ ИЧМЕДЕ АХЛЯКЪ КЪУРАЛЛАРЫ 

1. Ашайджакъ ве ичеджеклеримиз хелял олмакъ керек. 

Аллах Къуран-ы Керимде шойле буюрды: «Эй, иман эткенлер! 

Сизге берген рызкъларымыздан темиз (хелял) олгъанларындан 
ашанъыз, эгер сиз тек Аллахкъа къуллукъ этсенъиз, Онъа шукюр 
этинъиз». 96 

2. Аштан эвель ве сонъ эллерни ювмакъ. 

Пейгьамберимиз -саллаллаху алейхи ве селлем- шойле буюрды: 
«Ашнынъ берекети, аштан эвель ве аштан сонъ эллерни ювмада». 

97 

3. Ашамагъа башлагъанда «Бисмиллях», тойгъандан сонъра 
да «Эльхамдулиллях» демек. 

Пейгьамберимиз Хазрети Мухаммед -саллаллаху алейхи ве сел¬ 
лем- шойле буюрды: «Сизден бириси аш ашамагъа башлагъанда 
«Бисмиллях» десин. Эгер «Бисмиллях» демеге унуткъан олса, акъ- 


96 Бакъара суреси, 172. 

97 Тирмизи. 

лына кельгенде, «Бисмлляхи эввелеху ва ахираху» десин». 98 

4. Ашны ашагъанда озь огюнден ашамакъ ве сагъ элинен 
ашамакъ. 

Пейгьамберимиз шойле буюрды: «Бисмиллях» де, сагъ элинънен 
аша ве огюнъде олгъан шейлерден аша». 99 

5. Локъманы агъызымызгъа сыгъаджакъ дереджеде алмакъ 
ве яхшы чийнегенден сонъ ютмакъ. 

6. Локъма агъызда олгъанда лаф этмемек. 

7. Бир парчаны даа ютмайып обирини алмамакъ. 

8. Ашны сувутмакъ ичюн ашнынъ ичине уфлемемек. 

9. Сув ичкенде бардакънынъ ичине нефес къайтармамакъ. 

Пейгьамберимиз Хазрети Мухаммед -саллаллаху алейхи ве сел- 

лем- шойле буюрды: «Биринъиз сув ичкенде, сувгъа уфлемесин...» 100 

10. Сувны бир ютюмда ичмемек. 

Пейгьамберимиз шойле буюра: «Сувны деве киби бир ютумда 
ичменъиз, эки я да уч ютумнен ичинъиз. Ичмеден эвель «Бисмиллях», 
ичкенден сонъ «Эльхамдулиллях» деп айтынъыз». 101 

11. Башкъаларыны игрендиреджек сёз ве арекетлер япма¬ 
ма къ. 

12. Ашны исраф этмемек, табакъкъа ашап оладжагъы къадар 
аш къоймакъ ве къойгъан ашыны битирмек; 

Къуранда Аллах шойле буюра: 

«... Ашанъыз, ичинъиз, факъат исраф этменъиз; чюнки, Ал¬ 
лах исраф эткенлерни севмез». 102 

13. Джемаат алында ашагъанда эр кес ашап тоймадан софра- 
дан турмамакъ. 

14. Ашны ашамагъа буюклерден сонъ башламакъ. 

15. Аякъта ашамамакъ. 


ТИЛЬНИ ТЕРБИЕ ЭТМЕК ВЕ ТЮЗЕЛЬТМЕК 

Озюмизге нисбетен вазифелеримизден бир данеси де тилимиз- 
нинъ тербие этильмесидир. Агъзымыздан ичериге кирген шейлерге 

98 Эбу Давуд. 

99 Бухари. 

100 Бухари. 

101 Тирмизи. 

102 Араф суреси, 31. 

дикъкъат этеджегимиз киби, агъзымыздан чыкъкъан сёзлерге де дикъ- 
къат этмек керекмиз. Ислям дини бизге лаф этмекнинъ ве сёз айт- 
макънынъ эдебини огреткен. 

1. Лаф эткенде шу къуралларгъа уймакъ керекмиз: 

а. Айтаджакъ сёзнинъ нетиджесини тюшюнип, онъа коре лаф эт¬ 
мек. 

б. Дюнья ве ахыретте файдасы олмайджакъ сёзлер сёйлемемек. 

в. Сёзлеринен ич кимсенинъ джаныны агьыртмамакъ, лаф эткен¬ 
де башкъасынынъ сёзюни кесмемек. 

г. Инсанларнынъ дереджелерине коре лаф этмек. 

д. Бир инсанны макътагьанда сынъырны кечмемек. 

е. Чокъ ве бош лаф лаф этмемек. 

ж. Лаф эткенде агъзыны къыйшатмайып лаф этмек, озюни эр 
шейни бильген адам киби косьтермемек. 

з. Башкъаларынынъ сёзлеринде эксиклик къыдырмамакъ. 

и. Тилини ярамай сёзлерге алыштырмамакъ, ялан сёйлемектен, 
ялан ерге емин этмектен, башкъалары акъкъында лаф этмектен, лаф 
ташымакътан сакъынмакъ. 

Башкъаларыны кучюмсемемек, кимсеге ярамай ад такъмамакъ. 

к. Бириси бир сыр сёйлегенде о сырны башкъаларына айтма- 
макъ. 

Пейгъамберимизден: «Къуртулыш ёлу недир?», - деп сорагьан- 
гъа шуджевапны берди: «Тилинъни къорчала». 103 

Сахабелерден бириси Пейгъамберимизден: «Озюм ичюн къоркъ- 
мам керек олгъан энъ къоркъунчлы шей недир?»- деп сорады. Севги- 
ли Пейгьамберимиз мубарек тилини элинен тутып: «Иште, будыр», 
- буюрды. 104 

Пейгьамберимиз -саллаллаху алейхи ве селлем- бир хадис-и 
шерифинде шойле буюрды: «Аллахкъа ве ахырет кунюне инангъан 
адам я хайырлы сёз айтсын, я да суссун - лаф этмесин». 105 

Башкъа бир хадисте Пейгьамберимиз: «Ким, эки ченъе арасында 
олгъанны ве эки аякъ арасында олгъанны къорчалайджагъына манъа 
сёз берсе, мен де онынъ дженнетке киреджегине сёз беририм», - деп 
айта. 106 

103 Тирмизи. 

104 Тирмизи. 

105 Бухари. 

106 Бухари. 

Корюлыени киби, тилимизге ве айтаджагъымыз сёзлерге дикъ- 
къат этмек пек эмиетли бир ахлякъ ольчюсидир. 

БАШКЪА АЗАЛАРЫМЫЗНЫ ТЕРБИЕ ЭТМЕК 
ВЕ ТЮЗЕЛЬТМЕК 

Тилимиз тышында башкъа азаларымызны да тербие этил, аре- 
кетлеримизни тюзельтмек, азаларымызны ахлякъ ольчюлерине коре 
къулланмакъ озюмизге нисбәтен олгъан вазифелеримизден. 

Бу вазифелер къыскъадан шулардан ибарет: 

1. Эллерни ве аякъларны харамдан, башкъаларына зарар берген 
ишлерден узакъ тутмакъ; 

2. Озюне аит олмагъан бир шейге ярамай козьнен бакъмамакъ, 
башкъаларынынъ эксикликлерини корьмемеге тырышмакъ, козюнен 
кимсени раатсыз этмемек; 

3. Къулакъларынен ялан, ошек, дюнья ве ахыретке файдасы ол- 
майджакъ сёзлерни динълемемек; 

4. Ич кимсенинъ малына, джанына, намусына теджавуз этмемек 
(эль узатмамакъ). 


МУСТАКЪИЛЬ ОКЪУВ ичюн 

Динимиз исрафны ясакълай 

Хелял ве динимизнинъ изин берген ёллардан къазанмакъны әмир 
эткен Ислям, чалышып къазангъанларымызны исраф этмекни ве ке- 
рексиз ерге масраф этмекни ясакълай. Къуран-ы Керимде Аллах шой- 
ле буюра: 

«Ашанъыз, ичинъиз, ама исраф этменъиз. Чюнки, Аллах ис¬ 
раф эткенлерни севмез». (Араф суреси, 31) 

Исрафнынъ харам олгъаныны ачыкъ-айдын бильдирген бу ает- 
нинъ сонъундаки «Чюнки, Аллах исраф эткенлерни севмез» джумлеси 
мусульманлар ичюн гъает эмиетли бир тембиедир. Эльбетте, ич бир 
мусульман Аллахнынъ севмеген кимселерден олмагъа истемез. 

Динимиз, къызгъанчлыкътан да сакъынмамызны истей ве даима 
эсаплы олмамызны, яшайышымызда орта ве догъру бир ёл тутмамыз- 
ны әмир эте. 

Къуръан-ы Керимде Аллахнынъ рахметини къазангъан яхшы 
къулларнынъ яшайыш шекили бу ёлдан кеткенлернинъ олгъаны шой- 

ле бильдириле: 

«Олар ки, (малларыны) масраф эткенлери вакъыт не исраф 
этерлер, не де къызгъанчлыкъ яларлар, экиси арасында орта бир 

ёл тутарлар».(Фуркъан, 67) 

Корюне ки, динимиз бизге эм насыл къазанаджагьымызны, эм де 
насыл масраф этеджегимизни огрете. Бизим вазифемиз Юдже Раб- 
бимизнинъ эмирлерине, Севгили Пейгъамберимизнинъ тевсиелерине 
уйгъун оларакъ ашырылыкъкъа кетмейип, эсаплы ве мусавий бир ше- 
кильде аятымызны дюзгюнлемектен ибарет. 

Къазангьаныны тёкюн-сачын эткен, къазангьанынен масраф эт- 
кенининъ эсбыны бильмеген, къазангъанындан даа чокъ масраф яп- 
къан инсан, истеген аят севиесине етишемез ве бойле бир къорантада 
сеадет олмаз. Малымызны, парамызны озь ихтияджларымиз ве дже- 
миетнинъ файдасы ичюн къулланмамыз керек. 

Бир къоранта ичюн вазиет бойле олгъаны киби, миллет ичюн де 
айныдыр. Исраф - миллетлернинъ юкселювине маниадыр, джемиет 
ве азаларыны фукъареликке алып барыр ве эмеклерининъ бошкъа 
кетмесине себеп олур. 

Ветанымызда темель ашымыз олгъан отьмекке нисбетен сайгъы- 
сызлыкъ япмакъ ве оны чёплюкке атып исраф этмек пек буюк деред- 
жеде олгъаны эр биримизни тюшюнджеге далдыра. Аелында чёплюкке 
атылгъан текотьмекдегиль. Чёплюкке атылгьан ишчининъ алын тери, 
богъдайны отьмек алына кетирмек ичюн чалышкъанларнынъ эмеги ве 
оны сатып алгъаннынъ парасы. 

Пейгъамбер Эфендимиз отьмекке урьмет косьтерильмесини әмир 

эте. 

Отьмекни чёплюкке атмакънен эм Пейгъамберимизнинъ тевсие- 
сине уймагъан, эм де отьмекке урьметсизлик япкъан олурмыз. 

Табакъкъа ашамагьа истегенинъден чокъ аш къойып битирмемек, 
ихтиядж олмадан чыракъны якъмакъ, чешмеден сувны бошуна акъ- 
ытмакъ исрафтыр. Ич кимсенинъ буларны эсапсыз къулланып исраф 
этмеге хакъкъы ёкъ. 

Вакъытны бошкъа кечирмек де - исраф. Озюнден варлыкълы 
кимселер киби олмагъа истеп, уджуз эшясыны атып пааллысындан 
алмакъ, эр кунь денъишкен модадан артта къалмайым деп борджгъа 
кирмек де - исраф. Булар динимизнинъ икътисатлы яшамакъ ичюн 
бельгилеген къаиделерине тере тюшкен, ичтимаий мусавийликни боз- 
гъан ве экономиканы батыргъан арекетлер. 

Юксельген миллетлер - турмадан чалышкъан ве чалышып къа- 

зангьаныны ерли еринде масраф этмеге бильген, исрафтан къачкъан 
миллетлердир. 

Имкянларымызны, вакътымызны, къазанчымызны, ер асты ве ер 
устю зенгинликлеримизни икътисатлы бир шекильде къулланмалы, 
саип олгъанымыз ниметлернинъ къыйметини яхшы бильмели, исраф¬ 
тан, тёкюн-сачын япмакътан сакъынмалымыз. Бойле япсакъ миллет 
оларакъ юксельген девлетлернинъ севиесине етише билирмиз. 

Пейгьамбер Эфендимиз -саллаллаху алейхи ве селлем-: «Икъти¬ 
сатлы олгьан - фукъаре олмаз» (Кешфуль Хафа, дж. 2, с. 189) буюрып, 
бизге аятымызда риает этмемиз керек олгьан эмиетли бир къаидени 
огрете. Исрафнынъ зарарыны ялынъыз дюнья аятымызда кореджек- 
миз деп тюшюнмейик. 

Омрюни ве зенгинлигини яхшы ёлда къулланмагъанлардан Къыя- 
мет кунюнде буларнынъ эсабы сораладжакъ. 

Пейгъамберимиз шойле буюра: «Къыямет кунюнде инсан, дёрт 
шейден эсапкъа чекильмеден Аллахнынъ узурындан кетмез: 

1. Омрюни къаерде кечиргенинден; 

2. Ильминен насыл амель эткенинден; 

3. Малыны къаерден къазанып, къаерге масраф эткенинден; 

4. Беденини къаерде ипраткъанындан». (Тирмизи) 

СУАЛЛЕР ВЕ ВАЗИФЕЛЕР 

1) Ахлякъий вазифелер къач къысымдан ибарет? 

2) Аллахкъа, Пейгъамберге ве Куръангъа нисбетен вазифелери- 
миз нелер? 

3) Озь шахсымызгъа нисбетен вазифелеримиз нелер? 

4) Беденимизге нисбетен вазифелеримиз нелер? 

5) Рухумызгъа нисбетен вазифелеримиз нелер? 

6) Яхшы ве ярамай табиатлар нелер олгьаныны сайынъыз. 

7) Ашама ве ичмеде ахлякъ ольчюлерини сайынъыз. 

8) Лаф эткенде уймамыз керек олгъан ахлякъ ольчюлери не¬ 
лер? 

9) Башкъа азаларымызны насыл тюзельтмек керекмиз? 

УЧЮНДЖИ БОЛЮК 


КЪОРАНТАМЫЗГЪА 

НИСБЕГЕН 

ВАЗИФЕАЕРИМИЗ 


МЕВЗУЛАР 

• Ислям дининде къорантанынъ эмиети 

• Къоранта азаларынынъ бир-бирине нисбәтен вазифелери 

• Къадын-къоджанынъ бир-бирине нисбетен вазифелери 

• Ана ве бабанынъ балаларына нисбетен вазифелери 

• Балаларынынъ ана ве бабаларына нисбетен вазифелери 

• Анасына къаршы кельген бир генчнинъ сонъ нефесинде има- 
ныны джоймакъ къоркъусынен къаршылашмасы 

• Къардашларнынъ бир-бирлерине нисбетен вазифелери 

• Акъраба-сойларымызгьа нисбетен вазифелеримиз 

• Къомшуларгьа нисбетен вазифелеримиз 

• Мусульман къомшусыны бойле тюшюнмели 

ИСЛЯМ ДИНИНДЕ КЪОРАНТАНЫНЪ ЭМИЕТИ 

Къадын-къоджа, ана-баба ве балалардан тешкиль олгъан энъ ку- 
чюк инсан джемиетине къоранта дөп айтыла. 

Къоранталарнынъ бирлешмелери нетиджесинде миллет мейдан- 
гъа келе. Бир миллет ичюн къорантанынъ эмиети пек буюк. Чюнки 
миллетнинъ темели - къоранта. Къоранталар бахтлы ве мабет олса- 
лар миллет де кучьлю ве къуветли ола. 

Къоранта - бир миллетни миллет япкъан миллий ве маневий шей- 
лер, урф-адетлер огренильген бир мектептир. Аллахкъа, ветангьа ве 
миллетке нисбетен борджлу олгъанымыз вазифелер башта бу ерде 
огрениле. Кучюклер къорантада буюклернинъ арекетлерини корип 
такълит эте, даима бу арекетлер оларнынъ рухунда яхшы этил ерле- 
ше ве алышкъанлыкъ алына келе. Бойлеликнен, баланынъ ахлякъий 
корюниши ортагьа чыкъа. 

Инсанларнынъ арекетлерини бир фотоаппарат киби алгьан бала¬ 
нынъ темиз рухунда яхшы чизгилерни корьмек ичюн, къоранта азала- 
ры эр вакъыт гузель арекетлер япмалары керек. Бу себепнен, къоран¬ 
та азаларынынъ бир-бирлерине нисбетен ахлякъий вазифелерини ве 
месулиетлерини ерине кетирмеси пек эмиетли. Къорантанынъ бахты 
ве миллетнинъ келеджеги бунъа багълы. 

Къорантанынъ темели къадын ве къоджадыр. Къоранта эвеля 
буларнен къурула. Пейгъамберимиз -саллаллаху алейхи ве селлем- 
шойле буюра: 

«Дикъкъат этинъиз, сизинъ къадынларынъызынъ узеринде, 
къадынларынъызынъ да сизинъ узеринъизде хакълары бар...» (Тир- 
мизи) 


КЪАДЫН ВЕ КЪОДЖАНЫНЪ БИРИ-БИРИНЕ 
НИСБЕТЕН ВАЗИФЕЛЕРИ 

Пейгъамберимиз -саллаллаху алейхи ве селлем-шойле буюрды: 
«Дюньяда манъа эки шей севдирильди: къадын, гузель къокъу, намаз 
да козюмнинъ нуру къылынды». 107 

1. Эр шейден эвеля къадыннен къоджа арасында озьара 
севги олмакъ керек. Къуранда Аллах шойле буюра: «...Оларнен 


107 Несаи. 

(къадынларнен) яхшы кечининъиз...» 108 

2. Әр киши къорантасынынъ ашайджакъ, ичеджек ве башкъа 
ихтияджларыны ерине кетирмек ичюн чалышмалы, къазанчы хе- 
лял олмалы; 

3. Әр киши къорантасынынъ диний ве ахлякъий вазифелери- 
ни беджермесинде ярдымджы олмалы, бильмегенлерини огрет- 
меге тырышмалы. 

«Эпинъиз чобансынъыз; эпинъиз бакъкъан сюрюнъизден месули- 
етли оладжакъсынъыз. Девлет реиси де бир чобан ве сюрюсинден 
месулиетли. Эр киши къорантасынынъ чобаны ве сюрюсинден ме- 
сулиетли. Къадын - къоджасынынъ эвининъ чобаны ве сюрюсинден 
месулиетли. Хызметчи - эфендисининъ малынынъ чобаны; о да сю¬ 
рюсинден месулиетли. Нетидже оларакъ эпинъиз чобансынъыз ве 
бакъкъанынъыз сюрюден месулиетли оладжакъсынъыз». 109 

4. Эр киши къадынына нисбетен назик ве юмшакъ муамеледе 
олмалы, къаба ве джан агъыртыджы олмамалы, 

Бу мевзуда Пейгъамберимиз -саллаллаху алейхи ве селлем- 
шойле буюра: «Муминлернинъ иман джеэтинден энъ мукеммель ол- 
гъанлары, ахлякъы энъ гузель олгъанлар. Сизинъ энъ хайырлынъыз 
къадынларгъа нисбетен энъ яхшы муамеледе олгъанларынъыз». 110 

5. Къадын къоджасына севги ве урьметнен багъланмалы, эв 
идаресинде ве балаларынынъ тербиесинде къоджасына ярдым¬ 
джы олмалы; 

6. Къадын икътисатлы олмалы, къоджасынынъ къазангъан- 
ларыны исраф этмемели ве эвине саип чыкъмалы; 

7. Кадын эвине, ювасына багълы олмалы, намусыны дикъ- 
къатнен къорчаламалы; 

Пейгъамбер Эфендимиз -саллаллаху алейхи ве селлем- буюра 
ки: 

«Къадын беш вакъыт намазыны къылып, Рамазан оразасыны 


108 Ниса суреси, 19. 

109 Бухари. 

110 Тирмизи. 

тутып, намусыны къорчаласа ве къоджасына итаат этсе, онъа: 
«Дженнетнинъ къайсы къапысындан истесенъ о къапыдан кир», - 
дөп айтылыр». 111 

«Бир къадын, къоджасы ондан разы олгъаны алда ольсе, джен- 
нетке кирер». 112 

АНА ВЕ БАБАНЫНЪ БАЛАЛАРЫНА 
НИСБЕТЕН ВАЗИФЕЛЕРИ 

Бала - къоранта ювасынынъ сюсю ве бахтыярлыкъ менбаасы, 
ана ве бабагъа Аллахнынъ бир эманетидир. Ана ве баба балалары- 
нынъ тербиесинен эм Аллахкъа, эм де джемиетке нисбетен месуль. 
Ана ве бабанынъ балаларына нисбетен вазифелери шулар: 

1. Баласына гузель бир ад къоймакъ. 

Пейгьамберимиз шойле буюра: «Къыямет куню озь адларынъыз- 
нен ве бабаларынъызнынъ адларынен чагъырыладжакъсынъыз. Ойле 
исе балаларынъызгъа гузель адлар къоюнъыз». 113 

2. Балаларына харам локъма ашатмамакъ 

Пейгьамбер Эфендимиз -саллаллаху алейхи ве селлем-: «Бир 
кимсенинъ масраф эткен параларынынъ энъ хайырлысы, къоранта- 
сынынъ ихтияджларына масраф эткен парадыр...» 114 

«Бир инсаннынъ бакъмасы борджлу олгъан къоранта азаларыны 
ихмал этмеси, гунях оларакъ онъа өтер» 115 , - деп тембиелей. 

3. Балаларыны сагълам оларакъ тербиелеп осьтюрмек. 

Балаларынынъ беден ве рух сагълыгъыны къорчаламакъ; 

4. Баланы яхшы тербие этмек, онъа ахлякъ джеэтинден гу¬ 
зель бир орьнек олмакъ. 

Пейгьамберимиз -саллаллаху алейхи ве селлем-: «Ич бир баба 
баласына гузель тербиеден даа да буюк бир бахшыш бермеди» 116 , - 

111 250 Хадис, с. 186 

112 Тирмизи. 

113 ЭбуДавуд. 

114 Муслим. 

115 ЭбуДавуд. 

116 Тирмизи. 

деп буюраракъ, бала тербиесининъ эмиетине ишарет эте. 

5. Балаларына намазны ве башкъа диний ве ахлякъий вази- 
фелерни огретмек. 

Пейгъамберимиз -саллаллаху алейхи ве селлем- шойле буюр- 
ды: «Бала еди яшына кельгенде онъа намаз къылмасыны сёйленъиз. 
Әгер он яшына кельгенде аля даа намаз къылмаса, оны азджыкъ дже- 
заландырынъыз. Ве буяшта оларнынъ ятакъларыны айырынъыз». т 

6. Баланы окъутмакъ, яшайышы ичюн бир зенат саиби яп- 
макъ. 

Хазрети Али (р.а.) шойле дей: «Балаларынъызны яшадыгъынъыз 
вакъыттан башкъа бир вакъыт ичюн етиштиринъиз. Чюнки олар, си- 
зинъ вакътынъыздан башкъа бир вакъыт ичюн яратылгъанлар». 

7. Балаларыны севмек, оларнен меракъланмакъ. 

Чюнки балаларнынъ ашамакъ, ичмек къадар севгиге де ихтияд- 
жлары бар. 

Пейгъамбер Эфендимиз(с.а.в) балаларны пек севе ве оларнен 
меракълана эди. 

8. Балаларны севгенде, эдие бергенде оларны айырмамакъ, 
эр кеске бир ве адалетли олмакъ. 

Бу мевзуда Пейгъамберимиз шойле буюрды: «Аллахтан къор- 
къунъыз ве бапаларынъызгъа нисбетен адалетли олунъыз». 118 

9. Эвленмек вакъты кельгенде балаларыны эвлендирмек. 


БАЛАЛАРНЫНЪ АНА ВЕ БАБАЛАРЫНА 
НИСБЕТЕН ВАЗИФЕЛЕРИ 

Къуран-ы Керимде Аллах шойле буюра: 

«Раббинъ, ялынъыз онъа къуллукъ этменъизни, ана- 
бабанъызгъа да яхшы мунасебетте олманъызны кесен-кес бир 
шекильде әмир этти. Олардан бири я да эр экиси сенинъ янынъда 
къартайсалар, оларгъа «Уф!» биле деме; оларны азарлама; эки- 


117 ЭбуДавуд. 

118 Бухари. 

сине де гузель сёз сёйле. Оларгъа мерхамет этерек, алчакъгонъ- 
юллиликнен узерлерине къанат кер ве «Раббим! Кучюклигимде 
олар мени насыл етиштирген олсалар, шимди сен оларгъа (ойле) 
рахмет эйле!»- деп дуа эт». 119 

1. Ана ве бабагъа яхшылыкъ япмакъ. 

Пейгъамберимиз -саллаллаху алейхи ве селлем- буюрды ки: «Ал- 
лахнынъ разылыгъы ана-бабанынъ разылыгъынен, Аллахнынъ ачув- 
ланмасы да ана-бабанынъ ачувланмасынендир». 120 

Бир башкъа хадисте Пейгъамберимиз: «Ич бир эвлят бабасы- 
нынъ хакъкъыны одеп оламаз. Әгер бабасы къул олса ве бабасыны 
къуллукътан азат этсе, о вакъытта бабасынынъ хакъкъыны оде- 
ген олур». 121 

2. Яшайышлары къыйын олса оларгъа ярдым этмек, оларны 
мухтадж вазиетте ташламамакъ. 

Пейгъамберимиз шойле буюрды: «Дженнет аналарнынъ аякъла- 
ры астындадыр». 

3. Ана ве бабаны лаф ве арекетлернен ич бир шекильде ын- 
джытмамакъ, «уф» биле демемек. 

Пейгъамберимиз Хазрети Мухаммед -саллаллаху алейхи ве 
селлем-шойле буюрды: «Бурну ерде сюрюнсин, бурну ерде сюрюнсин, 
бурну ерде сюрюнсин». Ондан сорайлар: 

- Кимнинъ бурну сюрюнсин, я Ресулюллах? 

Пейгъамберимиз: 

- Ана-бабасы къартланып да я да экисинден бириси къартланып 
да, оларнынъ разылыгъыны къазанамайып Дженнетке киремеген 
адамнынъ» 122 , - деп буюрды. 

4. Ана ве бабаларына нисбетен кулер юзлю, татлы сёзлю ол- 
макъ, юзлерине серт ве ачувнен бакъмамакъ. 

Пейгъамберимз шойле буюрды: «Аллах къатында энъ севимли 
амель, вакътында къылынгъан намаз ве ана-бабагъа яхшы мунасе- 


119 Исра суреси, 23-24. 

120 Тирмизи. 

121 Муслим. 

122 Муслим. 

бетте олмакъ». 123 

5. Чагъыргъаняары вакъыт аман кельмек. 

6. Ана ве бабаларнынъ эмирлерини динълемек ве япмакъ 
(эгер бу эмирлерде динимизге тере кельген бир шей олмаса). 

7. Әр иште оларны разы этмек 

Пейгъамберимиз шойле буюрды: 

«- Гуняхларнынъ энъ буюги ана-бабаны сёгмектир. 

Пейгъамберимизден сорайлар: 

- Бир киши ана-бабасыны сёгерми? 

Пейгъамберимиз деди ки: 

- Эльбет, эгер бириси бирисининъ бабасыны сёгсе, о да онынъ 
бабасыны сёгер, ве бириси бирисининъ анасыны сёгсе, о да онынъ 
анасыны сёгер». 124 

8. Янларында юксек сеснен лаф этмемек. 

9. Ана-баба хызметке мухтадж олсалар, оларгъа хызмет эт¬ 
мек ве буны севе-севе япмакъ. 

10. Ёлда кеткенде оглерине кечмемек. 

11. Олардан разылыкъ алмайып бир ерге кетмемек. 

12. Ольгенлери вакъыт оларны рахметнен анъмакъ, дуа эт¬ 
мек, оларнынъ рухлары ичюн хайыр япмакъ, васиетлерини ери- 
не кетирмек, ана ве бабанынъ достларына яхшылыкъ япмакъ, 
ана ве бабагъа ярамай лаф сёйленмесине себепчи олмамакъ. 

Ана-баба хакълары мевзусында Пейгьамбер Эфендимиз -сал- 
лаллаху алейхи ве селлем- шойле буюра: 

«Аллахнынъ къыямет кунюнде юзлерине бакъмайджакъ кимсе- 
лерден бириси де - анасына, бабасына къаршы кельгенлердир». 125 

«Аллах бутюн гуняхлардан тилегенининъ (джезасыны) къыя¬ 
мет кунюне къалдырыр, ялынъыз ана-бабагъа къаршы кельгеннинъ 
джезасыны Аллах, саибине ольмеден эвель береджек». 126 


123 Бухари. 

124 Муслим. 

125 Эт-Тергъиб вет-Терхиб, дж.З, с.327 

126 Сечме Хадисләр, с.58 

МУСТАКЪИПЬ ОКЪУВ ичюн 

Анасына къаршы кеяьген бир генчнинъ сонъ нефесинде иманыны 
гьайып этмек къоркъусынен къаршыяашмасы... 

Абдуяяах б. Эби Эвфа шойяе анъяата: 

Пөйгъамберимизнинъ янында олгъанымыз бир вакъытта Пейгъ- 
амберимизге -саллаллаху алейхи ве селлем- бириси келип: 

- Я Ресулюллах, олюм тёшегинде яткъан бир генч бар, онъа «Ля 
иляхе илляллах айт», дөп айткъанымыз вакъыт (бир тюрлю) буны 
сёйлеп оламай, - деди. 

Пейгъамбөримиз: - Намаз къылар эдими?- дөп сорады. 

Адам: - Эльбет (къыларды), - дөп айтты. 

Бунынъ узерине Пейгъамбөримиз -саллаллаху алейхи ве селлем- 
еринден турды. Биз де онынънен турдыкъ. Пейгъамбөримиз -сал¬ 
лаллаху алейхи ве селлем- генчнинъ янына кирди ве онъа: 

- «Ля иляхе илляллах» де, -деп буюрды. 

Гэнч: - (Буны) айтып опамайым, - деди. 

Пейгъамбөримиз: - Не ичюн (айтып оламайсынъ)?- деп сорады. 

Кельген адам: - Анасына къаршы чыкъа эди, - деп айтты. 

Пейгъамбөримиз: 

- Анасы сагъмы?- деп сорады. 

О ердекилер: 

- Эльбет, сагъ, - дедилер. 

Пейгъамбөримиз: 

- Чагъырынъыз, (бу ерге) кельсин, - буюрды. 

Олар да къадынны чагъыралар. Къадын келе. 

Пейгъамберимиз къадынгъа: 

- Бу (хаста) сенинъ огълунъмы?- деп сорады. 

Къадын: 

- Эльбет (огълум), - деп айтты. 

Пейгъамбөримиз къадынгъа: 

- Бакъ, бу ерде буюк бир атеш азырланса ве: «Огълунъа шефа- 
ат этсенъ, оны бу атеште якъмайджакъмыз. Лякин шефаат этме- 
сенъ, бу атеште якъармыз», - деп айтсалар нө япарсынъ? Шефаат 
этер эдинъми?- деп сорады. 

Къадын: 

- Онынъ шефаатчысы мен олур эдим, -деп айтты. 

Пейгъамберимиз: 

- О алда (санъа къаршы олгъан бу огълунъны джехеннем ате- 

шинден къорчаламакъ ичюн хакъкъынъны хелял этип) ондан разы 
олгъанынъа Аллахны ве мени шаат косьтер, - дөп буюрды. 

Къадын: 

- Аллахым! Сени ве Пейгъамберинъни шаат косьтерем. Огъ- 
лумдан разы олдым (хакъкъымны онъа хелял эттим), - деп айтты. 

Бунынъ узерине Пейгъамбер Эфендимиз -саллаллаху алейхи ве 
селлем- хаста генчке: 

- «Ля иляхе илляллаху вахдеху ля шерике лех ве эшхеду энне Му¬ 
хаммеден абдуху ве Ресулюх» айт, - деп буюрды. Хаста аман шеа- 
дет кетирди. Бунынъ узерине Пейгъамберимиз: 

- Аллахкъа хамд олсун ки, меним васытамнен бу (генч)ни джехен- 
нем атешинден къорчалады, - буюрды. (Сечме Хадисләр, с. 161) 


АНА 

Ана! Ана! Татлы ана! 

Бутюн юрегим Сенинъ ана... 
Меним юрегим бир хазине 
Ичи севги толу ана... 

Бу севгининъ саиби сен 
Сенсинъ манъа кунь косьтерген, 
Сенсинъ манъа шефкъатынънен, 
Мелек киби татлы бакъкъан, 
Кучюк олгьанда къуджакъта 
Сонъ да бешик, салынджакъта, 
Сенсинъ мени осьтюрген, 

Ильк бильгими сенсинъ берген, 
Кедерленсем - кулер юзюнъ, 
Джаным агъырса - татлы сёзюнъ, 
Мана къуванч, севинч бере 
Ачувым ирир бирден. 

Сен менимсинъ эльбет, ана 
Мен сенинъим эльбет, ана! ... 


Э.Али Сипахи 

БАБАЧЫГЪЫМ 

Эвимизнинъ дирегисинъ! 

Козюмизнинъ бебегисинъ! 

Не севимли, не яхшысынъ, 

Меним джаным бабачыгьым. 

Акъшамлары сен кельгенде, 

Къапылырмыз эп севинчке 
Куньдюз ола бизге гедже, 

Меним джаным бабачыгьым. 

Биз кулермиз сен кулерсинъ, 

Зевкънен ашармыз, сен де ашарсынъ, 

Эп динълермиз сен не айтырсынъ, 

Меним джаным бабачыгьым. 

Ракъым Чалапала 


КЪАРДАШЛАРНЫНЪ БИРИ-БИРЛЕРИНЕ 
НИСБЕТЕН ВАЗИФЕЛЕРИ 

1. Къардашлар арасында самимий бир севги ве бирлик олмалы. 

2. Къардашлар бири-бирлерини тамамлагьан бир бутюннинъ 
парчалары кибидир. 

3. Мирас, пара ве мал киби шейлер, маддий менфаат, къардаш- 
ларнынъ арасыны бозмамалы, араларындаки бирликни парчалама- 
малы. 

4. Буюк къардашлар кучюклер ичюн ана, баба кибидир. Кучю- 
клер буюклерге урьмет косьтермели, оларгъа къаршы кельмектен, 
джан агъыртыджы сёз ве арекетлерден сакъынмалы. Буюклер де ку- 
чюклерни къорчаламалы, севги ве мерхамет косьтермелидир. 

5. Къардашлар бири-бирлерине яхшылыкъ япмалы, бири- 
бирлерининъ менфаатыны озь менфаати киби корьмели. 

АКЪРАБАЛАРЫМЫЗГЪА 
НИСБЕТЕН ВАЗИФЕЛЕРИМИЗ 

Къуранда Аллах шойле буюра: 

«Аллахкъа ибадет этинъиз ве Онъа ич бир шейни ортакъ 
къошманъыз. Ана-бабагъа, акърабагъа, етимлерге, ёкъсуллар- 
гъа, якъын къомшугъа, узакъ къомшугъа, якъын аркъадашкъа, 
ёлджугъа, эллеринъиз алтында олгъанларгъа (къул, джарие, 
хызметчи ве оларгъа бенъзегенлерге) яхшы мунасебетте олунъ- 
ыз; Аллах, озюни бегенген ве даима макътанып тургъан кимсени 
севмез». 127 

Акърабалар кениш манада къорантамызнынъ бир парчасы олгъа- 
ны ичюн оларгъа нисбетен япмамыз керек олгъан ахлякъий вазифе- 
леримиз бар. 

1. Акърабаларымызгъа севги ве урьмет косьтермек. 

Пейгъамберимиз шойле буюра: «Аллахкъа ве ахырет кунюне 
инангъан, акърабаларына яхшылыкъ этсин...». 128 

2. Ихтияджы олгъанларгъа ярдым этмек. 

Севгили Пейгъамберимиз Хазрети Мухаммед буюра: «Эй ин- 
санлар! Бири-биринъизге селям беринъиз! Акъраба багъларынъыз- 
ны узьменъиз! Бири-биринъизге икрам этинъиз! Башкъалары юкъ- 
лагъанда, гедже намаз къылынъыз, ве селяметликнен Дженнетке 
кирерсинъиз». 129 

3. Оларны унутмамакъ, базы вакъытларда оларны зиярет 
этмек, бахшыш бермек. 

Севгили Пейгъамберимиз Хазрети Мухаммед буюра: «Акъраба- 
ларынен багъыны кескен киши дженнетке кирип оламаз л>. 130 

Бир башкъа хадисте Пейгъамберимиз: «Шубесиз Адем огълу- 
нынъ амеллери Аллахкъа джумаакъшамындан джумагъа кечкен гед¬ 
же бильдириле; ве акъраба багъларыны узьгенлернинъ амеллери 
къабул этильмейджек». 131 

4. Узакъта олгъанларгъа мектюп язып, телефон ачып, бой- 
леликнен къоранта багъларыны къуветлендирмек. 

Севгили Пейгъамберимиз Хазрети Мухаммед -саллаллаху алей- 


127 Ниса суреси 36. 

128 Бухари. 

129 Тирмизи. 

130 Бухари. 

131 Ахмед б. Ханбель. 

хи ве селлем- буюра: «Рызкъынынъ арткъаныны ве омрюнинъ узун 
олгъаныны истеген акъраба багъларыны узьмесин». 132 

Тизе, ала, дайы ве эмдже бизим ана ве бабаларымыз кибидир. 

Оларгъа ана ве бабамыз киби севги ве урьмет косьтермек керек- 

миз. 

Сахабелерден Абдуллах б. Эби Эвфа шойле дей: 

Биз Пейгъамберимизнинъ янында эдик. Пейгьамберимиз -сал- 
лаллаху алейхи ве селлем-: 

«Къардашларынен багъыны узьген бугунь бизнен отурмасын», 
- деп айтты. Бунынъ узерине, тизесинен арасында джан агьырысы 
олып кечкен бир генч арамыздан турып, тизесине кетти. Онынънен 
корюшип, мабетлешти. Сонъ да о генч кене меджлисимизге кельди. 
Бунынъ узерине Пейгьамберимиз -саллаллаху алейхи ве селлем-: 

«Әгер бир топлумда къардашынен багъыны узьген кимселер 
бар олса, о топлумгъа рахмет энмез» 133 буюрды. 

КЪОМШУЛАРГЪА НИСБЕТЕН ВАЗИФЕЛЕРИМИЗ: 

Акърабаларымыздан сонъ бизге энъ якъын олгъан инсанлар 
къомшуларымыздыр. Эр кунь къаршылашкъан, чокъ вакъыт берабер 
олгъан къомшуларымызнен яхшы кечинмек динимизнинъ эмридир. 

Юдже Аллах Къуръан-ы Керимде къомшуларгъа яхшылыкъ япма- 
мызны әмир эте, севгили Пейгьамберимиз де: 

«Аллахкъа ве ахырет кунюне инангъан, къомшусына яхшылыкъ 
этсин...». ш (Муслим) 

«Аллахкъа ве ахырет кунюне инангъан къомшусыны раатсыз 
этмесин...», - деп буюра. (Бухари) 

Пейгьамберимиз -саллаллаху алейхи ве селлем- бир хадис-и ше- 
рифинде де къомшусына ярамазлыкъ япкъанларнынъ керчек мумин 
оламайджакъларыны ве дженнетке киремейджеклерини бильдире. 

Севгили Пейгьамберимиз Хазрети Мухаммед -саллаллаху алей¬ 
хи ве селлем- кене бир башкъа хадисинде шойле буюра: «Къомшу- 
сы ач олып, озю токъ яткъан бизден дегиль». (Хайсеми, Меджмауз- 
зеваид) 

Къомшуларымызгъа нисбетен энъ биринджи вазифелеримиз шу¬ 
лар: 

1. Къомшуларнынъ хакъкъына сайгьылы олмакъ, оларны 

132 Бухари. 

133 Сечме хадислер, с.208 

134 

сёз ве арекетлеримизнен ынджытмамакъ. 

Севгили Пейгъамберимиз Хазрети Мухаммед -саллаллаху алей- 
хи ве селлем- шойле буюра: «Джебраиль манъа къомшулар акъкъын- 
да о къадар насиат этти ки, мен къомшу манъа мирасчы оладжакъ 
деп белледим». (Бухари) 

2. Кулер юзлю, татлы сёзлю олмакъ, севинч ве кедерлерини 
пайлашмакъ. 

3. Дерт ве къасеветлерини эксильтмеге тырышмакъ, керек 
олгъанда ярдым этмек, бордж бермек, бири-бирлерине бахшыш 
бермек. 

Севгили Пейгъамберимиз Хазрети Мухаммед -саллаллаху алей- 
хи ве селлем- шойле буюра: «Бир адам бир муминнинъ дюнья къасө- 
ветлеринден бирини кеткизсе, Аллах да къыямет куню о муминнинъ 
къасеветлеринден бирини кеткизер». (Муслим) 

4. Сеснен ве шаматанен (гурюльтинен) оларны раатсыз этме- 

мек. 

Севгили Пейгъамберимиз Хазрети Мухаммед -саллаллаху алей- 
хи ве селлем- шойле буюра: «Аллахкъа ве ахырет кунюне инангъан 
къомшусына зарар бермесин». (Бухари) 

5. Хасталангъаны вакъыт зиярет этмек, вефат эткенде джена- 
зесине къатылмакъ, тазие бильдирмек. 

Севгили Пейгъамберимиз Хазрети Мухаммед-саллаллаху алейхи 
ве селлем- шойле буюра: «Аллах къатында энъ яхшы дост - достуна 
яхшы мунасебетте олгъан адам, энъ яхшы къомшу исе - къомшусы¬ 
на яхшы мунасебетте олгъан адам». (Тирмизи) 

6. Әгер кенди эвини сатаджакъ олса, эвеля къомшуларгъа 
теклиф этмек. 

Къыскъасы: 

Озюмиз ичюн севген шейлерни олар ичюн де севип исте- 
мек, озюмизге япылмасыны истемедигимиз шейлерни оларгъа 
япмамакъ керек. 

Къомшумыз мусульман олмаса биле, оларнен яхшы кечинмек, 
оларгъа яманлыкъ япмакътан сакъынмакъ, яхшы арекетлер япмакъ 
вазифемиз. 

Динимизнинъ эмри бу. Бу эмирге уйгъун оларакъ мусульманлар, 
тарих боюнджа мусульман олмагъан къомшуларгъа нисбетен яхшы- 
лыкъ япкъанлар. 

Хазрети Умернинъ огълу Абдуллах бир кунь хызметчисине къой 

сойдурып, этинден бир къысмыны къомшуларгьа дагъытмасыны ве 
эвеля мусульман олмагъан къомшудан башламасыны әмир эте ве 
бу сёзюни учь кере текрарлай. (Алийюль-Къари Шерху Айнуль-ильм, 
дж.1, с.291) 


МУСТАКЪИЛЬ ОКЪУВ ичюн 

Мусульман къомшусуны бойле тюшюне... 

Фатих Султан Мехмет, бир кунь ашайт малларынынъ кейфиетини 
ве фиятларыны козьден кечирмек ниетинен (танымасынлар деп) ур- 
баларыны денъиштирип, базаргъа чыкъа. Бир тюкянгъа кире, селям 
бергенден сонъ: 

«Ярым батман ягъ, ярым батман бал ве ярым батман пенир бе- 
ринъиз», - дей. Сатыджы ярым батман ягъ чекип, парасыны эсаплагъ- 
ан сонъ: 

«Агъа, башкъа ихтияджларынъызны да къаршыдаки къомшумдан 
алынъыз. Чюнки онынъ малы эм даа яхшы, эм де къомшум даа ич бир 
шей сатамады», - деди. Падиша экинджи тюкянгъа кирип, о ерден де 
ярым батман бал алгьандан сонъ бу сатыджы да онъа: 

«Аллахкъа шукюр олсун агъа, мен ильк тиджаретимни яптым ве 
балаларымнынъ ашайджакъ парасыны къазандым, къомшум даа бир 
шей сатмады», - деди. Бунынъ устюне Падиша: 

«Бу миллет шу гузель ахлякъынен дюньяларны фетх этер. Мил- 
летнинъ темиз ахлякъыны бозгъанларны Аллах къаарь этсин», - деди. 
(Тахсин Унал, Османлылардан Фазилет Муджаделеси). 

СУАЛЛЕР ВЕ ВАЗИФЕЛЕР 

1) Ислям дининде къорантанынъ эмиетини анълатынъыз. 

2) Къадын ве къоджанынъ бири-бирлерине нисбетен вазифеле- 
ри нелер? 

3) Ана ве бабанынъ балаларына нисбетен вазифелери нелер? 

4) Балаларнынъ ана ве бабаларына нисбетен вазифелерини 
анълатынъыз. 

5) Къардашларнынъ бири-бирлерине нисбетен вазифелери не¬ 
лер? 

6) Акъраба-сойларымызгьа нисбетен вазифелеримиз нелер? 

7) Къомшуларгъа нисбетен вазифелеримизни анълатынъыз. 

ДЁРТЮНДЖИ БОЛЮК 

ВЕТАН ВЕ МИМЕТИМИЗГЕ 
НИСБЕТЕН ВАЗИФЕАЕРИМИЗ 

(I) 


МЕВЗУЛАР 

• Ветан ве миллетимизге нисбетен вазифелеримиз 

• Динимизнинъ бирлик ве бераберликке берген эмиети 

• Динимизде къардашлыкъ 

• Динимизде хошкорюв 

• Миллий бирлик ве бераберлигимзнинъ къорчаланмасында би¬ 
зим вазифелеримиз 

• Байракъ севгиси 

• Миллий гимн 

ВЕТАН ВЕ МИЛЛЕТИМИЗГЕ 
НИСБЕТЕН ВАЗИФЕЛЕРИМИЗ 

1. Ветан ве миллет севгиси 

Узеринде яшагъанымыз топракъларгъа ветан деп айтыла. Ше- 
эрлеримиз, койлеримиз, джамилеримиз ветан топракъларынынъ узе- 
риндедир. Мектеплеримиз, фабрикаларымыз, къыскъасы эр шейимиз, 
ветанымыз сайылгъан бу топракъларнынъ узеринде ерлешкен. 

Баба-деделеримиз дюньянынъ энъ гузель ве энъ берекетли то- 
пракъларыны ветан оларакъ сайлагьанлар ве бизге эманет эткенлер. 
Бу эманетни къорчаламакъ динимизнинъ эмри ве эпимизнинъ вази- 
фемиз. 

Баба-деделеримиз мубарек ветан топракъларыны душманларгьа 
бермемек ичюн къараманджа курештилер, джанларыны севе-севе 
феда эттилер. Эр къарыш топрагъы шеит къанынен суварылгьан ве- 
танымызнынъ къыйметини пек яхши бильмек керекмиз. Бунынъ ичюн 
; ветанны севмек, керек олгъанда ветанымызны душманлардан къор¬ 
чаламакъ ичюн курешмек ве бу ёлда джанымызны севе-севе феда 
этмек мукъаддес бир вазифедир. Ветан севгиси - ялынъыз оны къор¬ 
чаламакъ дегиль, бунынънен берабер ветанымызнынъ ве бу ветанда 
яшагьан мусульманларнынъ юксельмеси ичюн тырышмакътыр. 

Ветаныны севген, топрагьыны ишлер, ёлларыны ялар, орман- 
ларыны къорчалар, эм джамилер къурар, эм де фабрикалар къурып 
чалышыр. Бойлеликнен, эм маневий, эм де маддий юкселюв олур. 
Ветаныны севген миллетине хызмет этмекни де шерефли бир вази- 
фе оларакъ саяр. Севгили Пейгъамберимиз: «Инсанларнынъ ичинде 
энъ хайырлысы - башкъа инсанларгъа файдалы олгъаныдыр», - деп 
буюра. 


ДИНИМИЗНИНЪ БИРЛИК ВЕ БЕРАБЕРЛИККЕ 
БЕРГЕН ЭМИЕТИ 

Тарих боюнджа мусульманларнынъ иришкен мувафакъиетлери 
бирлик ве бераберлик әсасында олды. Мусульманларнынъ башлары¬ 
на кельген фелякетлернинъ чокъусы да бирликнинъ бозулмасы, му¬ 
сульманларнынъ болюнип, парчаланмасы себебинен олды. 

Юдже Аллах Къуран-ы Керимде бизни бирликке чагъырып, шойле 
буюра: «Эпинъиз бирден Аллахнынъ йипине сым-сыкъы сары- 
лынъыз, сакъын айрылып парчаланманъыз». (Ал-и Имран 103) 

Севгили Пейгьамберимиз -саллаллаху алейхи ве селлем- де: 
«Муминлер, парчалары бири-бирине багълангъан бир бина кибидир» 
(Бухари) , - деп буюрып, динимизде бирлик ве бераберликнинъ эмие- 
тини бильдире. 

Бирликтен къувет догъа, айрылыкъ фелякетке алып бара. Бизим 
вазифемиз, мусульманлар арасында бирлик ве бераберликни къорча- 
ламакъ, болюджиликке асла да ёл бермемектен ибарет. 

Севгили Пейгьамберимиз мусульманларнынъ бирлигини бозмакъ 
истегенлерни шойле тембиелей: 

«Айрыджылыкъ япкъан биздән дегильдир». Пейгьамберимиз- 
нинъ бу тембиесине дикъкъат этмели ве айрылыкъкъа ёл ачаджакъ эр 
тюрлю арекетлерден сакъынмалымыз. 

ДИНИМИЗДЕ КЪАРДАШЛЫКЪ 

Юдже китабымыз Къуран-ы Керимде шойле буюрыла: 

«Шубесиз муминлер бири-бирлеринен къардашлар; ойле исе 
бири-бирине куськен къардашларынъызны барыштырынъыз. 
Аллахтан сакъынынъыз ки, сизни аджысын». (Худжурат 10) 

Бу аеттен анълашыла ки, Ислям - къардашлыкъ динидир. Къар- 
дашлыкъ дуйгъусы мусульманларнынъ бири-бирини севмесинен къу- 
ветлене. Бу мевзуда Севгили Пейгьамберимиз: 

«Иман этмегендже дженнетке кирип оламазсынъыз, бири- 
биринъизни севмегендже де иман эткән сайылмазсынъыз» (Муслим) 
деп буюра. 

Корюнгеникиби, керчек мусульманолабильмемизбири-биримизни 
севмемизге багълы. Дюньяда барлыгьымызны девам эттирмек ичюн 
бирлик ве бераберлигимизни къорчаламакъ керек. Бунынъ шарты 
да, мусульманлар арасындаки севги багъларынынъ ве къардашлыкъ 
дуйгъуларынынъ къуветли олмасыдыр. Къураннынъ эмри, Пейгъам- 
беримизнинъ тевсиеси бу. Мусульманнынъ вазифеси де динимизнинъ 
къардашлыкъ мевзусындаки эмирлерине коре арекет этмектир. 

ДИНИМИЗДЕ ХОШКОРЮВ 

Инсанлар топлу алында яшагъанлары ичюн бир-бирлеринен 
яхшы кечинмеге, бир-бирлерининъ хакъларына сайгъы косьтермеге 
ве хошкорювли олмагьа меджбурлар. 

Бизим ичюн энъ юксек ахлякъ орьнеги олгъан севгили Пейгъам- 

беримизнинъ инсанларгъа нисбетен буюк бир хошкорюв саиби олгъ- 
гьаныны коремиз. Энес б. Малик айта: «Он йыл пейгъамберимизге 
хызмет эттим, манъа бир кере «оф» биле дегенини эшитмедим». 

Ухуд дженкинде, душманлар пейгъамберимизге окъ ве ташлар- 
нен уджюм этип, мубарек тишини къырып, юзюни яралагьан эдилер. 
Оларнынъ бу арекетлерине нисбетен севгили пейгъамберимиз яра- 
май сёз айтмагьан, инсан севгиси ве хошкорювнинъ энъ яхшы орьне- 
гини берип, шойле буюра: «Аллахым ! Къавмими багьышла, олар не 
япкъанларыны бильмейлер». 

Аллах Тааля Къуран-ы Керимде керчек муминлерни: «Ачувлары- 
ны енъгенлер - инсанларнынъ къусурларыны багьышламагьа биль- 
генлердир» (Ал-и Имран 134)оларакъ макътай ве инсанларгъа нисбе¬ 
тен насыл бир хошкорюв ичинде олмамыз кереклигини огрете. 

Тюшюндже ве инамлары бизден фаркълы олгъан инсанларгъа 
нисбетен арекетлеримиз ольчюли ве хошкорювли олмакъ керек. Му- 
сульманлар ялынъыз озь дин къардашларына дегиль, тарих боюнджа 
башкъа динлерден олгьанларгьа нисбетен де хошкорювнен мунасе- 
бетте олгьанлардыр. 

Миллет оларакъ раат ве бахтлы яшаманынъ шартларындан бири- 
си де бир-биримизге нисбетен хошкорювли олмамыздыр. Бу хошкорюв, 
махсус оларакъ япылгьан ярамайлыкъкъа козь юммакъ, сес чыкъар- 
мамакъ демек дегиль. Бойле вазиетлерде анълайышнен якълашмакъ 
ве гузель сёзлернен эксиклерини тюзельтмек вазифемиздир. 

МИЛЛИЙ БИРЛИК ВЕ БЕРАБЕРЛИГИМИЗНИ 
ТЕМИНЛЕВ ОГЪРУНДАКИ ВАЗИФЕЛЕРИМИЗ 

Шеитлеримизнинъ къанларынен суварылгъан мубарек ветаны- 
мызда барлыгъымызны девам эттире бильмемиз, бирлик ве берабер- 
лигимизнинъ къорчаланмасына багълы. 

Буны теминлемек ичюн: 

1. Мусульман оларакъ эпимиз бир-биримизнинъ дин къардашы 
олгьанымызны бильмелимиз. Бир-бирлерине куськенлер олса барыш- 
тырмалы, араларыны тюзельтмеге тырышмалымыз. 

2. Озюмиз ичюн севгенимиз шейлерни, дин къардашларымыз 
ичюн де истемели, озюмиз бегенмеген бир шейни башкъалары ичюн 
де истемемелимиз. 

3. Фаджиагъа огърагъан, къыйынджылыкъкъа къалгьан дин къар- 
дашларымызнынъ кедерлерини пайлашмалы ве элимизден кельген 

ярдымны бермеяимиз. 

Аяяаху Тааяя шойяе буюра: «Эй иман эткенлер...Яхшыяыкъ 
ве такъва хусусында бир-биринъизге ярдымджы олунъыз. Ама 
гунях ве яманлыкъта бирбиринъизге ярдымджы олманъыз...» 

(Маиде 2). 

4. Бир бутюнлигимизни бозмагьа тырышкъанларгьа къаршы 
дикъкъатлы олмалымыз. 

Аллах бу мевзуда мусульманларны шойле тембиелей: 

«Эй инангьанлар! Әгер ёлдан чыкъкъан бириси сизге бир ха- 
бер кетирсе, онынъ аслыны араштырынъыз, ёкъса бильмейип 
бир миллетке яманлыкъ япарсынъыз да, сонъра япкъанынъыз- 
гъа пешман олурсынъыз». (Худжурат 6) 

БАЙРАКЪ СЕВГИСИ 

Байракъ бир миллетнинъ шерефи, мустакъиль ве урь олгъаны- 
нынъ темсилидир. 

Пейгъамберимиз девиринде япылгъан дженклерде Ислям орду- 
сында байракъ ола ве бунъа пек буюк эмиет бериле эди. Хайбер джен- 
кинде буюк къараманлыкълар косьтерген Хазрети Алиге Пейгъамбе- 
римизнинъ озю бойле бир байракъ теслим эткен эди. 

Мусульманларнен Бизанслылар арасында 629 сенеси япылгъан 
Муте дженкинде Ислям ордусынынъ команданы Хазрети Зейд эди. 
Пейгъамберимиз Ислям ордусыны Мединеден озгъаргъанда байракъ- 
ны озь эллеринен Зейдге теслим этеркен: «Әгер шеит олсанъ бай- 
ракъны Джафер аладжакъ ...» деп айткъан эди. Дженкте Зейд шеит 
олды ве Пейгъамберимиз әмир эткен киби байракъны Хазрети Джа¬ 
фер алгьан эди. Дженк бутюн шиддетинен девам эте эди. Байракъны 
ташыгьан Джафернинъ сагь эли кесильгенден сонъ сол элине алгъан, 
о да кесильгенден сонъ, эки къолу арасына алып, сым- сыкъы сарыл- 
гьан, шеит олгъангъа къадар байракъны ич ерге тюшюрмеген эди. 

Корюльгени киби, байракъкъа Ислямда пек буюк эмиет бериле. 

МИЯЛИЙ ГИМНИМИЗ 
АНТ ЭТКЕНМЕН 

Ант эткәнмен миллетимнинъ ярасыны сармагъа! 

Насыл болсун о заваллы къардашларым чюрюсин? 

Олар ичюн окюнмесем, къайгъырмасам, яшасам, 
Юрегимде къара къанлар къанамасын, къурусын, 

Ант эткәнмен шу къаранлыкъ юрткъа шавле серпмеге! 
Насыл болсун эки къардаш бир-бирини корьмесин? 

Буны корип бусанмасам, мугъаймасам, янмасам, 
Козьлеримден акъкъан яшлар дерья-денъиз къан болсын. 

Ант эткенмен, сёз бергенмен бильмек ичюн ольмеге, 
Билип, корип миллетимнинъ козьяшыны сильмеге! 
Бильмей, корьмей бинъ яшасам, къурултайлы хан болсам, 
Кене бир кунъ мезарджылар келир мени коммеге... 


Номан Челебиджихан. 

БЕШИНДЖИ БОЛЮК 

ВЕТАН ВЕ МИААЕТИМИЗГЕ 
НИСБЕТЕН ВАЗИФЕАЕРИМИЗ 

(II) 


МЕВЗУЛАР 

• Эр вакъыт кучьлю олмакъ керекмиз 

• Аллах бирлик ичинде олгъанларгъа ярдым эте 

• Бир баба насиаты 

• Ветанымызны къайгьырмалымыз 

• Шеитлик ве гъазылыкъ 

ЭР ВАКЪЫТ КУЧЬЛЮ ОЛМАМЫЗ КЕРЕК 

Душманларымыз бизлерни дюньянынъ чешит улькелерине сюр- 
гюн этил ёкъ этмек истедилер. Бирлик ве бераберлигимизни гьайып 
этмек ичюн динимизни, тилимизни унуттырмагъа тырыштылар. Гъур- 
бетликте яшагъан баба-деделеримиз буюк къыйынджылыкъларны ба- 
шындан кечирди, амма Аллахнынъ ярдымынен миллетимиз кене де 
бирлик-бераберлигини гьайып этмеди. Ярым асырлыкъ сюргюнликтен 
сонъ халкъымыз баба-деделеримиз топрагъына къайтмагьа башла¬ 
ды. Буны истемегенлер бизлерни ичимизден парчалап, бир-биримизге 
душман япмагъа арекет этелер. Бойле вакъытта гъает дикъкъатлы ве 
уяныкъ олмакъ керекмиз. 

Отьмек парчаланып, локъма алына кетирильген сонъра ютула. 
Бирлик олгъан бир миллетни енъмек мумкюн дегиль. Бунынъ ичюн 
оны ичинден парчалап, сонъ къолайлыкънен енъелер. Тарих боюнджа 
бу эр вакъыт бойле олгъан, мусульманлар бунынъ пек чокъ зарарыны 
корьгенлер. Бугун бутюн мусульман улькелеринде алып барылаяткъан 
сиясий оюнлар да бу макъсатнен япыла. 

Мусульманларны болип, парчаламакъ ичюн Ислямнынъ ильк йыл- 
ларындан башлап фитне-фесат арекетлери башлады ве юкъумлы бир 
хасталыкъ киби бу куньге къадар етип кельди. Динимизнинъ бирлик ве 
бераберлик чагъырувына дикъкъат эткенлер, душманнынъ къургъан 
фитне тузакъларына тюшмектен къуртулыр, Юдже Раббимизнинъ 
«Болюнип парчаланманъыз» (Али Имран 103) эмрине дикъкъат этме- 
ген мусульманлар исе кучюни, къуветини гьайып этер ве душманнынъ 
энъ аджджы эзиетлеринен къаршылашырлар. 

Бизни эм бу дюньяда, эм де ахыретте зараргьа огъратажакъ ол- 
гьан душман тузагьына сакъын алданмайыкъ. Ислямнынъ бирлик ве 
бераберлик чагьырувна дикъкъат этейик. Кечмиште яшангъан, бугунь 
де дюньянынъ чешит улькелеринде текрарлангъан фелякетлерден 
дерс алайыкъ. 

Бир сеадет кунеши оларакъ догъгъан Ислямиет, ренклери ве тил- 
лери бир-биринден фаркълы олгъан инсанларны бир инам әтрафында 
бирлештире, кин ве душманлыкъны ёкъ этип, хакъикъий бир бахтлы 
яшайышкъа ве мабетликке алып бара. Аелында Ислям келимесининъ 
бир манасы да «барыш», «мабетлик» демек. Бу себепнен мусульман - 
бахт-сеадет ве мабетлик ичинде яшагъан инсан демек. Бахт ве сеадет 
ичинде олмакъ; бирлик ве бераберлигимизни сагьламлаштырмакънен 
мумкюн. 

Юдже Раббимиз Къуран-ы Керимде мусуяьманларны бирлик ве 
бераберликке чагъыра, Пейгъамбер Эфендимиз де: 

«Бирликте рахмет, айрылыкъта азап бар» хадис- и шерифинен 
бизлерге, бирлик ве бераберликнинъ бир топлум ичюн не къадар эми- 
етли олгъаныны бильдире. Динимизнинъ эмирлерине уйгъун оларакъ 
бирлик ве бераберлик ичинде арекет эткен аталарымыз тарих боюн- 
джа буюк ишлер япкъан, ветанымыз, халкъымызнынъ башына тюшкен 
теликелерни де бу шекильде енъген. Миллет оларакъ къаршылашгъа- 
нымыз зорлукъларны дюн олгъаны киби бугунь де бирлик ве берабер¬ 
лик шуурынен кечмемиз лязым. Бойле арекет эткенимиз такъдирде 
Аллахнынъ ярдымы да бизлернен берабер оладжакъ. Пейгъамбер 
Эфендимиз: «Аллахнынъ ярдымы джемаат узериндедир», буюрып 
бирлик ве бераберлик ичинде олгъанларгъа Аллахнынъ ярдым этед- 
жегини бильдире. Аллахнынъ кесен-кес эмирлери, Пейгъамберимиз- 
нинъ тевсиелери къаршысында мусульманлар насыл ола да бир- 
бирлеринен къавгьа-дава этил, парчаланалар? Насыл ола да бирлик 
ве бераберлигимизге зарар береджек сёз ве арекетлер ялалар? 

БИР БАБА НАСИАТЫ 

Акъыллы бир къарт олюми якълашкъанда балаларыны янына 
чагъырып, бирер чубукъ алып кельмелерини истей. Балалар бабасы- 
нынъ эмрини ерине кетирелер. Къарт о чубукъларны тол этил багълай. 
Сонъра тол чубукъларны буюк огълуна узата ве оларны сындырмасы- 
ны истей. Огълу не къадар тырышса да бир арада олгъан чубукълар¬ 
ны сындырып оламай. Ихтияр баба чубукъларны сырасынен бутюн 
огъланларына бере, ама олар да сындырып оламайлар. 

Бунынъ артындан чубукъларнынъ багъыны чезе. Чубукъларны 
айры-айры этил, эр огълунынъ элине бирер дане бере. Шимди эр кес 
элиндеки чубукъларны сындырсын дей, олар да сындыралар. Теджри- 
бели баба бунынънен балаларына не демек истегенини шойле анъ- 
лата: 

«Эвлятларым! Чубукълар бир арагъа кельгенде сынмагъаны алда, 
бир-биринден айырылгъандан сонъ бирер - бирер насыл къолайлыкъ- 
нен сындырылса; сиз де агъа- къардашлар оларакъ эр вакъыт бир ве 
берабер олсанъыз сизни ич бир кимсе енъип оламаз, раат ве бахтлы 
яшарсынъыз. Әгер парчаланып дагъылсанъыз, душманларынъыз сиз¬ 
ни къолайлыкънен енъер ве бойлеликнен, перишан олурсынъыз. Бу 
мисальнен сизге даима бирлик ичинде олманъызны анълатмакъ ис- 

тедим». 

Вазиет бир къорантадаки къардашяар ичюн бойяе оягъаны киби, 
даа да кениш манада ветан топракъяарында яшагъан миялет ичюн де 
тыпкъы бунынъ кибидир. 

Миллетимизни буюк къорантагьа бенъзетсек, миллетни мейдан- 
гъа кетирген инсанларымызны да, бу буюк къорантанынъ азалары ве 
бир-бирининъ къардашлары оларакъ тюшюнмек мумкюн. 

Севгили Пейгьамберимиз: «Мусульман мусульманнынъ къарда- 
шыдыр» (Бухари) буюрып, бутюн мусульманларнынъ бир-бирининъ 
къардашы олгьаныны бильдире. Бу къардашлыкъ да ялынъыз дюнья 
аятында дегиль. Бу, олюмден сонъра да девам эткен ве бизни эбедий 
сеадет юрту олгьан дженнетте булуштыраджакъ бир къардашлыкъ- 
тыр. 

Бу, ойле бир къардашлыкъ ки, ич бир кучь оны парчалап оламаз. 
Ич бир кучь бизни бир-биримизден къопарып оламаз. 

ШЕИТЛИК ВЕ ГЪАЗИЛИК 

Аллах ёлунда, дин, ветан ичюн эляк олгъанларгъа «шеит», сагъ 
къалгьанларгьа да «гъази» деп айтыла. 

Юдже Аллах Къуран-ы Керимде: «Аллах ёлунда ольдюрильген- 
лерге олюлер деменъиз. Олар олю дегиль тиридирлер, амма сиз фар- 
къында дегильсинъиз» (Бакъара с.154) деп буюргъан ве шеитлернинъ 
ольмегенини анълаткъан. 

Олюлернинъ энъ гузели ве энъ шерефлиси шеит оларакъ ольмек. 
Севгили Пейгьамберимиз: «Сизден биринъиз, къарынджа тишлегени 
вакъыт не къадар аджы дуйса, шеит олгъан адам да олюм аджысы- 
ны анджакъ о къадар дуя» 135 , - деп буюра. Шеитлик гуняхларнынъ 
багъышланмасына себеп олгъан чокъ саваплы бир амель. Бу мевзуда 
Пейгъамберимиз шойле буюра: «Шеитнинъ къул борджундан башкъа 
бутюн гуняхларыны Аллах багъышлай». 136 Мусульманлар «Ольсем 
шеит, къалсам гъази» инамынен тарихте буюк заферлер къазангьан- 
лар. 


135 Тирмизи. 

136 Муслим. 

АЛТЫНДЖЫ БОЛЮК 


БУТЮН ИНСАНААРГЪА 
НИСБЕТЕН ВАЗИФЕАЕРИМИЗ 

МЕВЗУЛАР 

• Инсанларгъа нисбетен ахлякъий вазифелеримиз 

• Айванларгъа нисбетен вазифелеримиз 

• Козь яшландыргъан бир манзара 

• Ислям ахлякъына уйгьун бир шекильде яшагъан мусульман- 
нынъ хусусиетлери 

• Ислям дининде япылмасы ясакъ олгьан шейлер 

• Инсанлыкъны къоркъуткъан буюк телике - алкоголли ички ве 
наркотиклер 

ИНСАНЛАРГЬА НИСБЕТЕН 
АХЛЯКЪИЙ ВАЗИФЕЛЕРИМИЗ 

1. Ич бир кимсеге зарар бермемек. 

Инсанларнынъ джанына, малына, эвине, урриетине, намус ве ше- 
рефине теджавуз япмакъ ясакъ. Булар инсанларнынъ токъунылмаз 
хакълары. Мусульман - башкъаларнынъ хакъкъына сайгъы косьтер- 
меси, инсанларгъа зарар береджек эр тюрлю иш ве арекеттен сакъ- 
ынмасы лязым. Керчек мусульман олмакънынъ бир шарты да будыр. 
Пейгъамберимиз -саллаллаху алейхи ве селлем- шойле буюра: 

«Мусульман - инсанларгъа элинен ве тилинен зарар кетирме- 
ген кимседир» 137 (яни элинен я да тилинен башкъаларгъа зарар бер- 
мек мусульмангьа ярашмаз). 

2. Башкъаларына ярдым этмек. 

Инсанларгъа татлы сёзлю ве кулер юзлю олмакъ, фукъарелерге 
ярдым этмек, ёкъсулларнынъ ихтияджларыны къаршыламакъ, кимсе- 
сизлерни къорчаламакъ, йыкъылгъан кимсенинъ турмасына ярдым эт¬ 
мек, ёлуны джойгъанларгъа ёл косьтермек динимизнинъ эмри, яхшы 
ахлякълы олмакъ ичюн керек олгъан шейлер. 

Пейгъамберимиз -саллаллаху алейхи ве селлем- шойле буюра: 
«Биз анджакъ бизгә яхшы мунасебетте олгъанларгъа яхшы муна- 
себетте оладжакъмыз, ве бизге яманлыкъ япкъангъа да яманлыкъ 
япаджакъмыз» деген акъылсыз инсанларгъа бенъземенъиз. Аксинө, 
яхшылыкъкъа яхшылыкънен джевап беринъиз ве сизге яманлыкъ яп¬ 
салар биле яманлыкънен джевап бермейип, сабр этинъиз». 138 

3. Буюклерге сайгъы, кучюклерге мерхамет косьтермек. 

Ана ве бабамызгъа, буюк къардашларымызгъа, оджаларымызгъа 
ве яшы буюк олгъанларгъа урьмет косьтермек, кендимизден кучюклер¬ 
ге, кимсесизлерге, кучьсюз ве оксюзлерге мерхамет этмек, ярдымджы 
олмакъ эмиетли бир ахлякъ къаидесидир. Пейгъамберимиз -саллал¬ 
лаху алейхи ве селлем- бу мевзунынъ эмиети акъкъында шойле бую¬ 
ра: 

«Буюкперимизге сайгъы косьтермеген, кучюклеримизге мерха¬ 
мет этмеген бизден дегиль». 139 

Бир башкъа хадисте Севгили Пейгъамберимиз -саллаллаху 
алейхи ве селлем- шойле буюра: «Озю яш олуп буюклерге сайгъы 
косьтерген адамгъа, Аллах къартлыгъында сайгъы косьтереджек 

137 Бухари, Иман, 4, 5. 

138 Бухари, Иман, 31. 

139 Тирмизи, Бирр, 75 

бирисини ёллар». 140 

4. Селямлашмакъ. 

Мусульманлар бири-бирлеринен къаршылашкъанда селямла- 
шып, бири-бирлерининъ эллерини сыкъарлар. Селям бермек суннет, 
берилыен селямны алмакъ фарздыр. Эвеля кучюк буюкке, юрюген от- 
ургъангъа селям бере. Селямлашмакъ мусульманлар арасында севги 
ве достлукъ багъларыны къавийлештире. 

5. Бир-бирине кусьмемек, джаны агъырмамакъ. 

Мусульманлар арасында эр анги бир себептен джан агъырсы 

олса, вакъыт кечирмеден аман барышмакъ кереклер. 

Пейгьамберимиз -саллаллаху алейхи ве селлем-: «Бир мусуль- 
маннынъ дин къардашынен учь куньден чокъ джаны агъырып, лаф 
этмемеси хелял олмаз» 141 , - деп буюра, джаны агъырып кусьмекнинъ 
ярамай бир арекет олгъаныны бильдире. Узун вакъыт бир-бирине 
джаны агъыргъанларнынъ буюк гунях къазанаджакъларыны беян 
этил, шойле буюра: 

«Бир кимсе мусульман къардашына бир йыл джаны агъыргъан 
алда къалса, онынъ къаныны тёккен киби гуняхкъа кирген олур». 142 

6. Бир-бирлерине джаны агъыргъанларны мабетлештирмек. 

Бир кимсе, эки мусульманнынъ бир-бирлерине джанлары агъыр- 

гъаныны дуйса, оларны мабетлештирмек - вазифесидир. Бу мевзуда 
Къуран-ы Керимде шойле буюрыла: 

«Муминлер анджакъ къардаштырлар. О алда эки къарда- 
шынъызнынъ арасыны тюзельтинъиз». 143 

Пейгъамберимиз -саллаллаху алейхи ве селлем- де: «Садакъа- 
ларнынъ энъ хайырлысы бир-бирине джанлары агъыргъан кимсе- 
лерни мабетлештирмектир» 144 , - деп буюра ве джан агърысы ол- 
гъанларны мабетлештирмекнинъ пек хайырлы бир арекет олгъаныны 
бильдире. 

7. Достларны зиярет этмек. 

Мусульманлар уйгъун вакъытларда ана-бабасыны, акърабалары- 
ны ве достларыны зиярет этмек керек. 

Зияретте шуларгъа дикъкъат этмек керек: 

а. Зиярет ичюн уйгъун бир вакъыт сайламакъ; 

140 Тирмизи, Бирр, 75. 

141 Эбу Давуд, Адаб, 47. 

142 Эбу Давуд, Адаб, 47. 

143 Худжурат суреси, 10 ает. 

144 Сечме хадислер, с. 237. 

б. Зиярет бездиреджек дереджеде пек сыкъ оямамакъ керек; 

в. Зиярет япыяаджакъ кимсеге мумкюн ояса эвеяьдже хабер бер- 

мек; 

г. Урбаяарымызнынъ темиз, пак оямасына дикъкъат этмек; 

д. Разыяыкъ алмадан кимсенинъ эвине ве одасына кирмемек. 

8. Мусафирлерни къабул этмек. 

Мусафирлерни къабул этмек динимизнинъ тевсие эткен яхшы 
арекетлерден биридир. Мусафирперверликнинъ миллий адетлеримиз 
арасында эмиетли бир ери бар. Миллетимиз тарих боюнджа мусафир- 
лерге нисбетен яхшы арекетлернен танылгъан бир миллет. 

Мусафирлерге нисбетен вазифелеримиз: 

а. Мусафирни кулер юзнен, татлы сёзнен къаршыламакъ керек. 

б. Энъ яхшы шейлернен къаршыламакъ, бир шейлер икрам эт¬ 
мек. 

в. Мусафирнинъ янында бала-чагъагъа ачувланмамакъ, чырайы- 
ны сытмамакъ. 

г. Мусафир къайтаджакъ вакъыт, оны озгъармакъ. 

9. Давет этильген ерге бармакъ. 

Бир мусульман эгер узюрли себеби олмагъаны такъдирде, дин 
къардашынынъ даветине къатылмалы, береджек зияфетинде ишти- 
ракэтмели. Бойле арекет мусульманлар арасындаки севгини арттыра. 
Пейгъамберимиз -саллаллаху алейхи ве селлем- бу мевзуда шойле 
буюра: 

«Сизден биринъизни дин къардашынъыз той ашына я да бунъа 
бенъзеген бир шейге давет эткен олса барынъыз». 145 

Севгили Пейгъамберимиз -саллаллаху алейхи ве селлем- зенгин, 
фукъаре айырмаз, бир хызметчи давет эткен олса да кете эди. 

Бир хадисте Пейгъамберимиз: «Ашларнынъ ичинде энъ ярамай 
аш - зенгинлер давет этилип, фукъарелер исе давет этильмеген 
той ашыдыр!» 146 , - деп буюргъан. 

10. Буюклернинъ эллерини опьмек. 

Мусульманлар, сайгъы ве урьмет косьтермек ниетинен алимлер- 
нинъ ве буюклернинъ эллерини оперлер. 

11. Башкъаларнынъ янълышларыны къыдырмамакъ. 

Бир мусульман дин къардашынынъ шахсий аятына къарышмаз. 
Бирисининъ эксиклерини башкъаларгъа анълатмаз. Дин къардашыны 
башкъаларынынъ янында яманламаз. Онынъ янълыш арекетлерини 


145 Бухари, Никях, 74. 

146 Бухари, Никях, 72. 

джаныны агьыртмайып, ынджытмайып уйгьун сёзлернен тюзельтмеге 
тырышыр. 

Пейгъамберимиз -саллаллаху алейхи ве селлем- бу мевзуда шой- 
ле буюра: «Ким мусульман къардашынынъ эксигини гизлесе, Аллах 
да онынъ эксиклерини эм бу дюньяда, эм де ахыретте гизлер. Ве 
Аллах, мусульман къардашына ярдым эткән къулуна ярдым этер». 147 

12. Ярамайлыкъ япкъанларны багъышламакъ. 

Яхшы ахлякълы бир инсан озюне япылгъан ярамайлыкъларны 
багьышлар. Эм де багьышламакънен да сынъырланмаз, ярамайлыкъ- 
ларгъа къаршы яхшылыкъ ялар. Бу арекет - ахлякъы текмиль олгъан 
мусульманларнынъ япмасы керек олгъан гузель арекетлерден. 

Севгили Пейгъамберимиз -саллаллаху алейхи ве селлем-: «Учь 
гузель табиат кимде олса, Юдже Аллах о кимсени рахметинен джен- 
нетке къояр», - деп буюра. 

- О насыл табиат?- деп соргъанларгъа шу джевапны бере: 

- «Санъа бермегенге - сен берирсинъ, 

- Санъа кельмегенге - сен барырсынъ, 

- Санъа зулум эткенни багъышларсынъ» 148 

13. Хасталарны зиярет этмек. 

Мусульман, хаста олгъан дин къардашыны зиярет этмели, сагъ- 
лыкъкъа къавушмасы ичюн дуа этмели, хасталаргьа джан агъыртыд- 
жы сёз ве арекетлерден сакъынмалы. 

Пейгъамберимиз -саллаллаху алейхи ве селлем- шойле буюра: 
«Хастаны зиярет эткен, эвге къайткъангъа къадар дженнетте 
сайыла». 149 

14. Дженазелерге къатылмакъ. 

Ольген дин къардашынынъ дженазе намазыны къылмакъ, оны 
къабрине къадар алып бармакъ, дин къардашы ичюн Аллахтан рахмет 
тилемек ве дуа этмек, мусульманларнынъ дюнья аятындан айрылып 
ахыретке кочькен дин къардашларына япмалары керек олгъан эмиет- 
ли бир вазифедир. 

«Ким савабына инанып, къаршылыгъыны ялынъыз Аллахтан 
беклеп, бир мусульман дженазесинен (къабиргеджө) барып, дженазе 
намазыны къылса ве оны дефн эткенге къдар о ерде олса, о кимсе 
эр бири Ухуд дагъы къадар олгъан эки къарат (агъырлыкъ ольчюси) 
савапнен къайтыр. Ким де дженазе намазыны къылып, дефн этиль- 


147 Муслим, Зикр, 38. 

148 Сечме хадислер, 211. 

149 Муслим, Бирр, 39. 

генини бекпемейип къайтса, о кимсе, бир къарат агъырлыгъында 
севапнен къайтыр». 150 

15. Дин къардашына яхшылыкъ истемек: 

Мусульман, дин къардашлары акъкъында яхшы тюшюнджелерге 
саип олмалы, озю ичюн севип истеген яхшы шейлерни дин къардаш¬ 
лары ичюн де истемели, озю ичюн истемеген бир шейни башкъалары 
ичюн де истемемели. 

Яхшы ахлякълы текмиль бир мусульман ола бильмекнинъ ольчю- 
си будыр. 

Пейгьамберимиз -саллаллаху алейхи ве селлем- бу мевзу- 
да шойле буюра: «Озюнъиз ичюн истегенинъиз шейни мусуль¬ 
ман къардашынъыз ичюн де истемегенге къадар, текмиль мумин 
сайылмазсынъыз». 151 

АЙВАНЛАРГЪА НИСБЕТЕН ВАЗИФЕЛЕРИМИЗ 

Динимиз айванларгъа нисбетен яхшы давранмакъны әмир эте. 
Айванларны къыйнамамакъ, оларгъа яхшы бакъмакъ ве мерхамет 
косьтермек ахлякъий бир вазифедир. 

Бир мышыкъкъа мерхаметсизлик япкъан къадын акъкъында 
Пейгъамбер Эфендимиз -саллаллаху алейхи ве селлем- шу хаберни 
бере: 

«Бир къадын олюнджеге къадар бир мышыкъны апс этип къа- 
пагъаны ичюн азап этильди ве джехеннемге кирди. Айванны апс эт- 
кени вакъыт онъа бр шей ашатмады, ичирмеди, ердеки боджеклөрни 
ашамасына биле изин ве имкян бермеди». 

Бир копекке мерхаметлик япкъан бир адам акъкъында да Пейгъ- 
амберимиз -саллаллаху алейхи ве селлем- шойле буюра: 

«Бир адам ёлда кетер экен пек сувсай. Бир къуюгъа растке- 
ле. Къуюгъа тюшип сув иче. О сырада бир копек тилини чыкъарып 
сувсузлыкътан сылакъ топракъны ялай эди. «Бу копек де тыпкъы 
меним киби сувсагъан» дей ве аман къуюгъа тюше. Местине сув 
толдура (сув савуты олмагъаны ичюн) ве оны агъызынен тутып 
къуюдан чыкъа. Копекке сув ичирте. Бу иши ичюн Аллах ондан разы 
олды ве онынъ гуняхларыны багъышлады». Сахабелер: 

- Я Ресулюллах; айванларда да бизим ичюн савап бармы? - деп 
сорайлар. Пейгьамберимиз -саллаллаху алейхи ве селлем-: 


150 Бухари, Иман, 35. 

151 Бухари. 

- Эр джанлы ичюн савап бар, - дөп буюра. 152 

МУСТАКЪИЛЬ ОКЪУВ ичюн 

Козьлерни яшландыргъан бир манзара... 

Мусульманларнен Бизанслылар арасында япылгъан Ермук джен- 
кине иштирак эткен Хузейфетуль-Адеви анълата: 

Дженк биткен сонъ эмджемнинъ огьлуны дженк мейданында ара- 
магъа башладым. Оны агьыр яралангъан вазиетте таптым. Онъа аз- 
джыкъ сув берейим, дедим. Энди сув ичиреджегим вакъытта янында 
башкъа бир яралынынъ сеси эшитильди. Эмджемнинъ огълу сувны 
ичмеди, эвеля сесленген яралыгъа алып кет деп ишарет этти. Мен 
де сувны онъа алып кеттим, бакъсам, Хасан огълу Хишам. Онъа ичи¬ 
реджегим вакъытта башкъа тарафтан бир башкъа яралынынъ сеси 
эшитильди. Хишам да сувны ичмеди, башкъа яралыгъа алып кет деп 
ишарет этти, мен де сувны онъа алып кеттим. Бакъсам, о энди ру- 
хуны теслим эткен. Кене Хишамнынъ янына къайттым, о да ольген. 
Ич олмаса эмджемнинъ огълуна ичирейим деп, янына чаптым, келип 
бакъсам о да ольген. Бойлеликнен ич бирисине сув ичирмек насип ол- 
мады... 

Не къадар юксек бир дуйгъу, не къадар буюк ве гузель бир арекет. 
Сонъ нефесинде биле сувсузлыкътан янгъаны алда дин къардашыны 
кендисинден чокъ тюшюнген акъикъий бир ахлякъ анълайышы. 


ИСЛЯМ АХЛЯКЪЫНА УЙГЪУН БИР ШЕКИЛЬДЕ 
ЯШАГЪАН МУСУЛЬМАННЫНЪ ХУСУСИЕТЛЕРИ 

Яхшы бир мусульман: 

1. Иманнынъ шартларына шубесиз оларакъ инаныр ве бу ина- 
мыны тилинен айтыр. 

2. Ибадетлерини Аллахнынъ әмир эткени ве Пейгъамберимиз- 
нинъ косьтергени киби япар. 

3. Динимизнинъ ясакълагъан (ички, къумар, хырсызлыкъ ве ялан 
киби) шейлерден сакъыныр. Пейгьамберимиз Хазрети Мухаммед 
-саллаллаху алейхи ве селлем- шойле буюра: «Яландан сакъынынъ- 
ыз. Шубесиз о зулумдыр. Экисини де япкъан-джехеннемлидир». 153 


152 Бухари, Энбия, 54. 

153 Муслим, Бирр, 103. 

4. Ялан айтмаз, ялан шейге шаатлыкъ япмаз, ялан ерге емин эт- 
мез, кимсенинъ артындан лаф этмез. 

5. Не къолунен, не де тилинен ич кимсенинъ джаныны агъыр- 
тмаз. Пейгъамберимиз Хазрети Мухаммед -саллаллаху алейхи ве сел- 
лем- шойле буюра: «Аллахкъа ве ахырет кунюне инангъан я хайырлы 
шей сёйлесин, я да суссун». 154 

6. Берген сёзюни тутар, эманетке хиянетлик япмаз. 

7. Устюне алгьан вазифелерни яхшы бир шекильде япмагъа ты¬ 
рышыр. 

8. Инсанларны бир-бирлерине душман япаджакъ эр тюрлю сёз 
ве арекеттен сакъыныр, къавгъалы олгъанларны мабетлештирир. 

Къуран-ы Керимде Аллах шойле буюра: «Фитне - олюмден даа 
бете рдир». 155 

9. Эки юзлю олмакътан сакъыныр, корюнгени киби ве дос-догъру 
олур. Пейгъамберимиз Хазрети Мухаммед -саллаллаху алейхи ве сел- 
лем- шойле буюра: «Мунафыкънынъ учь алямети бар: лаф эткенде 
ялан сёйлер, сёз бергенде сёзюнде турмаз, эманетке де хиянетлик 
япар».' 5е 

10. Яхшы ве ахлякълы инсанларнен аркъадашлыкъ ялар, ярамай 
кимселернен аркъадашлыкъ япмаз. 

11. Ич бирисини куньлемез. Пейгъамберимиз Мухаммед-саллал¬ 
лаху алейхи ве селлем- шойле буюра: «Куньджюликтен сакъынынъ- 
ыз, шубесиз куньджюлик атешнинъ агъачларны якъып ёкъ эткени 
киби, сизинъ савапларынъызны ёкъ этер». 157 

12. Ана ве бабасына сайгъылы олур, оларнынъ джаныны агьыр- 
таджакъ сёз ве арекетлерден сакъыныр. 

13. Кучюклерге севги, буюклерге сайгъы косьтерир. 

14. Къомшуларынынъ джаныны агъыртмаз, къолундан кельгени 
къадар яхшылыкъ ялар. 

15. Бир кимсеге хакъсызлыкъ япкъаны вакъытта багъышлав со¬ 
рар, хакъ саибине хакъкъыны къайтарыр. Аллахтан да афу тилер. 

16. Онъа ярамайлыкъ япкъанлардан интикъам алмаз, хакъсыз¬ 
лыкъ эткен кимсени багъышлар. 

17. Хелял ёллардан санки ич ольмейджек киби дюнья ичюн чалы¬ 
шыр, санки ярын оледжек киби де ахырет ичюн азырлыкъ ялар. 

154 Бухари, Адабин, 31,85. 

155 Бакъара суреси, 217 ает. 

156 Бухари, Иман, 24. 

157 Ибн Мадже, Зухд, 22. 

18. Эр кеснинъ яхшылыгьы ичюн тырышыр, айыры оларакъ фукъ- 
арелерге, ёкъсулларгъа ве кимсесизлерге ярдым этер. 

19. Аллах ёлунда, ветан ве миллет ичюн керек олгъанда къолун- 
дан кельген ич бир федакярлыкътан вазгечмез. 

20. Кимсенинъ устюнден кульмез, кимсени кучюк корьмез, эр кес- 
нен яхшы кечинир, алчакъгонъюлли олур. 

21. Бутюн мусульманларны къардаш оларакъ корер. 

Пейгъамберимиз -саллаллаху алейхи ве селлем- шойле буюра: 

«Эй Аллахнынъ къуллары, къардаш олунъыз». :5В 

22. Къыйынджылыкълар къаршысында умютсизликке тюшмез, са¬ 
бырлы олур. Севгили Пейгъамберимиз -саллаллаху алейхи ве селлем- 
шойле буюра: «Эр сабыр косьтергенге, Аллах даа да буюк сабырлар 
берир. Ич бир кимсеге сабырдан даа яхшы нимет берильмеген». 159 

23. Яхшылыкъкъа чагъырып, яманлыкътан узакълаштырыр. 
Пейгъамберимиз Мухаммед -саллаллаху алейхи ве селлем- шойле 
буюра: «Ким де ким бир янълышлыкъ корьсе, оны элинен тюзель- 
тсин. Элинен тюзельтип оламаса, тилинен тюзельтсин. Тилинден 
де тюзельтип оламаса юрегинен къаршы чыкъсын. Сонъкиси иман- 
нынъ энъ зайыф дереджесидир». 160 

24. Эр вакъыт Аллахкъа таяныр. Ярдымны анджакъ Ондан ис¬ 
тер. 


ИСЛЯМ ДИНИНДЕ ЯПЫЛМАСЫ 
ЯСАКЪ ОЛГЬАН ШЕЙЛЕР 

Динимизде япылмасы ясакъ олгъан шейлерге «харам» деп айты- 
ла. 

Аллахнынъ эмирлеринде бизим ичюн бир чокъ икмет ве файдалар 
олгъаны киби, ясакъ эткен шейлерде де дюнья ве ахыретимиз ичюн 
зарарлар бар. Юдже Аллах бизни аджыгъаны ичюн зарарлы шейлер- 
ни ясакълай, булардан узакъ турмамызны истей. Харам олгъан шей- 
лерни япкъанлар, Аллахкъа итаатсызлыкъ ве сайгьысызлыкъ япкъан 
олурлар. Харам ишлегенлер бу арекетлерининъ джезасыны чекедже- 
клер. 

Харамларнынъ зарарларыңдай къуртулмакъ ве джезагьа чекиль- 
мемек ичюн динимизде ясакълангъан шейлерни огренменинъ ве бу- 


158 Тирмизи, Бирр, 55. 

159 Тирмизи, Бирр, 76. 

160 Бухари, Илим, 28. 

лардан сакъынманынъ буюк эмиети бар. 

Япылмасы ясакъ (харам) олгъан шейлерден базылары: 

1. Аллахкъа ортакъ къошмакъ. 

2. Ана ве бабагъа итаатсызлыкъ япмакъ, къаршы кельмек. 

3. Хакъсыз өрде инсан ольдюрмек. 

4. Башкъасынынъ малына ве намусына теджавуз этмек. 

5. Зина этмек. 

6. Сархошлыкъ берген эр тюрлю алкоголли ички, наркотик киби 
мадделерни къулланмакъ. 

7. Къумар ойнамакъ. 

8. Хырсызлыкъ япмакъ ве алдатмакъ. 

9. Алыш-вериште алдатмакъ. 

10. Олю айван, домуз этини ве хелял олмагъан айванларнынъ эт- 
лерини ашамакъ. 

11. Ялан айтмакъ, ялан ерге емин этмек, башкъаларынынъ ар- 
тындан лаф этмек, ботен сёйлемек, ялан шаатлыкъ япмакъ, башкъа- 
ларыны ашагьыламакъ, ярамай лагъап такъмакъ, берген сёзюнде 
турмамакъ. 

12. Куньджюлик япмакъ (башкъаларынынъ яхшылыгъыны куньле- 
мек), кинь тутмакъ, бири-бирине кусьмек. 

13. Инсанлар арасында болюджилик япмакъ, лаф ташып инсан- 
ларнынъ арасыны бозмакъ. 

14. Эки юзлю олмакъ, озюни буюк тутмакъ ве башкъаларыны 
ашаламакъ. 

15. Яхшы бильмеген бир шей акъкъында укюм бермек. 

16. Ярамай инсанларнен аркъадашлыкъ япмакъ. 

17. Этне япмакъ, этнеджилернинъ айткъанларына инанмакъ. 
Пейгъамберимиз Мухаммед -саллаллаху алейхи ве селлем- шой- 
ле буюра: «Этнеджиге барып ондан бир шей сорагъан ве онынъ 
айткъанларына инангъан кимсенинъ дуасы къыркъ кунь къабул 
этильмейджек 161 

18. Малыны, парасыны исраф этмек. 

19. Къызгьанч олмакъ. Пейгъамберимиз Хазрети Мухаммед -сал¬ 
лаллаху алейхи ве селлем- шойле буюрды: «Джумерт адам Аллах¬ 
къа, Дженнетке ве инсанларгъа якъын, Джехеннемден узакътыр. 
Къызгъанч адам исе, Аллахтан, Дженнеттен ве инсанлардан узакъ, 
Джехеннемге якъындыр.. .» 162 


161 Муслим, Селям, 125. 

162 Тирмизи, Бирр, 40. 

20. Башкъасынынъ эвине теджавуз этмек, сормайып бирининъ 
эвине, одасына кирмек. 

21. Ибадетяерни я да япкъан яхшыяыкъяарны Аяяах ичюн дегияь 
де, косьтериш ичюн япмакъ. 

22. Башкъаяарынынъ айып ве эксикяерини араштырмакъ. 

23. Хакъсызяыкъкъа ве ярамайяыкъкъа ярдым этмек. 

24. Озюне эманет этияыен шейяерни къорчаяамамакъ, хиянет- 
яик этмек. 

25. Эркек къадынгъа, къадын да эркекке бенъземеге тырышмасы. 
Пейгьамберимиз Хазрети Мухаммед -саялаялаху алейхи ве селлем- 
шойле буюра: «Аллах, эркеклерге бенъземеге тырышкъан къадын- 
ларны ве къадынларгъа бенъземеге тырышкъан эркеклерни лянет 
эткендир ». 163 

26. Эркеклерге алтын ве йипектен япылгъан шейлерни такъмакъ 
ве киймек. 

27. Татуировка яптырмакъ. Пейгьамберимиз Хазрети Мухаммед 
-саллаллаху алейхи ве селлем- шойле буюра: «Беденине чешит ре- 
симлер япкъангъа да, яптыргъангъа да Аллах лянет этсин». 164 

28. Фаиз бермек ве фаиз алмакъ. Аллах Къуранда шойле бую¬ 
ра: «...Аллах алыш-веришни хелял къылды, фаизни исе харам 
къылды». 165 

29. Бир мусульмангьа кафир демек. Пейгьамберимиз Хазрети 
Мухаммед -саллаллаху алейхи ве селлем- шойле буюра: «Ким бир 
адамны «эй кяфир» деп чагъырса я да онъа «эй Аллахнынъ душма- 
ны» деп айтса, о адам да бойле дегиль олса, бу сёз, сёйлеген киши- 
нинъ озюне къайтыр». 166 

30. Джанлы варлыкъларнынъ ресимини сызмакъ. Пейгьамбери- 
миз Хазрети Мухаммед -саллаллаху алейхи ве селлем- шойле буюра: 
«Шубесиз инсанлар ичинде энъ буюк джезаны джанлыларнынъ реси¬ 
мини япкъанлар чекеджек». 167 

МУСТАКЪИЛЬ ОКЪУВ ичюн 

Инсанлыкъны къоркъуткъан буюк телике - алкоголли ички 
ве наркотик. 

163 Бухари, Либас, 62. 

164 Бухари, Либас, 83, 85, 87. 

165 Бакъара, 275. 

166 Бухари, Әдеп, 73. 

167 Бухари, Либас, 89, 91, 92, 95. 

Динимиз, инсан сагъяыгьына буюк эмиет берген, беден ве рух 
сагълыгъымызгьа зарар береджек шейлернинъ ичильмесини, къулла- 
нылмасыны ве анги ёлнен олса олсун, беденге кирмесини кесинлик- 
нен ясакълай. 

Вазиет бойле олгъанда улькемизде наркотик къулланманынъ ар- 
тмасы ве бу зеэрни къуллангъанларнынъ кунь-куньден артмасы эпи- 
мизни джиддий оларакъ тюшюндирмелидир. Ислям динининъ ясакъ 
эткен алкоголли ичкилернинъ ве сархошлыкъ берген бутюн мадделер- 
нинъ не къадар зарарлы олгъаныны пейгьамберимиз шу сёзлернен 
бильдире: «Бутюн ярамайлыкъларнынъ анасы олгъан ичкиден сакъы- 
нынъ» ве «Ичкиден сакъынынъ, чюнки о, бутюн ярамайлыкъларнынъ 
анахтарыдыр». 

Керчектен де алкоголли ичкилер ве наркотик мадделер, инсан бе- 
денининъ идаре меркези олгъан синъир системасына тесир эте, акъ- 
ыл ве тюшюндже фаалиетлерини токътата ве инсанны озюнден ха- 
бери олмайджакъ шекильде базы вакъытта кулюнчли, базы вакъытта 
да аджыныладжакъ вазиетке тюшюре. Беденине зарар берип, чешит 
тюрлю хасталыкъларгъа себепчи ола. 

Инсаннынъ озь беденине озь къолларынен биле- биле зарар бер- 
меси, хусусан оны башкъа джанлылардан айыргьан ве сечкин бир 
вазиетке кетирген тюшюнюв къабилиетининъ парчаланмасына себеп¬ 
чи олмасы не къадар аджыныкълы ал. Ички самимий дост олып со- 
фрагъа отургьанларны, бир-бирлерине силях чекеджек алгьа кетирип 
кимини мезаргъа, кимини де аписке ёллар. Пек чокъ ёл къазаларына 
себеп олгъан ве бунынъ нетиджеси оларакъ не къадар инсанларны 
бекленмеген бир вакъытта олюмге алып кеткен эп о алкоголли ички¬ 
лер дегильми? 

Юдже Аллах, «О алда булардан узакъ турунъыз да, къурту- 
лышкъа ириширсинъиз» 168 , - буюрып, ички ве къумарны ясакълай, 
къуртулышнынъ булардан узакълашмакънен мумкюн олгъаныны 
бильдире. Пейгьамбер Эфендимиз -саллаллаху алейхи ве селлем-де: 
«Сархошлыкъ берген эр ички хәрамдыр» (Бухари, Эшрибе), «Чокъу 
сархошлыкъ берген шейнинъ азы да хәрамдыр» (Джамиус-Сагьыр) 
хадис-и шерифлеринен мусульманларнынъ бу ярамай алышкъан- 
лыкътан къуртулмасыны истеген. 

Инсаннынъ акълына зиян берген, синъир системасыны бозгъан, 
беденге зарар берип, оны олюмге алып баргъан наркотиклер устюнде 
исе чокъ дикъкъатлы олмамыз керек. Ислям динининъ къулланмасы- 


168 Маиде суреси, 90 ает. 

ны ве алынып, сатылмасыны ясакълагьан бу зеэрнинъ зарарларыны, 
хусусен генчлеримизге пек яхшы анълатмакъ керекмиз. Генчлернинъ, 
наркотик мадделер саткъанларнынъ ве ярамай аркъадашларнынъ ту- 
загъына тюшмемеси ичюн, эр кес къолундан кельгенини япмалы. 

«Бир кере къулланмакънен бир шей олмаз» тюшюнджесинен 
наркотик мадделер къулланмагъа башлагъанларнынъ бир даа ондан 
къуртулмасы пек къыйын. Чюнки бу - зеэрнинъ дадыны алмакъ демек. 
Зеэрни тек бир кере сынамакъ мумкюн. Экинджи кере сынамакънынъ 
чареси олмаз. Чюнки биринджи сынав олюмнен битер. Наркотиклер 
де бойле, сынамакъ мумкюн дегиль. Наркотиклер къулланмагъа баш- 
лагъан кимсе бир даа арткъа къайтыш олмагъан къоркъунч бир ёлгъа 
киргендир. Ёлнынъ сонъунда да аджыныкълы бир олюм бар. 

Ойле экен: 

Балаларымызгъа саип чыкъайыкъ. Оларнынъ кимлернен аркъа- 
дашлыкъ эткенлерини, кимлернен отурып къалкъкъанларыны ве къа- 
ерде юрюгенлерини такъип этейик. Бизни омюр бою эвлят аджысынен 
якъаджакъ олгъан бу белядан балаларымызны мытлакъа къорчалай- 
ыкъ. 

«Меним балам бойле шейлерни япмаз» деп айтмайыкъ. Баламыз 
пек яхшы олмасы мумкюн, онъа бельки чокъ ишанмакъ да мумкюн. 
Ама балаларымызгъа къурулгъан тузакълардан хаберимз олмамасы 
мумкюн. Юреклеримиз парчасы олгъан балаларымызгъа ярамай ёл- 
ларнынъ, гизли ве хыянет тузакъларынынъ тесир этмейджегине на- 
сыл эмин оладжакъмыз? Әмин олмайджагъымызгьа коре бу мевзуда 
чокъ дикъкъатлы ве тедбирли олмакъ керекмиз. 

Эвлятларымызны зеэрлеп, рухлары ве беденлери зайыф олгъан 
бир несильнен келеджегимизни ёкъ этмеге истеген душман оюнла- 
рына къаршы миллет оларакъ пек уяныкъ олмакъ, яшларымызнынъ 
әтрафында орюльген бу хыянетлик тузагъына къаршы кучьлю тедбир- 
лер алмакъ керекмиз. 

Пек аджеле ве зарур тедбирлер алынмаса миллетимиз ве хусусен 
яшларымыз пек гизли ве къоркъунч бир теликенен къаршылашмала- 
ры мумкюн. Даа къыгьылчым алында олгъан бу янгъыннынъ огюни 
алмасакъ, сёндюрильмеси кучь олгъан бир янгъынгъа айланыр. 

Наркотиклер къулланмакъ; озюни юксек учурымдан ашагъыгъа 
атмакъ, биле-биле олюмге кетмектир. Наркотиклер ойле бир тузакъ 
ки, онъа тутулгъан адамнынъ бир даа къуртулмасы пек къыйын, аман- 
аман имкянсыз. 

Бизим келеджегимиз олгъан яшларымызнынъ, бу тузакъларгъа 

тюшмейджек дереджеде ишанчлы ве сагьлам истек саиби олгъанла- 
рына инанамыз. 

Ама сайылары пек аз олса да, бу тузакъкъа тюшкенлернинъ чыр- 
пынмаларыны корьген сайын ичимиз сызлай, юрегимиз парчалана. 

Бу себепнен, наркомания теликесине къаршы миллет оларакъ эп 
бирликте уяныкъ олмакънынъ зарурлыгъыны бир кере даа хатырла- 
тып айтамыз ки: 

Энъ яхшы тедбир - бу къоркъунч тузакъкъа ич якълашмамакъ, бу 
аджымакъ бильмеген джанаварнынъ панджасына тюшмемектир. Бу 
белядан къуртулмакънынъ тек ве кесин чареси, оны ич къулланма- 
макътыр. Буны сакъын унутмайыкъ. 

БУ СЕБЕПНЕН ГЕНЧЛЕРИМИЗГЕ СЕСЛЕНЕМИЗ 

Севгили генчлеримиз!.. 

Озюнъизни тюшюнинъиз. 

Келеджегинъизни тюшюнинъиз. 

Огюнъизде гузель бир келеджек бар. 

Аятынъызнынъ бааринде озюнъизге языкъ этменъиз. 

Сизинъ ичюн ич бир федакярлыкъны къызгъанмагъан къоран- 
танъызны тюшюнинъиз. 

Сизден буюк хызметлер бәклеген девлетинъизни тюшюнинъ¬ 
из. 

Олюмден сонъраки экинджи ве сонъсуз аятны тюшюнинъиз. 

Дюньяны ве ахыретни озюнъизге зиндан этменъиз. 

Сизден чокъ шей беклеген миллетимизни кедерлетменъиз. 

Келинъиз, бу тембиелерге къулакъ асайыкъ. 

Ве эп бирликте; 

«Олюм тузагъы олгъан наркотиклерге кесен- кес ёкъ» деп ай- 
тайыкъ. 

СУАЛЛЕР ВЕ ВАЗИФЕЛЕР 

1) Инсанларгъа нисбетен вазифелеримизни сайынъыз? 

2) Мусафирлерге нисбетен вазифелеримиз нелер? 

3) Достларны зиярет эткенде нелерге дикъкъат этмек керекмиз? 

4) Айванларгъа нисбетен мерхаметли олманынъ эмиетини анъ- 
латынъыз. 

5) Ислям ахлякъына уйгъун бир шекильде яшагъан бир мусуль- 
маннынъ хусусиетлери нелер? 

6) Ислямда ясакъ (харам) олгъан шейлерни сайынъыз. 

БИРИНДЖИ БОЛЮК 

ХАЗРЕТИ 

МУХАММЕДЫ И НЪ 

-СААЛААЛАХУ АЛЕЙХИ ВЕ СЕЛЛЕМ- 

ДОГЬУМЫ ВЕ БАЛАЛЫГЪЫ 


МЕВЗУЛАР 

• Ислямиеттен эвель Арабистаннынъ вазиети 

• Хазрети Мухаммед -саллаллаху алейхи ве селлем-нинъ несили 

• Хазрети Мухаммед -саллаллаху алейхи ве селлем-нинъ догъумы 

• Хазрети Мухаммед -саллаллаху алейхи ве селлем-нинъ бала- 


лыгъы 

ИСЛЯМИЕТТЕН ЭВЕЛЬ АРАБИСТАННЫНЪ ВАЗИЕТИ 

Ислямиеттен эвель араплар терен бир джаиллик ичинде эдилер. 
Окъумагъа, язмагьа бильгенлер ёкъ дейиледжек къадар аз эди. Инсан 
хакъларына риает этильмей эди. Кучьлю олгьанлар зайыфларны эзе 
эдилер. Хакъларынынъ чокъ къысмындан махрум олгъан къадын, сан- 
ки бир эшья киби алынып, сатыла эди. Къыз балаларыны тири-тири 
топракъкъа комип ольдюрмек адет алына кельген ве бу аджыныкълы 
алны кимсе токътатып олмай эди. 

Тек Аллах инамы унутылгьан, инсанлар озь эллеринен япкъан 
путларгъа табына эдилер. Кябенинъ ичинде 360 тан зияде пут бар 
эди. Албуки, Кябе Хазрети Ибрахим ве огълу Исмаил тарафыңдай 
Аллахкъа ибадет этмек ичюн япылгьан эди. Айрыджа эр эвде бирер 
пут олып, къоранта азалары онъа табына эдилер. Ички, къумар ве эр 
тюрлю ахлякъсызлыкъ джемиетни саргъан, инсаф ве мерхамет дуйгъ- 
улары юреклерден силинген эди. Дюньянынъ башкъа улькелеринде 
яшагъан инсанларнынъ алы исе даа да ярамай эди. 

Зульмет ичерисинде къалгьан инсаннарны бу къоркъунч алдан 
къуртараджакъ, инсанларгъа дюньяда ве ахыретте бахтлы олманынъ 
ёлларыны косьтереджек сонъ Пейгъамбернинъ кельмесине буюк их- 
тиядж бар эди. 

ХАЗРЕТИ МУХАММЕДНИНЪ НЕСИЛИ 
-саллаллаху алейхи ве селлем- 

Хазрети Мухаммед -саллаллаху алейхи ве селлем-нинъ бабасы- 
нынъ ады Абдуллах эди. Абдуллахнынъ бабасы Къурейш къабиле- 
сининъ Хашимогьуллары несилинден ве Меккенинъ белли инсанла- 
рындан олгъан Абдульмуталлиб эди. Анасы, Къурейш къабилесининъ 
Зухреогъуллары несилинден Вехбнинъ къызы Аминедир. 

Эм баба, эм де ана тарафыңдай темиз ве шерефли бир аилеге 
менсюп олгъан Хазрети Мухаммед -саллаллаху алейхи ве селлем- 
нинъ сою Хазрети Ибрахимге барып таяна. 

ХАЗРЕТИ МУХАММЕДНИНЪ ДОГЪУМЫ 
-саллаллаху алейхи ве селлем- 

Пейгъамберимиз Хазрети Мухаммед -саллаллаху алейхи ве сел- 
лем-, 571 сенеси апрель айынынъ 20-сине расткельген Рабиуль эв- 

вель айынынъ 12-синде, базарэртеси геджеси танъ ери агъаргьанда 
Меккеде дюньягъа кельди. 

Онынъ догъгъаны саба дюнья нурнен толды. Бабасы Абдуллах 
Онынъ догъмасындан эки ай къадар эвель ольгенинден себеп огьлу- 
ны коремеди. 

Хазрети Амине бойле нур киби бир бала дюньягъа кетиргенинден, 
къартбабасы Абдульмуталлиб буюк бир зияфет берип, севгили тору- 
нына Мухаммед адыны къойды. 

- Торунынъа насыл ад къойдынъ?- деп сорагъанларгъа, 

- Мухаммед адыны къойдым, - дей. 

- Аталарынынъ арасында бойле бир ад ёкъ эди. Бу адны къой- 
макътан макъсадынъ не?- деп сорайлар. 

Абдульмуталлиб: 

- Умют этерим ки, оны кокте Хакъ, ерде халкъ макътайджакъ, - деп 
джевап берди. 

Пейгьамберимиз -саллаллаху алейхи ве селлем-нинъ догъгъаны 
гедже дюньяда аджайип адиселер мейдангъа кельди. О гедже Иранда 
укюмдар Кисра сарайынынъ он дёрт диреги йыкъылгьан, Сава голю 
къуругъан, бинъ йылдан берли янгъан меджусийлернинъ (атешке та- 
бынгьанларнынъ) табынгъанлары атеш бир кереден сёнген эди. Бу 
адиселер, келеджекте Иран салтанатынынъ йыкъыладжагъына, Ви¬ 
зантия империясынынъ чёкеджегине ве путперестликнинъ ёкъ олад- 
жагъына ишарет эди. Керчектен де ойле олды. 

ХАЗРЕТИ МУХАММЕДНИНЪ БАЛАЛЫГЪЫ 
-саллаллаху алейхи ве селлем- 

Меккенинъ намлы инсалары арасында бир адет бар эди. Янъы 
догъгъан балаларны Меккенинъ әтрафында яшагъан къабилелердеки 
сют аналарына берип бакътыра эдилер. Чюнки, Меккенинъ авасы агъ- 
ыр ве сыджакъ олгъанындан балаларгъа уймай эди. 

Пейгьамберимиз -саллаллаху алейхи ве селлем-ни Хазрети Ами¬ 
не учь кунь, Сювейбе хатун да эки кунь эмизди. Даа сонъра Хазрети 
Мухаммед -саллаллаху алейхи ве селлем- Сад къабилесинден Хали- 
ме адындаки бир сут анагьа берильди. Халиме оны озь эвлядындан 
да чокъ север, эскен еллерден биле сакълар эди. Халименинъ кучюк 
къызы ве Хазрети Мухаммед -саллаллаху алейхи ве селлем-нинъ сут 
къардашы Шейма да оны чокъ север, даима онынънен берабер ойнар 
эди. Бу етим бала аилеге буюк огъур кетирди. Халименинъ къоджасы 

бир кунь шойле дей: 

«Халиме, бу бала бизге чокъ огьурлы кельди. О, эвимизге кельге- 
ни куньден берли айванларымызнынъ сутю, сутюмизнинъ де ягьы зия- 
делешти. Эвимизге берекет толды. Имкянларымыз кенишледи. Мен бу 
балада бир башкъалыкъ дуям». 

Хазрети Мухаммед -саллаллаху алейхи ве селлем- бу аиленинъ 
янында беш йыл къалгьандан сонъра Меккеге, аилесининъ янына ке- 
тириле. 

Хазрети Мухаммед -саллаллаху алейхи ве селлем-нинъ анаси 
Аминенинъ Мединеде акърабалары бар эди. Эм оларны корьмек, эм 
де огълуна бабасынынъ мезарыны зиярет эттирмек макъсадынен Ами- 
не, баласынен берабер Мединеге кете. Мединеде бир ай къалалар. 
Пейгъамберимиз -саллаллаху алейхи ве селлем-нинъ бабасы Абдул- 
лахнынъ мезарыны зиярет этелер. Хазрети Амине, огълу ве янындаки 
хызметкяры Умму Эйменнен бераберликте Меккеге къайтмакъ ичюн 
ёлгъа чыкъалар. Акъшам устю Эбва коюне келелер ве мында гедже- 
лейлер. 

Хазрети Амине, бу ерде агъыр хасталана. Янында отургъан 
ялынъыз эвлядыны шефкъатнен опе, асретнен багърына басып окъ- 
шай. Оледжегини ве огълундан айрыладжагъыны ис эткен ана, бир 
даа бу дюньяда коремейджеги огълуна бакъып, шу сёзлерни айта: 

«Эр янъы эскире ве эр шей ёкъ ола. Мен де оледжегим. Лякин 
къасевет этмейим. Чюнки темиз бир эвлят догъурдым. Дюньягъа буюк, 
хайырлы бир варлыкъ къалдырам». 

Бу сёзлерден сонъра Хазрети Амине аяттан козьлерини юма. 
О вакъыт Хазрети Мухаммед -саллаллаху алейхи ве селлем- алты 
яшында эди. Умму Эймен баланы алып Меккеге къайта. 

Баба ве анадан оксюз къалгъан Хазрети Мухаммед -саллаллаху 
алейхи ве селлем-ни къартбабасы Абдульмуталлиб янына ала. Пейгъ¬ 
амберимиз -саллаллаху алейхи ве селлем- эки сене онъынъ янында 
къала. Абдульмуталлибнинъ олюми якълашкъанда торуныны, Пейгъ¬ 
амберимиз -саллаллаху алейхи ве селлем-нинъ эмджеси Эбу Талиб- 
ге теслим этип, онъа яхшы бакъмасыны васиет эте. Пейгъамберимиз 
-саллаллаху алейхи ве селлем- о вакъыт секиз яшыны толдургъан 
эди. Эбу Талиб ве къадыны Фатима оны яхшы бакъалар, озь эвлятла- 
ры киби севелер. 

МУСТАКЪИЛЬ ОКЪУВ ичюн 

Кябенинъ Аллах тарафындан къорчаланмасы... 

Кябе Аллахкъа ибадет макъсадынен ер юзюнде япылгъан ильк 
ибадетханедир. Аллахнынъ эмиринен Хазрети Ибрахим ве Хазрети 
Исмаил тарафындан япылгъандыр. Арабистаннынъ Мекке шеэринде 
булунгьан Кябе, тарих бою мукъаддеслигини девам этмекте, инсан- 
ларнынъ дикъкъатыны озюне джельп этил кельмекте. 

Ислямдан эвель Кябе, путперест араплар тарафындан путлар- 
нен толдурылып, япылув макъсадынынъ тышында къулланыла эди. 
Пейгъамберимиз -саллаллаху алейхи ве селлем-нинъ 630 сенеси 
Меккени фетх этмесинен Кябе путлардан темизлене. 

Ислямиеттен эвель Мекке, арапларнынъ тиджарет меркези эди. 
Кябени зиярет этмек макъсадынен бир чокъ инсан эр сене Меккеге 
келе эди. 

Йемен валиси Эбрехе, Кябени зиярет этмеге кеткен халкъны кенди 
улькесине джельп этмек макъсадында Сана шеэринде буюк бир табы- 
нув ери яптыра. Лякин халкъны Кябеден вазгечирип оламай. Бунынъ 
узерине Эбрехе Кябени йыкъып, ёкъ этмеге къарар бере. Филлернен 
къуветлендирильген бир ордунен арекетке кечип, Мекке якъынларына 
келе. Ордунынъ огь къысмында буюк бир филь булуна эди. 

Меккелилернинъ бу ордугъа къаршы къояджакъ кучьлери ёкъ 
эди. Орду арапларгъа аит малларны ве айванларны ягъма этип Эбре- 
хеге кетире. Ягъма этильген маллар арасында Пейгъамберимиз -сал¬ 
лаллаху алейхи ве селлем-нинъ дедеси Абдульмуталлибнинъ де 100 
девеси бар эди. Мекке халкъындан бир эйет риджада булунмакъ ичюн 
Эбрехенинъ янына кете. Эйетте Абдульмуталлиб де бар эди. Эбрехе 
не ичюн кельгенлерини сорай. Абдульмуталлиб девелерининъ къай- 
тарылмасы ичюн кельгенлерини айта. Бунынъ узерине Эбрехе: 

«Мен белледим ки, «Кябени йыкъма», - деп ялвармагъа кель- 
динъиз. Сиз исе девелеринъизнинъ дердиндесинъиз». 

Абдульмуталлиб Эбрехеге шу джевапны бере: 

«Мен девелернинъ саиби олам, оларны истейим. Кябенинъ саиби 
бар, оны саиби къорчалар». 

Эбрехе девелерни Абдульмуталлибге къайтара, сонъра Кябени 
йыкъмакъ ичюн арекетке кече. Энъ огде буюк бир филь бар эди. Кябе- 
ге якълашкъанда бу филь бир адым огге кетмей. Арткъа чевирильсе 
кете, лякин Кябеге чевирильсе кетмей. Аскерлернинъ бутюн арекет- 
лерине бакъмадан фильни Кябе тарафына юрютмекнинъ чареси та- 

пылмай. 

Тамам бу сырада бекленильмеген бир адисе юз бере. Къаерден- 
дир бир сюрю къуш пейда ола ве филь ордусынынъ узеринде учмагьа 
башлай. Бу къушлар, агъызларында ве аякъларында ташыгъан уфакъ 
ташларны бир бомба киби аскерлернинъ узерине ягъдырмагьа баш- 
лайлар. Ташларнен урулгъан аскерлернинъ вуджутлары тельме-тешик 
ола ве бойледже, орду къыскъа вакъытта перишан олып дагъыла. Кябе 
йыкъылмакътан къорчалана. Эбрехе джаныны зорнен къуртарып, уль- 
кесине къайта ве бир муддет сонъра анда оле. Абдульмуталлибнинъ 
айткъаны киби, Кябени онынъ саиби Аллах къорчалай. 

Инсанлар тарафыңдай къорчаланамагьан Кябени йыкъмакъ ве 
батыл инамларны девам эттирмек истегенлерни Юдже Аллах шойле 
джезаландыра. Кябени йыкъмаларына изин бермей. Чюнки якъын ара¬ 
да Аллахнынъ севгили къулу Хазрети Мухаммед -саллаллаху алейхи 
ве селлем- дюньягъа келеджек эди. 571 сенси мейдангъа кельген бу 
адиседен кърарнен 50 кунь сонъра Пейгъамберимиз Хазрети Мухам¬ 
мед -саллаллаху алейхи ве селлем- догъа. 

СУАЛЛЕР ВЕ ВАЗИФЕЛЕР 

1) Ислямиеттен эвель Арабистаннынъ вазиети насыл эди? 

2) Хазрети Мухаммед -саллаллаху алейхи ве селлем-нинъ ана 
ве бабасынынъ адларыны ве оларнынъ несилини айтынъыз? 

3) Хазрети Мухаммед -саллаллаху алейхи ве селлем- къаерде 
ве не вакъыт догьды, сют анасы ким? 

4) Хазрети Мухаммед -саллаллаху алейхи ве селлем-нинъ догь- 
гъан гедже дюньяда насыл адиселер юз бере, булар неге ишарет 
эте? 

5) Хазрети Мухаммед -саллаллаху алейхи ве селлем-ге бу исим- 
ни ким ве не макъсатнен къойды? 

6) Хазрети Мухаммед -саллаллаху алейхи ве селлем-нинъ баба¬ 
сы ве анасы не вакъыт вефат эттилер? 

7) Хазрети Мухаммед -саллаллаху алейхи ве селлем- анасы- 
нынъ олюминден сонъра кимлернинъ янында тербиеленди? 

ЭКИНДЖИ БОЛЮК 

ХАЗРЕТИ 

МУХАММЕДНИНЪ 

-САЛЛАЛЛАХУ АЛЕЙХИ ВЕСЕЛЛЕМ- 

ГЕНЧЛИГИ ВЕ ЭВЛЕНЮВИ 


МЕВЗУЛАР 

• Хазрети Мухаммед -саллаллаху алейхи ве селлем-нинъ сеяатлары 

• Хазрети Мухаммед -саллаллаху алейхи ве селлем-нинъ тиджарет 
аяты 

• Хазрети Мухаммед -саллаллаху алейхи ве селлем-нинъ Хазрети Ха- 
тидженен эвленмеси ве балалары 

• Хазрети Мухаммед -саллаллаху алейхи ве селлем-нинъ Кябенинъ та- 
мири эснасындаки акемлиги 

ХАЗРЕТИ МУХАММЕДНИНЪ 
-саллаллаху алейхи ве селлем- 
СЕЯАТЛАРЫ 

Пейгъамберимиз -саллаллаху алейхи ве селлем-нинъ эмджеси 
Эбу Талиб тиджаретнен огъраша эди. Бир кересинде Хазрети Мухам¬ 
мед -саллаллаху алейхи ве селлем-ни озюнен берабер алып кете. 
Шам (Сирия) якъынындаки Бусра къасабасына келелер. Анда Бахира 
адында бир папазнен къаршылашалар. 

Бахира, Теврат ве Инджильде ады ве сыфатлары язылгъан сонъ 
Пейгьамбернинъ аляметлерини бу балада коре. Бу себепнен Оны 
Меккеге къайтарып алып кетмелерини, чюнки еудийлер тарафыңдай 
балагъа бир зарар тиймеси мумкюнлигини Эбу Талибге айта. Эбу Та¬ 
либ, Бахиранынъ бу тавсиесини къабул этип, Шамгьа кетмектен вазге- 
че ве алыш-веришини бу ерде тамамлап, Меккеге къайта. 

Хазрети Мухаммед -саллаллаху алейхи ве селлем-17 яшында ол- 
гьанда да эмджеси Зубейрнен берабер Йеменге барып кельген эди. 

ХАЗРЕТИ МУХАММЕДНИНЪ ТИДЖАРЕТ АЯТЫ 
-саллаллаху алейхи ве селлем- 

Къурейшнинъ намлы инсанларындан тул ве зенгин Хатидже адын¬ 
да бир къадын, базы кимселерге сермае берип тиджарет ортакълыгьы 
япа эди. Хатидже, Хазрети Мухаммед -саллаллаху алейхи ве селлем- 
ге сермае берип оны бир тиджарет керванынен Шамгьа ёллай. 

Хазрети Мухаммед -саллаллаху алейхи ве селлем- тиджарет 
аятында да догъру ве ишанчлы бир инсан олгъаны себебинден юк- 
сек мувафакъиетлерге ирише. Бу себептен , азырлагъан эр тиджарет 
керванындан, бекленгенинден даа чокъ кярнен къайта. Хатидже, Хаз¬ 
рети Мухаммед -саллаллаху алейхи ве селлем-нен япкъан тиджарет 
ортакълыгъындан чокъ мемнюн къала. 

ХАЗРЕТИ МУХАММЕДНИНЪ 
-саллаллаху алейхи ве селлем- 
ХАЗРЕТИ ХАТИДЖЕ ИЛЕ ЭВЛЕНМЕСИ ВЕ БАЛАЛАРЫ 

Шам сеферинден къайткъандан сонъра Пейгъамберимиз, Къу- 
рейш къабилесининъ асылзаде ве зенгин къадыны Хатидже иле эв- 
лене. Хазрети Мухаммед -саллаллаху алейхи ве селлем- о вакъыт 25 

яшында эди. Хатидже исе 40 яшына кеяьген эди. Бахтяы бир аияе 
ювасы къуруяа. 

Хазрети Мухаммед -саялаялаху алейхи ве селлем-нинъ учь огъ- 
лан, дёрт къыз олмакъ узере еди баласы дюньягъа кельди. Булардан 
алтысы Хазрети Хатиджеден, бири Мариеден догъгъан эди. Огълан- 
лары Къасым, Абдуллах ве Ибрахимдир. Къызлары Зейнеб, Рукъие, 
Умму Кульсум ве Фатимадыр. Къасымнен Абдуллах, Пейгъамберимиз 
-саллаллаху алейхи ве селлем-ге пейгъамберлик кельмеден эвель, 
кучюк яшта олгъанларында Меккеде вефат эттилер. Ибрахим исе 
хиджреттен сонъра Мединеде догъды ве кучюк яшта анда вефат этти. 
Къызларынынъ эписи осьти ве эвлендилер. Хазрети Фатимадан баш- 
къа учь къызы Пейгъамберимиз -саллаллаху алейхи ве селлем-ден 
эвель вефат эттилер. 

Пейгъамберимиз -саллаллаху алейхи ве селлем-нинъ несили 
Хазрети Алинен эвленген Хазрети Фатиманынъ эвлятларынен девам 
этти. 


ХАЗРЕТИ МУХАММЕДНИНЪ 
-саллаллаху алейхи ве селлем- 
КЯБЕНИНЪ ТАМИРИ ЭСНАСЫНДАКИ АКЕМЛИГИ 

Базы ерлери кучьлю сель нетиджесинде йыкъылгъан Кябени 
Меккелилер тамир этмеге башладылар. Диварлар юкселип, сыра 
«Хаджару’ль- Эсвед» ады берильген мукъаддес къара ташны, Кябе 
диварындаки ерине къоймагъа кельгенде, эр къабиле бу шерефни 
къазанмакъ истеди. Атта араларында анълашмамазлыкъ ве къавгъа 
чыкъты. Сонъунда керчектен ишанчлы ве догъру бир инсан оларакъ 
танылгъан Хазрети Мухаммед -саллаллаху алейхи ве селлем-ни акем 
япмагъа ве онынъ береджеги укюмге разы олмагьа къарар бердилер. 

Хазрети Мухаммед -саллаллаху алейхи ве селлем- «Хаджару’ль- 
Эсвед»ни бир тешеме узерине къойды. Тёшеменинъ уджларындан 
къабиле реислерине туттуртты. Эл берабер ташны тёпеге котердилер. 
Хазрети Мухаммед -саллаллаху алейхи ве селлем- ташны мубарек 
эллеринен дивардаки ерине къойды. Онынъ бу узлаштырыджы аре- 
кети эр кесни мемнюн этти. Бойледже, буюк бир анълашмамазлыкъ 
ёкъ этильди. Бу адисе юз бергенде Хазрети Мухаммед -саллаллаху 
алейхи ве селлем- 35 яшында эди. 

Хазрети Мухаммед -саллаллаху алейхи ве селлем- пейгъамбер 
олмасындан эвель де сонъ дередже догъру ве ишанчлы бир киши эди. 

Бу хусусиетинден себеп халкъ арасында онъа «Мухаммеду’ль- Әмин» 
яни «ишанчлы Мухаммед» деп айтыла эди. Эр кеснинъ севги ве сайгь- 
ысыны къазангъан эди. Темиз ве орьнек яшайышы иле джемиетте бир 
йылдыз киби йылтырады. Юдже Аллах, оны энъ яхшы бир шекильде 
тербие этти. Ахлякъ ве фазилет иле гузеллештирди. Чюнки инсаниет- 
нинъ куртулмасы ичюн оны пейгъамбер оларакъ вазифелендиреджек 
эди. 


СУАЛЛЕР ВЕ ВАЗИФЕЛЕР 

1) Хазрети Мухаммед -саллаллаху алейхи ве селлем- балалыгь- 
ында ве генчлигинде къаерлерге сеяат яла? 

2) Хазрети Мухаммед -саллаллаху алейхи ве селлем- кимнен ве 
не вакъыт эвленди? 

3) Хазрети Мухаммед -саллаллаху алейхи ве селлем-нинъ къач 
баласы бар эди? 

4) Хазрети Мухаммед -саллаллаху алейхи ве селлем-нинъ Кябе- 
нинъ тамири эснасындаки акемлигини анълатынъыз. 

5) Хазрети Мухаммедге «Мухаммеду’ль-Эмин» дейильмесининъ 
себеби не? 

УЧЮНДЖИ БОЛЮК 

ХАЗРЕТИ 

МУХАММЕДНИНЪ 

-САЛЛАЛЛАХУАЛЕЙХИ ВЕСЕЛЛЕМ- 

ПЕЙГЪАМБЕР ОЛМАСЫ 
ВЕ ГИЗЛИ ДАВЕТ 


МЕВЗУЛАР 


• Ильк вахий 

• Фетрет деври 

• Ислямгьа даветнинъ башланмасы 

• Ильк мусульманлар 

• Хабешистангьа япылгъан эки хиджрет 

• Хабешистан къыралы Неджашининъ мусульманларгъа муна- 


себети 




258 


ИЛЬК ВАХИЙ (М.610) 


СИЕР 


Хазрети Мухаммед -саллаллаху алейхи ве селлем- 40 яшына 
кельгенде, онда базы денъишмелер олмагъа башлай. Янына ихти- 
яджларыны алып Мекке якъынында ерлешкен Нур дагьындаки Хира 
магъарасына бара, бу ерде ялынъыз куньлердже къала, кяинатны 
яраткъан Аллахнынъ буюклигини тюшюне эди. Тюшюнде не корьсе 
корыенлерининъ айнысы чыкъа эди. Кимсенинъ корьмеген ве биль- 
меген бир чокъ акъикъатларны ап-ачыкъ коре эди. Бу ал 6 ай къадар 
девам эте. Юдже Аллах оны тербие этил, пейгъамберликке азырлай 
эди. 

Хазрети Мухаммед -саллаллаху алейхи ве селлем- милядий 610 
сенесининъ Рамазан айында бир базарэртеси геджеси кене Нур дагъ- 
ындаки Хира магъарасында, бутюн барлыгьынен Аллахкъа ёнелыен 
эди . Бу сырада онъа Джебраиль -алейхисселям- корюнди ве: 

-Окъу, - деди. 

Хазрети Мухаммед -саллаллаху алейхи ве селлем-: 

-Мен окъумагъа бильмейим, - деди. 

Джебраиль -алейхи селям- экинджи кере 

- Окъу, - деди. 

Хазрети Мухаммед -саллаллаху алейхи ве селлем- 

- Мен окъумагъа бильмейим, - деди. 

Джебраиль -алейхи селям- учюнджи кере «Окъу» деп айткъандан 
сонъра, Хазрети Мухаммед -саллаллаху алейхи ве селлем-: 

- Не окъуйым?- деп сорады. 

О вакъыт Джебраиль -алейхи селям- Къуран-ы Керимнинъ Алякъ 
суресининъ башында ер алгъан шу манадаки аетлерни бильдирди: 

«Яраткъан Раббинънинъ адынен окъу. О, инсанны «алякъ- 
тан» яратты. Окъу, Раббинъ ниаетсиз керем саибидир. Къалем- 
нен язмагъа огреткен Одыр. Инсангъа бильмегенини О огретти.» 

Бойледже, Хазрети Мухаммед -саллаллаху алейхи ве селлем-ге 
ильк вахий кельген, Къуран айетлери энмеге башлангъан эди. Бундан 
сонъра мелек кете. Окъунгъан аетлерни Пейгъамберимиз къальбине 
язылгъан киби окъумагъа башлай. 

Ильк вахийнинъ агьырлыгьы, алгъан вазифенинъ буюклиги ве ис 
эткен месулиет дуйгъусынынъ тесиринен эвге къайта. Башындан кеч- 
кенлерни Хзрети Хатиджеге анълата. Хазрети Хатидже онъа теселли 
этил шойле дей: 

«Муджделер олсун! Сабыр эт. Аятымны элинде булундыргъан 



ПЕЙГЪАМБЕРЛИК веГИЗЛИДАВЕТ 


259 


Аллахкъа емин этерим ки, сен бу умметнинъ пейгъамбери оладжакъ- 
сынъ, Юдже Аллах сени асла къалдырмаз. Чюнки сен акърабалыкъ 
хакъларына риает этесинъ, сёзюнъде догьрусынъ, къыйынджылыкъ- 
ларгьа сабыр этесинъ, мусафирлерни яхшы къаршылайсынъ, феля- 
кетке огърагъанларгъа ярдым этесинъ. Бойле олгъан къулуны Аллах 
ялынъыз къалдырмаз». 


ФЕТРЕТ ДЕВРИ 

Алякъ суресининъ ильк беш аети энгенден сонъра вахий бир муд- 
дет кесиле. Джебраиль(с.а.) кельмей эди. Арадан кечкен бу муддет, 
Хазрети Мухаммед -саллаллаху алейхи ве селлем-нинъ вахий къар- 
шыламагъа яхшыджа азырланмасы ичюн эди. Акъикъатен Пейгъамбе- 
римиз -саллаллаху алейхи ве селлем- иляхий вахийнинъ текрар кель- 
месини бутюн гонъюлинен истеген ве оны къабул этмеге азыр алгъа 
кельген эди. 

Бунынъ узерине Джебраиль -алейхисселям- онъа корюне ве Муд- 
дессир суресининъ ильк аетлерини кетире. Бу аетлернинъ манасы 
шойле: 

«Әй, ортюнип бурюнген (Мухаммед). Тур да тенбиеле. Раб- 
бинъни буюктаны. Урбанъны тер-темиз тут. Яман шейлерни терк 
эт». 

Бундан сонъра вахийнинъ кельмеси узюликсиз девам эте ве 
Къуран-ы Керим 23 сенеде тәмамлана. 

Юкъарыда айтылгъаны киби, ильк вахийден сонъра вакътынджа 
вахийнинъ кесильгени бу девирге «вахийнинъ фетрет девири» дейи- 
ле. 


ИСЛЯМГЪА ДАВЕТНИНЪ БАШЛАНМАСЫ 

Вахийнинъ кельмесинен пейгъамберликнен вазифелендирильген 
Хазрети Мухаммед -саллаллаху алейхи ве селлем- пейгъамберлигини 
башта ишангъан кишилерге айта ве оларны Ислямгъа давет эте эди. 
Ильк мусульманлар ибадетлерини гизли яла эдилер. Бу ал учь йыл 
къадар девам эте. Бу арада мусульманлыкъны къабул эткенлернинъ 
сайысы да отуздан кечкен эди. 

ИЛЬК МУСУЛЬМАНЛАР 

Пейгъамберимиз -саллаллаху алейхи ве селлем-ге башта садыкъ 
къадыны Хазрети Хатидже, ондан сонъра балалардан Хазрети Али, 
ыргъатлыкътан уриетке къавушкъан Зейд бин Харисе ве буюклерден 
Хазрети Эбу Бекир иман этил, мусульман олдылар. 

ХАБЕШИСТАНГЪА ЯПЫЛГЪАН ИЛЬК ХИДЖРЕТ 

Мушриклернинъ мусульманларгьа япкъан эзиетлери кунь-куньден 
чокълаша эди. Мусульманлар ибадетлерини раат япамай, ачыкътан 
Къуран окъуп олмай эдилер. Бу себептен Хазрети Мухаммед -саллал¬ 
лаху алейхи ве селлем- мусульманларгьа, даа эмин бир ер олгъан 
Хабешистангьа (Эфиопия) хиджрет этмелерине изин берди. 

Он бир эркек ве дёрт къадындан ибарет ильк къафиле , Хазрети 
Мухаммед -саллаллаху алейхи ве селлем-нинъ пейгьамберлигининъ 
бешинджи йылында гизли алда Къызыл денъиз ёлунен Хабешистан¬ 
гьа кеттилер. Ичлеринде Хазрети Осман -радиаллаху анх- ве къадыны, 
Пейгъамберимиз -саллаллаху алейхи ве селлем-нинъ къызы Рукъые 
де бар эди. Анда чокъ яхшы къаршылап алынгъан мусульманлар, раат 
бир аяткъа къавуштылар. 

Ильк кеткен къафиленинъ яхшы къаршылангъаныны эшиткен му- 
сульманлардан сексен адамлыкъ экинджи къафиле де бир йыл сонъра 
анда хиджрет этти. Буларнынъ башында Хазрети Алининъ къардаши 
Джафер-и Тайяр да бар эди. 

ХАБЕШИСТАН КЪЫРАЛЫ НЕДЖАШИЙНИНЪ 
МУСУЛЬМАНЛАРГЬА МУНАСЕБЕТИ 

Меккели мушриклер, мусульманларнынъ Хабешистанда хошнут- 
лыкъкъа къавушмасындан раатсыз олдылар. Оларны къайтарып ке- 
тирмек ичюн Хабеш къыралы Неджашиге бир чокъ эдиелернен эки 
эльчи ёлладылар. Эльчилер Неджашиден мусульманларны оларгъа 
теслим этил къайтармасыны истедилер. Христиан олгъан Неджаши, 
мусульманларны чагьырып Ислямиет акъкъында бильги алды. О, эр 
эки тарафны эшиткенден сонъра мусульманларны хакълы таныды ве 
эльчилер озь ниетлерине иришемеден Меккеге къайтмагьа меджбур 
олдылар. 

Бундан сонъра Неджаши мусульманларны эвелькисинден даа 

чокъ къорчаяамагъа башлады. Хабешистаннынъ халкъы мусульман- 
ларгьа чокъ яхшы мунасебетте олдылар. 


СУАЛЛЕР ВЕ ВАЗИФЕЛЕР 

1) Хазрети Мухаммед -саллаллаху алейхи ве селлем-ге ильк ва- 
хий не вакъыт, къач яшында олгъанда ве къаерде кельди? 

2) Фетрет деври деп насыл девирге айтыла? 

3) Ислямгъа илькдавет насыл башлады? 

4) Ильк мусульманлар кимлер? 

5) Мусульманлар Хабешистангьа не ичюн хиджрет эттилер? 

6) Мусульманлар Хабешистанда насыл къаршыландылар? 

ДЁРТЮНДЖИ БОЛЮК 

ДАВЕГНИНЪ АЧЫКЪТАН 
ЯПЫАМАСЫ 


МЕВЗУЛАР 

• Ислямгьа даветнинъ ачыкътан япылмасы 

• Мушриклернинъ мусульманларгъа япкъан зулумлары 

• Хазрети Мухаммед -саллаллаху алейхи ве селлем-ге энъ чокъ 
душманлыкъ япкъанлар 

• Къурейшнинъ Ислямгьа душман олмасынынъ себеплери 

• Мушриклернинъ Эбу Талибге мураджатлары ве Пейгъамбери- 
миз -саллаллаху алейхи ве селлем-нинъ джевабы 

• Хазрети Хамза -радиаллаху анх- ве Хазрети Умер -радиалла- 
ху анх-нынъ мусульман олмалары 

ИСЛЯМГЪА ДАВЕТНИНЪ АЧЫКЪТАН ЯПЫЛМАСЫ 

Пейгьамбер Эфендимиз Ислямгьа даветни учь йыл гизли япкъан- 
дан сонъра шу манадаки аетлернинъ назиль олмасынен, инсанларны 
ачыкътан Ислям динине чагъырув вакъты келе: 

«(Эвель) энъ якъын акърабанъны тенбиеле. Муминлерден 
санъа уйгъанларгъа рахмет ве хидает къанатларынъны эндир. 
Әгер санъа къаршы кельселер, оларгъа де ки: -Мен сизинъ яп- 
къанларынъыздан тамамен узагъым». (Шуара, 214-216). 

«Санъа әмир олунгъанны ачыкъ сёйле ве мушриклерден юз 
чевир!»(Хиджр,94). 

Бунынъ узерине Пейгъамберимиз -саллаллаху алейхи ве сел- 
лем-, башта якъынларыны эвинде топлап бир зияфет берди. Аллахтан 
алгъан эмирлерни теблигъ этил, оларны Ислям динине давет этти. Эм- 
джеси Эбу Лехеб Пейгъамберимиз (с.в.а.)ге къаршы чыкъып, топлан- 
гьанларны дагъытты. 

Бундан бир муддет сонъра Пейгъамберимиз -саллаллаху алейхи 
ве селлем- даветини кенишлетмек гъаесинен Сафа тёпесине чыкъты 
ве бутюн Мекке халкъъына сесленди. Онынъ сесини эшиткенлер әтра¬ 
фында топландылар. 

Пейгъамберимиз -саллаллаху алейхи ве селлем- анда топлан- 
гъанларгъа: 

- Сизге шу тёпенинъ артында бир душман ордусынынъ бу- 
лунгъаныны хабер берсем, манъа инанырсынъызмы?- деп сора¬ 
ды. 

Эписи бир агъыздан: 

- Эбет инанырмыз. Чюнки сенинъ ялан сёйлегенинъни ич 
эшитмедик, - дедилер. 

Бунынъ узерине Пейгъамберимиз -саллаллаху алейхи ве селлем- 
оларгъа шойле деди: 

- Ойлө олса билинъиз ки, Аллах мени пейгьамбер оларакъ 
сечти. Манъа мелек васытасынен кенди келямыны бильдирди. 
Инсанларны хакъ дин олгъан Ислямгьа давет этмемни әмир 
этти. Аллах бирдир. Ондан башкъа танъры ёкътыр. Мен де 
сизге ве бутюн инсанларгъа ёлланылгъан Онынъ Пейгъамбери 
олам». 

Анда олгъан Эбу Лехеб аякъкъа турып, Пейгъамберимиз (с.в.а.) 
ге къаршы джан агъыртыджы сёзлер айтты. Буныъ узерине топлан- 

гьанлар дагъылдылар. Бойледже, бу топлашувдан да ич бир нетидже 
чыкъмады. 


МУШРИКЛЕРНИНЪ МУСУЛЬМАНЛАРГЪА 
ЯПКЪАН ЗУЛУМЛАРЫ 

Мусульман олгъанларны динден къайтармакъ, Ислям нуруны 
сёндюрмек ичюн мушриклер мусульманларгъа эзиет эте, чешит зулум 
ве ишкенджелер япа эдилер. 

Ислямнынъ энъ буюк душманларындан Умейе бин Халеф, Билял 
Хабешини сыджакъ къумларгьа ятыртып, коксюне де ташлар къойып, 
саатларнен кунешнинъ астында туткъандан сонъра: 

Әгер мусульманлыкътан вазгечмесенъ сени бу шекильде олдю- 
реджекмиз, - дей. Бундан ич бир нетидже алып оламагъандан сонъра 
Билялнынъ бойнуна йип кечирип, Меккенинъ бир тарафыңдай башкъа 
тарафына сюйреклей. Бойле вахший ишкенджелер астында эзильме- 
сине бакъмадан Хазрети Билял, «Аллах бир, Аллах бир» деп айта эди. 
Ниает, Хазрети Эбу Бекир, Билялны сатып алды ве залым Умейенинъ 
элинден къуртарды. 

Ильк мусульманлардан Аммар бин Ясир, сыджакъ къумларгьа 
ятыртыларакъ байылгъангъа къадар дёгюльди, анасы Сумейе, Эбу 
Джехиль тарафыңдай мызракънен ольдюрильди, бабасы Ясир де 
мушриклернинъ ишкенджелери нетиджесинде джан берди. Ясирнен 
къадыны Сумейе Хатун ильк Ислям шеитлери олдылар. 

Даа Хаббаб бин Эрет, алевленип янгъан комюрлернинъ узери- 
не яткъызыларакъ, Эбу Фукъайха исе аягъына багьлангъан йипнен 
сыджакъ къумларнынъ узеринде сюйрекленерек инамындан себеп 
даянылмаз эзиетлер чеке эдилер. Булардан башкъа чокъ мусульман, 
мушриклернинъ зулумына огърагъан эди. Бунъа рагъмен керчек иман 
саиплери ишкенджелерден къоркъмадылар. Ислямдан вазгечмеди- 
лер. 

Хазрети Эбу Бекирнинъ Ислям огърунда япкъан буюк хызметле- 
ринден бириси де мусульманлыкъны къабул эткени ичюн зулумгъа 
огърагъан бир чокъ къул ве джариени сатып аларакъ къуртармасы 
эди. 

ХАЗРЕТИ МУХАММЕДГЕ 
-саллаллаху алейхи ве селлем- 
ЭНЪ ЧОКЪ ДУШМАНЛЫКЪ ЯПКЪАНЛАР 

Мушриклер эм Пейгьамберимиз -саллаллаху алейхи ве селлем- 
ге, эм де мусульманларгъа эзиет этмектен вазгечмей эдилер. 

Пейгьамберимиз -саллаллаху алейхи ве селлем-ге энъ чокъ душ- 
манлыкъ япкъанлар шулар эди: 

1. Эбу Лехеб 

Пейгьамберимиз -саллаллаху алейхи ве селлем-нинъ эмджеси 
олмасына бакъмадан Ислямнынъ энъ буюк душманы эди. Даа ильк 
куньден Пейгьамберимиз -саллаллаху алейхи ве селлем-ге къаршы 
чыкъкъан эди. Къадыны да Пейгьамберимиз -саллаллаху алейхи ве 
селлем-нинъ кечеджеги ёлларгъа эр фырсатта тикенлер ташлар эди. 
Теббет суреси бу экиси акъкъында энген эди. Эбу Лехеб, Бедир джен- 
кинде мусульманларнынъ зафер къазангьанларыны эшиткенден сонъ 
къаарьленгенинден ольди. 

Эбу Лехебнинъ огълу Утейбе бир кере Пейгьамберимиз -саллал¬ 
лаху алейхи ве селлем-ге уджюм этти, якъасындан чекип кольмегини 
йырткъан эди. Пейгьамберимиз -саллаллаху алейхи ве селлем- онынъ 
бу арекетлеринден сонъ дередже кедерленген ве: «Я Раб! Утейбенинъ 
узерине джанаварлардан бирисини мусаллят эт», - деп дуа эткен эди. 
Аллах севгили Пейгьамберининъ дуасыны къабул эте. Утейбе Шамгъа 
кеткенде ёлда бир арслан чыкъып, оны парчалады. Бойледже, Пейгъ- 
амберге япкъан арекетининъ джезасыны алгъан эди. 

2. Эбу Джахиль 

Пейгьамберимиз -саллаллаху алейхи ве селлем-ге энъ чокъ душ- 
манлыкъ япкъанлардан бириси. Мусульманларгъа чокъ эзиет эткен 
эди. Аммар бин Ясирнинъ анасыны тек бир Аллахкъа иман эткени 
ичюнь ольдюрген эди. О да Бедир дженкинде ольдюрильди. 

3. Ас бин Ваиль 

Пейгьамберимиз -саллаллаху алейхи ве селлем-ге энъ чокъ 
душманлыкъ япкъанлардан бири олгъан бу адам, Пейгьамберимиз 
-саллаллаху алейхи ве селлем-нинъ огълу Къасым ольгени вакъыт, 
«Мухаммеднинъ сою кесильди» деп масхара эткен, эвлят аджысынен 
юреги янгъан Пейгьамберимиз -саллаллаху алейхи ве селлем-нинъ 
джаныны агьырткъан эди. 

Кевсер суресиндеки, «Асыл сою кесильген, исми унутылгъан - 
санъа кин ве душманлыкъ эткен кимседир» аети бунынъ акъкъында 

назиль олгъандыр. Ас бин Ваиль, Мекке дживарында бир дагъ кечи- 
тинден кечкенинде мингени айван оны ерге йыкъып, аягъыны тишле- 
ген ве бу ярадан олыен эди. 

4. Велид бин Мугьире, 

5. Умейе бин Халеф, 

6. Утбе бин Рабиа кибилер де Пейгъамберимиз -саллаллаху 
алейхи ве селлем-ге энъ чокъ душманлыкъ япкъанлардан эди- 
лер. 


КЪУРЕЙШНИНЪ ИСЛЯМГЬА ДУШМАН 
ОЛМАСЫНЫНЪ СЕБЕПЛЕРИ 

1. Ислям дини сынфий фаркъларны ёкъ эткен, инсанларнынъ бир 
таракънынъ тишлери киби эшит олгъаныны, къул ве саибининъ Ал- 
лах къатында бир олгъаныны илян эткен эди. Къурейш зенгинлери бу 
эшитликни къабул этмеген, мевкъыларынынъ эллеринден кетеджегин- 
ден къоркъкъанлары ичюн Ислямгьа душман олгъан эдилер. 

2. Арапларнынъ тиджарет меркези Мекке эди. Меккеде олгъан Кя- 
бенинъ ичинде 360 къадар пут бар эди. Аралларны анда джельп эткен 
шейнинъ путлар олгъаныны, Ислям путларны ёкъ эткени такъдирде 
Меккеге кимсенинъ кельмейджегини, нетиджеде акъча къазангьанла- 
ры тиджаретнинъ ёкъ оладжагъыны тюшюне эдилер. 

3. Арабистанда юзь йыллардан берли путларгъа табынув девам 
этил келе эди. Яхшылыкъны ярамайлыкътан айырып олмагьан мил- 
летлер, аталарындан корьгенлери шейлерден къолай бир шекильде 
вазгечмез, янъылыкъларгьа душман ола эдилер. Ислям дини исе ара¬ 
пларнынъ алышып кельген путларгъа тапмакъны ёкъ эткен, тек Аллах 
инамыны кетирген эди. 

4. Арапларда бир миллетке рейс олмакъ ичюнь ляйыкълыкъ де- 
реджесине, фазилет, къабилиет киби хусусиетлерине бакъылмай эди. 
Ялынъыз эки шарткъа бакъыла эди. Булардан бириси зенгинлик, баш- 
къасы да чокъ эвлят саиби олмакъ эди. 

Хазрети Мухаммед -саллаллаху алейхи ве селлем-де булар ёкъ 
эди. «Ойле олса оны озюмизге рейс къабул этмейджекмиз», - дей эди¬ 
лер. Айрыджа Хашимийлернен Эмевийлер арасында эскиден берли 
девам эткен къабиле реислиги рекъабети бар эди. Хазрети Мухаммед 
-саллаллаху алейхи ве селлем-, Къурейшнинъ Хашимий къолундан 
олгъаны ичюн Онъа душманлыкъ эткенлернинъ чокъу Эмевийлер со- 
юндан кельгенлер эди. 

МУШРИКЛЕРНИНЪ ЭБУ ТАЛИБГЕ МУРАДЖАТЛАРЫ 

Эмджеси Эбу Талиб, Пейгъамберимиз -саллаллаху алейхи ве 
селлем-ни чокъ севе эди. Ислямнынъ яйылмасында торунына эр вакъ- 
ыт ярдымджы ола ве оны имае эте эди. Мушриклернинъ реислери Эбу 
Талибге мураджат этил, «Я торунынъны Ислям давасындан вазгечир, 
я да имае этмектен вазгеч», - дедилер ве баскъы яптылар. 

Эбу Талиб, вазиетни торуны Хазрети Мухаммед -саллаллаху 
алейхи ве селлем-ге анълаткъанында, о шойле джевап берди: «Мен 
Аллах тарафындан Хакъ динни теблигь этмекнен вазифелим. Мен 
озь-озюмден бир шей япмайым. Мен Аллахнынъ эльчиси олам. Эй эм- 
джем, бу иштен вазгечмем ичюн кунешни сагъ элимге, айны сол элим- 
ге берселер, кене бу вазифени ташламам». 

Эбу Талиб, бу джевапны динълеген сонъ, «Сен ишинъе бакъ 
огьлум, мен сагъ экен олар санъа бир шей япып оламазлар», - деп 
Пейгъамберимиз -саллаллаху алейхи ве селлем-ни къорчаламагьа 
девам этеджегини бильдирди. 

ХАЗРЕТИ ХАМЗАНЫНЪ МУСУЛЬМАН ОЛМАСЫ 

Пейгъамберимиз -саллаллаху алейхи ве селлем- бутюн зорлукъ- 
ларгьа рагъмен вазифесине девам эте, мусульманларнынъ сайысы 
да кунь-куньден арта эди. 

Пейгьамберлигининъ 6-джы йылы эди. Бир кунь Сафа тёпесинде 
отургъаны сырада шу ерден кечип кетеяткъан Эбу Джахиль, Пейгъам¬ 
беримиз -саллаллаху алейхи ве селлем-ге куфр этти. Онынъ бу тер- 
биесизлигине Пейгъамберимиз -саллаллаху алейхи ве селлем- дже¬ 
вап бермеди. Бу джан агъыртыджы адисени корьген бир къадын, бу 
алны Пейгъамберимиз -саллаллаху алейхи ве селлем-нинъ эмджеси 
Хамзагъа анълатты. Хамза даа мусульман олмагъан эди. Лякин къар- 
дашынынъ огълуна япылгъан бу акъаретке чокъ ачувланды, Къурейш 
мушриклерининъ топлангьанлары ерге кетти ве Эбу Джахильге: 

«Меним къардашымнынъ огълуны сёгип, оны ынджыткъан сен- 
синъми?»- деди ве яйынен Эбу Джахильнинъ башына урды. 

Бу адиседен сонъра Хазрети Хамза, мусульманлыкъны къабул 
этип, Пейгъамберимиз -саллаллаху алейхи ве селлем-нинъ янындан 
ер алды. 

ХАЗРЕТИ УМЕРНИНЪ МУСУЛЬМАН ОЛМАСЫ 

Хазрети Хамзанынъ мусульман олмасы ве мусульманларнынъ 
куньден куньге къуветленмеси Къурейш мушриклерини теляшланды- 
ра эди. Бу алгъа бир чаре тапмакъ ичюн «Дару’н- Недве» дейильген 
өрде юлландылар. Меккеде мейдангъа кельген вазиетни козьден ке- 
чирдилер ве Эбу Джахильнинъ теклифи узерине Хазрети Мухаммед 
-саллаллаху алейхи ве селлем-ни ольдюрмеге къарар бердилер. Бу 
къоркъунчлы къарарны ерине кетирмекни ичлеринде энъ джесюр ол- 
гъан Умерге тапшырдылар. О вакъыт отуз учь яшында олгъан Умер, 
къылычыны къушанды. Ве Хазрети Мухаммед -саллаллаху алейхи ве 
селлем-ни ольдюрмек ичюнь ёлгъа чыкъты. 

Мусульманлар, Эркамнынъ эвинде юлландылар. Пейгьамбери- 
миз -саллаллаху алейхи ве селлем-де анда эди. Умер ёлда Нуаймгьа 
раст кельди. Нуайм: «Къайда кетесинъ, я Умер?» деп сорады. Умер: 

- Миллетни бозгъан Мухаммедни ольдюрмеге кетем, - джевабыны 
берди. Нуайм онъа: 

- Къыйын бир ишке кириштинъ, - деп айткъанында, Умер онъа: 

- Сен де Мухаммеднинъ тарафына кечтинъми?-деп ачувлангъан 
алда сорады. Нуайм: 

- Я Умер, сен манъа тийме, озь къорантанъа бакъ, эништенъ Саид 
ве къыз къардашынъ Фатима мусульман олдылар, - деген сонъ Умер: 

- Башта оларнынъ ишини битирейим, -деп ёлуны денъиштирип 
къыз къардашынынъ къапысыны чалды. О сырада къыз къардашы иле 
эништеси, Пейгъамберимиз -саллаллаху алейхи ве селлем-ге янъы на- 
зиль олгъан «Та-Ха» суресиндеки аетлерни окъуй эдилер. Умернинъ 
силялы кельгенинден къоркъып, Къуран саифелерини сакъладылар. 

Умер эвнинъ ичине кирген сонъ, не окъугъанларыны сорады. 
Олар да: « Бир шей ёкъ», - дедилер. Умер даа да ачувланды: « Демек 
эшиттиклерим догъру экен», - деп эништесининъ якъасындан тутып, 
ерге итерди ве урмагьа башлады. Къоджасыны къуртармагъа истеген 
къыз къардашы Фатимеге де бир шамар урды. Заваллы къадын агъ- 
зындан, бурнундан къанлар акъкъан алда ерге юварланды. Фатима, 
иманынынъ берген джесаретинен Умерге шу сёзлерни айтты: 

- Аллахтан къоркъ. Бир къадынгъа япкъанларынъа бакъ. Мен ве 
къоджам мусульман олдыкъ. Башымызны кессенъде бу ёлдан къайт- 
майджакъмыз. 

Бу сёзлерден сонъра Умер бир аз йымшады ве: 

- Окъугъанынъыз шейни манъа кетиринъ, - деди. Къыз къарда- 

шы окъугъанлары саифелерни чыкъарып берди. Умер дикъкъатнен 
окъумагъа, окъугъан сайын къальби йымшамагьа башлады. Къуран-ы 
Керимнинъ бенъзери олмагъан аэнки, манасындаки юксеклик, окъун- 
масындаки лезет ве гузеллик Умернинъ къальбини фетх этти. Энди 
Умернинъ къальби Ислямгъа ачылгъан эди. Хазрети Мухаммед -сал- 
лаллаху алейхи ве селлем-нинъ янына кете. Онынъ огюнде келиме-и 
шехадет кетирип, мусульман ола. Анда олгьанлар бунъа чокъ севин- 
дилер. Эп бирликте келиме-и шехадет кетирдилер. 

Умернинъ Ислямгъа кирмесинен мусульманлыкъ къуветленди. 
Умер: 

- Къач адамсынъыз?- деп сорады. 

- Сеннен къыркъ адам олдыкъ, - дедилер. 

Умернинъ истегине коре, огьде Пейгъамберимиз -саллаллаху 
алейхи ве селлем-нинъ олгъаны алда мусульманларнынъ эписи Кя- 
беге кетелер. Анда джемаатнен ачыкъта намаз къылалар. Мушриклер 
исе, Пейгъамбер -саллаллаху алейхи ве селлем-ни ольдюрмеге ёл- 
лагъанлары Умернинъ мусульман олгъаныны эшиткенлеринде ша¬ 
шып къалдылар. Пейгъамберимиз -саллаллаху алейхи ве селлем-ни 
ольдюрмек ичюнь ёлгъа чыкъкъан Умернинъ, мерхаметсиз ве таштан 
даа да къатты къальбини къыз къардашынынъ эвинде окъулгъан Къу- 
ран аетлери йымшатты, къаранлыкъ гонъюлини нурнен толдурды. 
Пейгъамбер -саллаллаху алейхи ве селлем-ге душманлыкъ беслеген 
Умер шимди онынъ досту олды. 

СУАЛЛЕР ВА ВАЗИФЕЛЕР 

1) Хазрети Мухаммед -саллаллаху алейхи ве селлем- инсанлар- 
ны не ичюн ве насыл ачыкътан Ислямгъа давет этти? 

2) Мушриклернинъ мусульманларгъа япкъан эзиетлерини ве му¬ 
сульманларнынъ бу эзиетлер къаршысында не япкъанларыны анъла- 
тынъыз. 

3) Хазрети Мухаммед -саллаллаху алейхи ве селлем-ге энъ чокъ 
душманлыкъ эткенлер кимлер? 

4) Къурейшнинъ Хазрети Мухаммед -саллаллаху алейхи ве 
селлем-ге душман олмасынынъ себеплери нелер? 

5) Эбу Талиб ким? Хазрети Мухаммед -саллаллаху алейхи ве 
селлем-ни насыл къорчалады? 

6) Хазрети Хамза -радиаллаху анх- ве Хазрети Умер -радиалла- 
ху анх- насыл мусульман олдылар? 

БЕШИНДЖИ БОЛЮК 

БОЙКОТ 

ВЕ КЕДЕР ЙЫАААРЫ 


МЕВЗУЛАР 

• Мушриклернинъ мусульманларнен алякъаларыны кесмелери 

• Эбу Талиб ве Хазрети Хатидженинъ вефат этмелери 

• Тайф ёлджулыгьы 

• Акъабе биатлары 

• Мирадж муджизеси 

• Мирадж эдиеси - намаз 

МУШРИКЛЕРНИНЪ МУСУЛЬМАНЛАРНЕН 
АЛЯКЪАЛАРЫНЫ КЕСМЕЛЕРИ 

Хазрети Хамза ве Хазрети Умернинъ мусульман олмалары ве Ис- 
лямнынъ куньден куньге яйылмасы мушриклерни пек къоркъутты. Бу 
себепнен топланып, мусульманларнен эр тюрлю алякъаларыны кес- 
мек къарарыны алдылар: 

«Бундан сонъра мусульманларнен ве оларны имае эткенлернен, 
Мухаммеднинъ акърабасы олгьан Хашимогъулларынен эр тюрлю 
алякъаларны кеседжеклер, оларнен ич корюшмейджек, алыш-вериш 
япмайджакъ, къыз бермейджеклер». 

Мушриклерден Мансур бин Икриме бу анълашманы яза ве бера- 
бер Кябенинъ диварына асалар. 

Алякъаларны кесмек къарары учь сене девам эте. Бу вакъыт 
ичинде мусульманлар чокъ къыйынджылыкъ чекелер. Мушриклер, му- 
сульманларнынъ топлу оларакъ яшагъанлары мааллеге ашайджакъ, 
ичеджек кирсетмемек ичюн эллеринден кельген шейлерини ялалар. 
Мусульманлар, Ислям огъруна эр тюрлю къыйынджылыкъларгьа, 
ачлыкъкъа ве сувсузлыкъкъа сабыр этелер. Терек япракълары ашап 
яшамагъа меджбур олалар. Ачлыкътан ферьят эткен балаларнынъ 
алы исе юреклер аджысы эди. 

Бойле мерхаметсиз арекетлеринен мушриклер бир нетидже ала- 
мадылар, Ислям нурунынъ яйылмасыны токътатып оламадылар. Бу 
арада бир боджек Кябенинъ диварына асылгъан анълашма метини- 
ни ашап, «Аллах» адындан башкъа дигер языларнынъ бутюнини ёкъ 
этти. Айрыджа Мансур бин Икрименинъ анълашманы язгьан эллери 
тутулды. О девирде «Бисмилляхиррахманиррахим» ерине «Бисми- 
келлахумме» къулланыла эди. 

Сонъунда мушриклерден бир къач киши инсафкъа кельдилер ве 
залым анълашманы эндирип йырттылар. Бойледже, бойкот битти ве 
мусульманлар да буюк бир къыйынджылыкътан къуртулдылар. Му- 
сульманларгъа къаршы япылгьан бойкот Пейгьамберимиз -саллалла- 
ху алейхи ве селлем-нинъ пейгъамберлигининъ единджи йылындан 
онунджы йылына къадар, учь йыл девам этти. 

ЭБУ ТАЛИБ ВЕ ХАЗРЕТИ ХАТИДЖЕНИНЪ 
ВЕФАТ ЭТМЕЛЕРИ 


Бойкотнынъ битмесинен Пейгъамберимиз -саллаллаху алейхи ве 

сөялем- ве мусульманлар бир аз раат нефес алдылар. Факъат ара¬ 
дан чокъ вакъыт кечмеден Пейгьамберимиз -саллаллаху алейхи ве 
селлем-нинъ эмджеси Эбу Талиб, бир къач кунь сонъра да ханымы 
Хазрети Хатидже вефат эттилер. 

Эбу Талиб, Пейгъамберимиз-саллаллаху алейхи ве селлем-ни 
озь эвляды киби север ве къорчалар эди. Хазрети Хатидже исе Пейгъ- 
амберимиз -саллаллаху алейхи ве селлем-ге энъ биринджи инанды, 
энъ агьыр вакъытларда онъа къол туткъан, ярдымджы олгьан садыкъ 
ве вефакяр бир къадын эди. Пейгьамберимиз -саллаллаху алейхи 
ве селлем-, озюне эр вакъыт къол туткъан бу эки къыйметли инсан¬ 
ны гъайып этмектен чокъ кедерленди. Бу себептен бу йылгъа «кедер 
йылы» деген ад берильди. 

Эбу Талиб ве Хазрети Хатидженинъ олюминден сонъра мушри- 
клер, Пейгьамберимиз -саллаллаху алейхи ве селлем-ге япкъан эзиет- 
лерини даа зияделештирдилер. Бир кунь сокъакътан кечкенде алчакъ 
бириси Пейгьамберимиз -саллаллаху алейхи ве селлем-нинъ башына 
топракъ атты. Пейгьамберимиз -саллаллаху алейхи ве селлем- о алы- 
нен эвине кельди. Къызы Хазрети Фатима бабасыны бу алда корип 
ынджынды ве узерине атылгьан топракъларны темизлеркен, агьла- 
ды. Къызынынъ агълагъаныны корьген Пейгьамберимиз -саллаллаху 
алейхи ве селлем-: «Агълама яврум, Юдже Аллах бабанъы къорча- 
лайджакъ», - деп Аллахкъа олгъан инамыны ифаде этти. 

ТАИФ ЁЛДЖУЛЫГЪЫ 

Эбу Талиб ве Хазрети Хатидженинъ вефатындан сонъра мушри- 
клернинъ Пейгьамберимиз -саллаллаху алейхи ве селлем-ге япкъан 
эзиетлери зияделешкени ичюн Пейгьамберимиз -саллаллаху алейхи 
ве селлем- Таиф халкъъыны Ислямгъа давет этмек ичюн ильк мусуль- 
манлардан Зейд бин Харисени янына аларакъ Таифке кете. Таифли- 
лер Ислямны къабул этмеге истемейлер, Пейгьамберимиз -саллал¬ 
лаху алейхи ве селлем-нинъ андан чыкъып кетмесини талап этелер. 
Бунынънен сынъырланмайып, Пейгьамберимиз -саллаллаху алейхи 
ве селлем-ни ташборан эттилер. Атылгьан ташлардан аякълары яра¬ 
ланды, къан ичинде къалды. Юрип оламайджакъ алгьа кельди. Зейд 
исе вуджудынен Пейгьамберимиз -саллаллаху алейхи ве селлем-ни 
атылгьан ташлардан къорчаламагъа тырышты. 

Ёл четиндеки бир бахчагъа кирип джанларыны къуртаралар. 
Пейгьамберимиз -саллаллаху алейхи ве селлем- бу ерде бир аз раат- 

лангъан сонъ сонъра кедерли алда Меккеге къайтты. Пейгъамберимиз 
-саллаллаху алейхи ве селлем-нинъ аяты девамында къаршылашкъан 
энъ буюк эзиет бу ёлджулыкъ вакътында юзь берген эди. Лякин олып 
кечкен бу вакъиалардан умютсизликке тюшмеди. Давасындан вазгеч- 
меди. Вазифесине девам этти. 

АКЪАБЕ БИАТЛАРЫ 

Пейгьамбер Эфендимиз -саллаллаху алейхи ве селлем- йыллар 
девамында Мекке халкъыны Ислямгъа давет этти, лякин меккелилер- 
нинъ инамы юзюнден буюк зорлукъларнен къаршылашты. Аммаолар- 
нынъ туткъан ёлу Ислям Пейгъамберини вазифесинден вазгечирмеди. 
Ислямнынъ нуру инсанлыкъны айдынлатмгъа девам этеджек эди. Бу- 
нынъ ичюн Юдже Аллахянъы бир имкян берди. Ислямнынъ яйылмасы 
ичюн даа раат бир ер азырлады. Бу ер - Медине эди. 

Пейгъамберлигининъ он биринджи йылы хадж мевсиминде Хаз- 
рети Мухаммед -саллаллаху алейхи ве селлем- Мекке тышына чыкъ- 
ты. Мединеден кельген алты кишилик бир джемаатнен къаршылашты. 
Оларгъа Пейгъамбер олгъаныны айтты. Къуран окъуды. Аллахнынъ 
эмирлерини анълатты. Оларны мусульман олмагъа давет этти. 

Мединелилер яхшы ниетли инсанлар эди. Пейгъамберимиз -сал¬ 
лаллаху алейхи ве селлем-нинъ айткъан шейлернинъ акъылгъа ке- 
лишкенини ве догъру олгъаныны къабул этил мусульман олдылар. 
Олар Мединеге къайттылар ве анда Ислямны анълаттылар. 

а. Биринджи Акъабе биаты (Пейгъамберлигининъ он экин- 
джи йылы) 

Бир йыл кечкенден сонъ Меккеге келген мединелилерден 12 адам- 
лыкъ бир группа, Мекке якъынында Акъабе дейильген ерде Пейгъам¬ 
беримиз -саллаллаху алейхи ве селлем-нен корюштилер. Реислери 
Эсад бин Зураре эди. Араларында бир йыл эвель мусульман олгъан 
беш киши де бар эди. Булар: «Аллахкъа ширк къошмамакъ, хырсыз- 
лыкъ япмамакъ, зина этмемек, ялан ве ифтирадан сакъынмакъ, Пейгъ- 
амберге къаршы кельмемек» хусусунда Пейгъамберимиз -саллаллаху 
алейхи ве селлем-ге биат эттилер, сёз бердилер. Бу вакъиагъа I Акъа¬ 
бе биаты дейильди. 

Мединелилер кендилерине Ислямны огретеджек бир кимсе исте- 
дилер. Пейгъамберимиз -саллаллаху алейхи ве селлем- де бу вази- 

фени япмакъ ичюн Мусаб бин Умейрни еллады. Мусаб -радиаллаху 
анх-, Мединеде Ислямнынъ огретильмеси ве яйылмасында буюк хыз- 
метлер япты. 

б, Әкинджи Акъабе биаты (Пейгъамберлигининъ он учюнджи 
йылы) 

Бу йыл мусульманлардан 75 адамлыкъ бир джемаат Меккеге кель- 
ди. Буларнынъ экиси къадын эди. Акъабе денильген ерде Пейгъамбе¬ 
римиз -саллаллаху алейхи ве селлем- нен корюшкенлеринден сонъра 
әкинджи Акъабе биаты керчеклешти. Бунъа коре , мединелилер озь 
къадынларыны, балаларыны насыл къорчаласалар, Пейгъамберимиз 
-саллаллаху алейхи ве селлем-ни де айны шекильде къорчалайджакъ- 
ларына сёз бердилер. Эписи эллерини Пейгъамберимиз -саллаллаху 
алейхи ве селлем-ге узатып биат эттилер. 

Бундан сонъра Пейгъамберимиз -саллаллаху алейхи ве селлем- 
озь араларыңдай он эки адамны темсильджи оларакъ сайламалары- 
ны истеди. Олар он эки адамны темсильджи сайладылар. Эписи де 
Пейгъамберимиз -саллаллаху алейхи ве селлем-ге: «Тарлыкъ ве ке- 
нишлик айларында, эр вазиетте итаат этмеге, сёзнинъ даима догъру- 
сыны айтмагьа ве Аллах ёлунда эр анги шейден къоркъмамагьа» сёз 
бердилер. 

Акъабе биатлары Ислямнынъ яйылмасында муим бир девир 
нокътасы олды. 


МИРАДЖ МУДЖИЗЕСИ 

Мирадж сёзлюкте - юксекке чыкъмакъ, исра да - геджеси юрьмек 
демектир. Пейгъамбер Эфендимиз -саллаллаху алейхи ве селлем- 
хиджреттен бир ярым йыл эвель Реджеб айнынъ 27- геджеси Мекке- 
деки Месджид-и Харамдан Къудустеки Месджид-и Акъсагъа алып ба- 
рылгьан, андан да коклерге юксельтильген, мелеклер алемини сейир 
эткен эди. 

Мушриклер, Аллахнынъ сонъсуз къудретининъ бир эсери ве 
Пейгъамберимиз -саллаллаху алейхи ве селлем-нинъ энъ буюк муд- 
жизелеринден бириси олгъан Мирадж адисесине инанмадылар. Чюн- 
ки олар Аллахнынъ буюклигини, къудретининъ кенишлигини анъла- 
макътан аджиз эдилер. Олар сынъырлы бир тюшюндже ве батып бир 
инамгъа саип олгъанлары ичюн, Мирадж муджизесини анъламакъ се- 

виесинде дегиль эдилер. 

Муминлер ич тюшюнмеден Мираджны къабул эттилер ве инанды¬ 
лар. Хазрети Эбу Бекирге Мирадж адисеси анълатылгъаны вакъыт о, 
«буны Мухаммед -саллаллаху алейхи ве селем- айткъан олса догъру- 
дыр» деди ве Пейгьамберимиз -саллаллаху алейхи ве селлем-ни тас- 
дикъ этти. Бундан сонъра онъа «Тасдикъ этиджи» манасына кельген 
«Сыддыкъ» унваны берильди. 

МИРАДЖ ЭДИЕСИ - НАМАЗ 

Эр къайсы ёлджулыкътан къайткъан кимсе якъынларына эдиелер 
кетиргени киби, Пейгьамберимиз -саллаллаху алейхи ве селлем- де 
мукъаддес Мирадж ёлджулыгьындан буюк мужделер ве эдиелернен 
къайтты. 

Мирадж геджеси Пейгьамберимиз -саллаллаху алейхи ве сел¬ 
лем- юксетильген юдже макъамда Аллахкъа къавушкъан, арада ич 
васта олмадан иляхий вахийге (хитапкъа) наиль олды. Бу макъамда 
онъа учь шей берильди: 

1 - Бакъара суресининъ сонъ эки аети (Аменеррасулю) 

2 - Умметинден Аллахкъа ширк къошмагъанларнынъ дженнетке 
киреджеклери муждеси. 

3 - Мирадж эдиеси оларакъ беш вакъыт намаз. 

Ислямнынъ шартларыңдай бири ве диннинъ диреги олгьан намаз 
Мирадж геджесинде фарз къылынгъандыр. 


СУАЛЛЕР ВЕ ВАЗИФЕЛЕР 

1) Мушриклер мусульманларгъа къаршы насыл къарар алды¬ 
лар? Бойкот къач йыл девам этти ? 

2) Эбу Талиб ве Хазрети Хатидже не вакъыт вефат эттилер? Бу 
йылгъа насыл ад берильди? 

3) Пейгьамберимиз -саллаллаху алейхи ве селлем-нинъ Таиф 
ёлджулыгъыны анълатынъыз. 

4) Биринджи ве экинджи Акъабе биатларыны анълатынъыз. 

5) Мирадж муджизесини анълатынъыз. 

6) Мирадж эдиелери нелер? 

БЕШИНДЖИ БОЛЮК 

ХИДЖРЕТ ВЕ МЕДИНЕДЕКИ 
ИАЬК ЙЫАААР 


МЕВЗУЛАР 

• Пейгъамберимиз -саллаллаху алейхи ве селлем-нинъ Мекке- 
ден Мединеге хиджрети 

• Хазрети Пейгьамбер -саллаллаху алейхи ве селлем-нинъ Ме- 
динеде къаршыланмасы 

• Месджид-и Небевининъ къурулмасы 

• Әнсар ве мухаджирлер арасындаки къардашлыкъ 

• Пейгьамбер мектеби ве Асхаб-ы Суффа 

ПЕЙГЪАМБЕРИМИЗНИНЪ 
-саллаллаху алейхи ве селлем- 
МЕККЕДЕН МЕДИНЕГЕ ХИДЖРЕТИ (М. 622) 

Ислям тарихында Пейгъамберимиз -саллаллаху алейхи ве 
селлем-нинъ Меккеден Мединеге кочьмесине «Хиджрет» дениле. 

Мушриклернинъ баскъы ве зулумларынынъ девам этмеси узерине 
Пейгъамберимиз -саллаллаху алейхи ве селлем-, мусульманларнынъ 
Меккеден Мединеге хиджрет этмелерине изин бере. Мусульманлар 
группалар алында Мединеге кочьмеге башлайлар. Дин огьрунда до- 
гъып оськен юртларыны, мал ве мульклерини ташлайлар. Мединеде 
янгъан умют ышыгъына къавушмакъ ичюн аджеле этелер. 

Меккеде Пейгъамберимиз -саллаллаху алейхи ве селлем- нен 
бирликте Хазрети Эбу Бекир, Хазрети Али ве бир къач мусульмандан 
башкъа кимсе къалмагьан эди. Пейгъамберимиз -саллаллаху алей¬ 
хи ве селлем- бутюн зорлукъларгъа бакъмадан вазифесини эда эте, 
Пейгъамберлигининъ он учь йылыны Меккеде отькере. 

Мушриклер, Мединелилернинъ мусульман олмасы ве Меккедеки 
мусульманларнынъ да Мединеге кочьмесинен къуветли бир Ислям 
джемиетининъ пейда олмасындан къоркъкъан эдилер. Ислямиетни 
тамырыдай ёкъ этмек ичюн «Дарун’н-Недве» дейильген ерде гизли 
топланалар, Эбу Джехильнинъ теклифинен Пейгъамберимиз -саллал¬ 
лаху алейхи ве селлем-ни ольдюрмеге къарар берелер. Бу къоркъунч 
къарарны беджермек ичюн эр къабиледен бирер генч сайлайлар. Сай- 
лангъан бу силялы генчлер, Пейгъамберимиз -саллаллаху алейхи ве 
селлем-нинъ эвини сарып алалар ве тышарыгьа чыкъмасыны бекле- 
меге башлайлар. 

Мушриклернинъ гизлидже алгъан бу олюм къарарыны, Аллах та¬ 
рафыңдай Джебраиль васытаджылыгъынен Пейгъамберимиз -саллал¬ 
лаху алейхи ве селлем-ге бильдириле ве хиджрет этмесине изин бери- 
ле. Пейгъамберимиз -саллаллаху алейхи ве селлем-, кенди ятагъына 
Хазрети Алини ятыртып, эвини саргьан мушриклернинъ арасындан 
чыкъа ве Хазрети Эбу Бекирнинъ эвине кете. Аллах севгили Пейгъам- 
берини къорчалагьан эди. Силялы мушриклер оны корьмейлер. 

Ёл азырлыкълары япылгъандан сонъра, Пейгъамберимиз -сал¬ 
лаллаху алейхи ве селлем- Хазрети Эбу Бекирнен берабер, гедже 
вакъты Меккеге бир ярым саат месафеде олгьан Севр магъарасына 
сакъланалар. Саба олгьан вакъыт Пейгъамберимиз -саллаллаху алей¬ 
хи ве селлем-нинъ эвинден чыкъкъаныны билелер. Бунынъ узерине 

мушриклер эр ерде оларны къыдырмагьа башлайлар. Мухаммедни 
ким тапса, онъа 100 деве мукяфат бериледжегине ваде берелер. 

Пейгъамберимиз -саллаллаху алейхи ве селлем-ни къыдыргъан- 
лар ёлдаки излерни такъип этип магьаранынъ огюне къадар келелер. 
Магъаранынъ кириш ерине бир орюмджекнинъ агъ орьгенини корелер. 
Магьаранынъ ичине кирип къыдырмагьа истейлер, амма ичлеринден 
бири: «Ичериге инсан кирсе эди, мында орюмджекнинъ агъы ве гогер- 
джиннинъ ювасы олмаз эди» дей ве къайтып кетелер. 

Мушриклер магъаранынъ огюне кельгенлери вакъыт Хазрети Эбу 
Бекир теляшланып: 

- Бизни кореджеклер, я Расуляллах, - дей. 

Пейгъамбер Эфендимиз -саллаллаху алейхи ве селлем-: 

-Теляшланма, Аллах бизнен берабердир, - деп айта. 

Магъаранынъ кириш еринде орюмджекнинъ агъ орьмеси, анда 
оськен бир терек далларына гогерджинлернинъ юва япып, йымырта 
къоймасы бирер муджизедир. Юдже Аллах, севгили Пейгьамберини 
бу муджизелернен къорчалай. 

Пейгъамберимиз -саллаллаху алейхи ве селлем- ве Хазрети Эбу 
Бекир магъарада учь кунь къалгъандан сонъра Мединеге кетмек ичюн 
ёлгъа чыкъалар. Оларны такъип эткен Суракъа адлы бир пехливан 
излерини тапа. Бутюн кучюнен атыны чаптырып, оларгъа якълаша. 
Тамам бу вакъыт атынынъ аякълары тая. Кендиси де ерге йыкъыла. 
Янъыдан турып бутюн къуветинен атыны текрар илери сюре. Факъат 
бу кереси атынынъ аякълары тизлерине къадар къумгъа бата. Огге 
бир адым атып оламай. Гизли бир къувет атыны арткъа къайтара эди. 
Бу алны корьген Суракъаны къоркъу баса. Япкъанына пешман ола. 
Пейгъамберимиз -саллаллаху алейхи ве селлем-ден афу сорай ве ар¬ 
тына къайта. Арттан кельгенлерге де: «Мен бу ерлерни бакътым, мын¬ 
да кимсе ёкъ» деп оларны артына къайтара. Суракъа бу вакъиадан 
сонъ Ислямны къабул эте. 

Севгили Пейгьамбермиз -саллаллаху алейхи ве селлем- эки афта 
сюрген тарихий ёлджулыгъыны тамамлап, бир базар эртеси куню Ме- 
дине якъынындаки Куба коюне барып ете. Мында оны буюк бир севги- 
нен къаршылап алалар. 

Пейгъамберимиз -саллаллаху алейхи ве селлем- мында Куба 
джамисини яптыра. Джами япылыгъанда мубарек эллеринен таш 
ташый. Бир ишчи киби чалыша. Бу Ислям тарихында япылгъан ильк 
джами эди. Пейгъамберимиз -саллаллаху алейхи ве селлем-ден учь 
кунь сонъра Меккеден ёлгъа чыкъкъан Хазрети Али де бу ерде Пейгъ- 

амберимиз -саяяаллаху алейхи ве селлем-ге етише. 

ПЕЙГЪАМБЕРИМИЗНИНЪ 
-саллаллаху алейхи ве селлем- 
МЕДИНЕДЕ КЪАРШЫЛАНМАСЫ 

Берабер олгъан мусульманларнен бирликте Пейгьамбер Эфен- 
димиз -саллаллаху алейхи ве селлем- бир джума куню Кубадан Меди- 
неге арекет этелер. Салимогъуллары юртуна кельгенде уйле вакъты 
олгъан эди. Пейгьамберимиз -саллаллаху алейхи ве селлем- джума 
намазынынъ фарз къылынгьаныны мусульманларгьа бильдире. Анда 
ильк джума намазыны къылалар. Пейгьамберимиз -саллаллаху алей¬ 
хи ве селлем- намаздан сонъра Мединеге догъру ёлуна девам эте. 

Мединелилер бир байрам севинчи ичинде бу шерефли мусафир- 
ни къаршыламакъ ичюн ёлнынъ эки тарафында сыраларнен тура эди- 
лер. Пейгьамберимиз -саллаллаху алейхи ве селлем- янларындан 
кечкенде «буюрынъыз я Ресулюллах!» деп айта эдилер, кучюк бала¬ 
лар да «Аллах эльчиси кельди» деп севине эдилер. 

Мединеде буюк бир къуванчнен къаршылгьан Пейгьамберимиз 
-саллаллаху алейхи ве селлем-, Халид бин Зейд, яни Эбу Эюб эль- 
Энсарий Хазретлерининъ эвинде мусафир ола ве онынъ эвинде еди 
ай къадар къала. 

МЕСДЖИД-И НЕБЕВИЙНИНЪ КЪУРУЛМАСЫ 

Эбу Эюб Энсарийнинъ эвининъ янында бош бир ер бар эди. 
Пейгьамбер Эфендимиз -саллаллаху алейхи ве селлем- бу ерни са¬ 
тып аларакъ узеринде бир джами ве әтрафында да кендисине яша- 
макъ ичюн одалар яптыра. Сонъра мусафир оларакъ къалгьан эвден 
бу ерге коче. 

Бугунь, мусульманлар тарафыңдай зиярет этильген Мединедеки 
«Месджид-и Небевий», иште бу ердир. Бу джами япылгъанда Пейгъ- 
амберимиз -саллаллаху алейхи ве селлем- сыртында тула ташыгьан 
ве джами къуруджылыгъында иштиракэткен эди. 

ӘНСАР ВЕ МУХАДЖИРЛЕР 
АРАСЫНДАКИ КЪАРДАШЛЫКЪ 


Меккеден Мединеге кочькен мусульманларгьа «мухаджир», Ме- 

диненинъ ерли халкъына да, мухаджирлерге ярдым эткенлери ичюн 
«энсар» дейильди. 

Малларыны, мульклерини ташлап кельген мухаджирлерге, меди- 
нелилер эр тюрлю ярдым яптылар. Оларны къучакъ ачып къаршыла- 
дылар, эвлеринде мусафир эттилер, отьмеклерини оларнен пайлаш- 
тылар. 

Дюнья тарихында бири-бирини бойле джандан севген, бири- 
бирине бу къадар юректен багьлангьан башкъа бир топлулыкъ кось- 
термек мумкюн дегиль. Бутюн дюньягъа нумюне олгъан бу адисе, Ис- 
лям къардашлыгъынынъ энъ гузель эсеридир. 

Пейгъамберимиз -саллаллаху алейхи ве селлем-, мухаджирлер- 
нинъ эр бирини, энсарнен къардаш япты. Бу къардашлыкъ къан къар- 
дашлыгъындан даа къуветли эди. 

Ислям тарихында эр вакъыт сайгъынен анъылгъан энсар ве му- 
хаджирлер динимизге буюк хызметлер яптылар. 

ПЕЙГЪАМБЕР МЕКТЕБИ 
ВЕ АСХАБ-Ы СУФФА 

Месджид-и Небевийнинъ бир тарафында устю къапалы оларакъ 
япылгъан ерге Суффа, бу ерде яшагьанларгьа да Асхаб-ы Суффа 
ады берильди. 

Бу ерде яшамагъа эви олмагъан факъирлер ве кимсесизлер къа- 
ла эдилер. Бу инсанлар иш тапкъанлары вакъыт чалышып кечине эди- 
лер. Иш талып оламагьанларында да Пейгъамберимиз -саллаллаху 
алейхи ве селлем- ве асхабынынъ зенгинлери тарафыңдай ихтияд- 
жлары къаршылана эди. Бу группадан эвленгенлер айры бир эвге ко- 
чип, янъы бир юва къура эдилер. 

Бу ерде булунгъанлар, эр вакъыт Пейгъамберимиз -саллаллаху 
алейхи ве селлем-нен берабер олып, онынъ илиминден файдалана 
эдилер. Куньлерини ибадет ве илим огреньмекнен кечире эдилер. 
Ислямда ильк тербие ве илим огреткен муэссисе Суффа мектеби, 
дерс огренген асхабнынъ оджасы да Хазрети Пейгъамбер -саллал¬ 
лаху алейхи ве селлем-дир. Пейгъамберимиз -саллаллаху алейхи ве 
селлем-ден энъ чокъ хадис ривает эткен Эбу Хурейре -радиаллаху 
анх- бу мектепте етишти. 

Суффа мектебинде етишкенлернинъ арасында Ислям динини, 
Къуран-ы Керимни ве хадис-и шерифлерни чокъ яхшы анълагъан, 
анълаткъан буюк алимлер булуна эди. 

Башкъа еряерге Исяямиетни анъяатмакъ ичюн вазифеяенди- 
рияыеняер булардан сайлана эди. 

Бу себепнен, Суффа адыны ташыгъан бу ер Ислям тарихында 
ильк дефа къурулгьан мектептир. Бу мектепте етишкенлер Ислями- 
етнинъ яйылмасында ве диннинъ огретильмесинде муим ишлер яп¬ 
тылар. 


СУАЛЛЕР ВЕ ВАЗИФЕЛЕР 

1) Хиджрет недир? 

2) Пейгъамберимиз -саллаллаху алейхи ве селлем-нинъ ве му- 
сульманларнынъ хиджрет этмелерининъ себеби не? 

3) Хиджрет адисесини ве хиджрет девамында Пейгъамберимиз 
-саллаллаху алейхи ве селлем-нинъ косьтерген муджизелерни анъла- 
тынъыз. 

4) Ислям тарихында япылгъан ильк джами къайсы? 

5) Пейгъамберимиз -саллаллаху алейхи ве селлем- Мединеде 
насыл къаршыланды ве кимнинъ эвинде мусафир оларакъ къалды? 

6) Месджид-и Небевий насыл ер? Къаерде япылды? 

7) Әнсар ве мухаджир кимлер? 

8) Асхаб-ы Суффа кимлер, олар Ислямгъа насыл хызмет япты¬ 
лар? 

АЛТЫНДЖЫ БОЛЮК 

ПЕЙГЪАМБЕРИМИЗНИНЪ 

-СААЛААЛАХУ АЛЕЙХИ ВЕ СЕЛЛЕМ- 

ДЖЕНКЛЕРИ 


МЕВЗУЛАР 

• Бедир дженкининъ себеплери 

• Бедир дженки ве нетиджелери 

• Ухуд дженкининъ себеплери 

• Ухуд дженки ве нетиджелери 

• Хендек дженкининъ себеплери 

• Хендек дженки ве нетиджелери 

• Худейбие анълашмасы 

• Худейбие анълашмасынынъ нетиджелери 

• Къомшу девлет реислерине ёлланылгъан Ислям- 
гъа давет мектюплери 

• Хайбернинъ фетх этильмеси 

• Кябе зиярети - Къаза умреси 

• Меккенинъ фетхи 

• Хунейн дженки 

• Эвтас дженки ве Таиф къамачавы 

• Тебук сефери 

• Месджид-и Дырарнынъ йыкъытылмасы 

• Пейгъамберимизнинъ дженклерининъ хусусиети 

БЕДИР ДЖЕНКИНИНЪ СЕБЕПЛЕРИ 

Пейгьамберимиз -саллаллаху алейхи ве селлем-, мухаджирлер- 
нен Мединеге ерлешкенден сонъ да, меккели мушриклер душман- 
лыкъларындан вазгечмедилер. Медине якъынларына къадар келип 
мусульманларнынъ девелерини алып кете эдилер. Мушриклер, му- 
нафыкъларнынъ ёлбашчысы олгъан Абдуллах бин Убейге хабер ел¬ 
лап, Мухаммед -саллаллаху алейхи ве селлем-ни ольдюрмесини я да 
Мединеден чыкъармасыны истейлер. Әгер буны япмаса, Мединеге 
уджюм этеджеклерини бильдирелер. Дигер тарафтан мусульманлар- 
нен япыладжакъ бир дженкке азырлыкъ ичюн буюк тиджарет керваны- 
ны Шамгъа ёллайлар. 

Мусульманларнынъ бу телюкелерге къаршы уяныкъ олмасы ве 
тедбир алмасы керек эди. Керваннынъ арекетине мани олмакъ макъ- 
садынен, хиджретнинъ экинджи йылы Рамазан айында Пейгъамбер 
Эфендимиз -саллаллаху алейхи ве селлем- 313 адамлыкъ бир орду 
иле ёлгъа чыкъа. Буны дуйгъан мушриклер, 950 адамлыкъ бир орду 
иле Мединеге уджюм этмек ичюн ёлгъа чыкъа. Мусульманлар Бедир 
дейильген ерге келип токътайлар ве бу ердеки сувны незарет алтына 
алалар. 

Мусульманлар Мединеден дженклешмек ичюн дегиль, мушри- 
клерге аит тиджарет керванынынъ арекетине мани олмакъ ичюн чыкъ- 
къан эдилер. 

Меккеден буюк бир душман ордусынынъ келеяткъаны акъкъында 
хабер алына. Бунынъ узерине Пейгъамберимиз -саллаллаху алейхи 
ве селлем- асхабы иле меслеатлашкъан сонъ душманнен къаршы- 
лашмагьа къарар берелер. 

Пейгъамберимиз -саллаллаху алейхи ве селлем-, Ислям динини 
гузель сёзлернен ве иршад ёлунен яймагьа чалышты, ич бир вакъыт 
кимсени зорламагьан эди. Анджакъ, мушриклернинъ уджюмлерине 
къаршы Аллах тарафыңдай мусульманларнынъ дженк этмелерине 
изин берильген эди. 

БЕДИР ДЖЕНКИ ВЕ НЕТИДЖЕЛЕРИ (Х.2/М.624) 

Мушриклер, аскер сайысы ве силя бакъымындан мусульманлар- 
дан чокъ устюн эдилер. Бу себептен, дженкте зафер къазанаджакъла- 
рына эмин эдилер. Олар мусульманларнынъ маневий кучюни эсапкъа 
алмагьан эдилер. Бу ерде хакъ иле батыл, иман иле куфюр чарлы- 

шаджакъ эди. Ислямнынъ келеджеги де бу дженкнинъ нетиджесине 
багьлы эди. 

Эртеси куню саба эки орду къаршы къаршыгьа келе ве дженк 
башлана. Иште, о вакъыт Пейгъамберимиз -саллаллаху алейхи ве 
селлем-эллерини котерип: 

«Я Рабби! Манъа ваде эткенинъ ярдымны бугунь бер»- деп дуа 
эте. Даа сонъра седжде япып Юдже Аллахкъа шойле ялвара: «Я Раб¬ 
би! Бу бир авуч мусульман бугунь ёкъ олса, ер юзюнде санъа ибадет 
этеджек кимсе къалмайджакъ..!» 

Аллах Тааля Пейгьмберимиз -саллаллаху алейхи ве селлем-нинъ 
дуасыны къабул этти. 

Мусульманлар, иманларындан алгъанлары кучьнен къараманджа 
дженклештилер ве Аллахнынъ ярдымынен кендилеринден къат-къат 
устюн олгъан душман ордусыны буюк магьлюбиетке огъраттылар. 
Душманлар дженк нетиджесинде 70 олю ве 70 әсир къалдырып, къач- 
тылар. Ислямнынъ энъ буюк душманы Эбу Джехиль де ольгенлер ара¬ 
сында эди. Бойледже, дженк мусульманларнынъ мытлакъ заферинен 
екюнленген эди. Бу дженкте мусульманлардан 14 киши шехит олды. 

Ислям аскерлери зафер севинчинен Мединеге къайталар. Пейгъ- 
амбер Эфендимиз -саллаллаху алейхи ве селлем- эсирлерге яхшы 
муамеле косьтерильмесини әмир эте. Эсирлернинъ бир къысмы фи- 
дье (белли микъдараки пара) берип, сербест ола. Бу микъдар параны 
талып оламагьан ве окъума-язма бильген эсирлерден эр бири мусуль¬ 
манлардан он адамгъа окъума-язма огреткенден сонъра сербест ола. 
Пейгъамберимиз -саллаллаху алейхи ве селлем-нинъ бу арекети, Ис¬ 
лям динининъ окъума-язма ве бильги саиби олмагъа не къадар эмиет 
бергенини косьтере. 

УХУД ДЖЕНКИНИНЪ СЕБЕПЛЕРИ 

Мушриклернинъ Бедир дженкинде магьлюбиетке огърамалары 
меккелилер арасында буюк кедер догъура ве мушриклер матем тут- 
магъа башлайлар. Пегьамберимиз -саллаллаху алейхи ве селлем-ге 
энъ чокъ душманлыкъ япкъанлардан Эбу Лехеб бу кедернинъ тесири 
нетиджесинде оле. 

Мушриклер, Бедирдеки агъыр магьлюбиетнинъ интикъамыны ал- 
макъ ичюн 3000 адамдан ибарет бир орду азырлайлар. Бедир джен¬ 
кинде якъынлары ольдюрильген бир чокъ къадын да ордугъа къошу- 
ла. Эбу Суфьян башчылыгъындаки бу орду, Меккеден арекет этил, 

Мединеге якъын бир месафеде буяунгьан Ухуд дагъынынъ янында 
токътай. 

Пейгьамберимиз -саялаялаху алейхи ве селлем-нинъ эмджеси 
Аббас, о вакъытта даа мусульман олмагъан ве Меккеде булуна эди. 
О, мушриклернинъ Мединеге уджюм этмеге азырлыкъ корьгенлерини 
бир мектюпнен гизли Пейгьамберимиз -саллаллаху алейхи ве селлем- 
ге бильдире. (Пейгьамберимиз -саллаллаху алейхи ве селлем-ни чокъ 
севген эмджеси Аббас сонъра Ислямны къабул эте.) 

УХУД ДЖЕНКИ ВЕ НЕТИДЖЕЛЕРИ (Х.З/М.625) 

Мектюпте бильдирильгенине коре, душман ордусынынъ Ухуд 
дагъына къадар келип, бу ерде къараргях къургъаны анълашыла. Бу- 
нынъ узерине, Пейгьамберимиз -саллаллаху алейхи ве селлем- асха- 
бынен вазиетни муакеме яла ве 1000 адамлыкъ бир къуветнен душ¬ 
ман ордусынынъ ерлешген Ухуд дагъына догъру арекет эте. Ёлда 300 
мунафыкъ ордудан айрылып, арткъа къайта ве бойлеликле, мусуль- 
манларнынъ сайысы 700 адам къала. 

Мусульманлар душман буяунгьан ерге келелер. Ухуд дагъынынъ 
обир тарафына ерлешелер ве дженкке азырланып башлайлар. Ислям 
ордусынынъ сол тарафында бир вадий бар эди. Бу ерден япылмасы 
мумкюн олгъан душман уджюмине мани олмакъ макъсадынен Пейгъ- 
амберимиз -саллаллаху алейхи ве селлем- бу ерге 50 адамлыкъ окъчу 
бирлигини ерлештире ве оларгъа шу эмирни бере: «Душман истер за- 
фер къазансын, истер енъилсин, менден әмир алмагъанджа бу ерден 
асла айрылманъыз. Душман атлылары кельсе, оларгъа окъ атынъ- 
ыз». 

Мусульманларнынъ къараманджа дженклешмелери нетиджесин- 
де, душман ордусы дарма-дагъын ола. Бу ордуда буяунгьан къадын- 
лар да дагъларгъа догъру къачмагъа башлайлар. Анджакъ, даа бутюн- 
лей гъалебе къазанылмагъан эди. Душманны такъип этип, бутюнлей 
тарумар этмек къарары алынмасы керек эди. 

Не бар ки, мусульманлар гъалебе къазанылды зан этерек, душ¬ 
ман тарафыңдай къалдырылгъан гъанимет малларны топламагъа 
башлайлар. Буларны корьген 50 адамлыкъ окъчу бирлиги де башла- 
рындаки команданларыны динълемей ве (бир къач данесинден баш- 
къа) ерлеринден айрыла. Албуки, Пейгьамберимиз -саллаллаху алей¬ 
хи ве селлем- оларгъа кендисинден әмир алмагъанджа ерлеринден 
айрылмамаларыны тенби эткен эди. 

Окъчу бирлигининъ еринден айрылмасы мушриклернинъ иши- 
не ярады. Аджеле топланаракъ, окъчуларнынъ терк эткенлери ерден 
уджюм этелер. Бу уджюм къаршысында мусульманлар агьыр вазиетте 
къалалар. Мусульманларнынъ бу гьафлети, къазанылгъан зафернинъ 
эльден кетмесине, Пейгъамберимиз -саллаллаху алейхи ве селлем- 
нинъ эмджеси Хазрети Хамза -радиаллаху анх-нен бирликте бир чокъ 
Ислям къараманынынъ шехит тюшмесине себеп ола. Пейгъамбери¬ 
миз -саллаллаху алейхи ве селлем-нинъ мубарек тиши къырыла, юзю 
яралана. Дженкнинъ энъ шиддетли анында биле, Пейгъамберимиз 
-саллаллаху алейхи ве селлем-, юзюндеки къанларны силер экен, 
шойле дуа этти: «Я Рабби! Миллетимни багъышла... Олар не япкъан- 
ларыны бильмейлер». 

Иште, Пейгъамберимиз -саллаллаху алейхи ве селлем-нинъ 
къальбиндеки мерхаметлик ве инсан севгиси... 

Ухуд дженкинде мусульманлардан 70 адам шехит ола. Мушриклер 
тарафында ольдюрильгенлернинъ сайысы 22 адам эди. Дженк дева- 
мында Ислям ордусындаки къадынлар буюк федакярлыкъ косьтере- 
лер, аскерлерге сув дагъытып, яраларыны сараракъ хызмет этелер. 

Пейгъамберимиз -саллаллаху алейхи ве селлем- йыллар сонъра 
Ухуд дженки олгъан ерден кечеркен, о кедерли кунни хатырлап, янын- 
дакилерге шойле сесленген эди: « Мусульманлар! Бундан сонъра те- 
крар путларгъа тапманъызгьа имкян ёкътыр. Бундан зерре къадар эн- 
дише этмем. Къоркъкъаным шей сизинъ дюньягъа тапманъыздыр». 

Бу дженкте мушриклер гъалебе къазангъанларына бакъмадан, 
беклегенлери нетиджеге иришемеден Ухуддан чекильдилер. Янъы- 
дан топлангъан мусульманлар бир муддет душманны такъип эттилер. 
Душман текрар дженк мейданына къайтып кельмеди ве Меккеге догь- 
ру ёлуна девам этти. Мусульманлар да Мединеге къайттылар. 

УХУД ДЖЕНКИНДЕН АЛЫНАДЖАКЪ ДЕРСЛЕР 

Дженкнинъ башында мусульманлар заферни къазангъан эдилер, 
даа сонъра не ичюн магълюбиетке огърадылар? 

Бу дженктен мусульманлар ичюн алынаджакъ муим дерслер бар; 

Буюклернинъ сёзюни динълемемек, башларына сечильген ре- 
берлерге итаатсызлыкъ этмек, чокъ мукъаддес бир вазифе олгъан 
невбетни ташлап, шахсий менфаат артындан чапмакъ, бир ордунынъ 
дженкте енъильмесине себеп олур ве бундан ялынъыз бу хатаны яп- 



ПЕЙГЪАМБЕРИМИЗНИНЪ ДЖЕНКЛЕРИ 


287 


къанлар дегиль, бутюн миллет зарар корер. 

Ухуд дженкинде де бойле олды. Вадийге ерлештирильген окъчу 
бирлигининъ Пейгьамбиримиз -саллаллаху алейхи ве селлем-нинъ 
эмирине итаат этмемеси ве невбет ерини ташлап, гьанимет топла- 
магьа башламасы, Ислям ордусынынъ енъильмесине ве мусульман- 
ларнынъ фелякетке огърамасына себеп олды. 

Бу тарихий адиседе бутюн мусульманлар ичюн чокътан-чокъ 
дерслер бар. 


ХЕНДЕК ДЖЕНКИНИНЪ СЕБЕПЛЕРИ 

Пейгьамберимиз -саллаллаху алейхи ве селлем-, Мединеге хид- 
жрет эткенден сонъра бу ерде яшагьан еудийлернен анълашма яп- 
къан эди. Куба якъынында яшагьан Надирогъуллары еудийлери, Ухуд 
дженкинден сонъра мусульманларны раатсыз этмеге башлайлар. Му- 
сульманларнен япкъан анълашмаларыны бозмагъа башлайлар. Бу- 
нынънен берабер Пейгьамберимиз -саллаллаху алейхи ве селлем-ни 
ольдюрмек ичюн суикъаст биле азырлайлар. Бу себептен еудийлер 
юртларындан чыкъарыларакъ, сюргюн этильген эдилер. 

Еудийлернинъ реберлери буны себеп косьтерип Меккеге кетелер 
ве мушриклернен анълашалар. Ухуд дженкинден эки йыл сонъра муш- 
риклер, Эбу Суфьяннынъ башчылыгъында он бинъден зияде бир ор- 
дунен Медине узерине уджюм япалар. Пейгьамберимиз -саллаллаху 
алейхи ве селлем- бу алдан хабердар ола ве эр вакъыт олгьаны киби 
асхабынен акъыл танышып, душмангьа къаршы янъы бир дженк усу- 
лыны къулланмакъ ёлунен, Мединени къорчаламагъа къарар бере. 

ХЕНДЕК ДЖЕНКИ ВЕ НЕТИДЖЕЛЕРИ (Х.5 / М.627) 

Мушриклернинъ буюк бир ордунен Медине узерине юрюгени 
акъкъында хабер алгьандан сонъра Пейгьамберимиз -саллаллаху 
алейхи ве селлем- мудафагъа азырланмакъ ичюн асхабынен акъыл 
таныша. Мединени къорчаламагъа ве душманнынъ ичери кирмесине 
мани олмакъ ичюн, сахабелерден Сельман-ы Фарисийнинъ теклифи- 
нен шеэр мудафасынынъ зайыф олгьан ерине хендек къазылмасына 
къарар бериле. Пейгьамберимиз -саллаллаху алейхи ве селлем- баш 
оларакъ мусульманларнынъ девамлы чалышмасы нетиджесинде хен¬ 
дек алты куньде къазыла. Хендекнинъ узунлыгъы 6 км. эди. 

Душман ордусы Медине къаршысына кельгени вакъыт хендекни 

корип шаша. Кечеджек ер къыдыралар, факъат тапып оламайлар. Бу 
дженкте мусульманларнынъ сайысы 3.000 киши эди. Мусульманлар 
гедже-куньдюз невбетчилик япып, душман уджюмлеринден шеэрни 
къорчалайлар. Пейгъамберимиз -саллаллаху алейхи ве селлем- де 
биззат сабаларгъа къадар невбетчилик япкъан эди. 

Душман ордусы Мединени узун муддет къамачавгъа алувы нетид- 
жесинде ачлыкъ башлана. Мусульманлар буюк зорлукъ чекелер. Къыш 
мевсими олгъаны ичюн сувукътан ве ачлыкътан пек къыйналалар. 

Къамачавнынъ башлангъанындан 27 кунь кечкен эди. Онынъ 
сонъки куню Пейгъамберимиз -саллаллаху алейхи ве селлем- Аллах- 
къа шойле ялварды: 

«Аллахым, эй Къуранны ёллагъан Раббим... Эй, душманларнынъ 
эсабыны тез корьген Раббим! Шу душман топлулыгъыны къыр... 
Оларны эзиөтке огърат... Ираделерини сарсыт Аллахым...» 

Пейгъамберимиз -саллаллаху алейхи ве селлем- дуасыны битир- 
генде, юзюнде севинч аляметлери корюнди. Дуасы къабул этильген 
эди. 

Мусульманларгъа Аллахнынъ ярдым этеджегини мужделей эди. 

Акъшам устю душман тарафында чокъ шиддетли бир ель чыкъа. 
Къыскъа муддет буюк бир фыртынагъа чевирильген бу ель къумны, 
топракъны душманнынъ юзюне, козюне чарла, чадырларыны ерле- 
ринден чыкъарып ата эди. Аш пиширильген къазанларны девирип, 
атешлерни сёндире эди. Бу ал душманны фена къоркъута. Бу алгъа 
чокъ даянамайлар. 10 бинъ адамлыкъ орду теляшланмагъа башлай. 
О гедже къоркъу ве дешет ичинде ашайыт ве малыны ташлап къача- 
лар. 

Саба ель токътай. Медине ве әтрафында душман къалмагъан 
эди. Мусульманлар кендилерини къуртаргьан Аллахкъа хамд этелер. 
Бедир, Ухуд ве Хендек дженклеринде ич бир нетидже алып оламагъ- 
ан меккели мушриклер, Ислямнынъ нуруны сёндюремейджеклерини 
анъладылар ве бундан сонъра бир даа мусульманларгъа уджюм эт- 
медилер. 


ХУДЕЙБИЕ АНЪЛАШМАСЫ (Х.6 / М.628) 

Меккеден Мединеге кочькен мусульманлар, догьып оськен юртла- 
рыны сагъынгьан эдилер. Меккеде булунгьан мукъаддес Кябени зия- 
рет этмеге истей эдилер. Пейгъамбер Эфендимиз -саллаллаху алейхи 
ве селлем- хиджретнинъ 6-джы йылында Кябени зиярет этмек макъ- 



ПЕЙГЪАМБЕРИМИЗНИНЪ ДЖЕНКЛЕРИ 


289 


садында 1400 адамнен берабер Меккеге кетмек ичюн ёягьа чыкъа. 
Меккелияер бу хаберни алгьанларында мусульманларны Меккеге 
кирсетмемеге къарар берелер. 

Бунынъ узерине мусульманлар Худейбие дейилыен ерде токъ- 
тайлар. Пейгъамберимиз -саллаллаху алейхи ве селлем-, Хазрети 
Османны эльчи оларакъ Меккеге ёллай ве онынъ васытасынен Кябени 
зиярет этмеге истегенлерини бильдире. Меккелилер мусульманлар- 
нынъ Кябени зиярет этмесине изин бермейлер. Узун корюшмелерден 
сонъра мусульманларнен мушриклер арасында бир анълашма япы- 
ла. 


БУ АНЪЛАШМАНЫНЪ ШАРТЛАРЫ 
ШУ ШЕКИЛЬДЕ БЕЛЬГИЛЕНЕ 

1. Мусульманлар бу сене Кябени зиярет этмеден Мединеге къай- 
таджакълар. 

2. Келеджек сене Меккеге келеджеклер, амма учь куньден чокъ 
къалмайджакълар. 

3. Мусульманлар Меккеге силясыз киреджеклер. 

4. Мусульманлар Меккедеки мусульманлардан ич бирини Меди¬ 
неге алмайджакълар, мединелилерден Меккеде къалмагъа истеген- 
лер олса къаладжакълар. 

5. Меккели мусульманлардан ве мушриклерден бири Мединеге 
кетеджек олса изин берильмейджек, мусульманлардан бири къурейш 
тарафына кечсе о, теслим этильмейджек. 

6. Арал къабилелерининъ истегенлери тарафнен бирлешмеге 
хакълары оладжакъ. 

Анълашмадан сонъра Пейгъамберимиз -саллаллаху алейхи ве 
селлем- ве берабер олгьан мусульманлар Кябени зиярет этмеден Ме¬ 
динеге къайталар. 

ХУДЕЙБИЕ АНЪЛАШМАСЫНЫНЪ НЕТИДЖЕЛЕРИ 

Анълашманынъ шартлары ильк бакъышта мусульманлар ичюн 
чокъ агъыр корюне эди. Бунъа бакъмадан, Пейгъамберимиз -саллал¬ 
лаху алейхи ве селлем- бу шартларны къабул этти. Чюнки бу анълаш¬ 
манынъ келеджекте мусульманлар ичюн чокъ файдалы оладжагъы- 
ны биле эди. Керчектен де бойле олды. Мединеге къайткъанларында 
ёлда «Фетх суреси» эндирильди. Бу суреде Юдже Аллах, мусульман- 

ларгъа буюк бир фетх ве заферни мужделей эди. Меккели мушриклер 
имзалагъанлары бу анълашманен ильк кере мусульманларны таны- 
магъа меджбур олдылар. 

Арадан чокъ вакъыт кечмеден меккелилерден базылары мусуль¬ 
ман олып, Мединеге келелер. Анджакъ анълашмагьа коре мушриклер 
оларнынъ къайтарылмасыны истейлер. Бундан сонъра мусульман 
олып, Меккеден къачкъанлар Мединеге кетип оламагьанлары ичюн 
Меккенен Медине арасында бир ерде топланмагъа башлайлар. Бу ер 
меккелилернинъ тиджарет керванларынынъ кечкен муим бир ер эди. 

Белли бир муддет кечкен сонъ бу ерде мусульманлар къуветли 
бир джемиет мейдангъа кетирелер. Бу вазиет къаршысында мекке- 
лилер тиджарет ёлларынынъ телюкеге тюшмесинден къоркъмагъа 
башлайлар. Пейгьамберимиз -саллаллаху алейхи ве селлем-ге эльчи 
ёллап, арзу эткен меккели мусульманларнынъ Мединеге кетмелери- 
не изин берильмесини сорайлар ве анълашманынъ бу маддесининъ 
денъиштирильмесини истейлер. Пейгьамберимиз -саллаллаху алей¬ 
хи ве селлем- бу истекни къабул эте. Бойледже, башта мусульманлар 
ичюн зарарлы корюльген анълашма маддеси мушриклернинъ истеги- 
нен денъиштириле яни мусульманларнынъ файдасына ола. 

Худейбие анълашмасы нетиджесинде мусульманларнен мушри¬ 
клер арасындаки душманлыкъ эксиле. Мушриклер тарафыңдай келед- 
жектелюке ёкъ ола. Мусульманлар раатлыкъкъа къавушалар. Ислям- 
нынъ сеси әтрафта янгьырамагьа башлай. Меккедеки намлы кишилер 
Мединеге келип мусульман олалар. Бу анълашма мусульманларнынъ 
чокълашмасына ве къуветленмесине себеп ола. Ислямнынъ эр та¬ 
рафта яйылмасыны сакълай. 

КЪОМШУ ДЕВЛЕТ РЕИСЛЕРИНЕ ЁЛЛАНЫЛГЪАН 
ИСЛЯМГЪА ДАВЕТ МЕКТЮПЛЕРИ 

Хазрети Мухаммед -саллаллаху алейхи ве селлем- бутюн инсан- 
ларгъа Пейгьамбер оларакъ ёлланылгьандыр. Бу себепнен, Худейбие 
анълашмасындан сонъра Ислям динини дюньягъа теблигъ этюв вази- 
феси башлана. Византия императорына, Иран, Мысыр (Египет), Хабе- 
шистан (Эфиопия), Умман ве Бахрейн девлет реислерине Ислямгьа 
давет мектюплери ёллана. Пейгъамберимиз -саллаллаху алейхи ве 
селлем- кумюштен бир муурь яптыргъан ве узерине де «Мухаммедюф- 
Расулюллах» джумлесини яздыргъан эди. Мектюплерининъ астыны 
бунынънен муурьлей эди. 

Хабешистан укюмдары Исяямгъа давет мектюбини ала ве му- 
сульманлыкъны къабул эте. Византия императорынен Мысыр укюмда¬ 
ры Пейгъамберимиз -саллаллаху алейхи ве селлем-нинъ эльчилери- 
ни яхшы къабул этелер, анджакъ мусульманлыкъны къабул этмейлер. 
Иран укюмдары исе, Пейгъамберимиз -саллаллаху алейхи ве селлем- 
нинъ мектюбини окъугъан вакъыт чокъ сайгъысызлыкъ косьтере ве 
буюк бир ачувнен мектюпни йыртып ата. Бу укюмдар арадан чокъ 
вакъыт кечмеден огълу тарафыңдай ольдюриле ве Пейгъамберимиз 
-саллаллаху алейхи ве селлем-ге япкъан сайгъысызлыкънынъ джеза- 
сыны ала. 


ХАЙБЕРНИНЪ ФЕТХИ (Х.7 / М.628) 

Хайбер, Сирия ёлу узеринде еудийлернинъ яшагъан бир ер эди. 
Бу ерде еди къале бар эди. Мединеден сюрюльген еудийлернинъ бир 
къысмы да бу ерде яшай эдилер. Хайбер еудийлери Мединеге уджюм 
этмек ичюн бир план азырлайлар. Пейгъамберимиз -саллаллаху алей¬ 
хи ве селлем- буларгъа эльчи ёллап, анълашма теклиф эте. Еудий- 
лер, Пейгъамберимиз -саллаллаху алейхи ве селлем-нинъ теклифини 
къабул этмейлер. Мусульманларгъа уджюм этмек ичюн арап къабиле- 
леринден бириси олгъан Гъатафан къабилесинен анълашма ялалар. 
Олар уджюм этмеден, мусульманлар даа эвель арекет этерек 1600 ки- 
шилик бир ордунен ёлгъа чыкъалар. Учь куньде Хайберге келелер. Еу- 
дийлер мусульманларны корьген вакъыт къалелерине сакъланалар. 

Мында Пейгъамберимиз шойле дуа эте: 

«Я Раб! Биз сенден бу улькенинъ, бу ульке эалисининъ, бу уль- 
кедеки эр шейнинъ яхшылыгъыны истермиз. Онынъ халкъынынъ ве 
ичиндеки эр шейнинъ шерринден санъа сыгъынъырмыз». 

Пегьамберимиз -саллаллаху алейхи ве селлем- башта, еудийлер- 
ге анълашма теклиф эте. Факъат еудийлер теклифни къабул этмей¬ 
лер. Бунынъ узерине дженк башлана. 10 кунь девам эткен шиддетли 
чарпышмадан сонъра къалелери бирер-бирер алына. Али -радиалла- 
ху анх- бу дженкте буюк къараманлыкъ косьтере. Бир ара къалкъаны 
элинден туше ве о ерде олгъан бир къапыны къалкъан киби къуллана- 
ракъ, чарпышмагъа девам эткен эди. Бу дженкте мусульманлардан 10 
адам шехит ола. Еудийлерден 93 адам ольдюриле. 

Базы мусульман къадынлар да аскерлерге ярдым этмек, хаста- 
ларгьа илядж бермек, дженк мейданында аскерлерге сув дагъытмакъ 
узере бу дженкте иштирак этелер. 

Чаресиз къаягьан еудийяер, барыш истейяер. Тояракъяарында 
къаяаракъ, зираатчыяыкъ япмакъны ве къазангьан къазанчынынъ 
ярысыны мусуяьманяаргъа бермекни текяиф этелер. Истеклери къа- 
бул әтиле. Пейгъамберимиз -саллаллаху алейхи ве селлем- еудий- 
лерге яхшы мунасабетте ола эди. Будан файдалангьан еудийлер бир 
зияфет берип, Пейгъамберимиз -саллаллаху алейхи ве селлем-ни 
зеэрлемеге истейлер. Ашкъа зеэр къошулгъаныны Аллах Тааля тара¬ 
фыңдай Пейгъамберимиз -саллаллаху алейхи ве селлем-ге бильди- 
риле ве агъзына алгъан локъманы тышары атаракъ къуртула. 

КЯБЕ ЗИЯРЕТИ (КЪАЗА УМРЕСИ) (Х.7 / М.629) 

Бир йыл эвель япылгъан Худейбие анълашмасына коре бу йыл 
мусульманлар Меккеге кетип Кябени зиярет этеджек эдилер. Пейгъ¬ 
амберимиз, 2 000 мусульманнен бирликте Мединенден ёлгъа чыкъып, 
Меккеге келе. Кябени корыенлеринде, эп бир агъыздан текбир кетир- 
меге башлайлар. Усулына уйгъун оларакъ Кябени зиярет этелер ве 
ихрамдан чыкъалар. Эртеси кунь Пейгъамберимиз -саллаллаху алей¬ 
хи ве селлем- Кябеге кире. Уйле вакъты кельген сонъ Билял Хабеший 
татлы ве гурь сесинен уйле эзаныны окъуй. 2000 мусульман берабер- 
ликте джемаатнен уйле намазыны къылалар. 

Мусульманлар Меккеде учь кунь къалгьандан сонъра Мединеге 
къайталар. Бу зиярет сырасында меккелилер, мусульманларны дикъ- 
къатнен козетелер. Мусульманларнынъ темизлиги, гузель ахлякъы 
оларда гузель теэссуратлар къалдыра. Ислямгьа нисбетен ичлерин- 
де севги уянмагьа башлай. Къурейшлернинъ намлы инсанларындан 
Халид бин Велиднен Амр бин эль-Ас Мединеге келелер ве Ислямны 
къабул этелер. 


МЕККЕНИНЪ ФЕТХИ (Х.8 / М.630) 

Меккелилер Худейбие анълашмасыны бозалар. Пейгъамбери¬ 
миз -саллаллаху алейхи ве селлем- оларгъа хабер ёллап, анълашма 
шартларына уймаларыны талап эте. Меккелилер анълашма шартла- 
рыны беджермеге разы олмайлар. Япылгъан корюшмелерден де ич 
бир нетидже чыкъмай. Пейгъамберимиз -саллаллаху алейхи ве сел¬ 
лем- Меккени фетх этмеге къарар бере ве 10 000 адамлыкъ бир орду 
азырлап, хиджретнинъ 8-джи сенеси Рамазан айында Мекке узерине 
юрюш япа. 

Меккелилернинъ мусульманларнен дженклешеджек кучьлери ёкъ 
эди. Ислям ордусы дёрт тарафтан Меккеге кире. Пейгьамбер Эфен- 
димиз -саллаллаху алейхи ве селлем- Меккенинъ къан тёкюлмеден 
алынмасыны истей эди. Бу себептен аскерлерге шойле дей: 

«Кесин-кес къан тёкменъиз, силя къулланмагъа киришменъиз». 

Айткъаны киби де ола. Мекке къан тёкюлмеден фетх әтиле. Пейгъ- 
амберимиз -саллаллаху алейхи ве селлем- Харем-и Шерифке кирип 
Кябени путлардан темизлете ве анда топлангъан инсанларгъа муим 
бир хутбе окъуй. Пейгъамберимиз -саллаллаху алейхи ве селлем- бу 
хутбесинде: 

Аллахнынъ бирлигини, инсанларнынъ тенъ укъукълы олгъанла- 
рыны, кечмиштеки къан даваларынынъ ёкъ этильмесини анълаткъан- 
дан сонъра шу манадаки аетни окъуй: 

«Эй инсанлар! Догрусы, биз сизни бир эркекнен бир къадындан 
яраттыкъ. Ве бир-биринъизнен танышманъыз ичюн къавимлерге ве 
къабилелерге айырдыкъ. Аллах янында энъ дегерлинъиз, Ондан энъ 
чокъ къоркъкъанынъыздыр. Шубесиз, Аллах билир ве эшитир» (Худ- 
журат, 13). 

Бу сёзлерни динълеген меккелилер, бир вакъытлар Пейгъамбе¬ 
римиз -саллаллаху алейхи ве селлем-ни ольдюрмеге истеген , ильк 
мусульманларны шефкъатсыз эзиетлеген , Ислям нуруны сёндюрмек 
ичюн эллеринден кельгенини япкъан эдилер. Шимди боюнларыны 
эгип, кендилерине бериледжек къарарны беклей эдилер. 

Пейгъамберимиз -саллаллаху алейхи ве селлем- оларгъа шойле 

дей: 

- Эй Къурейш топлулыгъы! Сизлерге не япаджагъымны тюшюне- 
синъиз? 

- Сен, сойлу ве шерефли бир къардашсынъ, - дедилер. 

Пейгъамберимиз-саллаллаху алейхи ве селлем- бу ерде де мер- 

хаметлигини косьтере. 

- Бугунь сизни къабатламакъ ёкъ, эпинъиз сербестсинъиз», - бую- 
ра ве эписини афу эте. 

Меккени фетих эткен буюк Пейгъамбер -саллаллаху алейхи ве 
селлем-, сынъырсыз мерхамети, багьышлайыджылыгьынен де гонъ- 
юллерни фетих эте. Инсанлыкъкъаэнъ гузельахлякъ ве фазилетдерси 
бере. Меккенинъ фетих этильген куню уйле эзаныны Билял Хабеший 
-радиаллаху анх- Кябенинъ дамына чыкъып окъуй. Намаз къылгъан- 
дан сонъра Пейгъамберимиз -саллаллаху алейхи ве селлем- Сафа 
тёпесине чъыкъа. Янъы мусульман олгъанлар да анда топланалар. 

Эвеля эркеклер, сонъра да къадынлар биат этелер. (Пейгъамберимиз 
-саллаллаху алейхи ве селлем-ге итаат этеджеклерине сёз берелер). 

ХУНЕЙН ДЖЕНКИ (Х.8 / М.630) 

Меккенинъ алынмасынен Кябе путлардан темизлене, мушриклер- 
нинъ чокъусы мусульман олалар. Ислямиет пек тез дюньягьа яйыл- 
магъа башлай. 

Мекке якъынында Хавазин къабилеси бар эди. Олар путларгьа 
тапкъан къалабалыкъ къабиле эди. Меккедеки путларнынъ парча- 
ланмасындан сонъра невбет кенди путларына кельгенини тюшюнип, 
мусульманларнен дженклешмеге къарар берелер. Мусульманларгъа 
уджюм этмек узере Меккенен Таиф арасында Хунейн дейильген ерде 
20000 адамлыкъ бир орду топлана. 

Пейгъамберимиз -саллаллаху алейхи ве селлем- даа Меккеден 
Мединеге къайтмагъан эди. Душманнынъ бу азырлыгъыны эшиткени 
вакъыт 12 000 адамлыкъ бир орду топлап, душман булунгъан Хунейн- 
ге арекет эте. 

Душман тар бир вадийде пыстырма къура. Мусульманлар чокъ- 
лукъ олгъанларына ишанып душмангъа эмиет бермейлер, керек ол- 
гъан тедбирлерни алмайлар. Саба эрте Ислям ордусы вадийден кеч- 
кенде шиддетли уджюмге огърай. Мусульман ордусы дагьылмагъа 
башлай. Бу ал Ислямнынъ келеджеги ичюн чокъ телюкели эди. 

Душман ордусынынъ шиддетли уджюмлерине джесаретнен къар- 
шылыкъ косьтерген ве дженк саасында аякъта сагълам бир шекильде 
тургъан тек бир къараман къалгьан эди. О да Пейгъамбер Эфендимиз 
Мухаммед -саллаллаху алейхи ве селлем- эди. 

Пейгъамберимиз -саллаллаху алейхи ве селлем- дагъылгъан му- 
сульманларны янына чагъыра. Онынъ сесини эшиткен Ислям орду¬ 
сы янъыдан топлана. Душман узерине уджюм эте. Бу амансыз уджюм 
къаршысында душман ордусы неге огърагъаныны анълап оламай, 
шашмалай. Дагъылып къачмагъа башлай. Мусульманлар дженкнинъ 
башында къыскъа бир вакъыт енъильселер де, сонъра текрар зафер 
къазаналар ве бунъа чокъ къуваналар. Душман бу дженкте чокъ сайы- 
да әсир, бинълернен деве, къой ве чокъ микъдарда кумюш къалдырып 
къача. 

Бу дженкте Пейгъамберимиз -саллаллаху алейхи ве селлем-нинъ 
джесарети, метанети нетиджесинде гъалебе къазаныла. 

ЭВТАС ДЖЕНКИ (Х.8 / М.630) 

Мусуяьманяар, Хунейден къачкъан душманны Эвтас дейияьген 
ерге къадар къуваяайяар. Анда янъыдан топяанмагьа башяагьан 
душманны сарып алып, енъелер ве кесин бир гьалебе къазаналар. 
Душман бундан сонъра бир даа топланып оламай. Бу дженкте мусуль- 
манлардан дёрт адам шехит ола. Душмандан етмиш адам ольдюри- 
ле. 


ТАИФ КЪАМАЧАВЫ (Х.8 / М.630) 

Хунейн дженкинде мушриклернинъ реиси олгъан Малик бин Авф 
къачып, Таиф къалесине сакълангьан эди. Бу себептен Ислям ордусы 
Таиф къалесини къамачавгьа ала. Таифлилер, къалелерине къапана- 
ракъ кендилерини имае этелер. Къамачав бир ай къадар девам эте, 
факъат къале сагьлам олгъаны ичюн аламайлар. Мусульманлар да 
къамачавдан вазгечерек кери къайталар. Таифлилер даа сонъра пут- 
къа тапмакътан вазгечип, мусульманлыкъны къабул этелер. 

Пейгъамберимиз -саллаллаху алейхи ве селлем-, янъы мусуль- 
ман олгъан меккелилерге Къуран-ы Керимни ве Ислям динини огрет- 
мек ичюн Муаз бин Джебель -радиаллаху анх-ны Меккеде къалдырып, 
асхабынен бирликте Мединеге къайта. 

ТЕБУК СЕФЕРИ (Х.9/М.630) 

Тебук Мединенен Шам арасындаки бир ер. Мекке фетих этильген- 
ден сонъра Ислям дини тез яйылмагъа башлай. 

Византия империясы Ислямнынъ яйылмасыны токътатмакъ ичюн 
дженкке азырланмагьа башлай. Христиан олгъан араплар да онынъ- 
нен берабер олалар. 

Бундан хабер алгъан мусульманлар гонъюлли оларакъ топлан- 
магъа башлайлар. Хазрети Эбу Бекирнен Хазрети Осман ордунынъ 
азырланмасы ичюн буюк ярдымлар этелер. Къадынлар да зийнет 
эшьяларыны багъышлап, озь исселерини къошалар. Душман къувет- 
лерини дагъытмакъ макъсадында Пейгьамбримиз -саллаллаху алей¬ 
хи ве селлем- 30.000 адамлыкъ бир ордунен Мединеден ёлгьа чыкъа. 
Язнынъ сыджагъында юзлердже километрлик чёлни кечип, Тебукке 
келелер. Душман дженк мейданындан къача ве къалелерине къапа- 

на. Мусульманларнынъ къаршысына чыкъаджакъ кимсе олмагъаны 
ичюн дженклешмеге заруриет къалмай ве Ислям ордусы артына къай- 
та. Бойледже, душман къоркъутыла ве сеферден бекленген нетидже 
алынмай. 


МУСТАКЪИЛЬ ОКЪУВ ичюн 

Месджид-и Дырарнынъ йыкъытылмасы... 

Мунафыкълар Куба джамисининъ джемаатыны больмек, мусуль¬ 
манларны парчаламакъ ве Эбу Амир адындаки бир Ислям душманына 
ер азырламакъ макъсадынен Медине якъынында бир джами ялалар. 

Бекледиклери Эбу Амир, Ухуд ве Хунейн дженклеринде иштирак 
этил, Пейгъамберимиз -саллаллаху алейхи ве селлем-ге къаршы аре- 
кетлер япкъан, бир нетидже алып оламагъандан сонъ Шамгьа (Сирия) 
къачкъан эди. Андан мунафыкъларгъа шойле хабер ёллай: «Элинъиз- 
ден келыени къадар силяланынъ, азырланынъ, манъа бир ибадетхане 
япынъ, мен Византия Императорына кетем, буюк бир ордунен келип 
Мухаммедни ве асхабыны Мединеден чыкъараджам». 

Бу адамнынъ тешвикъинен мунафыкълар Месджид-и Дырарны 
яни «Зарарлы месджид»ни ялалар. Мунафыкълар, ихтиярлыкъ ве ха- 
сталыкъ киби себеплернен Пейгъамберимиз -саллаллаху алейхи ве 
селлем-нинъ джамисине барып оламгъанларыны баана этил, бу ерде 
топланмагъа истей эдилер. Тыш корюниши джами олгъан бу бина, ае¬ 
лында мусульманларны парчаламакъ ичюн япылгъан бир фесат юва- 
сы эди. 

Мунафыкълар Пейгъамберимиз -саллаллаху алейхи ве селлем- 
ни давет этил, япкъан джамилерини ачмасыны истейлер. Аллах Тааля 
Джебраиль -алейхис селям-ны ёллап, джамининъ мусульманларны 
парчаламакъ макъсадынен япылгъаныны бильдире. Бунынъ ичюн 
Пейгъамберимиз -саллаллаху алейхи ве селлем-, Тебук сеферинден 
къайткъандан сонъ бу джамини йыкътырып, якътыра. Бойледже, му¬ 
нафыкълар ярамай макъсатларыны керчеклештирип оламайлар. Эбу 
Амир де Шамда перишан бир алда оле. 

ПЕЙГЪАМБЕРИМИЗНИНЪ 
-саллаллаху алейхи ве селлем- 
ДЖЕНКЛЕРИНИНЪ ХУСУСИЕТЛЕРИ 

Пейгъамберимиз -саллаллаху алейхи ве селлем- инсанларны 
гузель сёзлернен Ислямгъа давет этти ве ич бир кимсеге къатты ве 
джаныны агъыртаджакъ шекильде муамеле япмады. Бунъа къаршы- 
лыкъ мушриклер, Пейгъамберимиз -саллаллаху алейхи ве селлем-ге 
ве Онъа инангъанларгъа эр тюрлю ярамайлыкълар яптылар. Диний 
инамлары себебинден бир чокъ мусульмангъа даянылмаз дереджеде 
эзиет этильген, базылары да амансыз ольдюрильген эдилер. 

Мусульманлар, кендилерине япылгъан бу мерхаметсизликлерге 
тамам 13 йыл сабыр этелер. Сонъунда догъып оськен ветанларыны 
ташлап, Мединеге кочьмеге меджбур олалар. Анджакъ, Мединеде де 
мусульманларгъа раатлыкъ бермейлер. Бойле вазиет къаршысын- 
да мусульманларнынъ кендилерини къорчаламакъ ичюн дженклеш- 
мектен башкъа чарелери къалмагъан эди. Бу себепнен хиджретнинъ 
2-джи йылында дженкке изин берильгенини бильдирген аетлер назиль 
ола. Бу аетлернинъ манасы шойле: 

«Озьлерине дженк ачылгъан мусульманларгъа, зулумгъа 
огърагъанлары себебинен, дженкке изин берильди. Шубесиз ки, 
Аллах, оларгъа ярдым этмеге мытлакъа къадырдыр». (Хадж,39). 

«Сизге къаршы дженк ачкъанларгъа сизде Аллах ёлунда 
дженк ачынъ. Сакъын адден ашманъ, чюнки, Аллах адден аш- 
къанларны севмез». (Бакъара,190). 

Керек бу аетлерге, керек олса Пейгъамберимиз -саллаллаху 
алейхи ве селлем- япкъан дженклерге бакъылгьаны вакъыт шу хусу- 
сиетлерни корьмек мумкюн: 

1. Пейгъамберимиз -саллаллаху алейхи ве селлем-нинъ джен- 
клери уджюм макъсадынен япылмады. Чюнки Ислям, барыш дини- 
дир. 

2. Бу дженклер, душман уджюмлерине маниа олмакъ, Аллах- 
нынъ адыны юджельтмек, мусульманларнынъ динлерини, джанлары- 
ны ве малларыны къорчаламакъ ичюн япылгъан мудафа дженклери 
эди. Чюнки хакъсызлыкъкъа ве зулумгъа огьрагьан инсанлар, кенди¬ 
лерини къорчалама хакъкъына саиплер. 

СУАЛЛЕР ВЕ ВАЗИФЕЛЕР 

1) Бедир дженки не вакъыт ве кимлер арасында олды? 

2) Бедир дженкининъ себеплери нелер? Нетиджедеси не олды? 

3) Ухуд дженки къаерде ве не вакъыт олды? 

4) Ухуд дженкининъ себеплери нелер? Насыл екюнленди? 

5) Бу дженктен мусульманлар насыл дерс алмакъ кереклер? 

6) Хендек дженки не вакъыт олды, себеплери не эди, нетиджеси 
насыл олды? 

7) Худейбие анълашмасы не вакъыт ве кимлер арасында япыл- 
ды, нетиджелери насыл олды? 

8) Пейгьамберимиз -саллаллаху алейхи ве селлем- къайсы дев- 
лет реислерине Ислямгъа давет мектюплери ёллады? 

9) Хайбер не вакъыт ве насыл фетх этильди? 

10) Кябе зиярети не вакъыт япылды? 

11) Мекке не вакъыт фетх этильди. Пейгьамберимиз -саллаллаху 
алейхи ве селлем- мушриклерге насыл мунасебетте олды? 

12) Хунейн дженки къаерде олды? Бу дженкнинъ себеби не, не¬ 
тиджеси насыл олды? 

13) Эвтас дженки ве Таиф къамачавынынъ нетиджелерини анъ- 
латынъыз? 

14) Пейгьамберимиз -саллаллаху алейхи ве селлем- Меккеден 
Мединеге не вакъыт къайтты? 

15) Пейгьамберимиз -саллаллаху алейхи ве селлем-нинъ джен- 
клерининъ хусусиетлерини анълатынъыз? 

ЕДИНДЖИ БОЛЮК 

ПЕЙГЪАМБЕРИМИЗНИНЪ 
СОНЪ КУНЬЛЕРИ 

-САЛЛАЛЛАХУ АЛЕЙХИ ВЕ СЕЛЛЕМ- 


МЕВЗУЛАР 


• Эбу Бекир -радиаллаху анх-нынъ хадж эмирлиги 

• Веда хаджы 

• Веда хутбеси 

• Пейгъамберимиз -саллаллаху алейхи ве селлем-нинъ 
тарихий Веда хутбесинден парчалар 

• Пейгъамберимиз -саллаллаху алейхи ве селлем-нинъ 
хасталанмасы ве вефаты 

• Пейгъамберимиз -саллаллаху алейхи ве селлем-нинъ 
вефатындан сонъра олгъан адиселер 

• Пейгъамберимиз -саллаллаху алейхи ве селлем-нинъ 
балалары 

• Ашере-и Мубешшере 

• Пейгъамберимиз -саллаллаху алейхи ве селлем-нинъ 
асхабы 

• Пейгъамберимиз -саллаллаху алейхи ве селлем-нинъ 
инсанлыкъкъа ышыкъ туткъан юксек ахлякъы 

ХАЗРЕТИ ЭБУ БЕКИРНИНЪ 
ХАДЖ ЭМИРЛИГИ (Х.9 / М.631) 

Хиджретнинъ 9-ынджы йылы хадж мевсими кельгенде, Пейгъам- 
беримиз -саллаллаху алейхи ве селлем- хаджгъа кетмек ичюн топлан- 
гьан 300 адамнен берабер Хазрети Эбу Бекир -радиаллаху анх-ны 
хадж эмири оларакъ Меккеге ёллай. Артындан да Хазрети Али -ради¬ 
аллаху анх-ны ёллай. 

Хазрети Али -радиаллаху анх-, Хадж вазифелерининъ насыл япы- 
ладжагьыны анълатып, шуларны теблигь эте: 

«Бундан сонъра путларгъа тапкъанларнынъ Хадж этмеси ве Кя- 
бени чыплакъ оларакъ таваф этильмеси ясакълана». 

Ислям тарихында биринджи кере бу сене, диний эсасларгъа уй- 
гъун оларакъ Хадж ибадети ерине кетириле. 

ВЕДА ХАДЖЫ (Х.10 / М.632) 

Мекке фетих этильгенден сонъра Ислям дини гъает тез яйылмагъа 
башлай. Аллах Таалянынъ бирлиги инамы юреклерге темелли ерле- 
ше. Къуртулышнынъ Ислямда олгъаныны корьген инсанлар, озьлери 
джемаат алында келип мусульман олмагъа башлайлар. 23 йыллыкъ 
шерефли бир муджаделенинъ хайырлы нетиджесини корьген Пейгъ- 
амберимиз -саллаллаху алейхи ве селлем-, хиджретнинъ 10-ынджы 
йылында 100 ОООден зияде мусульманнен бирликте хадж эте. 

Пейгъамберимиз -саллаллаху алейхи ве селлем-, Арафатта 124 
000 ге якъын мусульмангъа хитап этерек мешур хутбесини окъуй. 
Бунъа «Веда хутбеси» дейиле. Бу хутбеден сонъра шу манадаки ает-и 
кериме назиль ола: 

«Бугунь сизге дининъизни текмилледим, узеринъизге ниметимни 
тәмамладым ве сиз ичюн дин оларакъ Ислямны сечтим». 

Пейгъамберимиз -саллаллаху алейхи ве селлем-, ахырет ёлджу- 
лыгъынынъ якълашкъаныны ве бундан сонъра Хадж этемейджегини 
анълагьаны ичюн мында мусульманларнен ведалаша. Бу себепле, 
Пейгъамберимиз -саллаллаху алейхи ве селлем-нинъ бу хаджына 
«Веда хаджы» дениле. 

Пейгъамберимиз -саллаллаху алейхи ве селлем-, Хадж вазифе- 
сини битиргенден сонъра берабер олгъан мусульманларнен Мединеге 
къайта. 

ВЕДА ХУТБЕСИ 

Бу хутбеде эшитлик шартлары бильдириле, керчек манада хузур 
ве бахтлылыкънынъ әсаслары анълатыла. О вакъыт сесини узакъкъа 
еткизмек ичюн Пейгъамберимиз -саллаллаху алейхи ве селлем-нинъ 
сёйлеген эр джумле, башкъа бириси тарафыңдай юксек сеснен текрар 
әтиле, бутюн джемааткъа олгъаны киби эшиттириле эди. Бу хутбе, ин¬ 
сан хакълары бутюн дюнья беяннамесинден чокъ эвель, инсан хакъ- 
ларыны къорчалагьан муим укюмлерни озь ичине алгъан эди. 

Веда хутбесинде ер алгъан бу укюмлер шулар: 

1. Ислямиеттен эвель олгъан бутюн джахилиет адетлери ёкъ әти¬ 
ле. 

2. Бутюн инсанлар мусавийдир. Бир инсаннынъ дигеринден 
устюнлиги Аллах Таалягьа сайгъысынен ольченир. 

3. Джан, мал ве намус мукъаддестир; эр тюрлю теджавуздан къор- 
чалангъандыр. 

4. Эманетлер саиплерине берильмеси керек. 

5. Фаизнинъ эр тюрлюси харам. 

6. Къан давалары ёкъ әтиле. 

7.Эркеклер къадынларнынъ хакъларыны къорчалайджакъ, къа- 
дынлар да эркеклернинъ хакъларыны къорчалайджакъ. Эм къадын, 
эм де эр киши зинадан къачынаджакълар. 

8. Бутюн мусульманлар къардаштыр. Дин кардашынынъ хакъкъы- 
на теджавуз этмек харамдыр. 

9-Хызметчилерге яхшы мунасебетте олунмалы. 


МУСТАКЪИЛЬ ОКЪУВ ичюн 

Пейгъамберимиз -саллаллаху алейхи ве селлем-нинъ тарихий 
веда хутбесинден нумюнелер: 

Эй инсанлар! 

Сёзюмни яхшы динъленъиз. Бильмейим, бельки бу сенеден 
сонъра сизинънен бу ерде эбедий оларакъ бир даа корюшемейд- 
жем. 

Инсанлар! 

Бу куньлеринъиз насыл мукъаддес куньлер исе, бу айла- 

рынъыз насыл мукъаддес айлар исе, бу шеэринъиз (Мекке) на- 
сыл мубарек бир шеэр исе, джанларынъыз, малларынъыз, на- 
мусларынъыз да ойле мукъаддестир, эр тюрлю теджавуздан 
къорчалангъандыр. 

Асхабым! 

Ярын Раббинъизге къавушаджакъсынъыз ве бугуньки эр 
ал ве арекетинъизден мухакъкъакъ соруладжакъсынъыз. Сакъ- 
ын менден сонъра эски бозгъунлыкъларгъа къайтып да бири- 
биринъизнинъ бойнунъызны урманъыз. Бу васиетимни, бу ерде 
булунгъанлар булунмагъанларгъа бильдирсин. Ола билир ки, 
бильдирильген кимсе, бу ерде булунып да эшиткен кимседен 
даа яхшы анълап мухафаза этер. 

Асхабым! 

Кимнинъ янында бир эманет олса оны саибине берсин. Фай- 
ызнынъ эр чешити лягъу этильгендир, аягъымнынъ астын¬ 
дадыр. Лякин борджунъызнынъ аслыны бермек керек. Не зулум 
этинъиз, не де зулумгъа огъранъыз. Аллахнынъ эмринен фай- 
ызджылыкъ артыкъ ясакътыр. Джахилиеттен къалгъан бу 
чиркин адетнинъ эр тюрлюси аягъымнынъ астындадыр. 

Асхабым! 

Джахилиет девринде алып барылгъан къан давлары да бу- 
тюнлейин лягъу әтиле. 

Инсанлар! 

Бугунь шейтан сизинъ шу топракъларынъызда янъы- 
дан тесир ве акимиет къурмакъ кучюни эбедий гъайып этти. 
Факъат сиз; бу къалдыргъаным шейлер тышында, кучюк корь- 
генинъиз ишлерде онъа уйсанъыз бу да оны мемнюн этер. Ди- 
нинъизни къорчаламакъ ичюн булардан да сакъынынъыз. 

Инсанлар! 

Къадынларнынъ хакъларыны къорчаламанъызны ве бу 
хусуста Аллахтан къоркъманъызны тевсие этем. Сиз къа- 
дынларны, Аллахнынъ эманети оларакъ алдынъыз; оларнынъ 
намусларыны ве иффетлерини Аллах адына сёз берип хелял 
этиндинъиз. Сизинъ къадынлар узеринде хакъкъынъыз, олар¬ 
нынъ да сизинъ узеринъизде хакълары бар. Сизинъ къадынлар 
узериндеки хакъкъынъыз - оларнынъ аиле ювасыны, сизинъ 
сайгъы косьтермеген ич бир кимсеге аякъ асты эттирмеме- 
леридир. 

Муминлер! 

Сизге бир эманет ташлайым ки, онъа сым-сыкъ сарылынъ- 

ыз, ёлунъызны ич шашырмазсынъыз. О эманет - Аллах китабы 
Къурандыр. 

Муминлер! 

Сёзюмни яхшы динъленъиз ве яхшы эзберленъиз. Мусуль- 
ман мусульманнынъ къардашыдыр, бойледже бутюн мусуль- 
манлар къардаштыр. Дин къардашынъызгъа аит олгъан эр 
анги бир хакъкъа теджавуз башкъасына хелял дегильдир. Лякин 
гонъюль разылыгъы иле кендиси берсе, о - хелялдыр. 

Асхабым! 

Кендинъизге де зулум этменъиз. Кендинъизнинъ де узе- 
ринъизде хакъкъынъыз бар. 

Инсанлар! 

Аллах, эр хакъ саибине хакъкъыны (Къуранда) бергендир. 
Вариске еасиет этменинъ кереги ёкътыр. 

Инсанлар! 

Раббинъиз бирдир. Бабанъыз бирдир; эпинъиз Адемнинъ 
балаларысынъыз. Адем исе топракътандыр. Аллах янында энъ 
къыйметли олгъанынъыз, Онъа энъ чокъ сайгъы косьтерге- 
нинъиздир. Арапнынъ арап олмагъандан Аллахтан къоркъмакъ 
ольчюсинден башкъа ич бир устюнлиги ёкътыр. Инсанлар, 
ярын мени сизден сорайджакълар, не айтаджакъсынъыз? 

« - Аллахнынъ эльчилигини ерине кетирдинъ, еазифенъ- 
ни энъ гузель шекильде яптынъ, бизге еасиет ве насихатта 
булундынъ»- деп шеадет этермиз. (Бунынъ узерине Пейгъам- 
беримиз -саллаллаху алейхи ве селлем- мубарек шеадет пар- 
магъыны кокке догъру котере, сонъра джемааткъа чевирилип, 
пармагъыны эндирип шойле дей ) Шаат ол, я Раб. Шаат ол, я 
Раб. Шаат ол, я Раб. 

ПЕЙГЪАМБЕРИМИЗНИНЪ 
-саллаллаху алейхи ве селлем- 
ХАСТАЛАНМАСЫ ВЕ ВЕФАТЫ 
(Х.10 / М. 8 ИЮНЬ 632) 

Пейгъамберимиз -саллаллаху алейхи ве селлем- Веда хаджыны 
япып, Мединеге къайта ве бир къач куньден сонъ хасталана. О, вази- 
фесининъ сонъуна кельгенини ве бу дюньядан кочьмек вакътынынъ 
кельгенини анълай. Хасталыгьы кунь-куньден арта эди. Хаста олгъан- 
да эзан окъулгъан вакъыт джамиге барып намазны къылдыра эди. 

Факъат олюмине учь кунь къалгьанда хасталыгьы зорлаша. Джамиге 
чыкъып оламай. Хазрети Эбу Бекир -радиаллаху анх-нынъ джемаат- 
гъа имамлыкъ япмасыны ве намазларны къылдырмасыны әмир эте. 

Къызы Хазрети Фатима -радиаллаху анха- эр кунь бабасыны зия- 
рет эте эди. Пейгьамберимиз олюм тёшегинде къызына шойле насиат 
эте: 

«Эй Пейгьамбернинъ къызы Фатима, сени ахырет кунюнинъ ме- 
сулиетинден къуртараджакъ хайырлы ишлер яп. Пейгъамбер къызы 
олмакъ санъа бир шей къазандырмаз. Мен сени о куннинъ дешетин- 
ден къуртарып оламам». 

Хасталыгъы зорлашкъан бир кунь де асхабына шуларны айта: 
«Сизлер кене манъа къавушаджакъсынъыз. Корюшеджегимиз ер, Кев- 
сер хавузынынъ кенарыдыр. Эр ким анда меннен корюшмеге истесе, 
элини ве тилини керексиз иш ве сёзлерден къорчаласын. Бу дюньядан 
кочьмек вакътынынъ келыени хакъкъында манъа хабер берильди. Ал- 
лахыма къавушаджагъыма севинем. Умметимден айырыладжагъым 
ичюн де кедерлим. Мен хаберими алдым. Аллахкъа кетем.» 

Пейгъамберимиз олюминден эки кунь эвель базы сахабелернинъ 
ярдымынен джамиге келе. Яваш-яваш минберге чыкъа. Юзюни дже- 
мааткъа чевирип шойле дей: 

« - Эй мусульманлар! Әгер биринъизге къаршы ярамайлыкъ яп- 
къан олсам, онынъ къаршылыгъыны къабул этмеге азырым. 

- Кимни ургьан олсам иште, аркъам, кельсин урсун. Кимнинъ мен- 
ден аладжагъы бир шей олса иште, малым, кельсин хакъкъыны ал¬ 
сын. 

Июнь 8, базарэртеси сабасы Пейгъамберимиз -саллаллаху алей- 
хи ве селлем-нинъ хасталыгъы бираз енгиллешкени вакъыт джамиге 
келе. Отургъаны ерде Хазрети Эбу Бекир -радиаллаху анх-къа уйып, 
саба намазыны джемаатнен къыла. Джамиден эвине къайткъан вакъ¬ 
ыт хасталыгъы зияделеше. Къушлукъ вакътында; «Я Раб! Олюмнинъ 
шиддетине къаршы манъа къолайлыкъ бер. Джанымны татлылыкънен 
ал» деп дуа эте. Янында бир савутта сувукъ сув бар эди. Элини сувгъа 
батырып, бунынънен мубарек юзюни серинлете эди. 

Ниает, уйле вакътында элини котере. Шеадет пармагъыны тёпеге 
котерип: «Рефикъ-ы Алягъа - Юдже Досткъа» дей. Сонъ сёзю бу ола. 

Аллах эльчиси 63 яшында мубарек рухуны Мевлясына теслим 
этти. ( Раббиуль-эввель 12, базарэртеси, Х.10 / М. Июнь 8, 632с.). 

Пейгъамберимиз -саллаллаху алейхи ве селлем- вефат этке- 
ни ерде дефин әтиле. Мединеде, Онынъ къабрининъ олгъаны ерге 

«Равза-и Мутаххара» яни «Тер-темиз бахча» дейияе. Севгияи Пейгъ¬ 
амберимиз -саялаялаху алейхи ве селлем-нынъ 23 йыллыкъ пейгъам- 
берлик аятынынъ 13 йылы Меккеде, 10 йылы да Мединеде кечти. О, 
инсанлыкънынъ бахтиярлыгъы ичюн чалышты. Сонъ пейгьамбер ола- 
ракъ вазифесини хакъкъынен ерине кетирди ве бу дюньядан кочьти. 

Дюнья неге саип исе, Онынъ вергисидир эп; 

Борджлу Онъа джемиети, борджлу Онъа эр бири; 

Борджлудыр О масумгьа бутюн бир бешериет, 

Я Раб бизни махшерде бу икърарнен хашр эт. 

Мехмет Акиф Эрсой 

ПЕЙГЪАМБЕРИМИЗНИНЪ 
-саллаллаху алейхи ве селлем- 
ВЕФАТЫНДАН СОНЪ ОЛЫП КЕЧКЕН АДИСЕЛЕР 

Пейгъамберимиз -саллаллаху алейхи ве селлем-нинъ олюми му- 
сульманлар арасында терен къайгьы мейдангъа кетире. Асхаптан ба- 
зылары Онынъ олюмине инанмагъа истемейлер. О сырада Хазрети 
Эбу Бекир -радиаллаху анх- келе. Пейгъамберимиз -саллаллаху алей¬ 
хи ве селлем-нинъ юзюни ачып, къапата ве агълай. Сонъра къыскъа 
бир къонушма япып асхабынынъ гонъюлини котере. 

Шу куню япылгъан узун меджлисте Хазрети Эбу Бекир -радиал¬ 
лаху анх- Халифе оларакъ сайлана. Эртеси салы куню мусульманлар 
джамиде топланып, Хазрети Эбу Бекир -радиаллаху анх-къа биат эте¬ 
лер. 

Пейгъамберимиз -саллаллаху алейхи ве селлем- олюминден бир 
кунь сонъра яни салы куню, вефат эткен еринде дефин әтиле. 

Пейгъамберимиз -саллаллаху алейхи ве селлем- хасталангъаны 
вакъыт янында еди дирхем акъчасы бар эди. Бу акъчаны садакъа ола¬ 
ракъ фукъарелерге дагъыттыра. Вефат эткенинде акъчасы ёкъ эди, 
артындан бир шей мирас оларакъ къалдырмады. 

Онынъ къалдыргъан энъ буюк мирасы дюньяны къаранлыкълар- 
дан чыкъарып айдынлыкъкъа къавуштыргъан Ислямнынъ нуру ве ин- 
санларны керчек бахтиярлыкъкъа къавуштыргъан ахлякъ ве фазилет 
къанунларыдыр. 

Къуран-ы Керимнинъ косьтерген ве Пейгъамберимиз -саллаллаху 
алейхи ве селлем-нинъ сызгъан нурлу ёлундан кеткенлер не бахтлы 
инсанлар... 

ПЕЙГЪАМБЕРИМИЗНИНЪ БАЛАЛАРЫ 
-саллаллаху алейхи ве селлем- 

Пейгьамберимиз -саллаллаху алейхи ве селлем-нинъ учь огълан, 
дёрт къыз олмакъ узере еди баласы дюньягъа кельди. 

Огълан балалары: Къасым, Абдуллах ве Ибрахим. 

Къыз балалары: Зейнеб, Рукъые, Умму Кульсум ве Фатима. 

Балаларынынъ алтысы Хазрети Хатиджеден, огьлу Ибрахим, 
Хазрети Мериеден догьгъанлардыр. 

Къасымнен Абдуллах Пейгьамберимизге Пейгъамберлик кель- 
меден, кучюк яшта ольдилер. Пейгъамберимиз -саллаллаху алейхи 
ве селлем- балаларынынъ олюмине чокъ янгъан эди. Огьлу Ибрахим 
исе, хиджреттен сонъра Мединеде догъды. О да кучюк яшта вефат 
этти. Огълунынъ олюми узерине Пейгъамберимиз -саллаллаху алей¬ 
хи ве селлем- козьяшы тёкерек шу сёзлерни айта: 

«Козь яшара, юрек къайгъынен тола. Аллахнынъ ризасына уйгъун 
олгъандан башкъа бир сёз сёйленильмез. Эй Ибрахим, сени гьайып 
этменинъ терен къайгъысы ичиндемиз». 

Ибрахимнинъ ольгени кунь кунеш тутулгъан эди. Базы кимселер 
«Ибрахимнинъ ольгени ичюн кунеш тутулды» дедилер. Пейгъамбери¬ 
миз -саллаллаху алейхи ве селлем- бу тюшюндженинъ янълыш олгьа- 
ныны бильдирип, шойле буюра: 

«Шубесиз кунеш ве ай, Аллахнынъ аетлеринден эки нишандыр. 
Булар ич кимсенинъ олюминден я да аятындан долайы тутулмаз- 
лар». 

Пейгъамберимиз -саллаллаху алейхи ве селлем-нинъ эписи къыз- 
лары осьтилер ве эвлендилер. Хазрети Фатима -радиаллаху анха-дан 
башкъа учь къызы Пейгъамберимиз -саллаллаху алейхи ве селлем- 
ден эвель вефат этелер. Кучюк къызы Фатима -радиаллаху анх-, Али 
-радиаллаху анх- нен эвлене. Пейгъамберимиз -саллаллаху алейхи ве 
селлем-нинъ несеби онынъ союндан девам эте. 

АШЕРЕ-И МУБЕШШЕРЕ 

Пейгъамберимиз -саллаллаху алейхи ве селлем- асхабындан 10 
кишининъ дженнетке киреджеклерини мужделегендир. Олар ашере-и 
мубешшере яни «дженнетнен мужделенген 10 киши» адынен белли. 

Исимлери шулар: 

1-Эбу Бекир; 2-Умер; З-Осман; 4-Али; 5-Тальха; 6-Зубейр; 

7-Абдуррахман бин Авф; 8-Сад бин Эби Вакъкъас; 9-Саид бин 
Зейд; 10-Эбу Убейде бин эль Джеррах (Аллах Тааля джумлесинден 
разы олсун). 

ПЕЙГЪАМБЕРИМИЗНИНЪ 
-саллаллаху алейхи ве селлем- 
АСХАБЫ 

Пейгъамбер Эфендимиз -саллаллаху алейхи ве селлем-ни му- 
сульман оларакъ корьген ве мусульман оларакъ ольген кимселерге 
«сахабе», чокълукъта «асхаб» дейиле. 

Асхаб эки къысымдыр: 

а. Мухаджирлер-Мушриклернинъэзиетлеринден къуртулмакъ ве 
диний вазифелерини раат бир шекильде ерине кетирмек макъсадынен 
Меккеден Мединеге кочькен мусульманларгьа «мухаджир» дейилир. 

б. Әнсар - Меккеден кельген мусульманларгьа эр тюрлю ярдым¬ 
ны япкъан мединели мусульманлардыр. Мухаджирлерге ярдымджы 
олгьанлары ичюн «ярдымджылар» манасыны анълаткъан «энсар» 
ады берильгендир. 

ХАЗРЕТИ МУХАММЕДНИНЪ 
-саллаллаху алейхи ве селлем- 

ИНСАНИЕТКЕ ЫШЫКЪ ОЛГЪАН ЮКСЕК АХЛЯКЪЫ 

Аллахнынъ энъ севгили къулу, сонъ ве энъ буюк пейгъамбер Хаз- 
рети Мухаммед -саллаллаху алейхи ве селлем- бир сеадет кунеши 
оларакъ догъды. Къуругьан топракълар сувнен джанлангъаны киби 
Юдже Аллах, Пейгъамберимиз -саллаллаху алейхи ве селлем- иле 
дюньягъа янъыдан аят берди. 

Онынъ юреклерге ерлештирген иман ышыгъы саесинде янълыш 
инамлар силинди, джехалет ерине илим, зулум ерине хакъ ве адалет, 
кин ве душманлыкъ ерине инсан севгиси кельди. Керчек манада Ис- 
лям къардашлыгы къурулды. Къадын аиледе ве джемиетте ляйыкъ 
олгъан къыйметке къавушты. 

Севгили Пейгъамберимиз -саллаллаху алейхи ве селлем- инсан- 
ларгъа, дюньяда ве ахыретте бахтлы олманынъ ёлларыны косьтерди. 
Огреткени ахлякъ къаиделерини эвеля кендиси аяткъа кечирип, энъ 
гузель нумюне олды. 

Пейгъамберимиз -саллаллаху алейхи ве селлем-нинъ юреги ин¬ 
сан севгисинен толу эди. О къадар мерхаметли эди ки, элиндекини 
фукъарелерге берип кендиси ач къалгъан вакъыт биле ола эди. Сув- 

сагьан бир айвангъа кенди элинен сув ичирген ве оларгьа яхшы бакъ- 
макъны әмир эткен эди. 

Пейгъамберимиз -саллаллаху алейхи ве селлем- балаларны чокъ 
север, оларны къучагъына алып севиндире эди. 

Бир адам, Пейгъамберимиз -саллаллаху алейхи ве селлем-нинъ 
бир баланы севип опькенинини корьгени вакъыт: 

«Меним он балам бар. Оларнынъ ич бирини опьмедим», - дей. 

Пейгъамберимиз -саллаллаху алейхи ве селлем- онъа: 

«Мерхамет этмеген кимсеге мерхамет этильмез», - деп джевап 
къайтара. 

Намаз къылгъанда биле ойнамакъ ичюн омузларына чыкъкъан 
торунлары Хазрети Хасан ве Хазрети Хусеиннинъ бу арекетлерини 
яхшы къаршылар, оюнларыны битирмелерини беклер эди. 

Хасталарны зиярет эте, яхшы олмалары ичюн дуа эте эди. Бир 
меджлиске кельгени вакъыт бош олгъан ерге отура, аякъларыны баш- 
къаларына къаршы узатмаз эды. 

Адамнынъ бири Пейгъамберимиз -саллаллаху алейхи ве селлем- 
ни зиярет этмек макъсадынен кельгени вакъыт эеджандан титремеге 
башлай. Буны корьген Пейгъамберимиз -саллаллаху алейхи ве сел¬ 
лем- онъа шойле деди: «Аркъадаш, титреме! Мен бир укюмдар деги- 
лим. Къурейштен къуругъан отьмек ашагъан бир къадыннынъ огълу 
олам». 

Урбасыны озь эллеринен ямар, аякъкъабысыны тамир этер, ба- 
заргъа барып зарур олгъан шейлерни сатын аларакъ эвге кендиси ке- 
тире, кимсеге юк олмаз эди. 

Севгили Пейгъамберимиз -саллаллаху алейхи ве селлем- орьнек 
бир аиле реиси эди. Къадынларына сонъ дередже назик мунасебетте 
ола, эв ишлеринде оларгьа ярдым эте эди. О, бир хадис-и шерифин- 
де: 

«Сизинъ энъ хайырлынъыз къадынларгъа нисбәтен яхшы муна¬ 
себетте олгъанлардыр», - деп буюра. 

Пейгъамберимиз -саллаллаху алейхи ве селлем-, мусафирни 
чокъ севе, оларгъа биззат озю хызмет эте эди. Мусульман олмагъан- 
лардан оны зиярет этмеге кельгенлерге де айны шекильде мунасебет¬ 
те ола эди. 

О, ич кимсеге ярамай сёз айтмагъан ве аятында ич кимсени азар- 
ламагъандыр. 

Он йыл Пейгъамберимиз -саллаллаху алейхи ве селлем-нинъ 
хызметинде олгъан Энес -радиаллаху анх- шойле дей: 

«Пейгъамберимиз -саллаллаху алейхи ве селлем- манъа ич бир 
кунь «уф» биле айтмады. Япкъаным бир шей ичюн, «буны не ичюн яп- 
тынъ», япмагъаным бир иш ичюн де «не ичюн япмадынъ», деп азар- 
ламады». 

Пейгъамберимиз -саллаллаху алейхи ве селлем- кулер юзлю, тат¬ 
лы сёзлю эди. Башкъаларынен лаф эткени вакъыт оларны динълер, 
сёзлерини кесмез эди. Башкъаларнынъ эксиклерини айтып, юзюне ур- 
мазды. 

Пейгъамберимиз -саллаллаху алейхи ве селлем-нинъ яшайышы 
адий ве темиз эди. Беденини даима темиз тута, урбаларынынъ темиз 
олмасына чокъ дикъкъат эте эди. Тишлерини темизлемек ичюн мис- 
вакъ къуллана эди. Писликтен ич бир вакъыт хошланмаз, асхабына 
джамиге темиз кельмелерини айта эди. 

Бир кере устю-башы кирли оларакъ джамиге кельгенлерге: «Ювун- 
гъандан сонъра кельсенъиз даа яхшы олур эди»-деген эди. 

Пейгъамбер Эфендмиз -саллаллаху алейхи ве селлем-, догъру 
сёзлю эди. Берген сёзюнден асла къайтмаз, яланджыларны ич севмез 
эди. Догърулыгъы ве ишанчлы бир инсан олгъаны ичюн онъа «Мухам¬ 
мед эль-Эмин» яни «Ишанчлы Мухаммед» дер эдилер. 

О, инсанларнынъ энъ джумерти эди. Ондан бир шей истеген ким- 
сени ич бош къайтармаз, «Мен анджакъ бир даркъатыджыйым, берген 
Аллахтыр» дер эди. Бунынънен берабер тиленджиликни севмез, он¬ 
дан къуртулмалары ичюн тиленгенлерге чалышып къазанма ёллары- 
ны косьтере эди. 

О, кимсенинъ интикъамыны алмаз, багъышламакъны север эди. 
Кендисине феналыкъ эткенлерге биле яхшылыкъ этер эди. Онъа япыл- 
гъан яхшылыкъларны ич бир вакъыт унутмаз, яхшылыкъ япкъанларны 
эр вакъыт яхшылыкънен анъар эди. Къартларгъа сайгъынен муамеле 
эте , кучюклерге севги ве шефкъат косьтере эди. Сют къардашлары- 
ны корьгени вакъыт аякъкъа турып, хыркъасыны ерге яйаракъ оларны 
отурта эди. 

Пейгъамбримиз -саллаллаху алейхи ве селлем-, тембелликни ве 
бош отурмакъны севмез эди. Джамининъ япылмасында таш ташып, 
бир ишчи киби чалыша. Асхаб-ы Кирам, Онынъ раатланмасыны ис- 
теселер де, о кене чалышмагъа девам эте эди. 

Сахабелеринен япкъан бир ёлджулыкъ сырасында раатланмакъ 
ичюн бир ерде къонакълайлар ве аш азырламакъ ичюн озь араларын¬ 
да ишлерни болюшелер. 

Пейгъамберимиз -саллаллаху алейхи ве селлем-: «Ойле исе мен 

де одун топлайым» дей, аркъадашлары чалышкъанда бош турмагьа 
истемей. 

Севгили Пейгъамберимиз -саллаллаху алейхи ве селлем-, мад- 
дий имкянларгьа саип олгъанына бакъмадан адий бир аят кечирди, 
элинде не олса фукъарелерге дагъытты. Бойледже, джемиетте ичти- 
маий адалетни ялынъыз сёзнен дегиль, арекетлеринен де косьтерди 
ве инсанларгъа нумюне олды. 

Онынъ ёлундан кеткенлер не де бахтлы инсанлар! 

СУАЛЛЕР ВЕ ВАЗИФЕЛЕР 

1) Мекке не вакъыт фетих этильди. Пейгъамберимиз -саллалла¬ 
ху алейхи ве селлем- мушриклерге насыл мунасебетте олды? 

2) Хунейн дженки къаерде олды? Бу дженкнинъ себеби не, не- 
тиджеси насыл олды? 

3) Эвтас дженки ве Таиф къамачавынынъ нетиджелерини анъ- 
латынъыз? 

4) Пейгъамберимиз -саллаллаху алейхи ве селлем- Меккеден 
Мединеге не вакъыт къайтты? 

5) Пейгъамберимиз -саллаллаху алейхи ве селлем-нинъ джен- 
клерининъ хусусиетлерини анълатынъыз. 

6) Хазрети Эбу Бекир -радиаллаху анх-нынъ хадж эмирлигини 
анълатынъыз? 

7) Веда хаджы не вакъыт япылды? 

8) Веда хутбесинде насыл шартлар узеринде токъталгъан эди? 

9) Пейгъамберимиз -саллаллаху алейхи ве селлем- не вакъыт 
ве къаерде вефат этти? 

10) Пейгъамберимиз -саллаллаху алейхи ве селлем- къаерде де- 
фин этильди? Къабрининъ булунгьан ерге насыл ад берильген? 

11) Пейгъамберимиз -саллаллаху алейхи ве селлем-нинъ къач 
баласы олды, исимлерини айтынъыз? 

12) Ашере-и Мубешшере ады кимлерге берильген? Оларнынъ 
исимлерини айтынъыз? 

13) Сахабелер кимлер ? 

14) Пейгъамберимиз -саллаллаху алейхи ве селлем-нинъ юксек 
ахлякъыны анълатынъыз. 

